
Izabelė Dalhausi dažnai galvoja apie draugus, kartais 
apie mylimuosius, o retsykiais ir apie šokoladą. Būdama 
Edinburgo filosofe,jitvirtai žino, ko yra verta. Ši moteris gali 
ramia širdimi redaguoti straipsnį, pavadintą „Nuodėmės 
garbei“, nė kiek neabejodama jame išdėstytomis mintimis, 
tačiau tikras gyvenimas... Na, tikras gyvenimas šiek tiek 
sudėtingesnis - ypač kai kalbama apie Izabelės jausmus 
Džeimiui, kur kas už ją jaunesniam vaikinui, kuris svajoja 
vesti jos dukterėčią Ketę. Džeimio žavesys Izabelę gerokai 
trikdo ir sukelia daugybę vidinių prieštaravimų. Aš esu 
filosofė, galvoja ji, bet taip pat esu ir moteris. 

O laukia dar daugiau painiavos. Kol Ketė ilsisi Italijoje, 
Izabelė sutinka pavaduoti ją kulinarijos parduotuvėje. 
Čia moteris išsiaiškina, kad vienam iš pirkėjų neseniai 
buvo persodinta širdis, o dabar jį kamuoja prisiminimai, 
kuriuos sunku paaiškinti ir kurie, kaip jis pats tvirtina, 
priklauso donorui. 

Izabelė susidomi. Taip smarkiai, kad stačia galva neria 
į pavojingą tyrimą. Tačiau dar lieka laiko pagalvoti ir apie 
dalykus, kurie jai svarbūs - meilė, draugystė ir, žinoma, 
vilionės. O pastarosios gali įgauti bet kokį pavidalą - 
pavyzdžiui, šokolado arba... aistringo italo. 

| Žmogus, vilkintis rudu „Harris“ firmos tvido 

DS salei — gražiai įliemenuotu ir su trimis oda 
aptrauktomis sagomis ant rankogalių, — lėtai žengė 
gatve, kuri vedė į patį Edinburgo pakraštį. Jis sau- 
gojosi kirų, kurie atsklendė nuo pakrantės ir dabar 
nardė pažeme, rinkdami kažkieno išmėtytus žuvies 
likučius. Paukščių klykavimas skardžiai aidėjo tuščio- 
se gatvėse, visas miestas skendėjo neįprastoje tyloje. 
Buvo vėlyvas spalio rytas, žmonių nedaug. Kitoje ke- 
lio pusėje berniukas, gana netvarkingai apsirengęs ir 
visas pasišiaušęs, vedėsi šunį, pasirišęs jį trumpu nu- 
šiurusiu virvagaliu. Šunėkas, mažas škotiškas terjeras, 
atrodė visai nenusiteikęs pasivaikščiojimui; akimirką 
jis žvilgrelėjo į žmogų lyg melsdamas įsikišti ir nu- 
traukti šitą tampymąsi. Danguje turi būti šventasis 
tokiems šunims, pamanė vyriškis; šventasis šunims jų 
mažuose kalėjimuose. 


Žmogus pasiekė Šv. Marijos gatvės sankryžą. Kam- 
pe iš dešinės buvo smuklė, „Pasaulio pakraštys“ — gat- 
vės muzikantų ir dainininkų prieglobstis. Kairėje 
Džefrio gatvė darė lanką ir nėrė po didžiule Šiaurinio 
tilto arka. Tarp pastatų buvo tarpas, pro kurį matėsi 
„Balmoral“ viešbučio vėliavos: škotiškasis baltas kry- 
žius mėlyname fone ir pažįstami Didžiosios Britani- 
jos vėliavos dryžiai. Iš šiaurės, nuo Faifo!, pūtė vėsus 
brizas, ir vėliavos plevėsavo išdidžiai išsiskleidusios, 
lyg besiiriančio per vėją laivo. Štai tokia, pamanė jis, 
yra Škotija: mažas laivelis jūroje, nedidelis vėjo plaka- 
mas laivelis. 

Vyriškis perėjo per gatvę ir pakilo į kalną. Praėjo 
Žuvų parduotuvę su auksine iškaba ir siauru korido- 
riuku į gyvenamąsias patalpas. Pagaliau jis pasiekė 
savo kelionės tikslą — Kenongeito bažnytėlę stačiais 
stogais, kuri stovėjo vos už kelių žingsnių nuo Haist- 
ryto. Stogo smailė styrojo vieniša tuščioje dangaus 
mėlynėje, lyg elnias, atstatęs ragus vėjui. 

Jis pro vartus įžengė į bažnyčios kiemą ir pažvelgė 
viršun. Toks smailas stogas, pamanė, kad gali įsivaiz- 
duoti esąs Olandijoj. Tačiau čia dar daug dalykų pri- 
minė Škotiją — vėjas, dangus, pilkos akmeninės sie- 
nos... Ir čia buvo tai, dėl ko jis atėjo: akmuo, kurį jis 
lankydavo kiekvienais metais šią dieną, kai sulaukęs 


vos dvidešimt ketverių mirė vienas poetas. Vyriškis 
' Eaifas — Škotijos regionas (čia ir toliau visos pastabos vertėjos). 

per žolę žengė prie akmens, kuris savo forma priminė 
pačią bažnyčią. Paminkle įspaustos raidės tebebuvo 
tokios pat ryškios, kaip ir prieš du šimtmečius. Ro- 
bertas Bernsas pats sumokėjo, kad šitas akmuo būtų 
pastatytas, ir savo brolio, įkvėpusio jį kūrybai, garbei 
įrašė tokius žodžius: Šis plikas akmuo žymi šviesų Ško- 
tijos kelią, / Išlieja sielvartą ant jos poeto pelenų. 
Vyriškis kurį laiką stovėjo nejudėdamas. Čia ilsė- 
josi ne vienas, kurį aplankyti galbūt vertėjo labiau. 
Adamas Smitas, kurio galva buvo kimšte prikimšta 
minčių apie rinkas ir ekonomiką ir kuris sukūrė ištisą 
mokslą, čia turėjo savo akmenį, ir daug įspūdingesnį 
nei šis, puošnesnį; bet būtent šitas vertė jį ašaroti. 
Žmogus įkišo ranką į kišenę ir išsitraukė nedidelę 
juodą užrašų knygutę — tokią, apie kurią reklamoje 
skelbdavo, esą ji neperšlampama. Atvertęs perskaitė 
kadaise nusirašytą eilėraštį iš Roberto Garioto kūry- 
bos rinkinio. Žodžius skaitė balsu, bet tyliai, nors ap- 
link nebuvo nė gyvos dvasios; išgirsti galėjo nebent 


mirusieji. 


Kenongeito bokštai greitai ims ir grius, 

Seni jau ir pražilę, kas mažom roželėm beatstos 
namus" 

Penkios baltos žuvėdros plazda purvinam danguj. 
Kodėl jos čia? Čia nieko joms nėra. 

Kodėl mes patys esam čia? 


Taigi, pamanė. Kodėl aš pats čia esu? Nes žaviuosi 
šiuo žmogum, šituo Robertu Fergiusonu, kuris per 
tiek mažai jam skirto laiko sugebėjo parašyti tokius 
nuostabius žodžius, ir todėl, kad bent kas nors turėtų 
kasmet prisiminti šią dieną. Ir dabar, pasakė jis sau, 
yra paskutinis kartas, kai galiu tai padaryti. Atiduo- 
ti paskutinę pagarbą. Jeigu spėjimai pasitvirtins ir jei 
niekas nepasikeis — o jis tuo smarkiai abejojo, — šian- 
dien jis čia lankosi paskutinį kartą. 

Žmogus vėl užmetė akį į savo užrašų knygutę ir 
toliau skaitė balsu, o žodžius tyliai pagavo ir nusinešė 


vėjas. 


Nepakeliamas šiandien skausmas 
Drasko mano širdį. Gali niekint jį, jei drįsti: 


Robertas Bernsas čia parklupęs pabučiavo žemę. 


Jis žingtelėjo atgal. Aplink nebuvo nieko, kas ga- 
lėjo pastebėti iš akių byrančias ašaras, bet vyras vis 
tiek nubraukė jas susigėdęs. Nepakeliamas šiandien 
skausmas... Taigi. Tada jis pagarbiai linktelėjo galva 
akmeniui ir pasisukęs pamatė, kaip taku tekina atbė- 
ga moteris. Ji vos nesuklupo, kai bato kulniukas įstri- 
go tarpe tarp šaligatvio plytelių, ir šūktelėjo. Tačiau 
labai greitai atsitiesė ir pasuko jo link, mojuodama 


rankomis. 

— Ianai! Ianai, — ji vos gaudė kvapą. Vyriškis iš kar- 
to suprato, kokių žinių gali iš jos tikėtis, ir iš padilbų 
pažvelgė į moterį. 

Ji tarstelėjo: 

— Taip, — ir šyptelėjusi pasilenkė jį apkabinti. 

— Kada? - paklausė, kišdamas užrašų knygutę atgal 
į kišenę. 

— Tuoj pat, —- atsakė moteris. - Dabar. Dabar pat. 
Jie tave nuves tiesiai ten. 

Abudu pasisuko ir nužingsniavo taku, tolyn nuo 
akmens. Ianas buvo įspėtas nebėgioti — nė nemėgino 
to daryti, nes iškart pritrūktų kvapo. Bet lygia vieta 
eiti galėjo gana greitai, todėl neilgai trukus pasiekė 
bažnyčią, kur jau laukė juodas taksi. 

— Kad ir kas nutiktų, — pasakė lipdamas į mašiną, — 
grįžk čia už mane, gerai? Tai vienintelis dalykas, kurį 
darau kasmet. Šią dieną. 


svo Ve 


už rankos. 


Kitoje Edinburgo pusėje, kitu laiku, Ketė, žavi, jauna 
maždaug dvidešimt penkerių metų mergina, susto- 
jo prie savo tetos, Izabelės Dalhausi, namo, ir įrėmė 
pirštą į durų skambutį. Ji įsistebeilijo į namo mūrą. 
Keliose vietose jau matėsi išblukusios dažų dėmės. Ak- 
meninės sienos virš dvišlaičio tetos miegamojo lango 


stogelio jau buvo aptrupėjusios, šen bei ten nubyrėję 

keli gabalėliai - lyg užgijęs šašas, iš po kurio matėsi 
nauja oda. Šitas lėtas nykimas buvo savaip žavus; kaip 
ir visa kita, namas garbingai seno. 

Iš esmės pastatas atrodė dailus, jaukus ir simpatiš- 
kas, nepaisant jo dydžio. Ir jis garsėjo vaišingumu. 
Visi, kurie čia kreipėsi —- nesvarbu, kokiu klausimu, — 
buvo paslaugiai priimti ir pavaišinti - nelygu metų 
laikas, baltuoju vynu pavasarį ir vasarą arba raudo- 
nuoju rudenį ir žiemą. Juos išklausydavo taip pat pa- 
slaugiai, nes Izabelė manė, kad palaikyti reikia visus. 
Ji buvo už žmonių lygybę, nors ir nepriklausė tiems 
aršiems visuotinės lygybės gynėjams, kurie dažnai pa- 
prasčiausiai nekreipia dėmesio į moralinius žmonių 
skirtumus (gėris ir blogis 2ėra tas pats, pasakytų Iza- 
belė). Jai nepatiko moraliniai reliatyvistai ir jų nuola- 
tinis nekritiškumas. Mes turime būti kritiški, teigė ji, 
kai yra ką kritikuoti. 

Anksčiau Izabelė studijavo tilosofiją ir dabar puse 
etato dirbo vyriausiąja redaktore Zžikomosios etikos 
apžvalgoje. Tas darbas jai nebuvo būtinas, ypač atsi- 
žvelgiant į tai, kad surydavo baisybę laiko, be to, už 
tai ir mokėdavo mažai. Tiesą sakant, Izabelė manė, 
kad kylančias žurnalo spausdinimo kainas vyresnybė 
bandė kompensuoti sumažindama ir jos pačios atly- 
ginimą. Bet galų gale užmokestis ir nebuvo svarbu; 


jos motinos — jos palaimintosios amerikietės motinos, 

kaip sakydavo Izabelė - palikta „Luizianos ir Gulf 
Land“ kompanijos dalis davė daugiau, negu galėjo 
prireikti. Iš tiesų Izabelė buvo turtinga, nors ji ir ne- 
mėgo vartoti šito žodžio, ypač kalbėdama apie save. 
Ji tam tikra prasme buvo abejinga materialiems tur- 
tams, nors rūpinosi tuo, ką pati kukliai vadino savo 
mažomis dovanojimo akcijomis (kurios iš tiesų buvo 
labai nemažos). 

— Kokios gi tos akcijos? — kartą paklausė Ketė. 

Izabelė atrodė susigėdusi. 

— Geraširdiškos, manyčiau. Arba labdaringos, jei 
tau patinka ilgi žodžiai. Gražiai skamba tas - /26da- 
ringos... Bet aš paprastai apie tai nekalbu. 

Ketė susiraukė. Kartais teta ją tiesiog stebindavo. 
Jeigu jau aukoji labdarai, tai kodėl to neminėti? 

— Reikia būti apdairiam, — tęsė Izabelė. Ji nemėgo 
išsisukinėti, tačiau tikrai manė, kad nedera minėti 
savo gerų darbų. Jei geradarys kartą atkreipia dėmesį 
į savo poelgį, tai tampa pirmu žingsniu savęs aukšti- 
nimo link. Būtent todėl jai kliūdavo rėmėjų sąrašai 
operos programėlėse. Argi jie būtų padėję, jei žinotų, 
kad apie tokį dosnumą nebus pranešta viešai? Izabelė 
manė, kad dažniausiai, deja, ne. Žinoma, jei vienin- 
telis būdas gauti paramą menui — apeliuoti į rėmėjų 
tuštybę, tai daryti, matyt, verta. Tačiau jos pavardės 
tokiuose sąrašuose niekad nebūdavo, o tai Edinburge 
neliko nepastebėta. 

— Tikra šykštuolė, - šnabždėdavosi kai kurie. — 
Nieko veltui neatiduoda. 

Jie, žinoma, klydo, kaip dažniausiai klysta godieji. 
Kažkuriais metais Izabelė, nors ir nebuvo paminėta 
tarp kitų gausių aukotojų, Škotijos operai skyrė aš- 
tuonis tūkstančius svarų: tris tūkstančius spektaklio 
„Jonukas ir Grytutė“ pastatymui ir penkis tūkstan- 
čius „Kaimietiška garbė“ italų tenorams paremti. 
Solistai turėjo dėvėti visai tokiai operai netinkančius 
devyniolikto amžiaus kostiumus, o choras tenkinosi 
rudomis fašistų uniformomis. Izabelė tiesiog negalėjo 
nutylėti. 

— Kaip šauniai dainuoja jūsų fašistų choras, — tars- 
telėjo Izabelė vakarėlyje po spektaklio. 

— Jiems patinka rengtis fašistų kostiumais, — atsakė 
choro vadovas. - Manyčiau, todėl, kad tai daryti gali 
tik dainuodami chore. 

Į paskutinę pastabą Izabelė nieko neatsakė. Keletas 
„fašistų“ pokalbį nugirdo. 

— Tik pačia švelniausia prasme, — pridūrė choro 
vadovas, žvelgdamas į savo vyno taurę. — Nors, kita 


vertus, galbūt ir ne. Gal ir ne... 


— Pinigai, — nutarė Ketė. — Štai kur bėda. Pinigai. 
Izabelė padavė dukterėčiai vyno taurę. 
— Visada taip, — atsakė. 

— Taigi, — tęsė Ketė, - jei pasiūlyčiau didesnį atlygį, 
turbūt greitai rasčiau, kuo save pakeisti. Bet negaliu. 
Juk tai verslas, negaliu dirbti nuostolingai. 

Izabelė linktelėjo. Ketei priklausė kulinarijos par- 
duotuvėlė visai netoliese, Bruntsfilde, ir nors verslas 
sekėsi, mergina suprato, kad riba tarp pelningos ir 
nuostolingos veiklos labai siaura. Dėl tos priežasties ji 
samdė tik vieną darbuotoją, Edį, jauną vyruką, kuris 
bene visąlaik atrodė arti ašarų ir, kaip manė Izabelė, 
baiminosi kažko, apie ką Ketė negalėjo arba tiesiog 
nenorėjo kalbėti. Edžiui kartais tekdavo parduotuvėje 
padirbėti vienam, bet Ketė nesiryžo palikti jo tvarky- 
tis visą savaitę. 

— Jis ima panikuoti, — tarstelėjo mergina. — Per di- 
delė atsakomybė, ir jis supanikuoja. 

Ketė tetai paaiškino, kad yra pakviesta į draugų 
vestuves Italijoje ir labai nori juos pasveikinti. Cere- 
monija vyktų Mesinoje, o po to visi vyktų šiaurėn 
ir savaitę praleistų Umbrijoje, išnuomotame vasarna- 
myje. Metų laikas tam idealus, ir oras turėtų pasitai- 
kyti geras. 

— Turiu važiuoti, - pasakė Ketė. — Tiesiog priva- 
lau. 

Izabelė nusišypsojo. Dukterėčia niekada tiesiai ne- 
paprašytų pagalbos, bet jos ketinimai buvo aiškūs 
kaip dieną. 

— Manau... - pradėjo ji. - Manau, galėčiau vėl to 
imtis. Aną kartą man visai patiko. Ir jei pameni, man 
visai neblogai sekėsi. Pelnas buvo didesnis nei visad. 

Tai Ketę pralinksmino. 

— "Tu tikriausiai užkėlei kainas, - sukikeno ji. Tru- 
putį patylėjusi tęsė: — Aš neprašyčiau, jei tai nebūtų... 
Na, tikrai nenoriu tavęs spausti. 

— Žinoma, ne, — patikino Izabelė. 

— Bet man tai būtų labai svarbu, - greitai pridūrė 
Ketė. — Tu žinai, kaip ten tvarkytis. Ir Edžiui pa- 
tinki. 

Izabelė suglumo. Edis retai kada su ja kalbėdavo, ir 
tikrai nė sykio nebuvo nusišypsojęs. Bet mintis, kad 
jam patiko, šiek tiek sušildė jausmus. Galbūt jis ja pa- 
sitikėjo, kaip ir Kete, ir ji galėtų jam kuo nors padėti. 
Ar galų gale pasiūlyti specialistų pagalbą — ji sumokė- 
tų, jei to prireiktų. 

Moterys aptarė detales. Ketė išvažiuos po dešimties 
dienų. Ji pasiūlė tetai užeiti diena anksčiau, kad galė- 
tų parodyti prekes ir užsakymų knygą. Kol jos nebus, 
turėtų atvežti naują vyno ir saliamio siuntą, taigi Iza- 
belei teks pasirūpinti ir tuo. Ir dar reikėjo prižiūrėti, 
kad viskas būtų švaru ir nublizginta — gana atsakinga 
procedūra, kurią būtina atlikti laikantis daugybės rei- 
kalavimų. Edis žinojo, ką ir kaip daryti, bet jį reikėjo 
nuolat prižiūrėti; vaikinas dažnai sumaišydavo prekes, 


o alyvuoges sudėdavo į dėžes prie kopūstų salotų. 

— Čia bus sudėtingiau, nei dirbti Taikomosios 
etikos apžvalgoje, - šyptelėjo Ketė. - Gerokai sudė- 
tingiau. 

Gal ir tiesa, pamanė Izabelė, nors garsiai to nepa- 
sakė. Darbas redakcijoje buvo gana monotoniškas: 
laiškų apžvalgininkams ir kritikams rašymas, terminų 
nustatymas spausdinimui ir panašiai. Visa tai buvo 
paprastas juodas darbas; skaityti straipsnius ir sudari- 
nėti sutartis su rašytojais — visai kas kita. Tam reikėjo 
daug įžvalgos ir taktiškumo. Izabelė iš patirties gerai 
žinojo, kad beveik visi autoriai, kurių paslaugų tekda- 
vo atsisakyti, baisiai įsižeisdavo. Ir kuo labiau nevykęs 
ar ekscentriškas straipsnis — o tokių pasitaikydavo ne- 
mažai, — tuo labiau širsdavo ir nusivildavo jo autorius. 
Vienas toks šedevras prieš kiek laiko buvo patekęs jai 
į rankas. „Blogio teisumas“ — to straipsnio pavadini- 
mas Izabelei priminė knygą, kurią jai neseniai teko 
redaguoti, „Nuodėmės garbei“. Tačiau „Nuodėmės 
garbei“ buvo rimtas tiriamasis darbas apie moralės 
ribas — ir tvirtai tikino palaikąs dorybę — tuo tarpu 
„Blogio teisumas“ su dorybe neturėjo nieko bendra. 
Jame buvo kalbama apie tariamus blogio pranašu- 
mus, remiantis mintimi, kad yda — tai, ko žmogus iš 
tiesų trokšta. Tai galima buvo pateisinti — kaip manė 
Izabelė — tik išimtiniais atvejais (yda gerti ar persival- 
gyti), bet kaip galima palaikyti šio autoriaus minimas 
blogio apraiškas? Neįmanoma, nutarė Izabelė. Kas 

galėtų ginti... Ji mintyse peržvelgė kelias aptartas blo- 
gybes, bet greitai liovėsi. Apie jas, net pridengtas lo- 
tyniškais pavadinimais, buvo nemalonu galvoti. Argi 
žmonės iš tiesų :27p elgiasi? Atsakymas, galimas daik- 
tas, yra teigiamas, bet ji smarkiai abejojo, ar dar kas 
nors šoktų ginti tokios nuomonės. O čia filosofijos 
dėstytojas kelia tokias idėjas... Na, bet Izabelė jautėsi 
atsakinga prieš savo skaitytojus. Ji negalėjo ginti to, 
kas paprasčiausiai negali būti apginta... Todėl auto- 
riui straipsnį turėjo grąžinti su maždaug tokiu trum- 
pu paaiškinimu: 


Gerbiamas profesoriau, 

Apgailestaudama turiu pranešti, kad jūsų straipsnio 
išspausdinti negalėsime. Dėl tokių dalykų žmonės turi 
labai tvirtą nuomonę ir už tai, ką teigiate jūs, jie imtų 
kaltinti mane. Taip tikrai nutiktų. 

Pagarbiai, Izabelė Dalbausi 


Izabelė pasistengė nebegalvoti apie blogybes ir pasi- 
suko į Ketę. 

— Ko gero, tai bus nelengva, — tarė. - Bet manau, 
kad susitvarkysiu. 

— Gali atsisakyti, — pasiūlė Ketė. 

— Galiu, bet neatsisakysiu, - patikino Izabelė. — 
Važiuok į vestuves. 

Ketė nusišypsojo. 

— Aš tau arsilyginsiu, - pažadėjo. — Kai grįšiu, pa- 
keisiu tave keliom savaitėms, o tu galėsi kur nors iš- 
važiuoti. 

— Tu niekada nepakeisi manęs, — atsakė Izabelė. — 
Kaip ir aš nepakeisiu tavęs. Mes niekad nežinom apie 
kitą žmogų tiek, kad galėtume jį pakeisti. Manom, 
kad žinom, bet negalim būti tikri. 

— Tu supratai, ką norėjau pasakyti... Apsigyvensiu 
trumpam čia, atsakinėsiu į tavo laiškus ir panašiai, o 
tu galėsi atsipūsti. 

Izabelė linktelėjo. 

— Aš prisiminsiu... Bet nesuk per daug galvos dėl 
atsilyginimo. Manau, kad man bus visai smagu. 

— Tikrai bus, — patvirtino Ketė. — Ir pirkėjai tau 
patiks — bent jau kai kurie. 


Ketė liko vakarienei, ir jiedvi šiek tiek užkando, be- 
simėgaudamos paskutiniais vakaro saulės spinduliais. 
Jau buvo birželis — netoli saulėgrįžos, taigi šiuo metu 
Edinburge niekad nebūdavo visiškai sutemę, net vi- 
durnaktį. Vasara atėjo tarsi labai nenorom, tačiau da- 
bar dienos tapo ilgos ir šiltos. 

— Kai toks oras, jaučiuosi aptingusi, — tarė Izabe- 
lė. - Darbas tavo parduotuvėje yra būtent tai, ko rei- 
kia, kad atsigaučiau. 

— O Italija — būtent tai, ko reikia, kad aš bent kiek 
atsipūsčiau, — pritarė Ketė. — Ne dėl to, kad vestuvės 


bus ramios. Man padėtų bet koks prasiblaškymas. 

Izabelė pasidomėjo, kieno bus vestuvės. Ji pažinojo 
tik keletą dukterėčios draugų, ir apskritai dažnai juos 
maišydavo. Tarp jų per daug Kirsčių ir Kregų, pama- 
nė moteris; dėl šios priežasties jie visi galvoj susiplakė 
į vieną. 

— Kirstės, — atsakė Ketė. — Manau, tu ją kartą ar du 
esi sutikusi. 

— Aa, — apsimetė supratusi Izabelė. — Kirstė. 

— Ji su tuo italu susipažino pernai, kai dėstė an- 
glų kalbą Katanijoje. Vaikinas vardu Salvatorė. Abu 
iš karto įsimylėjo. 

Izabelė kurį laiką parylėjo. Prieš kiek laiko, kai dar 
studijavo Kembridže, ji irgi buvo įsimylėjusi — tokį 
Džoną Liamorą. Ji labai rimtai žiūrėjo į šitą draugystę 
ir net norėjo už jo ištekėti, stengdamasi nekreipti dė- 
mesio į vyruko neištikimybę, bet galų gale jos kantry- 
bė trūko. Tačiau visos tos Kirstės yra labai nuovokios; 
joms tikrai turėtų pasisekti. 

— Kuo jis užsiima? — paklausė Izabelė. Ji beveik ti- 
kėjosi, kad Ketė to nežinos; visada stebėjosi, kad jos 
dukterėčiai niekad nebūna įdomu, ką daro kiti. Pačiai 
Izabelei tai žinoti atrodė ypač svarbu, jei nori žmogų 
suprasti. 

Ketė šyptelėjo. 

— Kirstė pati nelabai žino, — atsakė. - Žinau, kad 
tai tave stebina, bet ji sako, kad kai tik ima to klausi- 
nėti, Salvatorė pradeda išsisukinėti. Pasakoja, kad yra 

verslininkas, tam tikra prasme, ir dirba savo tėvui. 
Bet ji niekaip negali išsiaiškinti, koks tas verslas. 

Izabelė išpūtė akis. Jai pasirodė aišku kaip dieną, 
kuo užsiėmė Salvatorės tėvas. 

— Ir jai visiškai nerūpi? — suabejojo. — Ji vis dar pa- 
siruošusi už jo tekėti? 

— Kodėl gi ne? — nustebo Ketė. — Tai, kad nežinai, 
kas vyksta žmogaus darbo kabinete, nereiškia, kad 
negali už jo tekėti! 

— O jeigu jis... na, užsiima turto prievartavimu, re- 
ketu ar dar kuo... Kas tada? 

Ketė smagiai nusikvatojo. 

— Turto prievartavimu? Nebūk juokinga! To tikrai 
negali būti. 

Izabelė pagalvojo, kad dauguma tokių kaltinimų: 
„Nebūk juokingas!“ dažniausiai taikomi visai ne tiems 
žmonėms, kuriems turėtų būti... 

— Kete, - tyliai pradėjo ji. - Juk ten Italija. Pietų 
Italijoje vengimas sakyti, kuo užsiimi, reiškia vienin- 
telį dalyką. Organizuotą nusikalstamumą. Ir labiau- 
siai paplitęs yra turto prievartavimas. 

Kerė nustebusi įsispoksojo į tetą. 

— Nesąmonė. Tavo pernelyg išlavinta vaizduotė. 

— Na, o Kirstės aiškiai išlavinta per mažai, — atkirto 
Izabelė. - Man tiesiog sunku įsivaizduoti, kaip gali- 
ma tuoktis su žmogum, kuris slepia tokius svarbius 
dalykus. Aš negalėčiau tekėti už gangsterio. 

— Salvatorė ne gangsteris! —- paprieštaravo Ketė. — 
Jis tikrai mielas. Kelis kartus buvom susitikę, ir jis 
man patiko. 

Izabelė įsmeigė žvilgsnį į grindis. Tai, kad jos dukte- 
rėčia galėjo taip sakyti, tik parodė nesugebėjimą skirti 
gerus ir blogus žmones. Ką gi, Kirstės laukė žiauri tie- 
sa. Šitoks gražuolis mafijozas norės paklusnios, nieko 
neklausinėjančios ir nuolankios žmonos, o pats elgsis 
priešingai. Škotei tai sunku suvokti; ji iš santuokos 
tikisi lygybės ir dėmesio vienas kitam — to Salvatorė 
jai nesuteiks. Izabelei buvo baisu pagalvoti, kad Ketė 
šito paprasčiausiai nemato. Ji neįžvelgė to ir savo bu- 
vusio vaikino, Tobio, elgesyje. Maryr, ją pakerėjo vien 
jo daili išvaizda ir raudonos velvetinės kelnės. Galbūt 
Ketė iš Italijos grįš su nauju vaikinu italu... Va čia tai 
būtų įdomu. 


Kai kalbama apie koncertą „Oueens Hall“, 
D“ Labelė Dalhausi turi savo strategiją. Koncer- 
tų salė buvo įrengta bažnyčioje, ir iš trijų pusių sceną 
juosiantis balkonas buvo labai nepatogiai suprojek- 
tuotas. Škotijos bažnyčios vyresnybė manė, kad žmo- 
nės bažnyčioje turi sėdėti tiesiai, ir ši nuostata aiškiai 
atsispindėjo architektūroje. Taigi balkone esančios 
kėdės buvo su varginamai stačiais atlošais ir gerokai 
sumažindavo galimybę mėgautis reginiu. Taigi Izabe- 
lė visad stengdavosi pirkti bilietus parteryje, kur ga- 
lima atsisėsti į normalią kėdę, o ne į tokį nepatogų 
suolą, ir tik pirmose eilėse, iš kur dar būdavo galima 
šį tą įžiūrėti. 

Izabelės draugas Džeimis, žinodamas tokius reika- 
lavimus, tam vakarui gavo bilietus. 
— Trečia eilė, - užtikrino jis telefonu. — Šoninėje 


navoje. Tobulos vietos. 


29 


— O kas sėdės šalia? — pasidomėjo Izabelė. - Tobu- 
lybė priklauso nuo kompanijos. 

Džeimis smagiai nusikvatojo. 

— Nuostabus kompanionas, — tarė. - Ar bent jau 
tokio prašiau. 

— Paskutinį kartą, kai buvau „Oueen's Hall“, - pri- 
siminė Izabelė, - mano kaimynas buvo toks keistuo- 
lis iš Nacionalinės bibliotekos. Na, žinai, tas Šiaurės 
aukštumų vietovardžių žinovas, tikras nenuorama. 
Šalia jo ramiai sėdėti neįmanoma... Man rodos, tada 
kažkas baisiai susierzinęs trinktelėjo jam kamerinio 
orkestro programėle per galvą. Aišku, nedovanorina, 
bet visai suprantama. Aš pati dar nė karto niekam 
programėle per galvą nedaužiau. 

Džeimis vėl prapliupo juoktis. Izabelė dažnai taip 
ironiškai žvelgdavo į gyvenimą, ir jam tai patiko. Kiti 
atrodė pernelyg rimti ir viską suprasdavo pažodžiui; ji 
bet kokią situaciją paprasta pastaba galėdavo paversti 
juokinga iki ašarų. 

— Galbūt jį taip veikia muzika, - atsakė jis. - Mano 
mokiniai dažnai muistosi. 

Džeimis buvo muzikantas - grojo fagotu, o prie 
kuklaus orkestranto uždarbio prisidurdavo mokyda- 
mas vaikus muzikos. Dauguma mokinių buvo paaug- 
liai, kartą per savaitę ateinantys į pamokas jo bute 


Stokbridže. Iš esmės tie vaikai galėjo pasiekti daug, 

tačiau keletas lankydavo pamokas tik verčiami tėvų — 
tai jie vis nerimdavo ir dairydavosi pro langą. 

Izabelei patiko artima draugystė su Džeimiu — na, 
bent jau tokia artima, kiek leido penkiolikos metų 
skirtumas. Jie susipažino, kai Džeimis dar buvo Ketės 
vaikinas, ir Izabelė labai nusivylė, kai jos dukterėčia 
ir šis žavus išblyškęs jaunuolis išsiskyrė. Taip nutarė 
pati Ketė, ir Izabelė turėjo gerokai suimti save į ran- 
kas, kad nustotų priekaištauti už padarytą didžiausią 
klaidą savo gyvenime. Džeimis buvo tikra dovana: 
nuostabus, švelnus žmogus, atsiųstas dievų tiesiai iš 
Parnaso, o Ketė nutarė jį palikti... Kaip ji galėjo taip 
pasielgti? 

Keletą mėnesių po to Ketė vis dar buvo privers- 
ta kankintis dėl Džeimio, nes ją vis grauždavo teta. 
Jiedvi apie tai nesikalbėjo, bet Izabelė vaikiną ir to- 
liau laikė šeimos dalimi — taip ir buvo, nes ryšių jie- 
du nenutraukė, vis puoselėdami viltį atkurti buvusią 
draugystę su Kete. Tačiau santykiai tarp jų iš tikrųjų 
sutvirtėjo. Atrodė, kad Džeimiui reikia artimo žmo- 
gaus, ir Izabelė puikiai tiko šiam vaidmeniui. Ir ji pati 
nepaprastai džiaugėsi draugyste: jis dainuodavo jai 
skambinant pianinu; ji jam virdavo pietus; kartu su- 
sėdę plepėdavo, paliežuvaudavo - vaikinui tai, rodos, 
patiko ne mažiau, nei Izabelei. 

Moteriai užteko to, ką davė ši draugystė. Ji žino- 
jo, kad gali bet kuriuo metu paskambinti Džeimiui 

ir ramiai pasišnekučiuoti prie taurės vyno. Kartkar- 
tėmis jie kartu eidavo pietauti arba į koncertą, kai 
Džeimiui pavykdavo gauti bilietų. Jis visad laukdavo 
jos savo kamerinio orkestro koncertuose, nesvarbu, 
Edinburge ar Glazge — ir ji atvykdavo, nors ir ne- 
mėgdavo važinėti į Glazgą. Keliantis nerimą miestas, 
prisipažino ji. Džeimis šyptelėjo: Glazge kelti nerimą 
galėjo nebent tai, kad miestas buvo gyvas; gyvenimas 
ten skyrėsi nuo prakilnios Edinburgo atmosferos. Ir, 
žinoma, jam tai patiko: vaikinui teko studijuoti Kara- 
liškojoje Škotijos muzikos ir dramos akademijoje, ir 
tas miestas jam priminė studentišką gyvenimą, nak- 
tinius pasilinksminimus ir pigius pietus indiškuose 
restoranėliuose, upės, laivų ir gamyklų kvapą. 

Dabar, sėdėdama trečioje eilėje — kaip ir žadėta, — 
Izabelė įnikusi nagrinėjo šio vakaro koncerto progra- 
mėlę. Tai buvo labdaringas renginys, skirtas Vidurio 
Rytų paramos fondui, ir norą jame dalyvauti pareiškė 
nemažai vietinių muzikantų. Bus grojamas Haidno 
koncertas violončelei, įvairūs Bacho kūrinai, o Edin- 
burgo akademijos choras atliks kelias giesmes. Džei- 
mio kamerinis orkestras tą vakarą negrojo, bet jis tu- 
rėjo akompanuoti fagotu vienam ansambliui. Izabelė 
permetė akimis dalyvių sąrašą: beveik visos pavardės 
buvo žinomos. 

Ji patogiau įsitaisė kėdėje ir apsidairė po salę. Maža 
mergaitė, galbūt kurio nors choristo sesutė, persi- 

svėrusi per turėklus žiūrėjo žemyn. Sutikusi Izabelės 
žvilgsnį, šiek tiek sutriko ir dvejodama pamojavo ran- 
ka. Izabelė šyptelėjusi atsakė tuo pačiu. Mergaitei už 
nugaros ji pastebėjo pažįstamą vyro iš Nacionalinės 
bibliotekos figūrą — jis eidavo į kiekvieną koncertą, o 
jų metu vis muistydavosi. 

Salė buvo beveik pilna, tik keletas pavėlavusiųjų 
dar skynėsi kelią savo vietų link. Izabelė dar kartą už- 
metė akį į programėlę ir atsargiai dirstelėjo į kaimy- 
nę iš kairės. Tai buvo pagyvenusi moteris į kuodelį 
susegtais plaukais ir šiek tiek nepatenkinta išraiška 
veide. Liesas pablyškęs vyras šalia jos sėdėjo įsmeigęs 
žvilgsnį į lubas. Moteris pažvelgė į vyriškį, tada pusiau 
pasisuko į Izabelę, apsimetusi, kad nori pasitaisyti ant 
pečių užmestą raudoną šalį. 

— Kokia įdomi programa, — sušnabždėjo Izabelė. — 
Tikras saldainiukas. 

Moters veido išraiška šiek tiek sušvelnėjo. 

— Mes taip retai klausomės Haidno, — beveik suo- 
kalbiškai atsakė. — Jo kūrinius groja pernelyg retai. 

— Tikriausiai, — pritarė Izabelė, bet mintyse pagal- 
vojo: kodėl ji prakalbo būtent apie Haidną? 

- Jie turi pabusti, - sumurmėjo vyras. — Kada gi 
paskutinį kartą grojo „Pasaulio sukūrimą ? Tu prisi- 
meni? Aš ne. 

Izabelė vėl ėmė skaityti programėlę, lyg norėdama 
įvertinti, kiek to Haidno kūrinių šiandien gros, bet 

šviesos prigeso ir pro duris scenos gale įžengė styginių 
kvartetas. Jos kaimynai muzikantus sutiko entuzias- 
tingais plojimais. 

— Haidnas, - staiga persimainiusi sušnibždėjo mo- 
teris. Vyras pritariamai linktelėjo. 

Izabelė vos suvaldė šypseną. Pasaulis, pamanė, pil- 
nas vieno ar kito dalyko gerbėjų. Yra tokių žmonių, 
kurie žavisi kažkuo neįprastu, gyvenimą atiduoda 
savo aistrai. Haidnas, jos manymu, buvo visai su- 
prantamas pomėgis, kaip ir, pavyzdžiui, traukiniai. 
V. H. Audenas, arba, kaip ji vadino, VHA, dievino 
garo variklį - pats pripažino dar vaikystėje manęs, 
kad jo „kiekviena dalelė nuostabi“. Jis galėtų pasakyti 
„tu esi mano garo variklis“ kaip komplimentą - lygiai 
taip prancūzai savo mylimiesiems į ausį šnabžda mon 
petit chou, mano mažasis kopūstėli. Žmonės savo aist- 
rą išreiškia pačiais keisčiausiais būdais... 

Kvartetas greitai suderino instrumentus ir pradėjo 
groti Haidną, už tai susilaukė kupinų susižavėjimo 
aplodismentų iš trečiosios eilės. Po to sekė Bachas ir 
pertrauka. Per pertraukėles Izabelė dažniausiai likda- 
vo sėdėti, bet buvo šiltas vakaras, ir troškulys galiau- 
siai privertė ją nueiti iki baro. Laimė, padavėjos buvo 
miklios, ir eilėje ilgai laukti neteko. Atsargiai laiky- 
dama savo baltojo vyno su gazuotu vandeniu taurę, 


Izabelė prisėdo prie vieno iš mažų staliukų šalimais. 

Ji nužvelgė aplink besisukiojančius žmones. Kai 
kurie sveikinosi su pažįstamais kitame patalpos gale — 
mandagiai linksėdami galvomis ir šypsodamiesi. Jai 
parūpo, kur dabar Džeimis. Jis gros iš karto po per- 
traukos, taigi dabar tikriausiai derina savo fagotą. 
Tada jie susitiks po koncerto, galbūt nueis kur nors 
pasisėdėti ir aptarti pasirodymo. 

Tada Izabelė jį pamatė žmonių būrelyje netoli 
baro. Vieną ji pažino — tai buvo dar vienas kamerinio 
orkestro muzikantas, Brajanas — jis grojo violončele. 
Tada ji pastebėjo jauną blondinę diržu perjuosta rau- 
dona suknele. Mergina stovėjo šalia Džeimio, kairėje 
rankoje laikė taurę ir kažką kalbėjo, po to pasilenkė 
prie jo. Izabelė stebėjo. Ji pamatė, kaip Džeimis nusi- 
šypsojo šviesiaplaukei ir švelniai apkabino ją per pe- 
čius, paskui pakėlęs ranką nubraukė plaukus jai nuo 
kaktos. Mergina taip pat jam nusišypsojo ir laisva 
ranka apsivijo juosmenį. 

Izabelė matė, kaip artimai jiedu bendrauja, ir staiga 
pasijuto visai tuščia — tas jausmas buvo toks stiprus ir 
nenugalimas, kad akimirką jai pasirodė, jog nustos 
kvėpuoti. Pastačiusi taurę ant stalo, moteris nuleido 
akis ir kurį laiką žiūrėjo žemyn. Kai vėl pakėlė akis, 
Džeimis pažvelgė į laikrodį, kažką pasakė violončeli- 
ninkui bei merginai, išsinėrė iš jos glėbio ir pasuko 
žaliojo kambario, kur ruošiasi muzikantai, link. Li- 


kusi stovėti, šviesiaplaukė dar apžiūrėjo keletą mėgė- 

jiškų paveikslų ant sienos — neįdomių gamtovaizdžių, 
kuriuos čia pakabino norėdami parduoti. 

Izabelė atsistojo. Grįždama į salę, tyčia praėjo pro 
tą merginą, kuri, aišku, į ją dėmesio neatkreipė. Lyg 
apsvaigusi sunkiai klestelėjo į savo vietą ir atsivertė 
programą. Ten ji perskaitė Džeimio ir to violončeli- 
ninko pavardes, o širdis krūtinėje sunkiai daužėsi. 

Moteris abejingai stebėjo, kaip į sceną susirenka 
muzikantai, tada akademijos choras, maždaug nuo 
keturiolikos iki aštuoniolikos metų paaugliai: vai- 
kinai baltais marškiniais ir tamsiomis kelnėmis, o 
merginos baltomis palaidinėmis ir tamsiai mėlynais 
klostuotais sijonėliais. Po to įžengė dirigentas; Izabelė 
stengėsi žiūrėti į jį, o ne į Džeimį, kuris, rodos, dabar 
jos ieškojo, kad galėtų nerūpestingai jai nusišypsoti, 
kaip dažnai darydavo. 

Choras pradėjo nuo Hovelso, tačiau Izabelė nela- 
bai klausėsi. Kas buvo ta blondinė? Džeimis neturėjo 
merginos — nuo pat išsiskyrimo su Kete, — ir ji kažko- 
dėl patikėjo, kad tokios ir nebus. Jis visad labai aiškiai 
rodė, kad nori susigrąžinti Ketę, ir lauks tiek, kiek 
prireiks. O ji, Izabelė, sutiko su tuo, bet per tą laiką 
susižavėjimas Džeimiu tik augo, nors pati to ir neno- 
rėjo pripažinti. Na, o dabar atsirado kita moteris — 
tiesą sakant, mergina, — šitie nauji santykiai atrodė 
tikrai artimi, ir tai, be abejonės, turės juos išskirti... 


Tai būtų tolygu pasaulio pabaigai. 

Kai baigėsi Hovelsas, Izabelė pakėlė akis į Džeimį, 
tačiau greitai nusisuko; jai pasirodė, kad jis žiūri į kitą 
salės pusę, kur galbūt sėdi ta mergina. Choras tęsė 
programą Tavernerio motetu, skambančiu niūriai ir 
skardžiai, po to sekė Džono Ailando himnas „Srau- 
nios upės negali numalšinti meilės“. Dabar Izabelė 
ėmė klausytis. Sraunios upės negali numalšinti meilės, 
potvyniai nepaskandins jos... Ne, negali, negali. Meilė 
stipri, kaip ir mirtis; ji stipresnė, stipresnė... 

Koncertui baigiantis, ji atsistojo iškart, vos tik nu- 
tilo plojimai. Įprastą vakarą ji būtų išėjusi pro gali- 
nes duris, per barą, ir ten sutiktų iš žaliojo kambario 
einantį Džeimį; bet ne šį kartą. Ji išskubėjo viena iš 
pirmųjų, tiesiai į naktinę gatvę, kur užsiėmę žmonės 
kalbėjosi apie verslą, o ne koncertus. Ji nuskubėjo 
Medouzo parko link, taip greitai tapnodama šaligat- 
viu, lyg beprotiškai skubėtų namo; deja, tenai jos ne- 
laukė niekas, išskyrus vienatvę. 

Naktinis dangus dar buvo šviesus, vakarinis pa- 
kraštys lengvai švytėjo, buvo šilta. Sraunios upės me- 
gali numalšinti meilės: himno žodžiai vis skambėjo jai 
ausyse, vis kartojosi; pakili melodija, galinti palaikyti 
žmogų, užkluptą didžiausių gyvenimo sunkumų, o 
ne verčianti abejoti, kad visi mėginimai numalšinti 
meilės be atsako skausmą — neįmanomos meilės, ku- 
rią geriau būtų išvis pamiršti, — nepadės, o tik labiau 


įaitrins žaizdas. 

Izabelė stabtelėjo prie perėjos ir palaukė žalio švie- 
soforo signalo. Šalia sustojo jauna mergina, studentė. 
Pažvelgusi į Izabelę, šiek tiek padvejojo, bet paskui 
švelniai palietė jai ranką. 

— Ar gerai jaučiatės? —- paklausė mergina. Ji pamatė 
ašaras. 

Izabelė linktelėjo. 

— Ačiū, — atsakė. — Ačiū. 


Žinoma, dieną viskas atrodė ne taip blogai. 
D Kai kitą rytą nulipo pusryčiauti, Izabelė ne- 
buvo pamiršusi apie vakarykštį akimirkos silpnumą, 
bet bent jau buvo suėmusi save į rankas. Ji suprato, 
kad tai, ką tada teko išgyventi, buvo tik jausmų ant- 
plūdis - pavydo, ne kitaip. Tokios emocinės būse- 
nos užplūsta greitai, ir pirmą kartą jas patyrus būna 
sunku susivaldyti, bet protingas žmogus turi sugebė- 
ti tvardytis. Ji, Izabelė Dalhausi, gana neblogai ga- 
lėjo kontroliuoti savo neigiamas emocijas ir nukišti 
ten, kur joms ir priklauso būti. Na, ir kurgi tai yra? 
Tamsiausiose froidiško i4 gelmėse? Ta mintis priver- 
tė nusišypsoti. Kaip tinkamai pavadintas šitas i4— 
šiurkštus, laukinis, paslaptingas dalykas, siekiantis 
įgyvendinti visus galvoje kylančius anarchiškus už- 
mojus, kuriuos ego ir superego stengiasi užgniauž- 


ti. Dauguma Froido teorijos teiginių buvo prastai 

moksliškai pagrįsti, nors ir smagūs paskaityti, tačiau 
Izabelė visad manė, kad iš visų jo metaforų i4 buvo 
pati įtikimiausia. Visa puokštė aistrų ir poreikių, ku- 
rie reiškė, kad egzistuoji: na, kad ir poreikis valgyti 
ar daugintis — jau šitie du sukelia gana daug sunku- 
mų ir turbūt sudaro visų nesutarimų tarp Žmonių 
pagrindą. Visi ginčai dėl gyvenamosios erdvės, mais- 
to ar partnerių — 72 darbas. Galų gale visi žmonijos 
konfliktai baigiasi tuo pačiu. 

Kol užvirė kava, visa istorija jau buvo smulkiai iš- 
analizuota. Natūralu pavydėti kitiems tų, kurie mus 
tam tikra prasme traukia, taigi nieko keista, kad ji 
taip jautėsi, pamačiusi Džeimį su ta mergina. Tuomet 
Izabelė suprato, kad Džeimis jai nepriklauso; galbūt 
šis ryšys ir stiprus, bet tai nekeičia fakto, kad tarp jų 
tėra tik draugystė. 

Ji tikėjosi, kad Džeimis su Kete vėl pradės drau- 
gauti, tačiau puikiai žinojo, kokia neįtikima ta vil- 
tis. Džeimis irgi turėjo tai suprasti — anksčiau ar vė- 
liau, — ir tai reiškė, kad jis ims ieškoti kitos merginos, 
kaip elgiasi kiekvienas jaunas vyras. Ta šviesiaplaukė 
koncerte tikrai juo žavisi ir tai aiškiai parodo — ji grei- 
čiausiai jam puikiai tiks. Žinoma, Izabelė ir Džeimis 
nebegalės palaikyti tokių artimų santykių, kaip pas- 
taruoju metu. Gaila, suprantama, tačiau dabar tin- 


kamiausia būtų džiaugtis tuo, kas teikia laimę jam. 

Lyg išlaisvinti paukštelį iš laikino narvo: paukščių 
gaudytojui gal ir liūdna su juo išsiskirti, bet reikia 
galvoti apie paleisto padarėlio laimę... Taigi štai ką 
reikia daryti, ir tai aišku kaip dieną. Ji turi pasistengti 
pamilti tą jauną moterį ir leisti Džeimiui išeiti su jos 


palaiminimu... 


Izabelė baigė gerti kavą ir jau suvalgė savo rytinį mais- 
to davinį: dvi riekes skrudintos duonos su marmela- 
du, kai atėjo namų tvarkytoja, Greis. Ji buvo maž- 
daug Izabelės amžiaus moteris, visada turinti aiškią 
savo nuomonę ir iki šiol dar neištekėjusi — nepaisant 
visų „nesuskaičiuojamų pasiūlymų“ tuoktis. Jiedvi su 
Izabele dažnai dalydavosi mintimis ir nuomonėmis. 
Daugeliu atvejų jų požiūriai nesutapdavo, tačiau Iza- 
belę žavėjo Greis įžvalga. Ji visad stebindavo. 

— Gal aš ir ne filosofė, - kartą tarė Greis, — bet tvir- 
tai žinau, ką kalbu. Negaliu suprasti jūsų abejonių. 

— Mes visi abejojam, - į tai atsakė Izabelė. - Mąs- 
tymas yra dvejojimas. Tai tapatūs dalykai. 

Greis skubiai atkirto: 

— Tikrai ne! Aš apie kažką galvoju, o po to apsi- 
sprendžiu. Dvejonių čia nėra. 

— Na, - bandė savo nuomonę pagrįsti Izabelė, — 
žmonės skirtingi. Jums pasisekė, kad esate tokia už- 
tikrinta. Aš, pavyzdžiui, labiau linkusi abejoti. Gal- 
būt tai charakterio savybė. 

Tą rytą Izabelė nenorėjo tokio pobūdžio pokal- 
bio, todėl apsiribojo klausimu apie Greis sūnėną 
Briusą. Jis buvo škotų nacionalistas, tvirtai tikintis 
Škotijos nepriklausomybe. Kartais ir Greis užsikrės- 
davo jo nuotaikomis; tada ji imdavo niurzgėti apie 
Londoną, bet tai ilgai nesitęsdavo. Iš prigimties ji 
buvo gana konservatyvi, o Jungtinės Karalystės idė- 
ja buvo pernelyg nusistovėjusi, kad tai būtų galima 
keisti. 

— Briusas išvažiavo į kažkokį politinį mitingą, — at- 
sakė ji. — Kiekvienais metais jie vyksta į Banokberną 
ir klausosi visokių kalbų. Tada visus iš ten išvaiko, jie 
grįžta namo ir toliau dirba, kaip įprasta. Manau, tai 
toks Briuso hobis. Anksčiau jis kolekcionavo pašto 
ženklus, o po to susidomėjo nacionalizmu. 

Izabelė šyptelėjo. 

— Jis taip žaviai atrodo su kiltu ir škotiška kepurai- 
te. Be to, Briusas — labai tinkamas vardas patriotui, 
taip nemanot? Argi rimtai skambėtų škotų naciona- 
listas, sakykim, vardu Džiulijanas? 

— Na taip, tikriausiai ne, - pritarė Greis. - Beje, ar 
žinote, kad jie planuoja boikotuoti geležinkelius, kol 
restoranuose bus pervadinti „angliški“ pusryčiai? 

— Tiek jie ir gali padaryti, - po nosim sumurmėjo 
Izabelė. - Netiesioginis indėlis į nacionalinį gyve- 


nimą. 

— Na, bet tam tikra prasme jie teisūs. Tik pažiūrė- 
kit, kaip elgiamasi su Škotija. Kaip ten ta daina? Tik 
gauja niekšų tautoje...? 

Izabelė suprato, kad tokia kalba neatneš nieko gero, 
ir nutarė nukreipti pokalbį kita linkme. 

— Vakar mačiau Džeimį su mergina, - paprastai 
pasakė ji, stebėdama Greis reakciją. 

— Kita mergina? 

— Taip. Koncerte. 

— Na, manęs tai nestebina, - linktelėjo Greis. — Aš 
irgi juos mačiau. 

Izabelė nutilo; garsus širdies plakimas puikiai iš- 
reiškė viduje verdančias emocijas. 

— Tokia šviesiaplaukė? Aukšta? 

— Taip. 

Na žinoma, kad ten buvo ta pati mergina, tai netu- 
rėtų stebinti. Nepaisant to, ji ėmė domėtis smulkme- 
nomis, kurias Greis su mielu noru išklojo. 

— Mačiau juos netoli universiteto. Ten prie muzie- 
jaus yra kavinė; geru oru savininkai išneša staliukus 
į lauką, ir žmonės sėdi, geria kavą. Na, jie buvo ten, 
prie stalo. Manęs nepastebėjo, aš ėjau pro šalį, bet ten 
tikrai buvo Džeimis ir mergina. Ta mergina. 

— Žinau tą vietą, — atsakė Izabelė. - Kažkokiu labai 
keistu pavadinimu. „Iguana“, ar kažkas panašaus. 


? „A parcel of rogues in a nation...“ — eilutė iš Roberto Bernso (Robert 
Burns) eilėraščio. 

— Šiais laikais viskas vadinasi keistai, - atsiduso 
Greis. 

Izabelė nieko neatsakė. Vakar vakaro jausmai vėl 
grįžo — tuštuma širdyje ir vienišumas. Žinoma, tai 
nebuvo nepažįstamas jausmas. Ji prisiminė dieną, 
kai sužinojo, kad Džonas Liamoras jai neištikimas su 
mergina, kuri atvyko į Kembridžą iš Dublino „tik“ 
pasikalbėti apie jo tyrimą. Tada Izabelė jautėsi taip 
pat. Jausmas, lyg kažką iš jos būtų atėmę, išplėšę iš 
vidaus. Tačiau Džonas Liamoras buvo praeitis, jau 
pamiršta. Ilgą laiką ji buvo tarsi pakerėta, lyg užkeik- 
ta galvoti vien apie jį, o palikta nebesugebėjo pasiti- 
kėti vyrais. Ar dabar ji gali sau leisti užmegzti san- 
tykius, rizikuodama vėl būti įskaudinta ir atstumta? 
Žinoma, ne. 

Greis stebėjo. Ji žino, pamanė Izabelė. Ji žino. Tai 
matyti kiaurai, tas nusivylimas moters, kuri sužino, 
kad jos jaunas meilužis elgiasi būtent taip, kaip ir tu- 
rėtų elgtis — išskyrus tai, kad mes su Džeimiu nesam 
meilužiai. 

— Taip ir turėjo atsitikti, - staiga prabilo Greis, nu- 
leisdama žvilgsnį į grindis. — Jis būtų grįžęs pas Ketę, 
jei jinai būtų to panorėjusi. Bet taip neatsitiko. Tai ką 
jis turėjo daryti? Šiais laikais vyrai nebelaukia. 

Izabelė žiūrėjo kažkur pro langą. Siena rangėsi 
raganė, ji skyrė Izabelės sodą nuo kaimynų. Dabar 
augalas buvo pačiame gražume, apsipylęs rausvais 

dryžuotais žiedais. Greis pamanė, kad ji susirūpinu- 
si dėl Ketės; ji nė nenutuokė, kad moteris kremtasi 
dėl savęs. Visiškai suprantama, kodėl ji galvojo taip; 
kitaip suvoktų, kad tai teta — žeta/- įsimylėjo savo 
dukterėčios vaikiną, o tai savaime yra neprideramas 
dalykas, ir tikrai ne vienas iš tų, kurie įvyksta Greis 
Edinburge. Bet net tetos turi id, pamanė Izabelė, ir 
nusišypsojo. Daugiau nebus tuštumos, nes ji pati pa- 
darys save laimingą. 

— Jūs teisi, - galiausiai atsakė. - Vargu ar galima 
buvo tikėtis, kad Džeimis lauks amžinai. Nusivyliau 
Kete. — Kurį laiką parylėjusi, dar pridūrė: - Kad ir kas 
būtų ta mergina, tikiuosi, jie gražiai sutaIs. 

Skambėjo labai banaliai, bet argi ne visos protingos 
mintys taip skamba? Sunku apie gerumą — ar gerus 
žmones — kalbėti įdomiai. Kita vertus, apie tai reikia 
kalbėti, nes jie kovoja, ir tai puiku; blogį dažniausiai 
sukelia moralinis tingumas arba silpnumas, o tai jau 
tikrai neįdomu ir nuobodu. 

— Tikėkimės, — atsakė Greis, atidarydama spintą ir 
iš jos traukdama dulkių siurblį. Ėmusi vynioti elek- 
tros laidą, ji dar pasisuko į Izabelę. 

— Maniau, kad dėl to susikrimsit, - pasakė. — Na, 
judu su Džeimiu buvot tokie artimi. Tiesiog pama- 
niau, kad galbūt... 

— Pavyduliauju? — pasufleravo Izabelė. 


Greis susiraukė. 

— Jei taip sakot... Nesmagu, bet kai aną dieną ėjau 
pro tą staliuką, būtent taip ir pasijutau. Juk žinot, jis 
mūsų. 

Izabelė prapliupo juokais. 

— Taip, jis mūsų, ar bent jau mes norime taip gal- 
voti. Bet juk iš tiesų ne taip, ar ne? „Aš turėjau balan- 
dę...“ Žinot šitą eilėraštį? Poetas augina paukštę, o ji 
miršta. Juk jis, užuot laikęs ją sau, galėjo paleisti, tada 
ji gal būtų išgyvenusi... 

— Jūsų ponas V. H. Audenas? 

— O ne, ne jis. Bet ir jis daug rašė apie meilę. Ma- 
nau, ir jis pavyduliavo, nes turėjo draugą, kuris ben- 
draudavo su kitais, o jis visą tą laiką laukė šešėly. Tur- 
būt buvo baisiai liūdna. 

— Na taip, tikrai, — linktelėjo Greis. — Visada šitaip 
būna. 

Izabelė kurį laiką galvojo apie ką tik pasakytus 
žodžius. Ji negali sau leisti sielvartauti. Taip liūdna 
liūdėti... Taigi ji gyvai pašoko ant kojų ir patrynė 
rankas. 


— Prie kavos išsikepsiu blynų. Gal ir jūs prisidėsit? 


| Izabelė pažadėjo Ketei vakare užsukti pas ją į 
BD Parduotuvė aptarti kelių reikalų. Kitą dieną 
mergina jau turėjo išvažiuoti į Italiją, taigi norėjo įsi- 
tikinti, kad teta žinos, ką ir kaip daryti. Edis mokėjo 
tvarkytis su maisto produktais, čia viskas gerai, bet 
Izabelei dar reikėjo parodyti ypatingąjį klientų sąra- 
šą — ten buvo smulkiai surašyta, kam ko reikės. Ir dar 
bėdų kildavo su signalizacija — tikrai sudėtingas įren- 
ginys, ir jokiu būdu negalima leisti, kad jis įsijungrų 
per klaidą. 

Ketės parduotuvėlė buvo vos už dešimties minu- 
čių kelio nuo Izabelės namų. Kelias ėjo per Merčis- 
tono Pusmėnulį?, pro eilę ssnamadiškų daugiabučių, 
besitęsiančių šiaurine gatvės puse. Statybininkai re- 


3 Merčistono Pusmėnulis (Merchiston Crescent) - gavvė Edinburge, taip 
pavadinta dėl lenktos pusmėnulio formos. 

montavo namo mūrą. Keletas darbininkų stovėjo ant 
pastolių, o apačioje švilpdama ir spjaudydama dulkes 
veikė akmenų smulkintuvė. Izabelė pakėlė akis į vir- 
šų, ir vienas iš vyrų pamojavo. Visai šalia pastolių pro 
langą žvelgė moteris. Izabelė ją pažino: tai buvo vie- 
no mokslinčiaus, rašiusio sunkai suvokiamas knygas 
apie piramides ir šventąją geometriją, žmona. Įprastas 
dalykas Edinburge: jei žmogus rašo apie piramides ir 
šventąją geometriją, visi kaimynai tai žinos. Kitame 
mieste, ko gero, net ne tokia originali mintis liktų 
paslaptyje. 

Pagaliau pasiekusi Bruntsfildo aikštę, Izabelė užti- 
ko Ketę, pasirišusią prijuostę ir rymančią tarpdury. 

— Atrodai lyg kokia senamadiška parduotuvės šei- 
mininkė, - pasakė Izabelė. — Stovinti prie įėjimo ir 
pasitinkanti pirkėjus. 

— Aš vis svarstau, kokią vestuvių dovaną nupirk- 
ti, — susimąsčiusi atsakė Ketė. — Jie, ko gero, ir taip 
jau turi viską, ko reikia, kaip ir visi šiais laikais... 

Nemažai ką gavę ne visai švariais būdais, pagalvojo 
Izabelė, prisiminusi pokalbį apie tėvą gangsterį. Nors 
kai geriau pagalvoji, tiek daug visko dabar gauta ne- 
teisėtai. Kaipgi galima praturtėti neišnaudojant kitų? 
Ir netgi tie, kurie, atrodytų, viską daro sąžiningai, vis 
dėlto mėgaujasi piktnaudžiavimo vaisiais. Vakarų ša- 
lys praturtėjo dėl imperializmo — tam tikra prasme 
vagystės. Dabar čia skurdieji iš valstybės gauna dos- 

nesnes pašalpas — vien dėl geresnės ekonominės pa- 
dėties, sukeltos ankstesnio plėšikavimo. Atrodo, vien 
tai, jog gyveni, reiškia, kad darai nusikaltimą; ne- 
bent, žinoma, pakeistum nusikaltimo sampratą, ir tai 
reikštų tik blogybes, kurias padarei pats sau. Ko gero, 
toks yra vienintelis požiūris į problemą. O jei mes 
visi atsakingi už piktadarybes, kurias įvykdė mums 
atstovaujanti valdžia, pamanė Izabelė, moralinė našta 
tikrai per didelė. 

Galvoje verdant tokioms mintims, ji užėjo į vidų. 
Edis, pasirišęs tokią pat prijuostę kaip ir Ketė, atida- 
rinėjo didelį maišą kvietinių miltų, o praskleidęs jį 
taip ir paliko, kad pirkėjai atėję patys pasisemtų, kiek 
reikia. Pamatęs Izabelę, nusišypsojo — o tai jau dide- 
lė pažanga, pamanė ji. Priėjusi prie jo, ištiesė ranką 
pasisveikinti, tačiau šis iškėlė visą miltuotą dešinę ir 
išsišiepė. 

Ketė nusivedė tetą toliau, į parduotuvės galą, kur 
buvo jos nedidelis kabinetas. Šitas kambarėlis, pilnas 
lentynų, prigrūstų įvairių pavyzdžių ir nučiupinėtų 
katalogų, atsiųstų tiekėjų iš Italijos, Izabelei visada 
patiko. Akis iškart užkliuvo už didelio plakato, re- 
klamuojančio Filipo Berio alyvuogių aliejų: vyras ant 
senoviško motociklo, važiuojantis dulkėta gatve, ko- 
kios būna Toskanoje. Po plakatu Ketė buvo prisegu- 
si lankstinuką iš parmezano gamyklos, su saugyklos 
nuotrauka — į rietuves sukrauti šimtai didelių sūrių 

galvų. Kažkada ji ten buvo, prisiminė Izabelė, prieš 
kelerius metus, kai svečiavosi pas draugą Redžio Emi- 
lijoje; tada jie nuvažiavo nusipirkti sūrio tiesiai iš ga- 
myklos. Patalpoje, kur svečiams buvo pjaustomas ir 
vyniojamas sūris, narvelyje tupėjo mainas*. Paukštis 
spoksodavo į žmones, o po to imdavo čirkšti 5agno, 
bagno! Vėliau ji sužinojo, kad paukštį teko iškraustyti 
į lauką, kai vienas teisininkas iš Briuselio pasiskundė, 
esą taip pažeidžiami Europos Sąjungos higienos rei- 
kalavimai. 

— Turbūt neturi parmezano, ar ne? — paklausė Iza- 
belė. - Kažkodėl staiga labai jo užsimaniau... 

Ketė nusijuokė. 

— Žinoma! Turiu, ir labai gero. Jau subrendęs ir 
skanutėlis. — Ji žengė žingsnį pro duris ir šūktelėjusi 
paprašė Edžio atnešti gabalėlį sūrio. Tada iš lentynos 
paėmė butelį vyno, atkimšo ir šiek tiek įpylė į taurę. 

— Imk. Labai tiks prie parmezano. 

Izabelė prisėdo prie Ketės stalo ir peržvelgė dukte- 
rėčios sudarytą darbų sąrašą. Tuo pat metu mėgavo- 
si stipriu vynu ir dosnia Edžio atnešto sūrio porcija. 
Parmezanas buvo riebus ir trapus, nė neverta lyginti 
su tuo kartono skonio patiekalu, kurį žmonės laikė 
tikru parmezanu ir kuris neturėjo nieko bendra su 
Italija. Viską išaiškinusi, Ketė tetai ištiesė nedidelį 


4 Ž i Ė 2 = "m 
Mainas — Azijos varnėnas, pamėgdžiojantis žmonių balsus. 

raktų ryšulėlį. Tą vakarą parduotuvę turėjo užrakinti 
Edis, na, o kitą rytą viskas jau bus Izabelės rankose. 

— Jaučiuosi labai atsakinga, — tarė ji. — Šitiek viso- 
kio maisto. Parduotuvė. Spynos, raktai... Edis. 

— Jei kas bus negerai, tiesiog paklausk Edžio, - pri- 
minė Kerė. — Arba gali man į Italiją paskambinti. Pa- 
liksiu numerį. 

— Ne ne, tikrai neskambinsiu! - užginčijo Izabe- 
lė. - Tik ne per tavo vestuves. 

Na, ne tavo, mintyse pasitaisė ji, bet juk supratai, 
ką norėjau pasakyti. Staiga prieš akis iškilo vaizdas: 
Ketė prie altoriaus, apsivilkusi pūstą baltą vestuvinę 
suknelę, ir sicilietis jaunikis su tamsiais akiniais nuo 
saulės, o lauke - pučiamųjų orkestras groja saksofo- 
nais ir tūbomis, virš galvos šviečia saulė, aplink alyv- 
medžiai, o pats ponas Berio juokdamasis į orą mėto 
saujas ryžių. 

Izabelė pakėlė beveik tuščią vyno taurę tostui už 
Ketę. 

— Už vestuves, — pasakė šypsodamasi. 


Izabelė grįžo namo, kišenėje jausdama raktų svorį. 
Greis jau buvo išėjusi, viskas po jos apsilankymo kaip 
visada atrodė tvarkinga ir išblizginta. Namas iščius- 
tytas, pamanė ji. Greis iš visų namų šeimininkių ma- 
žiausiai atitiko nusistovėjusius stereotipus: moteris, 
kuriai rūpėjo toli gražu ne vien tik namų ūkio reika- 

lai, kuri skaitė romanus ir domėjosi politika (net jei 
šiuo atžvilgiu jos nuomonė gana dažnai keitėsi); mo- 
teris, kuri gyvenime galėjo pasiekti daug daugiau, bet 
buvo įdarbinta neambicingos motinos. Izabelė nebū- 
tų samdžiusi namų šeimininkės, jei tik būtų turėjusi 
pasirinkimą — bet neturėjo; po Izabelės tėvo mirties 
Greis nutarė likti ir toliau dirbti ten pat, o Izabelė tie- 
siog nesiryžo paprieštarauti. Dabar ji džiaugėsi, kad 
to nepadarė, nes tiesiog nebegalėjo įsivaizduoti savo 
gyvenimo be jos. Ir už tai, darydama gėra slapta, Iza- 
belė tyliai kaupė pinigus Greis sąskaitoje, tik dar ne- 
atskleidė to sąskaitos savininkei. Ji suprato, kad kada 
nors Greis turės išeiti į pensiją, net jeigu niekada apie 
tai ir nekalbėdavo. Vis dėlto pinigai buvo, tik laukė 
dienos, kada jų prireiks. 

Virtuvėje Greis paliko keletą pastabų — apie išlai- 
das ir praleistus skambučius. Ant stalo gulėjo didelis 
rudas vokas ir lapelis su keliomis ranka užrašytomis 
eilutėmis. Izabelė pirma paėmė voką. Jis neatėjo su 
rytiniu paštu, nes laiškanešys jį įmetė į kaimyno dėžu- 
tę, o tas laišką vėliau atnešė, kur reikia. Izabelė gyve- 
no šeštame name, kaimynas — šešioliktame, skubant 
galima ir apsirikti. Bet sąskaitos niekad nepasiklys- 
davo, pamanė Izabelė, - sąskaitos visada pasiekdavo 
tikslą. Laiškas buvo adresuotas redaktoriui, ir pagal 
svorį buvo galima spręsti, kad tai rankraštis. Ji visada 


pirmiausia pažiūrėdavo į antspaudą ir pašto ženklą, 

o ne siuntėjo adresą: amerikietiškas pašto ženklas, į 
dangų žvelgiantis lakūnas, ir Sietlo antspaudas. Laiš- 
kas nukeliavo šalin, Izabelė pažvelgė į Greis raštelį. 
Skambino stomatologas, norėjo pranešti apie pasikei- 
tusį susitikimo laiką, ir vienas rašytojas, kurio straips- 
nį Apžvalga pagaliau sutiko išspausdinti: ji žinojo, 
kad tas žmogus nuolat pridarydavo rūpesčių ir dabar 
turbūt norėjo dėl ko nors pasiskųsti. Sąrašo apačioje 
Greis parašė: Dar skambino Džeimis. Sakė, kad nori 
pasikalbėti. Skubiai. Gale padėtas šauktukas — ar tik- 
rai? Greis mėgo prie žinučių palikti savo pastabų, ir 
šauktukas būtų gan iškalbingas. Bet ar čia tikrai šauk- 
tukas, o gal tik netyčia brūkštelėta pieštuku? 

Izabelė vėl paėmė voką ir pasuko kabineto link. 
Džeimis dažnai skambindavo; nieko čia ypatingo, bet 
vis dėlto sudomino. Kodėl jam reikia pasikalbėti, ir 
skubiai? Izabelė svarstė, ar tai kaip nors susiję su ana 
mergina iš koncerto. Ar Džeimis pajuto, kad kas nors 
ne taip? Galbūt jis po pasirodymo jos laukė ir paste- 
bėjo išslenkančią. Jis nebuvo iš tų žmonių, kuriems 
nusispjaut, ką jaučia kiti, ir galėjo numanyti, kodėl 
Izabelė išėjo nepasikalbėjusi. Bet jei jis tai suprato, tai 
gali viską pakeisti. Ji nenorėjo būti palaikyta beviltiš- 
ka gerbėja, verta tik gailesčio. 

Izabelė jau siekė telefono, bet sustojo. Beviltiška 
gerbėja norėtų kuo skubiau paskambinti savo nu- 


mylėtiniui. Ji ne tokia. Ji - nepriklausoma moteris, 

turinti jauną draugą. Ji nesielgs kaip nekantraujan- 
ti ssnmergė, beviltiškai laukianti bet kokios žinutės. 
Neskambins. Jei jis taip nori su ja pasikalbėti, pats 
ir turi paskambinti. Izabelė staiga susigėdo; tokia 
mintis tinka tik nepastovios nuotaikos intrigantei pa- 
auglei, o ne jos amžiaus moteriai su tiek gyvenimiš- 
kos patirties. Ji trumpam užsimerkė: reikia tik valios 
stiprybės. Ji nebuvo iki ausų įsimylėjusi Džeimį; kaip 
tikra draugė džiaugėsi, kad jis pagaliau rado merginą. 
Ji susitvardys. 

Izabelė atsimerkė. Ją supo pažįstama darbo aplin- 
ka: lubas siekiančios knygų lentynos, sujauktas sta- 
las — tylus ir racionalus Zaikomosios etikos apžvalgos 
pasaulis. Ant stalo padėtas telefonas, ji paėmė ragelį 
ir surinko Džeimio numerį. 

Izabele, prakalbo įrašas. Manęs nėra namie. Dabar 
tu kalbi ne su manim; na, su manim, tiesą sakant, bet 
čia įrašas. Man reikia su tavimi pasikalbėti. Ar galim 
susitikti rytoj? Galiu užsukti bet kuriuo metu. Paskam- 
bink man vėliau. 

Ji padėjo ragelį. Žinutės iš žmonių, kurių „ten“ da- 
bar nėra, jai kėlė šiokį tokį nerimą, lyg laiškai nuo mi- 
rusiųjų. Toks laiškas kažkada atėjo į redakciją — nuo 
žmogaus, kurio straipsnį teko atmesti. „Nesuprantu, 
kodėl jūs nesutinkate to spausdinti“, rašė jis. O pas- 
kui, po keleto dienų, ji sužinojo, kad tas rašytojas 


mirė, ir ėmė svarstyti, kad jos poelgis kelias paskutines 

žmogaus gyvenimo dienas padarė nelaimingas; krim- 
tosi ne dėl to, kad būtų galėjusi pakeisti nuomonę dėl 
straipsnio, tačiau mirties neišvengiamybė verčia ge- 
riau apgalvoti savo poelgius. Jei su kitais elgtumėmės 
taip, lyg jiems būtų likusios vos kelios dienos gyventi, 
būtume bent jau malonesni. 

Ji pakėlė voką iš Sietlo ir atplėšė — atsargiai, švelniai, 
lyg šventą dokumentą. Prie straipsnio buvo pridėtas 
laiškas — Vašingtono universitetas, — bet šitą ji padėjo 
į šalį, taip pat švelniai, ir perskaitė titulinį rankraščio 
puslapį. „Žmogus, kurio smegenyse atsirado varžtas 
ir jis tapo psichopatu“. Izabelė atsiduso. Po to, kai 
daktaras Saksas parašė „Žmogų, kuris žmoną palaikė 
kepure“, pasipylė nemažai rašinių panašiais pavadi- 
nimais. Argi viso šito reikalo apie smegenis ir asme- 
nybės sutrikimus neištyrinėjo profesorius Damasio? 
Bet tada ji prisiminė: šitam straipsniui sukaups visą 
dėmesį. 

Izabelė ėmė skaityti. Po dvidešimties minučių ji 
vis dar sėdėjo prie straipsnio, mąstydama apie tai, 
ką perskaitė. Mintis pertraukė telefonas - skambino 
Džeimis. 

— Atleisk, kad manęs nebuvo, kai skambinai. 

— Norėjai mane matyti? 

— Taip, norėjau. Man reikia su tavimi pasikalbėti. 

Izabelė laukė, kad jis pasakys dar ką nors, bet rage- 
lyje buvo tyla. 


— Atrodo, tai svarbu. 

— Nelabai. Na, tai svarbu man. Kai ką norėčiau ap- 
tarti. — Jis kurį laiką patylėjo. — Matai, aš sutikau man 
brangų žmogų. Norėjau apie tai pakalbėti. 

Ji pažvelgė į lentynas, prikrautas knygų. Tiek daug 
jų kalbėjo apie pareigą, įsipareigojimus ir moralinius 
gyvenimo sunkumus... 

— Tai geros naujienos, — pagaliau pratarė Izabelė. — 
Aš labai džiaugiuosi. 

— Džiaugiesi? 

— Taip, žinoma, — atsakė ji. Taip lengva elgtis tei- 
singai, kai reikia tik pasakyti tinkamus žodžius — po 
to gali būti gerokai sunkiau jų laikytis. - Džiaugiuosi, 
kad radai artimą žmogų. Tiesą sakant, manau, mačiau 
ją „Oueens Hall“. Ji atrodė... — ji trumpam nutilo. — 
Labai miela. - Paprastus žodžius ištarti sunkiausia. 

— Bet jos ten nebuvo, - atsakė Džeimis. 

Izabelė suraukė antakius: 

— O ta mergina per pertrauką... 


— Tik draugė. 


gy. rytą Izabelė pasirodė parduotuvėje vos 


keliomis minutėmis anksčiau už Edį. Viena 
spyna užsikirto, ir ją atrakinant teko kurį laiką pa- 
prakaituoti. Kol ji nevikriai bandė klibinti tą nelemtą 
užraktą, įsijungė signalizacija — įžengus vidun ši spie- 
gė kaip išprotėjusi. Izabelė paknopstom puolė kabi- 
neto link, kur prieblandoje mirksėjo valdymo pultas. 
Ji iš anksto pasistengė įsiminti kodą, bet dabar, kai 
reikėjo jį greitai surinkti, mintyse liko tik užuomina: 
Konstantinopolio žlugimo data... Tam ji buvo pasirin- 
kusi datą, kurios gyvenime nepamirštų, bet toji, ži- 
noma, būtent dabar išgaravo iš galvos. Prisiminė tik 
panelę Makfarlein, istorijos mokytoją, su juoda šilki- 
ne palaidine, kurią dažniausiai vilkėdavo — greičiau- 
siai iš pagarbos direktorei, šioji daugiau nieko kito 


ir nedėvėjo — stovinčią prieš mažų mergaičių klasę ir 

kartojančią: Lemtingi metai Vakarams, mergaitės, lem- 
tingi metai. Neturime jų pamiršti. 

Izabelė pagalvojo: neturime pamiršti šių metų, 
mergaitės, ir staiga prisiminė. 1492. Užplūdo paleng- 
vėjimas, bet paskui — abejonės ir visiškas sumišimas. 
Konstantinopolis žlugo ne 1492-aisiais, bet 1453-iai- 
siais, kai turkų sultonas Mahometas galutinai pra- 
laužė gynybą. Prisiminkit, mergaitės, kad turkų buvo 
šimtas tūkstančių vyrų, sakė mokytoja, ir tik dešimt 
tūkstančių mūsiškių. Izabelė pažvelgė į panelę Mak- 
farlein ir sudvejojo, bet tik akimirką. Ji buvo škotė, 
bet tvirtino giminystę su Konstantinopolio gynėjais. 
Mūsiškių? Tai kas tada buvo turkai? 

— Tūkstantis keturi šimtai devyniasdešimt antrai- 
siais, — sumurmėjo panosėj, - Kolumbas perplaukė 
vandenyną. 

— Ir kažkas nutiko kažkokiam Konstantinopoly, — 
pridūrė balsas už nugaros. — Taip sakė Ketė. Taip mes 
turim atsiminti kodą. 

Izabelė staiga apsigręžė. Pasirodo, tai Edis tyliai įėjo 
į kabinetą ir dabar stovėjo šalia. Staigus jo pasirody- 
mas gerokai išgąsdino, bet bent jau išsprendė galvo- 
sūkį. Ketė buvo davusi kodą, užrašytą ant lapelio, ir 
užuominą, kurią pati naudojo. Ir Izabelė klusniai įsi- 
minė ją, nė nepagalvojusi ištaisyti. 


- Štai kaip daromos klaidos... — pasakė ji Edžiui. 

— Jūs įvedėt neteisingą kodą? 

— Ne, bet Konstantinopolis žlugo ne 1492-aisiais. 
Jį sutriuškino 1453-iais. Turkų kariuomenėje buvo 
daugiau nei šimtas tūkstančių vyrų, o mūsų tik... — ji 
nutilo. Edis atrodė sumišęs. Žinoma, jis istorijos gal- 
būt ir nesimokė. Ar šitas vyrukas žinotų, kas buvo 
Marija, škotų karalienė? Arba Jokūbas VI? Izabelė 
pažvelgė į jį - tylų, išgąsdintą jaunuolį, kurio gyve- 
nimą sugriovė kažkoks baisus įvykis ir kuris to visai 
nenusipelnė. 

— Turėsi su manim būti kantrus, - tarė ji. — Iš tiesų 
nelabai suvokiu, ką darau. O šitaip sukelti triukšmą 
tikrai nebuvo labai protinga... 

Edis nusišypsojo — gana nervingai, bet vis dėlto tai 
buvo šypsena. 

— Praėjo daug laiko, kol išmokau čia dirbti, - ne- 
drąsiai prisipažino jis. - Amžiais pamiršdavau sūrių 
pavadinimus. Čederis ir bri — dar pusė bėdos, tuos 
prisimindavau, bet visi kiti... 

— Ne tavo kaltė, - padrąsino Izabelė. - Na, man su 
sūriais bėdų lyg ir nekyla, ir vynai visai nieko. Bet va 
kai prasideda prieskoniai... Visada juos maišau. Kar- 
damonas ir panašiai. Pamirštu, nors tu ką. 

Edis pasisuko ir uždegė šviesą. Kabinetuke nebuvo 
lango, ir vienintelis šviesos pluoštelis sklido pro pra- 


viras duris iš parduotuvės. 

— Paprastai pradedu nuo kavos aparato, — patarė 
Edis. - Rytais keli žmonės pakeliui į darbą užsuka 
kavos. 

Parduotuvėje palei langą stovėjo trys staliukai, kur 
buvo galima prisėsti, užsisakyti puodelį kavos ir pa- 
skaityti kelių dienų senumo laikraščių iš žemyno. Čia 
visada būdavo Le Monde, Corriere della Sera, kartais 
ir Spiegel numeris, kurį Izabelė ir pati mėgo pavarty- 
ti dėl dažnų straipsnių apie Antrąjį pasaulinį karą ir 
vokiečių kaltę. Svarbu tai prisiminti; galbūt kai kurie 
vokiečiai jautė, kad niekada negalės pamiršti, bet ar 
apskritai įmanoma šiuos siaubingus praeities vardus 
nustumti į šalį? Ne, jei norime, kad tai nebepasikar- 
totų, pasakytų kai kurie, na, o kitiems greičiausiai 
labiau patiktų to niekada nebeprisiminti. Vokiečiai 
Izabelės akyse nusipelnė pagyrimo už moralinę savi- 
monę ir rimtą požiūrį. Bet kas — bet kuri tauta — savo 
beprotystės akimirkomis galėjo pasielgti taip, kaip 
pasielgė, o gėris yra vėliau išdrįsti su tuo susitaikyti. 
Ar turkai peršukavo savo istoriją smulkiomis morali- 
nėmis šukomis? Ji to nežinojo, gal ir taip; bet niekas 
neminėjo turkų vykdyto armėnų genocido — žiauraus 
poelgio, iki šiol išlikusio gyvųjų atmintyje, - išskyrus, 
žinoma, pačius armėnus. 

O belgai, staiga prisiminė ji, kurie savo Senatui 
sprendimą pateikė svarstyti tik keleri metai iki to, kas 
nutiko Armėnijoje... Kai kurie teigė, kad jie elgėsi tei- 

singai, o kaip tada tai, ką Leopoldas padarė Konge? 
O kažkokių salų Ramiajame vandenyne gyventojų 
protėviai, apkaltinti suvalgę — taip, tikrai, swvalgę — 
senuosius jų užgrobtų salų gyventojus? Tiesiog baisu. 
Tie patys britai visame pasaulyje elgėsi tikrai nedova- 
notinai. Graudi istorija pasakojama apie Tasmanijos 
aborigenų išnaikinimą, ir dar daug kitų žiaurių įvy- 
kių, o viskas buvo vykdoma su britų palaiminimu... 
Kada Anglijos istorijos knygose bus aprašytas jų in- 
dėlis į vergovės atsiradimą, dėl ko nukentėjo arabai ir 
daugybė Afrikos tautų? Mes ne geresni už kitus, bet 
kartais turime tiesiog nekreipti į tai dėmesio ar bent 
nepūsti iš to burbulo. Rodos, istorija labai greitai gali 
tapti beribiais kaltinimais vieni kitiems, ir galų gale 
grįžtume prie tų pačių žiaurumų ir priespaudos, jei 
negalėtume tiesiog pamiršti ir atleisti. 

Visa tai, aišku, buvo labai įdomu, bet neturėjo nie- 
ko bendra su parduotuve. Izabelė dar kartą sau tai 
priminė ir atidarė seifą, kurio kodą Ketė taip pat buvo 
užrašiusi: 1915. Merai, kai turkai nužudė daugybę 
armėnų, prisiminė ji, nors Ketė vargu ar tai turėjo 
galvoje. Izabelė dar nebuvo girdėjusi, kad jos dukte- 
rėčia minėtų armėnus, nė karto. Vienas devyni vienas 
penki buvo paskutiniai Ketės namų telefono skaičiai, 
taigi pasirinkimas buvo visai logiškas ir neoriginalus. 

Ji girdėjo, kaip Edis į kavamalę supila kavos pu- 


peles, ir su pasimėgavimu įkvėpė jų aromato. Tada 

apsisukusi į kasą įdėjo smulkių pinigų — grąžai, ir pa- 
tikrino, ar yra pakankamai maišelių pirkiniams supa- 
kuoti. Dabar mes pasiruošę, pamanė Izabelė — su tam 
tikrų pasitenkinimu. Prekyba prasideda. Ji pažvelgė 
į Edį, kuris padrąsinamai iškėlė nykščius. Jaučiamės 
kaip bendradarbiai, pagalvojo; ypatingas jausmas 
tiems, su kuriais dirbame. Tai ne draugystė; tiesiog 
bendrumo jausmas. Mes kartu dirbame, taigi vieni 
kitus remiame ir palaikome. Būtent todėl profesinių 
sąjungų nariai vieni kitus vadina broliais ir seserimis. 
Vergaujam kartu, palengvindami vienas kitam naštą. 
Gal ir per stiprus palyginimas nedidelei parduotuvė- 
lei Edinburge, pamanė Izabelė, bet, nepaisant to, pa- 


mąstyti yra apie ką. 


Ryte buvo nemažai darbo, bet viskas ėjosi sklandžiai. 
Tiesa, vienas pirkėjas sukėlė rūpesčių. Jis atnešė grą- 
žinti pusiau nugertą butelį vyno, tvirtindamas, kad 
tas esąs netikęs, atsiduoda kamščiu, ir reikalavo jį pa- 
keisti. Izabelė žinojo Ketės nuostatą — tokiais atvejais 
be jokių klausimų pakeisti prekę. Tačiau pauosčius 
nosį pasiekė acto, o ne vyno, kad ir prasto, kvapas. 
Ji įsipylė šlakelį iš to butelio, atsargiai siurbtelėjo ir 
pakėlė akis į pirkėją — jauną vyriškį su vilnone vaivo- 
rykštės spalvų kepure. 

— Actas, — tarė. — Šitas vynas buvo ilgai paliktas ati- 


darytas ir oksidavosi. 

pats įtikinamiausias paaiškinimas — jis išgėrė pusę 
butelio ir paliko atidarytą kelias dienas. O tokiu šiltu 
oru vynas greitai virto actu. Na, o dabar jis pamanė, 
kad šitaip nemokamai galėtų gauti dar vieną butelį 
šviežio gėrimo. Apie kamščiu atsiduodantį vyną, ko 
gero, bus perskaitęs laikraštyje. 

— Jis atsidavė kamščiu, — spyrėsi vyrukas. 

— Tai kodėl tiek daug išgerta? — įtariai paklausė Iza- 
belė, rodydama į pustuštį butelį. 

— Nes įsipyliau didelę taurę, - nė nemirktelėjęs at- 
sakė tas. — Kai paragavau, turėjau išpilti. Tada įsipy- 
liau dar vieną, norėjau įsitikinti, bet tas buvo toks pat 
netikęs. 

Izabelė įsmeigė į jaunuolį žvilgsnį. Ji buvo įsitiki- 
nusi, kad tas meluoja, bet negalėjo įrodyti. 

— Duosiu jums kitą butelį, — tarė ji, mintyse gal- 
vodama: štai kaip triumfuoja melas. Apgavikai visad 
išsisuka. 

— Prašyčiau „Chianti“. 

— Bet šitas ne „Chianti“, - paprieštaravo Izabe- 
lė. — Čia australiškas „Shiraz“. Mūsų „Chianti“ daug 
brangesnis. 

— Užtai aš likau nepatenkintas. Tai mažiausia, ką 
galite padaryti. 

Izabelė nieko neatsakė, tik nuo lentynos nukėlė 


butelį „Chianti“ ir padavė vyrukui. 

— Jei nebaigsite gerti, — patarė ji, - gerai užkimškite 
ir laikykite vėsioje vietoje. Tai turėtų sulėtinti oksi- 
daciją. 

— Nereikia man to aiškinti, — piktai atkirto jis. 

— Žinoma, ne. 

— Viską žinau apie tuos ispaniškus vynus. 

Izabelė vėl nutylėjo, bet pastebėjo, kad Edis vos su- 
valdo šypseną. Bus smagu, pamanė ji. Dirbti parduo- 
tuvėje — ne tas pats, kaip Taikomosios etikos apžvalgo- 
je, bet vis tiek savaip malonu. 


Izabelė buvo taip užsiėmusi, kad beveik pamiršo ar- 
tėjantį susitikimą su Džeimiu. Jiedu buvo susitarę 
kartu papietauti netoliese esančioje kavinėje. Edis pa- 
valgė parduotuvėje — kaip pats pasakė, jam pertraukų 
nereikia, taigi Izabelė pirmą valandą galėjo trumpam 
ištrūkti. 

Kavinė buvo pustuštė, ir jie įsitaisė netoli lango. 

— Panašu, lyg valgytume džiunglėse, - pajuokavo 
Izabelė, rodydama į plačialapes palmes už nugaros. 

— Tik be vabalų, — pridūrė Džeimis, nužvelgdamas 
palmę ir milžinišką Monstera deliciosa šalia jos. 

— Man nesvarbu, - atsakė Izabelė. Taip iš tikrųjų ir 
buvo. Ji labai apsidžiaugė, matydama Džeimį, o dabar 
jis čia, su ja kalbasi, ir visi „netinkami“ jausmai atrodė 
tik kaip blausus prisiminimas. Čia — tiesiog Džeimis, 
draugas, nors ir labai mylimas. 

Džeimis sėdėjo nuleidęs akis, lyg tyrinėdamas stal- 
tiesę. Izabelė įsižiūrėjo į jo veidą, trumpai kirptus 
plaukus. Kai vaikinas pakėlė galvą, ji sugavo jo žvilgs- 
nį - akys tokioj šviesoj atrodė beveik pilkos; geros 
akys, pamanė moteris, todėl jai Džeimis atrodė toks 
gražus. 

— Tu kažką sutikai, — padrąsino ji. 

— Taip. 

— Ir? 

— Ir aš nebežinau, ką daryti. Džiaugiuosi, ko gero, 
bet visiškai susipainiojau. Pamaniau, kad tu kaip... 

— Kaip Zaikomosios etikos apžvalgos redaktorė, - pa- 
sufleravo ji. 

— Draugė, — tęsė jis. — Turbūt artimiausia draugė. 

Nė viena moteris nesidžiaugia tai girdėdama iš 
vyro, pamanė Izabelė. Galbūt vyrai taip apie mus gal- 
voja, bet tai nėra dalykas, kurį dauguma moterų no- 
rėtų girdėti. Tačiau ji tik supratingai linktelėjo galva, 
ir Džeimis tęsė: 

— Sunkiausia, kad ji... Moteris, kurią sutikau, na, 
tiesiog ne toks žmogus, kokį maniau galįs pamilti. Aš 
to nesitikėjau. Tikrai nesitikėjau. 

— Taip jau elgiasi tas Kupidonas, — švelniai atsakė 
Izabelė. — Labai neatsargus. Šaudo savo strėles visur, 
kur papuola. 

— Taigi... - pritarė Džeimis. - Bet juk iš pradžių 


turi bent jau savo svajonių Žmogaus viziją. Ką nors 

kaip Ketė, pavyzdžiui. O tada pasirodo kažkas kitas 
ir bam! 

— Tikrai, — atsakė Izabelė. - Bam! Juk taip ir atsi- 
tinka, ar ne? Bet kam su tuo kovoti? Tiesiog priimk 
ir mėgaukis. Na, nebent tai neįmanoma... Ber šiais 
laikais taip retai nutinka. Montekių ir Kapulečių sun- 
kumai. Socialiniai barjerai ir panašiai. Dabar jau ne 
problema, net jei esi tos pačios lyties. 

— Ji ištekėjusi, — išpyškino Džeimis ir vėl įsispokso- 
jo į staltiesę. 

Izabelė sulaikė kvapą. 

— Ir už mane gerokai vyresnė. Maždaug tavo am- 
žiaus, tiesą sakant. 

Ji to nesitikėjo, ir veide, ko gero, buvo aiškiai ma- 
tyti nusivylimas. Džeimis susiraukė. 

— Ir maniau, kad tam nepritarsi. Na, žinoma, kad 
nepritarsi... 

Izabelė išsižiojo, norėdama kažką sakyti, paneigti 
šiuos žodžius, bet vaikinas ją nutraukė. 

— Nereikėjo sukti tau galvos. Geriau nė nebūčiau 
apie tai prasitaręs. 

— Ne, - paprieštaravo ji. - Džiaugiuosi, kad pa- 
sakei. — Ji trumpam nutilo, bandydama susidėlioti 
mintis. — Na, tai, ko gero, šiek tiek šokiruoja. Nebū- 
čiau nė pamaniusi... 

Balsas vėl užsikirto. Labiausiai Izabelę žeidė tai, 


kad ta moteris buvo jos amžiaus. Ji jau susitaikė su 

mintimi, kad Džeimis norės savo amžiaus draugės, 
jaunesnės, tačiau nebuvo pasirengusi varžytis su ly- 
gia sau. 

— Aš nenorėjau, kad taip atsitiktų, - nusiminęs tęsė 
Džeimis. — O dabar nebežinau, ką daryti. Jaučiu... ką 
aš jaučiu? Jaučiuosi, lyg daryčiau ką bloga. 

— Taip ir yra, — tarė Izabelė. Parylėjusi tęsė: — At- 
leisk, nenoriu pasirodyti bejausmė, bet... bet argi 
nemanai darąs kažką bloga, jeigu apgaudinėji? Da- 
bar naudojamasi kažkieno pasitikėjimu. Laužomi 
pažadai. 

Džeimis vėl nuleido akis, pirštu ant stalo vedžioda- 
mas įsivaizduojamą raštą. 

— Aš ilgai apie tai galvojau. Bet šiuo atveju jų san- 
tuoka ir taip beveik sugriuvusi. Ji sako, kad nors tebė- 
ra ištekėjusi, jiedu gyvena atskirus gyvenimus. 

— Bet jie vis dar kartu? 

— Teoriškai. 

— O praktiškai? 

Džeimis šiek tiek padvejojo. 

— Taip, bet ji sako, kad abu norėtų gyventi at- 
skirai. | 

Izabelė pažvelgė į jį, tada pasilenkė ir palietė jo 
ranką. 

— Džeimi, ką nori, kad tau pasakyčiau? Kad viskas 


gerai? Tu to nori? 

Vaikinas papurtė galvą. 

— Nemanau. Tiesiog norėjau su tavimi apie tai pa- 
sikalbėti. 

Padavėja atnešė Izabelės užsisakytą kavą su pienu, 
ir ji pakėlė didelį baltą puodelį prie lūpų. 

— Na, aš tai suprantu, — tarė ji. - Bet negaliu tau 
pasakyti, ką turi daryti. Juk žinai, čia ne juokas. Ir 
tau jau ne penkiolika. Gal nori gauti mano palaimi- 
nimą, ir tai nieko blogo, nes, ko gero, jautiesi kaltas, 
ir bijai. 

Ji nutilo, prisiminusi VHA? eilėraštį: Mirtinga, kal- 
ta, bet širdy / Nuostabi tu man esi. Taigi šiuo atveju 
tai — labai tinkami žodžiai. 

Džeimio balse skambėjo toks pat nusiminimas: 

— Taip, jaučiuosi kaltas. Ir, manau, tikrai norėjau 
tavo pritarimo. 

— Na, aš negaliu to padaryti. - švelniai tarė Izabelė, 
vėl paimdama jį už rankos. - Juk negaliu? 

— Ne, — papurtė galvą Džeimis. 

— Tai ką galiu pasakyti? 

— Galėtum leisti man apie ją papasakoti, - tyliai at- 
sakė vaikinas. - Labai norėjau tai padaryti. 

Dabar Izabelė suprato, kad jis įsimylėjo. Kai ką 


nors mylime, norime apie tą žmogų kalbėti, parody- 


* V. H. Audenas (žr. 2 skyrių). 

ti kitiems. Tikimės, kad kitus jis sužavės lygiai taip 
pat stipriai; menka viltis, nes kitiems tavo mylimie- 
ji nelabai rūpi. Bet geras draugas kantriai ir atidžiai 
išklauso, kaip dabar tai darė Izabelė, susilaikydamas 
nuo komentarų, kad nenutrauktų išpažinties apie 
žmogaus silpnybes ir viltis. 


Kitą dieną parduotuvę atidarė Edis. Kai atėjo 
D abelė, jis jau buvo paruošęs kavą ir įpylė jai 
pirmą puodelį. 

— Viskas paruošta, — pasakė jis, ištiesdamas kavą. — 
Kalbėjausi su tiekėjais, jie atvažiuos šį vakarą. 

— Koks produktyvumas, — per puodelio viršų nusi- 
šypsojo Izabelė. - Manau, tau manęs nereikia. 

Edžio veido išraiška kaipmat persimainė. 

— Ne, reikia! 

— Aš juk nerimtai, - ėmė teisintis Izabelė. Ji jau 
buvo pastebėjusi, kad Edis viską supranta pažodžiui. 
Į galvą atėjo mintis, kad jam galbūt yra Aspergerio 
sindromas. Tokie dalykai pasireiškia įvairiai, ir gal 
jam tik kokia silpna to atmaina... Tai paaiškintų vai- 
kino drovumą, atsiskyrimą nuo kitų. 

Izabelė atsisėdo prie Ketės darbo stalo skaityti ryti- 


nio pašto. Buvo atsiųstas sunkiai suprantamas raštelis 

su reikalavimu susimokėti per septynias dienas — Iza- 
belė apie jį paklausė Edžio, bet tas tik patraukė pe- 
čiais. Dar buvo laiškas nuo tiekėjo, pranešantis, kad 
Italijoje sulaikyta mocarelos siunta bus pristatyta vė- 
liau. Dėl širo Edis patarė nesirūpinti, nes mocarelos 
dar buvo užtektinai. | 

Vėliau ėmė plūsti pirkėjai. Izabelė pardavė kelis in- 
delius alyvuogių ir saulėje džiovintų pomidorų, su- 
pjaustė sūrį, suvyniojo duoną ir nuo lentynos nuėmė 
skumbrių filė skardines. Pasikalbėjo su klientais — apie 
orą, tos dienos Scotsman straipsnius ir įtartinus val- 
džios planus. Rytas prabėgo labai greitai, nė nebuvo 
laiko pagalvoti apie moralę ir filosofiją. Štai kas verčia 
susimąstyti: dauguma žmonių taip ir gyvena - tiesiog 
kažką daro, užuot galvoję, ką ir kaip daro. Tokiu at- 
veju filosofija — prabanga, ir tie, kurie pjausto sūrį ar 
vynioja duoną, jos sau leisti negali. Šioje srityje sūrių 
pardavėjui iki Šopenhauerio toli... 

Nors ir nebuvo laiko galvoti apie reikalus Zžikomo- 
sios etikos apžvalgoje, jo buvo pakankamai prisiminti 
Džeimį. Visą praėjusį vakarą, bandydama baigti dar- 
bus Apžvalgoje, ji vis susigriebdavo mąstanti apie tą 
pokalbį. Naujienos apie Luizą — jis atskleidė tik var- 
dą - nuo pat pradžių Izabelę labai nuliūdino, o po 
kurio laiko tai, ką sužinojo, visai prislėgė. Jų santy- 
kiuose nebuvo nieko romantiško, nesvarbu, kaip tai 


norėjo įsivaizduoti Džeimis. Jis buvo aiškiai iki ausų 

įsimylėjęs, bet Izabelė rimtai abejojo, ar Luiza atsakys 
tuo pačiu. Tą moterį ji įsivaizdavo griežtą ir nusivy- 
lusią gyvenimu; gyvenančią su vyru, kuris galbūt yra 
jai neištikimas, bet užtikrina materialinę gerovę. Su 
juo skirtis nė neketina, o Džeimis tėra būdas susigrą- 
žinti vyro dėmesį. Nemažai ignoruojamų žmonų taip 
elgiasi — stengiasi sukelti pavydą. Ką gi, Džeimis tam 
puikiai tinka: jaunas, išvaizdus ir, kaip muzikantas, 
gana egzotiškas. 

Izabelė pietavo prie vieno iš staliukų parduotuvėje. 
Kol Edis aptarnavo klientus, ji atsivertė šiandieninį 
Corriere della Sera numerį ir permetė akimis nau- 
jienas. Dauguma jų buvo apie vidaus nesutarimus: 
skylančios koalicijos, išeities paieškos, melagių tvirti- 
nimai, esą kiti meluoja... Dar buvo popiežiaus pareiš- 
kimas apie Bažnyčios svarbą. 

Izabelė pakėlė galvą nuo laikraščio ir pasiėmė su- 
muštinį. Prie staliuko su lėkšte rankoje stovėjo vyras 
ir ranka rodė į tuščią vietą greta. 

— Ar neprieštarausit, jei prisėsiu? 

Ji pastebėjo, kad kol skaitė, vietos prie kitų staliukų 
pamažu buvo užimtos. 

— Nė trupučio. Tiesą sakant, neturėčiau čia sėdėti. 
Matot, aš čia dirbu. 

Vyras atsisėdo, priešais pasidėdamas lėkštę. 

— Jums irgi reikia poilsio, kaip ir visiems kitiems. 

Izabelė nusišypsojo. 

— Na, nesu tikra darbuotoja. Kuriam laikui pakei- 
čiau savo dukterėčią. 

Ji pažvelgė į vyriškio lėkštę, kur buvo įdėta truputis 
pomidorų salotų, saujelė riešutų ir sardinė. Žmogus 
laikosi dietos, nors neatrodo, kad jam to reikėtų. Įpu- 
sėjęs penktą dešimtį, pamanė Izabelė, ir tikrai neturi 
antsvorio, gal net atvirkščiai. Be to, jo išvaizdoje buvo 
kažko, dėl ko jis atrodė, kaip pasakytų Izabelės namų 
šeimininkė Greis, išskirtinis, o jai pačiai — labai pro- 
tingas. 

Vyras pastebėjo Izabelės žvilgsnį, nukreiptą į lėkštę. 

— Ne kažin kas, — liūdnai tarė jis. - Bet gyvenimas 
verčia. 

— Rūpinatės savo širdimi? 

Vyras linktelėjo. 

— Taip. — Nurilęs šakute pastūmė sardinę į lėkštės 
vidurį. - Ji man antra. 

— Sardinė? — pasitikslino Izabelė, bet iš karto susi- 
griebė, kad jis visai ne tai norėjo pasakyti. 

Jausdama, kaip rausta, ji puolė teisintis, bet vyras 
kilstelėjo ranką. 

— Atleiskit, matyt, ne visai aiškiai pasakiau. Man 
persodino širdį, ir iš gydytojų gavau gana griežtas in- 
strukcijas. Salotos, sardinės ir taip toliau. 

— O jas galima visai skaniai patiekti, — pasakė Iza- 
belė, kaip pati pamanė, gan neryžtingai, lyg ne visai 
tuo įsitikinusi. 


67 


— Kad aš savo nauja dieta nelabai ir skundžiuosi, — 
atsakė vyras. - Dabar man daug geriau. Nesijaučiu 
alkanas, ir... — jis bakstelėjo sau į krūtinę, — šitai, šita 
širdis —- >22n0 širdis, turėčiau sakyti, laikosi neblogai. 

Izabelė šyptelėjo. Naujasis pašnekovas ją sudo- 
mino. 

— Tai jūsų širdis. Dabar jau jūsų. Dovana. 

— Ber čia ir j0 širdis, — tarė vyriškis. — Na, bent jau 
žinau, kad tai buvo jis. Juk keista, jei mano dono- 
rė būtų moteris, ar ne? Tada gyvenčiau kaip vyras su 
moters širdimi. Toks jau ir vyras, kaip jūs manot? 

— Ko gero, — pritarė Izabelė. - Man pasidarė įdo- 
mu, kai jūs pasakėt, kad čia jo širdis. Dalykai, ku- 
rie mums priklauso, išlieka mūsų, net kai juos ati- 
duodam kam nors kitam. Aną dieną mačiau moterį, 
vairuojančią mano buvusį automobilį. Pamaniau: ji 
vairuoja 2420 mašiną. Galbūt daiktai išlaiko dalelę 
mūsų, net kai jų nebeturime... 

Vyras pakėlė peilį su šakute ir ėmė valgyti. Izabelė 
šiek tiek susigėdo ir tarė: 

— Atleiskit, jums reikia papietauti. Turėčiau liautis 
galvojusi garsiai. 

— Ne ne, tęskite, — nusijuokė vyriškis. - Man pa- 
tinka nepaviršutiniški pokalbiai. Dažniausiai tik ap- 
sikeičiam banaliomis frazėmis. O jūs čia leidžiatės, 
sakyčiau, į gilius filosofinius apmąstymus. Ir viskas 
dėl lėkštės salotų ir sardinės. Man tai patinka. - Jis 

truputį patylėjo. - Po mano patyrimo, susidūrimo 
su mirtimi... Manau, nedera švaistyti laiko tuščioms 
kalboms. 

— Tai visiškai suprantama, — atsakė Izabelė, užmes- 
dama akį į laikrodį. Prie prekystalio jau ėmė rinktis 
žmonių eilė, ir Edis žvilgsniu prašė pagalbos. 

— Atleiskite, — tarė ji, — bet turiu grįžti prie darbo. 

Vyras nusišypsojo. 

— Sakėte, kad iš tiesų čia nedirbate, — tarė. — Gal 
galėčiau paklausti, kuo paprastai užsiimate? 

— Filosofija, - stodamasi atsakė Izabelė. 

— Tai gerai, — linktelėjo vyras. - Labai gerai... 

Jis, atrodo, nusivylė netekęs kompanijos, ir Izabe- 
lei nelabai norėjosi nueiti. Dar galima nemažai pasa- 
kyti, pamanė ji, apie širdis ir ką jos mums reiškia. Jai 
buvo smalsu, koks jausmas apima, kai tavo krūtinėje 
plaka svetimo kūno dalis, iš kito išimtas gyvenimo 
gabalėlis. Kaip jaučiasi donoro artimieji, žinodami, 
kad dalis jų žmogaus (Izabelė nesiryžo sakyti „my- 
limo žmogaus“) vis dar gyva? Galbūt šitas žmogus, 
kad ir kas jis būtų, gali jai tai papasakoti. Bet kol 
kas jos laukė sūris, kurį reikėjo pjaustyti, ir pomido- 
rai, kuriuos reikėjo sverti; dalykai, daug svarbesni už 


klausimus apie širdis ir jų reikšmę. 


Izabelei tą vakarą būtų labiau patikę nieko nedary- 
ti, bet to sau leisti ji negalėjo. Diena buvo labai už- 

imta, pirkėjų plūdo daugiau nei įprasta, taigi jiedu 
su Edžiu plušėjo išsijuosę kone iki septintos vakaro. 
O dabar, grįžus namo, dar laukė krūva neatplėštų 
laiškų, gražiai Greis sudėtų ant stalo — ir keli iš jų tik- 
rai buvo straipsniai. Tai visai atėmė ūpą. Jai norėjosi 
pavakarieniauti sode, pasivaikščioti, pakeliui dar gal- 
būt aplankyti Brolį Lapiną — taip ji vadino netoliese 
įsikūrusią laukinę lapę, — o tada įlįsti į karštą vonią ir 
ilgai mirkti kvepiančiame vandenyje... Bet negalima, 
nes susikaupusių laiškų krūva badytų akis kiekvieną 
kartą užėjus į darbo kabinetą. Taigi pasirinkimo ne- 
buvo; ji jau sėdėjo prie stalo, pasiruošusi dirbti, kai 
paskambino Džeimis. Jis pasakė, kad kartu su Luiza 
važiuos į Balerną, kaip tik pro šalį (ne visai pakeliui, 
pamanė Izabelė, bet nieko nesakė), ir paklausė, ar ji 
neprieštarautų, jei jie trumpam užsuktų ko nors iš- 
gerti. Izabelė norėjo atkirsti, kad prieštarautų, bet vis 
dėlto sutiko, nors palei nosį ir pūpsojo nemaža laiškų 
krūva. Tai privertė susimąstyti apie akrasia, valios sil- 
pnumą, kurio vedami darome tai, ką norime daryti, 
net suvokdami, kad yra daug svarbesnių dalykų. Tik 
kodėl ji turėtų norėti pamatyti Džeimį kartu su Lui- 
za? Ko gero, iš smalsumo. 

Po skambučio Izabelė nebegalėjo susikaupti. Mintis 
apie vakarienę nebeviliojo, ir nors ji atkakliai stengėsi 
skaityti paštą, tai irgi nelabai sekėsi. Ant stalo jau gu- 
lėjo apie dvidešimt neplonų vokų, rytoj dar prisidės 

kokie penki ar šeši — kartais būna ir daugiau - ir taip 
toliau... Tačiau net skaičiai (šimtas penkiasdešimt laiš- 
kų per mėnesį, trys šimtai per du!) nepadarė pakan- 
kamo poveikio. Taigi galų gale ji atsisėdo svetainėje ir 
ėmė sklaidyti laikraštį, laukdama, kol atvažiuos Džei- 
mis. Jie važiavo į Balerną, ar ne? Tai vakarinis Edin- 
burgo priemiestis, apstatytas vienodais namukais su 
tvarkingais kvadratiniais sodeliais, su langais, spok- 
sančiais į pasaulį lyg dvi kvadratinės akys. Apsnūdęs 
ir tylus rajonas, kur negali nutikti nieko neįprasto. 

Tada ji prisiminė, kaip jau seniai kažkas jai sakė — ar 
pašnibždėjo, - kad Edinburge į priemiesčius važiuoja 
neištikimieji, o Balernas tam buvo puiki vieta. Taip, 
kažkas jai tai papasakojo ir sukikeno, kaip kikena 
mokinukės — tokį dalyką nesunku įsivaizduoti. Nuo- 
bodžiaujant priemiestyje, kiekvienam po kurio laiko 
norėtųsi šiek tiek surizikuoti. Ir prasideda... Slapti 
pasimatymai po vakarėlių darbe, per komandiruo- 
tes ir bet kada, tik pasitaikius progai; pasinaudojama 
kiekviena galimybe ištrūkti iš nuobodaus gyvenimo 
rutinos. 

Ir Džeimis dabar įtrauktas į šitą pasaulį, štai kodėl 
jie važiuoja į Balerną. Tokia mintis privertė Izabe- 
lę susiraukti. Jokios romantikos, tik apmaudi gėda. 
Vargšas pakliuvo į tos Luizos spąstus — moters, kuriai 
greičiausiai nė nerūpi jo muzika ir vidinis grožis, tik 


norisi šiek tiek pažaisti. 

Kita moteris turbūt imtų širsti vien galvodama apie 
Luizą ir tai, ką ji rezga. Bet Izabelė neleido sau taip 
mąstyti; klaida, pamanė ji, puoselėti pyktį. 

— Ne, aš privalau ją pamėgti, — paliepė sau Izabe- 
lė, — nes tokia mano pareiga. 

Ne todėl, kad žmogaus pareiga yra mylėti visą 
žmoniją — tai sugeba tik šventieji, - bet todėl, kad 
to iš jos tikisi Džeimis. Skambutis suzvimbė mąstant 
apie draugystę ir draugų prievoles. Atidariusi duris, 
Izabelė iš karto suprato, kad apie jo jausmus spren- 
dė teisingai: veide atsispindėjo nekantrumas, sumišęs 
su nerimu. Ji norėjo pasilenkti ir sušnibždėti: „Viskas 
gerai, nesijaudink!“ Žinoma, to padaryti negalėjo, 
nes jam už nugaros stovėjo Luiza, abejingai nukrei- 
pusi žvilgsnį į vakarėjantį dangų. 

Izabelė pakvietė juos užeiti, svetainėje visi susipa- 
žino. Džeimis nepasakė draugės pavardės, ir Izabelė 
susimąstė, ar tam buvo rimta priežastis. Ar Luiza jau 
rodosi su Džeimiu viešai, ar vis dar tai slepia? 

Izabelė pažvelgė į Luizą ir nusišypsojo. Pirmas įspū- 
dis nenustebino, ji pamatė maždaug tai, ką ir tikėjo- 
si — vidutinio ūgio ketvirtą dešimtį įpusėjusią moterį. 
Ji segėjo ilgą raudoną sijoną ir gražiai įliemenuotą žalią 
švarkelį, kokie buvo labai madingi Vakaruose Madam 
Mao laikais. Tačiau drabužiai buvo brangūs, ir žiūrint 
susidarė įspūdis, kad ši moteris pratusi prie turtingo 


ir patogaus gyvenimo. Pinigai žmogui suteikia pasi- 

tikėjimo — keisto įsitikinimo, kad gali gauti viską, ko 
užsigeisi, — o Luiza buvo tuo užtikrinta. Turtingieji, 
pamanė Izabelė, visada pritampa. 

O veidas - išsišovę skruostikauliai, didelės, tamsios 
akys — tokius veidus dailininkai piešia stengdamiesi 
pavaizduoti Renesanso laikų Italijos dvasią. Tai buvo 
neabejotinai gražus veidas, galintis sužavėti bet kurį 
vyrą, net ir jauną, pamanė Izabelė. Nelabai pagirtina 
mintis, subarė save ir, spausdama Luizai ranką, pri- 
minė sau šypsotis. Ji taip pat šypsojosi, matyt, svars- 
tydama, kokia yra Izabelė ir ką ji reiškia Džeimiui. Ar 
ji kelia grėsmę? Na, Izabelė taip pat gana patraukli, 
bet ji juk filosofė, paskendusi tarp savo knygų ir šiek 
tiek aukščiau tokių dalykų kaip jauni vyrai, romanai 
ir panašiai. 

Vėliau Izabelė nusivedė svečius į saloną ir pasiūlė 
baltojo vyno. Džeimis pasišovė įpilti, ir Izabelė pa- 
stebėjo, kad Luizai toks familiarumas nelabai patiko. 
Jai tai šiek tiek paglostė širdį: tegul žino, kad jiedu su 
Džeimiu - seni draugai. 

— Į jūsų sveikatą, — tarė Izabelė, pirma kilstelėdama 
taurę Džeimio, po to Luizos pusėn. Tada visi atsisėdo. 
Luiza pasirinko vietą ant sofos, švelniai paplekšnoda- 
ma pagalvėlę šalia - lyg pasiųsdama Džeimiui signalą 
sėstis prie jos. Jis taip ir padarė. Izabelė atsisėdo prie- 
šais. Niekas nieko nepasakė, bet Luiza pastebėjo, kaip 


jiedu susižvalgė, ir vos pastebimai susiraukė. 

— Turiu nuvažiuoti į Balerną apžiūrėti vieną fago- 
tą, — pradėjo Džeimis. - Vienas mano mokinys ten 
gyvena ir nori jį nusipirkti, bet nežino, ar verta. Aš 
jam turėčiau patarti. 

Izabelė linktelėjo. Džeimis visada domėjosi fagotais. 

— O aš pamaniau, kad gal Luiza ten gyvena. 

Luiza metė griežtą žvilgsnį. 

— Balerne? 

— Atleiskit, būsiu suklydusi. Gyvenate mieste? 

Luiza linktelėjo, ir nors Izabelė laukė pasakant dar 
ką nors, ji tylėjo. 

— Luiza dirba Nacionalinėje galerijoje, - tarė Džei- 
mis. — Ne visą dieną, bet ten visai įdomu, ar ne, Luiza? 

— Dažniausiai. 

— Na, važinėji visur ir panašiai. Aną dieną juk vežei 
vieną paveikslą į Veneciją? Sėdėjai šalia jo. 

— Taip, —- trumpai atsakė Luiza. — Sėdėjau. 
palaikyti pokalbį. 

— Turbūt negalima atiduoti paveikslų į krovinių 
skyrių, kai skolinate juos parodai, ar ne? 

— Ne. Mažesnius nešamės kartu į lėktuvą. Perkam 
jiems bilietus. 

— Tik jie negauna užkandžių, - bandė pajuokauti 
Džeimis. 

Kurį laiką tvyrojo tyla. Izabelė siurbtelėjo vyno. Jai 


norėjosi paklausti: „O kuo užsiima jūsų vyras?“ Saldi 

mintis, nes tokiomis aplinkybėmis taip pasielgti būtų 
netaktiška ir, švelniai pasakius, nelabai mandagu. Už- 
duoti tokį klausimą būtų labai nesąžininga Džeimio 
atžvilgiu, nes ji nelabai žinojo, kokie jųdviejų santy- 
kiai. Be abejo, Džeimis suprastų, kad ji tyčia to pa- 
klausė, ir jaustųsi pažemintas. Bet negalėtų skųstis, 
juk tą moterį pars čia atsivežė, lyg norėdamas pasipui- 
kuoti. Negi jis nesupranta, koks Izabelei skausmingas 
šitas susitikimas? Ar tikėtis nors kokio supratimo yra 
per daug? 

Ji vėl pakėlė prie lūpų vyno taurę. Luiza, atvirkš- 
čiai, ėmė žaisti su švarkelio saga. Tai dėl to, kad ji 
nesijaučia patogiai, nelinksmai pamanė Izabelė. Ap- 
skritai nenori čia būti, aš jos nė kiek nedominu. Sau 
ji - avantiūristė, nuotykių ieškotoja, aistringa, ma- 
dinga moteris, galinti turėti bet kurį vyrą. O toji kita, 
filosofė, neturi nieko. Izabelė stebėjo, kaip Luiza abe- 
jingai apžiūrinėja paveikslus, paskui akys nuslysta ži- 
dinio atbraila... Aš jai — niekas, pamanė sau, žmogus, 
nevertas dėmesio. Ką gi, tokiu atveju... 

— O kuo užsiima jūsų vyras? — paklausė Izabelė. 


| Žinoma, ji nutarė atsiprašyti, bent jau Džei- 
D mio, tačiau kitą dieną nebuvo laiko nei jaustis 
kaltai, nei paskambinti ir taip sumažinti savo kaltę. 
Vos atėjus į parduotuvę, buvo pristatyta sūrių siun- 
ta iš Lanarkšyro, juos reikėjo išpakuoti, pasverti ir 
sudėti ant prekystalio. Tuo metu Edis paruošė kavą, 
po to atėjo grupelė labai šnekių pirkėjų — pokalbis su 
jais atėmė nemažai laiko. Dar buvo vienas pagyve- 
nęs klientas, palaikęs Izabelę Kete, ir vagilė, užkupta 
valgant šokolado plytelę (prieš tai, suprantama, nesu- 
mokėjusi) ir su skardine artišokų kišenėje. Bent jau 
mūsų vagys įžvalgūs, pamanė Izabelė, stebėdama nu- 
bėgančią merginą su artišokais ir belgišku šokoladu. 
Pirmą valandą Edis perėmė vietą prie kasos, o Iza- 
belė galėjo šiek tiek atsipūsti ir užkąsti. Pasiėmusi 
bandelę ir kelis griežinėlius dešros, ji patraukė prie 


staliukų. Tačiau visos vietos buvo užimtos, išskyrus 

vieną — šalia praėjusios dienos kompaniono su kuklia 
salotų porcija, skaitančio laikraštį. Ji šiek tiek suabe- 
jojo, ar derėtų prisėsti nekviestai, ir jau norėjo apsisu- 
kusi eiti į kabinetą, pavalgyti tarp kalendorių ir įvai- 
rių katalogų. Tačiau vyras pakėlė galvą ir nusišypsojęs 
mostelėjo ranka į neužimtą kėdę. 

Padėjęs laikraštį į šalį, jis tarė: 

— Šiandien jūs labai užsiėmusi. 

— Man taip labiau patinka. Mėgstu ką nors veikti. 

— Aš irgi mėgau, — tarė vyriškis. - Turėjau daug 
darbo, o dabar leidžiu laiką skaitydamas laikraščius ir 
apsipirkinėdamas vietoj žmonos. 

Izabelė nesitikėjo, kad jis turi žmoną. Vyrai, vie- 
ni leidžiantys laiką kavinėse, dažniausiai būna vien- 
gungiai. 

— Ji dirba? 

— Kaip ir aš, psichologe. Na, bent jau buvau psi- 
chologas. Išėjau iš darbo prieš operaciją. 

Izabelė linktelėjo. 

— Ko gero, nebloga mintis, jei labai sergi. Nėra rei- 
kalo... 

— Skubinti pasimatymo su mirtimi, — užbaigė jis. — 
Ne, mečiau darbą, ir nė kiek jo nepasiilgau. 

Izabelė perlaužė bandelę ir atsikando. 

— Vis dar skaitau profesinius žurnalus, — tarė jis, 
stebėdamas ją valgant. — Tada nesijaučiu nuo to ati- 
trūkęs, nors nemanau, kad psichologijoj dar galima 

pasakyti kažką naujo ir stebinančio. Nesu tikras, ar 
žmogaus elgsenos supratimas nuo Froido laikų daug 
pasistūmėjo. Nelabai džiuginanti mintis. 

— Na žinoma, kad pasistūmėjo. Kaipgi pažinimo 
mokslas? 

Vyras pakėlė antakį. Pastaba apie pažinimo moks- 
l4 nebuvo tai, ko galima tikėtis iš parduotuvėje dir- 
bančios moters. Bet jis prisiminė, kad šita pardavė- 
ja - taip pat ir filosofė. Gal žmogus jau turėtų tikė- 
tis Edinburgo parduotuvėse sutikti filosofų, kaip ir 
psichoanalitikų Buenos Airių restoranuose. („Ar jūs 
tikrai morite užsisakyti jautienos troškinį?'). Jis šakute 
pasmeigė salotos lapą. 

— Tiesa, pažinimo mokslas daug padėjo. Be abejo, 
dabar daugiau žinome apie tai, kaip veikia smegenys 
ir kaip matome pasaulį. Bet svarbu ne tik tai. Žmo- 
gaus elgesys susijęs su asmenybės bruožais ir tuo, kaip 
jie mus verčia daryti tai, ko norime. Tai labai sudėtin- 
gi dalykai, ne tik nerviniai impulsai. 

— O genetika? — paklausė Izabelė, vėl atsikąsdama 
bandelės. - Maniau, tai gali daug ką paaiškinti apie 
žmogaus elgesį. Kaipgi dvynių tyrinėjimai ir pana- 
šūs dalykai? 

— Beje, aš vardu Ianas, — tarė vyras. Izabelė taip pat 
prisistatė (Izabelė Da/bausi), labiau pabrėždama pa- 
vardę. — Na taip, dvyniai. Labai įdomu. 

— Argi šie tyrimai neįrodo, kad, nepriklausomai 
nuo aplinkos, žmonės elgiasi vienaip ar kitaip dėl pa- 
veldimumo? 

— Neįrodo, — paprieštaravo Ianas. - Jie paprasčiau- 
siai parodo, kad paveldimumas taip pat turi įtakos 
elgesiui. Bet to nepakanka. 

Izabelė nesijautė įtikinta. 

— Kažkur skaičiau apie išskirtus dvynius. Kai juos 
suranda, paaiškėja, kad abiem patinka tokios pačios 
spalvos, jie vienodai balsuoja ir kalba panašius da- 
lykus... 

— Taip, taip, nuostabu! — nusikvatojo Ianas. — Skai- 
čiau apie tai viename Minesotos laikraštyje. Ten rašė, 
kad dvyniai, išskirti iš karto po gimimo, vedė mote- 
ris su tokiu pat vardu, maždaug vienodu metu išsi- 
skyrė, po to vedė antrą kartą. Antrosios žmonos taip 
pat turėjo tokius pačius vardus. Dvi Betės, ar kaip 
ten jas, po to dvi Džoanos. - Trumpai patylėjęs, jis 
tęsė: — Bet, kita vertus, vidurio Amerikoje pilna Be- 
čių ir Džoanų. 

— Net jei ir taip, tikimybė labai maža, — suabejojo 
Izabelė. - Dvi Betės gal ir nieko, bet po to pasirinkti 
dvi Džoanas... Nesu statistikė, bet net ir man aišku, 
kad tai beveik neįmanoma. 

— Bet atsitinka ir beveik neįmanomų dalykų. Ir jie 
gali pakeisti viską, kuo tikime. Viena balta varna. 


Izabelė kreivai į jį pažiūrėjo, ir vyras tęsė: 

— Taip pasakė Viljamas Džeimsas. Vienos baltos 
varnos atsiradimas sugriautų teoriją, kad visos varnos 
juodos. Net keista, kaip toks menkniekis gali pakeisti 
kažką, kas taip giliai įsišakniję mūsų sąmonėje. 

— Kažką, kaip teiginys apie juodas varnas. 

— Būtent. 

Izabelė žvilgtelėjo į Ianą. Jis žvelgė į kitą pusę, pro 
parduotuvės langą. Prie šaligatvio sustojo autobusas, 
iš jo išlipo keletas keleivių: pusamžė moteris, vilkinti 
tokiu metų laiku per šiltą paltą, ir mergina nubluku- 
siais marškinėliais. 

— Arrodot susirūpinęs, — tarė ji. - Ar viskas gerai? 

Ianas atsisuko. 

— Neseniai radau šitą Viljamo Džeimso citatą kaž- 
kuriam laikrašty. 

Izabelė laukė, kol jis dar ką nors pasakys. Vyras pa- 
siėmė savo laikraštį, sulankstė ir perbraukė pirštu per 
lenkimo liniją. 

— Ji buvo panaudota kaip įžanga straipsniui apie 
psichologinę transplantacijų reikšmę, šiuo metu šis 
dalykas mane labai domina. 

Izabelė jautė, kad turėtų ką nors pasakyti ir taip 
palaikyti pokalbį. 

— Galiu suprasti, kaip tai svarbu. Gali sujaukti visą 
sistemą. Juk chirurgija taip toli pažengusi. 

— Taip, žinoma. Bet tas straipsnis buvo ypatingas. 
Apie ląstelių atmintį. 

Ji laukė kokio nors paaiškinimo, bet Ianas pasižiū- 
rėjo į laikrodį. 

— Klausykit... Labai atsiprašau, bet jau turiu bėgti. 
Prieš dešimt minučių turėjau susitikti su žmona, o ji 
negali ilgai laukti. 

— Žinoma, - sutiko Izabelė. — Jums geriau eiti. 

Ianas atsistojo ir pasiėmė laikraštį bei tuščią salotų 
indelį. 

— Ar galėtume apie tai pasikalbėti? Kada nors vė- 
liau. Neprieštarautumėt? 

Kažkas jo balse bylojo apie pažeidžiamumą, ir Iza- 
belė pamanė, kad net jei norėtų, negalėtų atsisakyti. 
Kita vertus, to padaryti neleido sužadintas smalsu- 
mas — silpnybė, dažnai verčianti ją kištis į kitų gyve- 
nimus. Taigi ji atsakė: 

— Žinoma, be jokios abejonės. - Ir greitosiomis ant 
laikraščio užrašė savo telefono numerį, paprašiusi pa- 
skambinti ir susitarti dėl susitikimo prie vyno taurės, 
jei jo dieta tai leidžia. 

— Leidžia, - šyptelėjo Ianas. — Mažytę taurę, beveik 
nepastebimą plika akimi. 

— Tokią, kokias pateikia Aberdine. 

— Būtų kaip tik, — pritarė jis. - Nes aš ir pats iš 
Aberdino. 

— Atleiskit, — greitai pridūrė Izabelė. — Visad lai- 


kiau aberdiniečius labai dosniais. 

— Galbūt tokie ir esame, — tarė jis, po to dar pri- 
dėjo: - Kukliai dosnūs. Iš tiesų šiek tiek vyno nepa- 
kenks. Bet turiu vengti šokolado... Labai sunku, turiu 
pripažinti, vien pagalvoti apie tai. Sukelia ilgesį. 

Izabelė karštai tam pritarė. 

— Šokoladas susijęs su daugybe filosofinių proble- 
mų, nes parodo atsparumą pagundoms ir valios stip- 
rybę, — ji trumpam susimąstė. Apie šokoladą galima 
pasakyti labai daug. - Taigi, — tęsė ji, — šokoladas — 


tikras išbandymas, ar ne? 


Popietė prabėgo taip pat greitai, kaip ir rytas - įvykių 
sūkuryje. Kai pagaliau atėjo metas užrakinti parduo- 
tuvę, Izabelė jautėsi išsekusi. Edis dėl kažkokios prie- 
žasties išėjo šiek tiek anksčiau — sumurmėjo pasiaiški- 
nimą, kurio Izabelė nelabai suprato, — taigi jai viską 
uždaryti teko vienai. Ji užmetė akį į laikrodį. Jau po 
septynių, o dar reikia paskambinti Džeimiui. Tačiau 
ji pamanė, kad dabar Luiza gali būti šalia, ir Džeimiui 
būtų sunku kalbėti — aišku, jeigu jis nori su ja kal- 
bėti. Praėjęs vakaras visai nenusisekė. Po akiplėšiško 
Izabelės klausimo apie Luizos vyrą, ši nutilo ir nieko 
neatsakė. Tačiau taktika pavyko. Nors Luiza stengė- 
si atrodyti abejinga, ji buvo priversta į šeimininkę 
pažvelgti kiromis akimis. Džeimis visiškai sutriko ir 
užsivertė vyno taurę nespėjęs pasiūlyti jau išvažiuoti. 
Visi atsisveikino skubėdami ir tarsi mechaniškai (viso 

gero, viso gero, geros kelionės ir panašiomis standarti- 
nėmis frazėmis). 

Izabelė greitai ėmė gailėtis dėl savo šiurkštaus elge- 
sio, nes tai buvo pats paprasčiausias būdas sugėdinti 
viešnią. Gana žemas poelgis, iš kurio maža naudos. 
Galbūt draugystė ir stipri, bet nieko nėra lengviau, 
kaip ją sugriauti. Gali draugą nuvilti, bet nieku gyvu 
neturi jo pažeminti ar įskaudinti. 

Atsiprašyti reikia dabar. Izabelė prisiminė savo tėvo 
požiūrį į tai, kad Japonijai derėtų atsiprašyti Kinijos 
dėl įvykių Mandžiūrijoje. Keturiasdešimt metų yra 
truputį per daug, pasakė jis, bet turbūt nedera sku- 
binti įvykių. 

— Džeimi? 

Dvejonė kitame laido gale, visada išduodanti ap- 
maudą. Pauzė, reiškianti: „Tai čia tu...“ 

— Taip. 

Izabelė giliai įkvėpė. 

— Turbūt supranti, dėl ko skambinu. 

Dar viena tylos minutė. Aišku, kad supranta. 

— Ne. 

— Dėl vakar vakaro ir mano netikusio elgesio. Ga- 
liu pasakyti tiek, kad gailiuosi. Nesuprantu, kas man 
užėjo. Pavydas, ko gero. 

— Kodėl turėtum pavydėti? — greitai paklausė Džeimis. 

Jis nežino, pamanė Izabelė. Nė nenutuokia. Ir tai 


neturėtų stebinti. 

— Supranti, aš labai vertinu tavo draugystę, - pra- 
dėjo ji. —- Kiti žmonės gali atrodyti kaip grėsmė drau- 
gystei, ir aš, na, pamaniau... Pagalvojau, kad Luizai aš 
nė kiek neįdomi, ir ji išstums mane iš tavo gyvenimo. 
Taip, tikriausiai taip ir jaučiausi. Ar manai, kad galė- 
tum tą suprasti? 

Nutilusi ji išgirdo Džeimio kvėpavimą. Vėl įsivyra- 
vo tyla, nes abu nebežinojo, kuris pirmas turi ką nors 
pasakyti. 

— Niekas nieko neišstums, - pagaliau tarė Džei- 
mis. — Šiaip ar taip, vakar viskas prastai klojosi. Su 
tavim tai nesusiję. Na, mes susikivirčijom dar prieš 
atvažiuodami pas tave. Po to buvo tik blogiau, ir ma- 
nau, kad dabar viskas turbūt baigta. 

Izabelė pakėlė akis į lubas. Ji nedrįso apie tai svajo- 
ti, bet būtent to troško, galbūt nesąmoningai, ir vis- 
kas įvyko greičiau, nei ji galėjo tikėtis. Aišku, žmonės 
įsimyli ir skiriasi greitai... 

— Kaip gaila, — sušnibždėjo Izabelė. - Užjaučiu. 

— Tau nė kiek negaila, - griežtai atsakė Džeimis. 

— Tiesa... Negaila, — ji nutilo. — Tu rasi kitą. Yra 
daug kitų merginų. 

— Man nereikia kitų merginų, — atšovė Džeimis. — 


Man reikia Ketės... 


ssp O Salvatorė? — paklausė Izabelė. - Papasa- 
VRP "kok apie Salvatorę. 

— Žavingas, — atsakė Ketė, pažvelgdama tetai į 
akis. — Toks, kaip ir sakiau. 

Jos sėdėjo Izabelės sode pirmą sekmadienį po Ke- 
tės sugrįžimo iš Italijos. Kaip Edinburge, kur vasara 
nenuspėjama ir geru oru reikia mėgautis, diena buvo 
neįprastai šilta. Izabelė buvo prie to pratusi, ir nors, 
kaip ir visi kiti, padejuodavo dėl dažnai saulę užsto- 
jančių debesų, toks klimatas jai buvo labiau prie šir- 
dies nei Viduržemio jūros regiono. Oras — požiūrio 
tvirtumo išbadymas (ar Audenas apie tai nerašė?). 
Geri žmonės, pamanė ji, apie orą kalba gerai; pikti 
ant jo griežia dantį. 

Ketė buvo „heliofilė“, jei tik yra toks žodis, api- 
būdinantis saulės mėgėjus. Italija vasarą jai turbūt 
įtiko; trumpų šešėlių ir šilto vėjo šalis. Ketei patiko 

paplūdimiai ir šilta jūra, tuo tarpu Izabelei tai atro- 
dė nuobodu. Jai nebuvo nieko blogiau už valandų 
valandas trunkantį sėdėjimą po skėčiu ir žiūrėjimą į 
jūrą. Ji susimąstė, kodėl paplūdimiuose žmonės ne- 
kalba: jie sėdi, gulinėja, skaito, bet ar rimtai pasikal- 
ba? Turbūt ne. 

Izabelė prisiminė, kaip prieš daugelį metų su savo 
motinos seserimi važiavo į Bahamas. Toji tera beveik 
atsitiktinai nusipirko butą Nasau, kur nuvažiuodavo 
kartą ar du per metus. Ji pasikvietė ten keletą savo 
draugų, nelaimingų ir kankinamų nuobodulio, ir Iza- 
belė turėjo su jais leisti laiką vakarėliuose. Tie žmonės 
mažai kalbėjo, mažai ką apie juos ir galima pasakyri. 
Vieno tokio susibūrimo metu, kai lankėsi vieno iš tų 
draugų namuose, ją ištiko lengvas šokas. Namas buvo 
baltomis sienomis, su baltais kilimais, baltais baldais 
ir, kas svarbiausia, be knygų. Jie sėdėjo terasoje virš 
privataus paplūdimio ir žiūrėjo į vandenyną. Niekas 
nekalbėjo, nes nesugalvojo, ką pasakyti. 

— Paplūdimiai, — pasakė Izabelė Ketei. 

— Paplūdimiai? 

— Galvojau apie Italiją, orą, ir į galvą atėjo paplū- 
dimiai. — Ji pasižiūrėjo į Ketę. — Ir staiga prisiminiau, 
kaip važiavau į Bahamas ir sutikau žmones, gyvenan- 
čius paplūdimy. 

— Paplūdimio žmonės? 


Izabelė nusikvatojo. 

— Ne ta prasme. Ne tokie žmonės, kur pajūry pa- 
sistato palapinę, vaikšto druskos pilnais plaukais ar 
panašiai... Ne, jie pajūry turėjo namą, sėdėjo savo 
nebuvo knygų, nė vienos... 

Jie anksčiau gyveno Anglijoje, bet išvyko, nes ne- 
norėjo mokėti mokesčių socialistinei valdžiai. Įtariu, 
jokiai valdžiai. Taigi sėdėjo savo Karibų jūros saloj, 
terasoj, ir kažin ar kas buvo jų galvose... 

Jie turėjo dukterį — kai ją mačiau, buvo dar paaug- 
lė. Tokia pati tuščiagalvė, kaip ir tėvai. Nors ir bandė 
ją mokyti, bent vidurinį išsilavinimą suteikti, nelabai 
sekėsi. Galų gale ją atsiėmė iš brangios mokyklos An- 
glijoje ir atsivežė į tą salą. Paskui ji susidėjo su vienu 
vietiniu vaikinu, kurio jos tėvai net į namus įsileisti 
nenorėjo. Bandė ją atkalbėti, bet nesugebėjo, o po to 
duktė pagimdė vaikelį — jo tėvai irgi nenorėjo. Girdė- 
jau, vėliau jie paprasčiausiai apsimetė, kad jo nemato. 
Kūdikis ropinėjo aplink, o jie nekreipdavo į jį dėme- 
sio. 

Ketė pasižiūrėjo į Izabelę. Ji buvo pratusi prie savo 
artimųjų samprotavimų, bet šitas ją nustebino. Ietos 
pasakojimai dažniausiai būdavo kažkuo pamokantys, 
bet mergina nelabai suvokė, koks šitos istorijos mo- 
ralas. Galbūt tuštuma; tai, kad gyvenime reikia turė- 
ti tikslą; šalių, kuriose maži mokesčiai, amoralumas. 


O gal nergi kūdikiai ir balti kilimai... 

— Salvatorė elgėsi visai padoriai, - pasakė Ketė. - Jis 
mus nusivežė papietauti į restoraną kalnuose. Viena 
iš tų vietų, kur nelabai gali rinktis, tau tik neša vieną 
patiekalą po kito. 

— Dosnūs žmonės tie italai, — tarstelėjo Izabelė. 

— Ir jo tėvas labai geras. Buvom pas juos svečiuose, 
su visais artimaisiais susipažinom. Tetom, dėdėm ir 
kitais. Daugybė jų. 

— Aišku... — tarė Izabelė. Jai vis dar buvo įdomu, 
kuo verčiasi Salvatorės tėvas. — O tu išsiaiškinai, koks 
tas šeimos verslas? 

— Aš paklausiau. Vieno iš dėdžių. Sėdėjom pergo- 
lėje“, sode, pieravom — prie didžiulio stalo maždaug 
dvidešimčiai žmonių. Aš paklausiau Salvatorės dėdės. 

— Ir? — Ji jau įsivaizdavo, kaip dėdė sako, kad ne- 
žino, kuo dirba jo brolis, arba kad pamiršo. Tokių 
dalykų neįmanoma pamiršti, kaip ir savo adreso. Tą 
Izabelei kartą tvirtino vienas rusas, paklaustas, kur gy- 
vena. Vargšelis buvo toks išsigandęs, bet geriau būtų 
pasakęs iš karto, o ne melavęs... 

— Jis sakė, kad batai. 

Izabelė tylėjo. Barai. Itališki batai: elegantiški, nuo- 
stabiai sukurti, bet visada per maži jos kojai. Mano 
škotiška-amerikietiška koja, pamanė ji, daug didesnė 
už itališką. 


“ Pergolė - vijokliniais augalais apaugusi pavėsinė ar galerija. 

Ketė nusišypsojo. Jai pavyko išsklaidyti tetos įtari- 
mus dėl Salvatorės šeimos verslo. 

— O ką dar veikei? — galiausiai paklausė Izabelė. — 
Be visų tų pasisėdėjimų su Salvatore ir jo šeima. 7Tu- 
rismo? 

— Važiavom pasižiūrėti Etnos. 

— Tą Sicilijos liepos dieną, kai rūko Etna, - pacitavo 
Izabelė. - Lorencas taip rašė savo eilėraštyje apie gy- 
vatę. Na žinai, tame, kur gyvatė atplaukia pas jį van- 
deniu, o jis, apsirengęs pižama, meta į ją akmenį. Au- 
denas niekada į gyvatę nemestų akmens, toks esminis 
skirtumas, ar ne? Yra rašytojų, kurie taip pasielgtų, ir 
tokių, kurie ne. Hemingvėjus mestų, kaip manai? 

Ji nusišypsojo Ketei, kuri dabar markstėsi prieš va- 
karo salę, žiūrėdama, kaip Izabelė tai vadino, kantriu 
žvilgsniu. 

— Nukrypau nuo temos, žinau, - tęsė ji. - Bet daž- 
nai prisimenu rūkstančią Etną ir Lorencą su pižama. 

Ketė perėmė pokalbį. Izabelė apie bet ką galėtų kal- 
bėti valandų valandas, kol jos kas nors nenutraukia. 

— Važiavau su Salvatorės pusbroliu Tomaso. Jis iš 
"Palermo. Gyvena dideliuose baroko stiliaus rūmuose, 
su juo smagu. Vežiojo mane po tokias vietas, kurių 
pati nebūčiau pamačiusi. 

Izabelė tylėjo. Kai Ketė kalbėjo, kad su vaikinu 
smagu, tai reiškė, kad jis jai patinka, kaip patiko To- 


bis su savo raudonomis velvetinėmis kelnėmis ir ne- 

sibaigiančiomis kalbomis apie slidinėjimą; taip pat, 
kaip patiko Džotas — karininkas, per daug gerdavęs 
per vakarėlius ir mėgdavęs krėsti vaikiškus pokštus, 
tokius kaip skrybėlių priklijavimas prie pakabo; lygiai 
taip, kaip patiko Henris, Deividas ar dar kas nors. 

— Tomaso — lenktynininkas, — tarė Ketė. — Ir turi 
seną „Bugatti“, labai gražų, raudonos ir sidabro 
spalvos. 

Izabelė čia pavojaus neįžvelgė. Tomaso bent jau 
buvo saugiu atstumu... 

— Jis ketina tą automobilį atsivežti į Škotiją, — pa- 
sakė Ketė. - Nori pasivažinėti po Hailando kalnus, 
apžiūrėti Edinburgą. Sakė, kad norėtų atvažiuoti čia 
pabūti keletą savaičių. 

— Kada? — sukluso Izabelė. 

— Kitą savaitę, manyčiau, — atsakė Ketė. - Arba dar 
kitą, nežinau. Jis man žadėjo paskambinti ir pranešti. 

Šia tema mažai ką buvo galima pasakyti. Dar jos 
pasišnekėjo apie parduotuvės reikalus ir kas ten nuti- 
ko per šią savaitę. Izabelė mintimis vėl grįžo prie savo 
gyvenimo principų. Jau seniai ji nutarė nebesikišti į 
Ketės meilės reikalus, nesvarbu, kaip sunku būtų su- 
silaikyti. Labai lengva manyti, kad žinai, kas geriausia 
tavo šeimos nariams, ypač kai jų tiek nedaug, bet ji 
puikiai suprato, kad taip suvaržo pasirinkimo laisvę. 
Juk kiekvienas turi teisę gyventi taip, kaip jam atro- 
do tinkama. Tai nereiškė, kad galima daryti viską, kas 

šauna į galvą — anaiptol, - bet kiekvienas turi teisę 
pats daryti sprendimus. Blogai pasirinkę, patys atsa- 
kome už padarinius. Ketė savo ateitį matė su vyrais, 
kurie ją padarytų nelaimingą, nes jie nepastovūs, sa- 
vanaudžiai ir savimylos. To ji norėjo, ir Izabelė turėjo 
dukterėčiai tai leisti. 

— Tau jis patinka? — tyliai paklausė ji. Dabar Ketė 
turėtų susiprasti, dėl ko užduotas toks klausimas, ir 
pasiieškoti atsakymo. Galbūt ir patinka. Tegul pati 
nusprendžia. 

Izabelė daugiau nieko nesakė. Kurį laiką svarstė, 
koks yra Tomaso. Žinoma, turint omeny, kad jis vai- 
ruoja „Bugatti“ ir gyvena baroko stiliaus rūmuose, at- 
sakymas aiškus. Jis turbūt stilingas, be abejo, plevėsa, 
ir suteiks Ketei daug skausmo, kaip ir kiti jos draugu- 
žiai. Ir Džeimis kentės, įsivaizduodamas Ketę kartu 
su Tomaso jo raudonos ir sidabro spalvos „Bugatti“, 
riedančiame siaurais Faifo ar Pertšyro keliais. 


| Izabelė buvo siūliusi Ianui susitikti jos na- 
D muose, bet jis turėjo kirą idėją. Jis pasiūlė kar- 
tu papietauti Škotijos meno klube Rutlando aikštėje. 

— Jie specialiai man ruošia skumbrių filė, — tarė 
jis. - Skumbrių filė ir salotas. Bet jūs galėsite užsisa- 
kyti ką nors maistingesnio. 

Izabelė žinojo apie Meno klubą. Keletas jos draugų 
buvo to klubo nariai, be to, ji asmeniškai pažinojo 
ir prezidentą, dabitą antikvarinių daiktų prekeivį su 
smailia barzdele. Kažkada Izabelei net buvo kilusi 
mintis prie jų prisidėti, bet jokių veiksmų ji nesiėmė. 
Taigi apsilankydavo ten tik retsykiais, per kokius nors 
šventinius susibūrimus ar kasmetinį Bernso gimimo 
dienos minėjimą. Šitie minėjimai būdavo labai įvai- 
rūs. Jei tais metais pasitaikydavo geras vakaro vedėjas, 
niekas nesigailėdavo atėjęs. Tačiau dažnai būdavo pa- 


prasčiausiai sentimentaliai paverkšlenama apie poetą 

artoją ir jo šėliones Airšyre — nieko, kuo būtų verta 
didžiuotis. Anokia čia pamokanti istorija apie pik- 
tnaudžiavimą viskiu. Atrodo, kad kiekvienas škotas 
poetas arba per daug gėrė, arba rašė apie gėrimą, arba 
išvis paistydavo nesąmones paveiktas alkoholio. Kiek 
per tai prarasta — daugybė taip ir neparašytų eilėraš- 
čių, neapdainuotų gyvenimų, neįgyvendintų vilčių ir 
svajonių... Tą patį galima pasakyti ir apie škotų kom- 
pozitorius ar bent jau daugumą jų: pavyzdžiui, šešta- 
sis Kėlio grafas kūrė nuostabias melodijas smuikui, 
bet dažnai vaikščiodavo girtas ir, kaip pasakojama, 
taip kvatodavo iš savo paties pokštų, kad net veidas 
nusidažydavo skaisčiai purpurine spalva. Tai, be abe- 
jo, puikus draugų būrio sielos bruožas; žmogui, ku- 
ris tokiomis aplinkybėmis taip paraudonuoja, galima 
daug ką atleisti. 

Dėl to, žinoma, Menų klubo kaltinti negalima... 
Apie tai mąstydama, Izabelė pagaliau pasiekė pagrin- 
dinį įėjimą, ir dabar laukė, kol ją įleis. Visi klubo 
nariai turėjo savo raktus, bet svečiams reikėjo stovi- 
niuoti lauke, kol koks nors narys atidarys duris arba 
sekretorė išgirs skambutį. Izabelė dar kartą paspaudė 
durų skambutį ir per petį pažvelgė atgal, į Rutlando 
parką. Jis buvo pačiame aikštės vidury, visai nedide- 
lis, bet medžiai čia puikiai vešėjo ir metė šešėlį ant 


aplink stovinčių namų. Pavasarį pievoje pražysdavo 

ryškiai geltoni ir violetiniai krokai, o vasarą per pietus 
pasisėdėti ant žolės ir pasidžiaugti saule susirinkdavo 
netoliese dirbantys žmonės, sekretorės ir raštinės tar- 
nautojai su savo uniformomis. Izabelė prisiminė, kaip 
jos su draugėmis, kai dar studijavo koledže, mėgda- 
vo čia pagulinėti ir stebėti studentus, keliaujančius iš 
universiteto. 

Kiekvienas Edinburgo kampelis Izabelei ką nors 
primindavo — kaip ir bet kuriam bet kokio miesto 
gyventojui: vietas, kur mėgdavo vaikščioti, kampe- 
lius, kur anksčiau gerdavo kavą, pastatą, kuriame 
buvo pirmoji jos darbovietė, slaptas pasimatymų, nu- 
sivylimo ir laimėjimų vietas. Laukdama, kol atidarys 
duris, Izabelė peržvelgė visą aikštę iki pastato, kuria- 
me savo viengungiškas dienas nugyveno jos draugas 
Dankanas. Už paprastų juodų durų kilo pažįstami 
akmeniniai laiptai, per tiek metų jau gerokai nutryp- 
ti, jie vedė į atskirus butukus. Kokių vakarėlių buvo 
po šituo stogu: linksmybės, kurios prasidėdavo tada, 
kai baigdavosi visa kita, ilgi pašnekesiai vakarais... 
Vienas iš jų, prisiminė Izabelė, baigėsi gaisrininkų 
komandos iškvietimu, mat nuo iš židinio iššoku- 
sios kibirkšties užsidegė grindys. Vėliau, stovėdami 
virtuvėje, gaisrininkai pripažino, kad niekas dėl to 
nekaltas, paskui leidosi pavaišinami viskio stikline, 


po to dar viena, ir dar kita, kol galų gale kartu su 


94 


Dankanu ir jo draugais ėmė traukti: Mano brolis 
Bilas, gaisrininkas plikas / Gesina be baimės gaisrus. 
Galų gale šeši gaisrininkai šiaip taip nusirito laiptais 
žemyn, ir vienas iš jų dar spėjo papasakoti apie vieną 
jo gesintą didžiulį gaisrą Rutlando aikštėj. O kitas, 
kuris iš pradžių virtuvėje Izabelei pasipiršo, bet pas- 
kui pasiūlymą atsiėmė, prisiminęs, kad jau ir taip yra 
vedęs, prieš dingdamas tarpdury dar jai pamojavo ir 
nusiėmė šalmą. 

Durys pagaliau atsidarė. Izabelė užkopė laiptais į 
didelę L raidės formos svetainę — rūkomąjį. Paralpa 
buvo užlieta šviesos, ji sklido pro du milžiniškus lan- 
gus nuo grindų iki lubų tiesiai priešais, su vaizdu į 
parką, ir dar vieno lango gale. Čia taip pat buvo du 
židiniai, fortepijonas ir palei vieną sieną išrikiuotos 
patogios raudonos odos sofos. 

Menų klubo rūkomajame paprastai būdavo eks- 
ponuojama kokia nors tapybos paroda — neretai ir 
narių darbų, mat didelė jų dalis buvo menininkai. 
Ši paroda buvo vieno iš kubo narių. Izabelė paėmė 
lankstinuką su aprašymais ir komentarais ir ėmėsi ty- 
rinėti darbus. Tai buvo įvairūs portretai ir akvarele 
lieti peizažai. Izabelė pažino daugumą portretuose 
pavaizduotų žmonių ir buvo tikrai sužavėta jų pana- 
šumu. Štai lordas Proseris - nuostabus ir geras žmo- 


gus — Pentlando kalnų fone; o ten - optimistiškai be- 

sišypsantis Ričardas Demarkas tuščiame teatre. Visą 
sieną už pianino užėmė kitoks paveikslas - išdidumo 
portretas. Paveiksle buvo pavaizduotas aktorius, kurį 
Izabelė šiek tiek pažinojo asmeniškai, bet kuris ap- 
skritai buvo gerai žinomas. Jis stovėjo su savimi pa- 
tenkinto žmogaus išraiška veide, kreivai šypsodama- 
sis, be galo pasipūtęs. Įdomu, ar jis pats apie save taip 
galvoja, ar taip šį žmogų mato kiti? Bernsas kažkada 
taip sakė, ir tie žodžiai buvo kartojami bene visuo- 
se jo minėjimuose: Mums duota dovana / matyt save, 
kaip mato mus kiti. 

— Taip, — tarė balsas jai už nugaros. — Čia tikrai jis, 
ar ne? Puikiai pavaizduotas, toks orus. Pažiūrėkit į 
antakius. 

Izabelė apsisuko ir pamatė šalia stovintį Ianą. 

— Turėtume kalbėti tyliau, —- sudraudė ji. — Jis galė- 
tų būti vienas iš klubo narių. 

— Nebijokit, šis klubas jam atrodo pernelyg 
menkas. 

Izabelė šyptelėjo. 

— Pažiūrėkit į štai šitą portretą, — tarė ji, rodydama 
į kitą paveikslą. Jame buvo pavaizduotas vyras, sėdin- 
tis savo darbo kabinete. Vieną ranką jis buvo padėjęs 
ant nemažos knygų krūvos, o kita ilsėjosi prie arvers- 
tos nedidelės užrašų knygutės. Už vyro nugaros buvo 


matyti langas ir rododendrais apaugęs kalno šlaitas. 

— Visai kitoks žmogus, — tarė Ianas. — Aš jį pažįstu. 

— Koks sutapimas, — atsisuko Izabelė. — Aš irgi. 

Jiedu abu palinko prie paveikslo. Izabelė susižavė- 
jusi tyrinėjo paveikslo detales. 

— Argi ne nuostabu, kaip į veidą įsirėžia prabėgę 
metai ir jų suteikta patirtis? Patirtis ir požiūris į gy- 
venimą. Galima sakyti, žmonės surimtėja. Ir dėl ko 
dvasingas veidas taip skiriasi nuo parsidavėliško? Ypač 
akys — kaip jos gali būti tokios nepanašios? 

— Tai priklauso nuo to, kaip į jį žiūrime, — atsakė 
Ianas ir šyptelėjęs tęsė: - Nepamirškit, kad kalbate su 
psichologu. Žmonės mėgsta svarstyti tokius dalykus. 
Viskas priklauso nuo daugybės mažų ženklų, kurie 
sukuria bendrą įspūdį. 

— Ber kaip vidiniai bruožai gali matytis veide? 

— Labai paprastai. Prisiminkit, kas išduoda piktą 
veidą. Raukšlėta kakta. O pasiryžimą - tvirti dantys. 

— Nao protas? — paklausė Izabelė. — Kas skiria pro- 
tingą ir kvailą veidą? Tik nesakykit, kad tarp jų nėra 
skirtumo — nes tikrai yra. 

— Gyvumas ir tam tikras įsipareigojimas visam pa- 
sauliui, — atsakė Ianas. — Bukas veidas to neturi. 

Izabelė vėl pažvelgė į gero žmogaus portretą, tada į 
išdidaus. Anksčiau ji galbūt tikėtų, kad gėris gali nu- 
galėti išdidumą, bet dabar jau nebe. Išdidus žmogus 


nebėra baudžiamas, šios jo savybės niekas neniekina, 

atvirkščiai, jai pataikauja, nes tai nebelaikoma nuo- 
dėme. Graudu. 

Jiedu nulipo žemyn ir atsisėdo prie vieno iš asme- 
ninių staliukų valgomojo gale. Prie abiejų bendrų ap- 
valių stalų jau rinkosi žmonės. 

— Labai džiaugiuosi, kad priėmėt mano kvietimą, — 
tarė Ianas, pildamas Izabelei į taurę vyno. — Šiaip ar 
taip, esu tik nepažįstamasis, su kuriuo susitikote visiš- 
kai atsitiktinai. 

— Tai jūs taip manot, - paprieštaravo Izabelė. - Ži- 
nau apie jus daugiau, nei įtariat. 

Ianas kilstelėjo antakį. 

— Kaip? 

— Jūs man sakėt, kad esat psichologas, — paaiškino 
ji. - Paskambinau vienai savo draugei, taip pat psi- 
chologei, ir sužinojau, ką norėjau. 

— Ir ką gi sužinojot? 

— Kad padarėt nepaprastą karjerą. Turėjot gerą 
darbą čia, Edinburge. Daug rašėt spaudai. Maždaug 
tiek. 

Ianas nusikvatojo. 

— Aš taip pat pasidomėjau jumis. 

Izabelė atsiduso: 

— Škotija — didelis kaimas. 

— Tiesa, — pritarė Ianas. — Bet juk taip visur. Niu- 
jorko gyventojai tą patį sako apie savo miestą. O da- 
bar jau visas pasaulis — kaip vienas mažas miestelis. 

Izabelė kurį laiką galvojo apie ką tik pasakytus 
žodžius. Jeigu iš tiesų gyvename viename dideliame 
kaime, įsipareigojimų ribos gerokai išsiplečia. Žmo- 
nės, mirštantys iš bado, ligotieji, vargšai — visi jie yra 
mūsų kaimynai, nors gyvena toli. Toks požiūris daug 
ką keičia. 

— Apie jus paklausiau mūsų bendro draugo, Pite- 
rio Stivensono, — kalbėjo Ianas. - Jis apie bet ką gali 
papasakoti. Ir jis man pasakė, kad jūs esate, na, kas 
esate. Taip pat prasitarė, kad... Na, mėgstate domėtis 
aplinka. 

— Tai tiesiog mandagus būdas pasakyti, kad esu 
landi, — nusijuokė Izabelė. — Kartais net įkyri. 

— Nėra blogai būti smalsiam, — atsakė Ianas. — Aš 
irgi toks esu. Stengiuosi įžvelgti, kas slypi giliau. 

— Jeigu kas nors giliau apskritai yra. Kartais po pa- 
viršiumi nieko neberandi... 

— Tiesa, bet ne visada. Na, pavyzdžiui, tie paveiks- 
lai viršuje, kuriuos neseniai apžiūrinėjome. Už jų sly- 
pi labai daug, tik reikia tai pamatyti. Būti panašiam 
į Džoną Bergerį. Ar skaitėte jo „Matymo būdus '? Ta 
knyga pakeitė mano požiūrį į pasaulį. Visiškai. 

— Kažkada esu skaičiusi, — tarė Izabelė. — Tikra tie- 
sa, ji atmerkia akis. 

Prie jų staliuko priėjo padavėja ir pastatė lėkštę su 
duona ir sviestu. Ianas ištiesė ranką ir pastūmė lėkštę 


arčiau Izabelės. 

— Aną dieną kalbėjomės, — pasakė jis. - Arba, tiks- 
liau, tik pradėjom pokalbį. Pasakojau jums, koks 
jausmas turėti persodintą širdį. Tik nelabai daug spė- 
jau pasakyti. 

Izabelė pažvelgė į savo kompanioną. Nutarė, kad 
jis jai patinka, nes buvo atviras ir pasirengęs pasidaly- 
ti savo žiniomis, bet dabar ji susimąstė, ar šis pokal- 
bis bus apie operaciją. Žmonės mėgsta pasakoti apie 
savo ligas, kažkodėl jiems tai atrodo bene įdomiausia 
tema, bet nejaugi Ianui jos reikia tik tam, kad galėtų 
išsipasakoti apie savo negalavimus? 

Izabelės veide, matyt, atsispindėjo visos abejonės. 

— Nesijaudinkit, nežadu jūsų varginti smulkme- 
nomis, — greitai pridūrė Ianas. - Nieko nėra blogiau, 
kaip klausytis kitų skundų apie jų ligas. Ne, aš ne apie 
tai norėjau pakalbėti. 

— Nieko tokio, — dėkinga tarė Izabelė. — Žinot, vie- 
na mano draugė kažkada pasakojo apie įaugusį kojos 
nagą. Tai bent istorija buvo! Gal pusę valandos kal- 
bėjo. Ar žinojot, kad kai kojos nagas pradeda... — ji 
nutilo ir kaltai nusišypsojo. 

lanas tęsė: 

— Norėjau jums papasakoti apie vieną dalyką, kuris 
yra... na, manau, keliantis nerimą — tinkamas žodis. 
Ar neprieštarausite? 

Izabelė papurtė galvą. Padavėja grįžo su lėkštėmis 
ir padėjo jas ant stalo. Ianas padėkojo ir, kaip pamanė 

Izabelė, liūdnai pažvelgė į savo skumbrių filė ir salotų 
porciją. Atsidusęs pradėjo pasakoti, kaip staiga susir- 
go kažkokia virusine liga ir jo širdis paprasčiausiai ne- 
atlaikė. Kai sužinojo, kad reikės operacijos, net pats 
nustebo, koks buvo ramus. 

— Pamaniau, kad iš tiesų man nelabai ir svarbu, — 
pasakė. — Nesitikėjau, kad laiku atsiras donoras, taigi 
tiesiog susitaikiau su mintimi, kad turiu nebedaug 
laiko. Nieko nesigailėjau, tiesiog jaučiau neįtikėtiną 
ramybės antplūdį. 

Pranešimas apie operaciją atėjo labai netikėtai. Tie- 
są sakant, jį vos surado, kai buvo išėjęs pasivaikščioti 
prie savo mėgstamos Kenongeito bažnyčios. Vėliau 
jam pasakė, kad į Glazgą keliavo viename automobi- 
lyje kartu su donoro širdim, nes tas taip pat buvo iš 
Edinburgo. Tai beveik viskas, ką pavyko sužinoti, nes 
donoro artimieji norėjo išlikti anonimiški. Dar pasi- 
sekė nugirsti, kad tai buvo jaunas vyras, nes girdėjo 
tariant įvardį „jis“ ir kad širdis dar buvo jauna. 

— Apie kelias savaites po to nelabai daug prisime- 
nu, — kalbėjo Ianas. - Gulėjau savo lovoj, kažkur 
Glazge, nė nežinodamas, kokia šiandien diena. Tai 
užsnūsdavau, tai vėl pabusdavau... Paskui palengva 
atsigavau, bent jau taip pasirodė. Maniau, kad jaučiu 
savo naują širdį, plakančią manyje. Tiesiog gulėjau ir 


klausiausi. Mane buvo apėmęs kažkoks keistas liūde- 

sys, lyg mano praeitis būtų iš manęs atimta ir dabar 
tiesiog plaukčiau pasroviui. Su aplinkiniais neberas- 
davau bendros kalbos. Tiesiog jaučiau didžiulę tuštu- 
mą, neturėjau ką jiems pasakyti. 

Gydytojai sakė, kad tai normalu, po rimtų perso- 
dinimo operacijų žmonės dažnai taip jaučiasi. Ir iš 
tiesų — grįžęs namo pasijutau geriau. Pralinksmėjau. 
Tuštuma, galbūt kažkokia depresija, dingo, aš vėl 
pradėjau skaityti knygas, susitikinėti su draugais. Tuo 
metu ėmiau jausti dėkingumą gydytojams ir žmogui, 
kuris man padovanojo širdį. Labai norėjau padėkoti 
jo šeimai, bet man pasakė, kad turėčiau gerbti jų norą 
likti nežinomiems. Taigi kartais tiesiog apie jį galvo- 
davau ir verkdavau. Ko gero, tuo metu lyg ir gedė- 
jau —- apraudojau mirtį žmogaus, kurio nepažinojau. 

Iš dėkingumo nutariau jo šeimai parašyti laišką. 
Galit įsivaizduoti, kaip tai buvo sunku — rasti tinka- 
mus žodžius jausmams išreikšti. Kai jį perskaičiau, 
pamaniau, kad kalbėjau pernelyg pompastiškai, bet 
nemokėjau to pasakyti kitaip. Laišką perdaviau per 
gydytojus — kartais pagalvoju, ar ta šeima jį išvis gavo 
ir ar perskaičiusi nepamanė, kad jis labai formalus ir 
parašytas per prievartą. Kad rašau spiriamas parei- 
gos — formalų padėkos laišką... Bet ką gi dar galėjau 
padaryti? 

Ianas nutilo, lyg laukdamas atsakymo. Izabelė įdė- 
miai klausėsi. Ją labai sudomino mintis apie nuviltą 

dėkingumą. Ar žmonės turėtų priimti padėką? Tai 
nelengva, kartais netgi reiškia tam tikrą įsipareigoji- 
mą. Galbūt tai šeimai vis dėlto reikėjo su juo susitikti, 
leisti tinkamai padėkoti. Juk negali į dovaną sudėti 
visko, ką norėtum pasakyti, visų jausmų, ir noras pa- 
dėkoti nėra nei neprotingas, nei žeminantis. 

— Jūs neturėjot kito pasirinkimo, — galiausiai pasa- 
kė Izabelė. - Tai viskas, ką galėjot padaryti. Bet vis 
dėlto manau, kad jie turėjo su jumis susitikti. Ga- 
lėtumėt ginčytis, ar tokiu atveju galima reikalauti 
anonimiškumo ir atimti natūralų norą išreikšti savo 
dėkingumą. 

Iano akys sublizgo. 

— Manote, turiu teisę žinoti? Kas jis buvo? 

Izabelė nebuvo pasiruošusi kapstyti taip giliai. 

— Ne, aš to nesakiau. Kita vertus, savaime supran- 
tama, sužinotumėt, kas jis buvo, pasikalbėjęs su jo 
šeima. Jūsų teisė - jei tai galima pavadinti teise — gau- 
ti galimybę išsakyti visiškai suprantamus dėkingumo 
jausmus. Šiuo metu jūs negalite to padaryti — ar bent 
jau padaryti tinkamai. 

Ianas kurį laiką parylėjo. 

— Suprantu. 

Izabelė susirūpino: 

— Nesakau, kad turite to siekti bet kokia kaina. Iš 
tiesų dėl šio dalyko neturiu tvirtos nuomonės. Tai tik 


mintis, nieko daugiau. 

Ji nutilo. Ar Ianas apie tai norėjo pasikalbėti? Ar 
norėjo, kad ji padėtų surasti tą šeimą? Reikia jam pa- 
sakyti, kad to padaryti negali. 

— Turėtumėt žinoti, — pradėjo Izabelė, - kad ir ką 
apie mane kalba, aš nesu toks žmogus, kuris šniukš- 
tinėja ir už kitus ieško informacijos. Taigi jei norite, 
kad aš... 

Ianas pakėlė ranką. 

— Ne, ne, viskas ne taip. Nemanykit, kad... 

Izabelė jį pertraukė: 

— Praeityje galbūt ir esu, kaip kas nors pasakytų, 
įsikišusi į kitų Žmonių gyvenimus. Bet iš tiesų esu tik 
Taikomosios etikos apžvalgos redaktorė, tik tiek. 

Ianas papurtė galvą. 

— Man tai nė nebuvo atėję į galvą. Tiesiog jaučiau... 
Na, viena iš bėdų yra ta, kad neturiu kam išsipasako- 
ti. Mano žmona ir taip dėl manęs siaubingai jaudina- 
si, nenoriu jos nervinti. O gydytojai užsiėmę ir tiesiog 
atlieka „techninius“ dalykus, tokius kaip vaistų doza- 
vimas ir panašiai... 

Izabelė akimirksniu susigėdo. 

— Žinoma, aš džiaugiuosi, kad man tai pasakojat, — 
ėmė teisintis ji. —- Atleiskit, nenorėjau pasirodyti tokia 
šiurkšti. 

Ianas kurį laiką tylėjo. Skumbrių filė dar buvo ne- 
paliesta, taigi jis atsargiai atpjovė gabalėlį. 


104 


— Matot, man nutiko vienas nepaprastas dalykas, 
apie kurį niekam neturėjau galimybės papasakoti. 
Man reikia žmogaus, kuris galėtų suprasti filosofinę 
to reikšmę, todėl pamaniau, kad galėčiau išsipasakoti 
jums. 

— Žmonės retai klausia filosofų patarimo, - šypso- 
damasi pasakė ji. — Jaučiuosi pamaloninta! 

Ianas kalbėjo toliau, bet jo balsas atrodė švelnesnis. 

— Visą gyvenimą rėmiausi protu. Tikiu, kad viską 
galima įrodyti ir paaiškinti moksliškai. 

— Taip pat ir aš, — atsakė Izabelė. 

Jis linktelėjo. 

— Psichologija ir filosofija mato pasaulį iš to paties 
taško, ar ne? Taigi mes abu turėtume panašiai žvelgti į 
šį nepaaiškinamą fenomeną - dalykus, kurių dar ne- 
galime paaiškinti, bet kuriems paaiškinimas arba yra 
tarp mums jau pažįstamų reiškinių, arba dar atsiras 
ateityje. 

Izabelė pažvelgė pro langą. Ianas viską gana supa- 
prastino, tačiau ji pritarė tokiam požiūriui. Bet ar tai 
ta skausminga tema, dėl kurios jiedu čia susitiko: dis- 
kusija apie tai, kaip suprantame pasaulį? 

— Na, pavyzdžiui, atmintis, - kalbėjo Ianas. - Maž- 
daug įsivaizduojam, kaip tai veikia - kad smegenyse 
yra tam tikrų prisiminimų pėdsakų, net žinome, kur 
kai kurie iš jų yra: dauguma jų saugomi hipokampe, 
bet kai kurie pasilieka ir smegenėlėse. 

— Londono taksi vairuotojai, — įsiterpė Izabelė. 

— Teisingai, - nusikvatojo Ianas. - Nustatyta, kad 
jie turi didesnį hipokampą nei kiti žmonės, nes turi 
labai daug įsiminti norėdami gauti licenciją. 

— Na, jie bent jau žino, kur reikia važiuoti, — tarė 
Izabelė. - Ne taip, kaip kai kuriuose kituose miestuo- 
se. Kartą važiavau į Dalasą palankyti pusseserės. Mimi 
Maknait. Turėjau pati tyrinėti žemėlapį ir sakyti tak- 
sistui, kur reikia važiuoti. Kai pagaliau pasiekiau jos 
namus, Mimi man pasakė: „Kokia visuomenė, tokie 
ir vairuotojai“. Ar manot, kad tai tiesa, Ianai? — pa- 
klausė Izabelė ir pati atsakė į savo klausimą: — Ne. 
Jungtinės Valstijos yra gera šalis. Ji nusipelno geresnių 
taksi vairuotojų. 

— Ir geresnių politikų? 

— Be abejonės. 

Kurį laiką jie abu kramtė savo maistą, kol Ianas vėl 
prabilo: 

— Kaip manot, ar prisiminimai gali išlikti kur nors 
kitur? Gal mes dėl jų saugojimo vietos klystame? 

— Norit pasakyti, ar jie gali likti ne tik smegenyse? 

— Taigi. Mažytės prisiminimų nuotrupos. 

— Manyčiau, nelabai tikėtina. 

Jis atsilošė kėdėje. 

— Kodėl? Imuninė sistema daug ką prisimena. 


Mano imuninė sistema prisimena, gal ne? O ban- 

dymai su kirmėlėm? Kai vienai kirmėlei sušeriamas 
kitos gabaliukas, ji įgyja suvalgytosios bruožų. Tai va- 
dinama ląstelių atmintimi. 

— Tai kodėl tada jūs neįgyjate skumbrės bruožų? — 
paklausė Izabelė. - Kodėl neprisimenat to, ką daro 
skumbrės? 

Ianas nusikvatojo. Nors galėjo taip ir nepasielgti, 
pamanė ji. Turėčiau atsargiau rinktis žodžius. Jis ma- 
nimi pasitiki, neturiu kalbėti taip lengvabūdiškai. 

— Atleiskit, — tarė ji. — Tai, ką pasakiau, buvo labai 
kvaila. 

— Anaiptol, tai labai juokinga mintis, - nusišyp- 
sojo jis. — Pastaruoju metu mane supa pernelyg rim- 
ti žmonės. Smagu pabūti šiek tiek kitokioje draugi- 
joje. 

Ianas nutilo, pro langą žvelgdamas į medžius 
Rutlando aikštėje. Izabelė taip par įsižiūrėjo į ten. 
Lauke pūtė lengvas vėjelis, ir medžių šakos palengva 
siūbavo. 

— Ką gi, eisiu tiesiai prie reikalo, - prakalbo jis. — 
Remiantis ląstelių atminties teorija, jei taip galima ją 
pavadinti, visai tikėtina, kad širdis taip pat gali išsau- 
goti kažkokias atsiminimų nuotrupas. Taigi gavęs kito 
žmogaus širdį, įgijau ir kai kuriuos jo prisiminimus. 

Kurį laiką Izabelė tylėjo. 


— Ar taip ir nutiko? 

Jis nuleido akis į stalą ir ėmė gniaužyti staltiesės 
kraštą. 

— Nė nežinau, ką pasakyti. Kaip mokslininkas — ir 
racionalaus proto žmogus — turėčiau manyti, kad 
tai — visiška nesąmonė. Apie tai, kaip žmonės, gavę 
donorų organus, įgyja jų bruožų, pripasakota daug 
istorijų. Prikurta filmų. Anksčiau būčiau tai laikęs 
paprasčiausia fantastika. 

— Anksčiau? 
dė ją po lėkštę. 

— Taip. Anksčiau. Dabar nebesu toks įsitikinęs. — 
Jis nutilo, tarsi iš Izabelės laukdamas nors kokių pa- 
juokos ženklų. Ji taip pat stebėjo savo pašnekovą. Jis 
sutrikęs, pamanė, kaip sutriktų bet kuris racionaliai 
mąstantis žmogus, susidūręs su kažkuo nepaaiški- 
namu. 

— Aš iš jūsų nesišaipysiu, — tyliai pasakė ji. 

lanas nusišypsojo. 

— Ačiū... Matot, dabar prisimenu vieną dalyką, ir 
labai ryškiai. Manau, kad prisimenu, nors jo niekada 
nepatyriau, kiek žinau. 

— Galite man apie tai papasakoti, - padrąsino Iza- 
belė. — Nebijokit. 

— Ačiū, — dar kartą padėkojo jis. - Man palengvė- 


tų vien nuo galimybės kam nors apie tai papasakoti. 

Tiesą sakant, dabar jaučiuosi patekęs į beviltišką situ- 
aciją. Tai, kas man darosi, kelia nerimą. Bijau, kad jei 
visko neišnarpliosiu, negalėsiu iki galo pasveikti... — 
Jis nutilo, niūriai žvelgdamas į savo lėkštę. — Bijau, 


kad tai net gali mane nužudyti. 

Kitą rytą Greis atvažiavo anksti. 


— Stebuklas, — paskelbė ji, įžengusi į Izabelės 
virtuvę. - Ankstyvas autobusas. Du, tiesą pasakius. 
Netgi galėjau rinktis. 

Izabelė su ja pasisveikino gana išsiblaškiusi. Scot- 
sman, atverstame priešais ją ant stalo, buvo rašoma 
apie nepavykusį banko apiplėšimą, kai nusikaltėliai 
per neapsižiūrėjimą užsitrenkė saugykloje. Izabelė 
baigė skaityti straipsnį ir apie jį papasakojo namų šei- 
mininkei. 

— Štai ir įrodymas, — nutarė Greis. - Protingų nu- 
sikaltėlių nebūna. 

Izabelė pakėlė kavos puodelį. 

— Turi būti nors keli, —- ramiai tarė ji. - Kriminali- 
nio pasaulio genijai, apie kuriuos galima tik išgirsti. 
Tie, kurių nepavyksta prigriebti. 

Greis energingai papurtė galvą. 

— Galiausiai juos vis tiek suima. Neįmanoma slėp- 
tis amžinai. 

Izabelė susimąstė. Ar tai tiesa? Ji tuo abejojo. Juk 
buvo neišaiškintų Žmogžudysčių: Džeko Skerdiko? 
turbūt taip niekada ir nesugavo; o Džonas Biblija, 
žudikas, cituojantis Šventąjį Raštą, kadaise šiurpinęs 
Glazgą, greičiausiai dabar kažkur Škotijos šiaurėj gy- 
vena normalų gyvenimą... Jam pavyko išvengti teisin- 
gumo, ir nejam vienam. Ar gali būti, kad kuo didesnis 
nusikaltimas, tuo labiau tikėtina, kad jo vykdytojas 
liks nenubaustas? Diktatoriai, genocido vykdytojai, 
nacionalinių vertybių grobstytojai — jie dažniausiai 
išsisuka, o smulkūs sukčiai, nesąžiningi pareigūnai ar 
apgavikai sugaunami ir baudžiami. 

Izabelė jau žiojosi savo mintis išsakyti Greis, bet 
apsigalvojo. Jos namų šeimininkė galėtų ginčytis iki 
begalybės, ir tokia diskusija neduotų jokios naudos. 
Be to, Izabelė norėjo papasakoti kai ką kita. Vaka- 
rykštis pokalbis su Ianu vis neišėjo iš galvos; iš tiesų ji 
net pabudusi ankstyvą rytą pirmiausia pagalvojo apie 
tai, gulėdama lovoje ir klausydamasi medžių ošimo. 

— Vakar nepaprastai įdomiai pasišnekėjau, — pra- 
dėjo ji, - su žmogum, kuriam persodinta širdis. Ar 
kada nors esate sutikusi žmogų, kuriam atlikta tokia 


operacija? 


" Džekas Skerdikas (Jack the Ripper) — serijinis žudikas, siautęs Rytų 
Londone 1888 m. 

Greis papurtė galvą. 

— Mano motinai tai būtų padėję, - susimąsčiusi at- 
sakė ji. - Tik tada širdžių dar nepersodindavo. Arba 
jų nebuvo pakankamai, kad užtektų visiems. 

— Užjaučiu, — tarė Izabelė. Greis visą gyvenimą 
sunkiai dirbo ir daug kentėjo, ir nors ji apie tai per 
daug nekalbėdavo, kartais viena kita užuomina iš- 
sprūsdavo. 

— Visi kada nors išeisim, — pasakė Greis. — Tai tik 
laiko ir tikėjimo klausimas. Nėra reikalo bijoti iške- 
liauti anapus. 

Izabelė nieko neatsakė. Ji dėl anapus nebuvo tokia 
tikra, bet kaip plačių pažiūrų žmogus negalėjo tvirtin- 
ti, kad kažkoks dvasinis gyvenimas po mirties tikrai 
neegzistuoja. Viskas priklauso nuo to, kaip sąmonė 
ir kūnas susiję vienas su kitu. O kadangi neįmanoma 
nustatyti, kur yra sąmonė, negalima sakyti, kad sąmo- 
nė be kūno egzistuoti negali. Yra filosofų, kurie visą 
gyvenimą paskiria sąmonės tyrinėjimui — didžiausia 
ir painiausia filosofinė problema, kaip sakydavo vie- 
nas profesorius, — bet Izabelė jiems nepriklausė. To- 
dėl tiesiog pratarė: 

— Taigi, anapus... — Ir pridėjo: — Bet jis niekada ten 
nebuvo, žinoma. Naujoji širdis jį išgelbėjo. 

Greis su viltimi pažvelgė į ją. 


— Ir? 

— Ir tada pradėjo dėtis keisti dalykai. - Nutilusi 
Izabelė mostelėjo Greis įsipilti kavos. - Matot, — tęsė 
ji, - jis psichologas. Na, bent jau buvo. Buvo skaitęs 
ne vieną straipsnį apie psichologines problemas, už- 
klumpančias žmones po širdies transplantacijos. Tai 
jį labai jaudina. 

— Galiu įsivaizduoti, — tarstelėjo Greis. - Svetima 
širdis, plakanti tavo krūtinėj... Ir man būtų nera- 
mu. - Ji sudrebėjo. —- Nė nežinau, ar man tai patiktų. 
Kažkieno kito širdis... O vieną dieną supranti, kad 
įsimylėjai mirusios moters vaikiną, ar dar kas. Tik pa- 
manykit! 

Izabelė palinko į priekį. 

— Būtent taip ir atsitiko. Na, jis taip neįsimylėjo, 
nieko panašaus, bet pasijuto taip, kaip žmonės jaučia- 
si tokiomis aplinkybėmis. Labai keisti dalykai... 

Dabar Greis jau sėdėjo priešais Izabelę. Tai buvo 
jos sritis — keliantys šiurpuliukus, nepaaiškinami reiš- 
kiniai. Bet šituo aš lygiai taip pat susidomėjusi, pa- 
manė Izabelė: tegul kertinį akmenį padeda ca, kuri 
labiau tuo tiki. 

— Jis man papasakojo, - tęsė Izabelė, - kad kart- 
kartėmis pajunta netikėtą skausmo priepuolį. Ne šir- 
dyje, o visoje krūtinėje ir pečiuose. Ir tuo metu kai ką 
pamato, kiekvieną kartą tą patį vaizdą. Skausmą lydi 


vizija. 

Greis nusišypsojo. 

— Ber jūs juk apsireiškimais netikite. Pati taip sakė- 
te. Prisimenat? Kažkada pasakojau, kaip susirinkime 
mačiau... 

Visai suprantama, pamanė Izabelė, kad Greis jau- 
čiasi savotiškai nugalėjusi; bet Ianas nekalbėjo apie 
apsireiškimą. 

— Aš nieko nesakiau apie apsireiškimą, — paprieš- 
taravo ji. — Vizija ir apsireiškimas — tai du skirtingi 
dalykai. Vieną žmogus mato viduje, galvoje, o kitą — 
išorėje. 

Greis neatrodė įtikinta. 

— Nemanau, kad toks jau didelis skirtumas. Tai vis 
dėlto, ką jis matė? 

— Veidą. 

— Tik veidą? 

Izabelė gurkštelėjo kavos. 

— Taip. Na, ne toks jau ir apsireiškimas. Bet gana 
keista, ar jūs taip nemanot? Matyti tą patį veidą ir tuo 
pat metu, kai užklumpa skausmas. 

Greis žiūrėjo į staltiesę. Smiliumi ji vedžiojo kaž- 
kokį raštą; Izabelė stebėjo, bet greitai suprato, kad tie 
ornamentai nieko ypatingo nereiškia. Ji pagalvojo, ar 
Greis kada nors bandė pati susisiekti su dvasiomis? 
Jeigu tai iš tiesų įmanoma, turėtų būti baisiai naudin- 
ga. Juk visai gali būti, kad kas nors yra susisiekęs su 
Šubertu, ir lyg sekretorius tiesiog užrašė jo diktuoja- 

mą simfoniją. Izabelė nesusilaikė nenusišypsojusi, kai 
pagalvojo, kokį pavadinimą tokiam kūriniui galėtų 
duoti kompozitorius: „Anapilis“ gal būtų visai tinka- 
mas. Ji pažvelgė į Greis, kuri toliau atkakliai spoksojo 
į stalą, ir pasistengė surimtėti. 

Greis pakėlė akis. 

— O kaip jis mano, kieno tas veidas? Kažkokio pa- 
Žįstamo Žmogaus? 

Izabelė paaiškino, kad ne. Ianas sakė, kad to veido 
niekada gyvenime nebuvo matęs, bet jis buvo įsimin- 
tinas: aukšta kakta, užkritusios akys ir randas, einan- 
tis palei plaukus. 

— Bet štai, — tęsė Izabelė, — kas įdomu. Jau sakiau, 
kad žmogus, su kuriuo kalbėjausi, psichologas. Jis ne- 
mažai atkapstė ir perskaitė apie žmonių, kuriems per- 
sodinta širdis, patyrimus. Keletą knygų ir straipsnių. 

Kažkas prieš kelerius metus parašė knygą apie mo- 
terį, kuriai buvo persodinta jauno vyro širdis. Ji pra- 
dėjo elgtis visai kitaip, nei iki operacijos. Tapo agresy- 
vesnė — taip, ko gero, imtų elgtis kiekvienas, iš kurio 
išimta ir pakeista širdis — bet ji taip pat pradėjo kitaip 
rengtis, valgyti kitokį maistą. Jai ėmė patikti kepta 
vištiena, jos iki tol niekad nevalgydavo. Na, o paskui 
jie išsiaiškino, kad tas vyras, donoras, be galo mėgo 
skrudintus vištienos gabalėlius. 


Greis net nusipurtė. 

— Negaliu jų pakęsti, - pasakė ji. - Visai besko- 
niai. 

Izabelė pritarė. Bet ne kepta vištiena buvo svar- 
biausia. 

— Jis taip pat peržvelgė keletą straipsnių, - tęsė 
ji. - Ir rado kai ką labai įdomaus. Aptiko kelių ame- 
rikiečių psichologų darbą. Jie tyrė dešimt žmonių, 
kuriems buvo persodinta širdis ir kurių elgesys po to 
pasikeitė. Vieno iš jų atvejis pasirodė ypatingas. 

Greis jau sėdėjo tiesi kaip strėlė. Izabelė paėmė ka- 
vinuką ir namų šeimininkei įpylė dar vieną puodelį. 

— Visas šitas pašnekesys apie širdis, — tarė ji. — Ar 
jau jaučiate, kaip plaka jūsų širdis? Ar kava verčia ją 
plakti dar stipriau? 

Greis trumpam susimąstė. 

— Nemėgstu apie tai galvoti, - pagaliau pasakė. — 
Tegul širdis pati tvarkosi. Tai lygiai tas pat, kaip ir 
kvėpuoti. Juk neturime sau priminti kvėpuoti. — 
Gurkštelėjusi kavos, ji tarė: - Bet grįžkime prie tų 
straipsnių. To, kuris patraukė dėmesį. Kodėl? 

— Jie, - pradėjo Izabelė, — tai yra straipsnio auto- 
riai, susitiko su žmogum, kuris teigė, kad po trans- 
plantacijos kartais jaučia ūmų skausmą veide, o tada 
mato šviesos blyksnius ir veidą. Jis smulkiai apibūdi- 
no tą veidą, kaip ir mano draugas. 

Tyrėjai išsiaiškino, kad širdies donoras buvo nu- 
žudytas. Nušautas į veidą. Policija turėjo įtariamąjį, 

bet negalėjo nieko įrodyti. Sulyginus įtariamojo ir pa- 
ciento apibūdinto žmogaus atvaizdus, paaiškėjo, kad 
tai — tas pats asmuo. 

Greis pakėlė savo puodelį. 

— Kitaip tariant, širdis prisiminė, kas nutiko? 

— Taigi, - atsakė Izabelė. - Ar bent jau kas atro- 
do, kad nutiko. Straipsnio autoriai buvo nusiteikę 
gana skeptiškai. Parašė tik tiek, kad jei toks dalykas 
kaip ląstelių atmintis egzistuoja, tai čia toks atvejis. 
Arba... 

— Arba? 

Izabelė lengvai mostelėjo ranka. 

— Arba tai galima paaiškinti šalutiniu vaistų povei- 
kiu. Jie gali sukelti haliucinacijas, šviesos blyksnius ir 
panašiai. 

— O kaipgi tada veidų panašumas? - paklausė 
Greis. 

— Sutapimas, — gūžrelėjo Izabelė. Bet ji ir pati ne- 
labai žavėjosi tokiu paaiškinimu, o Greis, matyt, tai 
suprato. 

— Bet jūs nemanot, kad tai galėtų būti paprasčiau- 
sias sutapimas, ar ne? 

Izabelė nė nenumanė, ką galvoti. 

— Nežinau, - atsiduso ji. - Galbūt čia būtent tokia 
situacija, kai turiu tai pripažinti. 

Greis pakilo. Jai reikėjo dirbti. Bet prieš tai norėjo 
pasakyti dar vieną pastabą: 

— Prisimenu, kaip kažkada man sakėte, kad mes 
arba kažką žinome, arba ne. Kad čia kompromisų ne- 
gali būti. Jūs tikrai taip sakėt. 

— Nejaugi? — suabejojo Izabelė. - Na, gal ir sakiau. 

— Galbūt tada turėjot galvoje, kad kai kuriais atve- 
jais turime pripažinti, kad nesame visiškai tikri. 

— Galbūt, — sutiko Izabelė. 

Greis linktelėjo. 

— Jeigu kada ateitumėt į susirinkimą, suprastumėt, 
ką noriu pasakyti. 

Akimirką Izabelė sunerimo. Ji neturėjo nė men- 
kiausio noro dalyvauti viename iš tų seansų, bet atsi- 
sakyti būtų tiesiog nelabai mandagu. Bet ar ji sugebės 
išlikti šalrakraujiška, kai aiškiaregė ims tvirtinti kalbė- 
jusi su pomirtiniu pasauliu? Ar po to nereikės belsti 
į stalą ar klausytis dvasių dejonių? Izabelę nepapras- 
tai stebino tai, kad toks žemiškas, tiesmukas žmogus 
kaip Greis galėtų domėtis spiritizmu. Tai buvo tiesiog 
nelogiška; nebent, žinoma, sutiktum, kad visi turime 
silpnų vietų, kažkur esame protiškai ar emociškai pa- 
žeidžiami. Žmonės, kurie labiausiai stebino, atlikda- 
vo didžius darbus. Audenas, prisiminė ji, kažkada rašė 
apie į pensiją išėjusį stomatologą, kuris tapė vien tik 
kalnus. Jam stomatologija asocijavosi su kalnais. Bet 
kodėl viskas, kuo dar užsiima stomatologas, atrodo 
keista? Mano dantų gydytojas kolekcionuoja žaislinius 
traukinius, galėtų pasakyti Izabelė — nes tai buvo tie- 

sa. Bet kodėl tai juokingiau, nei pasakyti, kad žaisli- 
nius traukinius renka banko vadybininkas? Ar tai irgi 
juokinga? 

— Matau, kad jums tai atrodo juokinga, — tarė 
Greis, eidama prie spintelės, kur laikė visus valymui 
skirtus daiktus. — Bet žinokit, tai visai nejuokinga. Tai 
rimta. Labai rimta. Ir ten galima susipažinti su įdo- 
miais žmonėmis. — Dabar ji jau stovėjo prie spintelės 
ir traukė iš jos šluotą. — Neseniai susipažinau su vienu 
maloniu vyru. Jo žmona nukeliavo anapus prieš me- 
tus ar šiek tiek daugiau. 

Izabelė griežtai į ją pasižiūrėjo, bet namų šeiminin- 
kė jau ėjo iš kambario. Beeidama dar žvilgtelėjo į Iza- 
belę, labai trumpai. Ši dar kurį laiką žiūrėjo į praviras 
duris, kur Greis ką tik stovėjo, ir mąstė apie pasakytus 
žodžius. Bet greitai mintys grįžo prie Iano ir jų keisto, 
gal ner šiek tiek bauginančio pokalbio Menų klube. 
Jis sakė, kad matomi vaizdai gali jį pražudyti —- gana 
keista taip tvirtinti, ir Izabelė paprašė paaiškinti, ko- 
dėl taip turėtų jaustis. Iš liūdesio, atsakė Ianas. 

— Kai tai nutinka, jaučiuosi be galo nusiminęs. Ne- 
galiu paaiškinti, kas tai — lyg ko gedėčiau... Žinau, 
kad skamba pernelyg dramatiškai, bet taip iš tiesų 


yra. Jaučiu begalinį liūdesį. 

| "Izabelė nemėgo, kai jos darbo stalas perne- 
| lyg apsijaukdavo, tačiau tai nereiškė, kad taip 
nebūdavo. Dažniausiai ant jo prisikaupdavo daugybė 
popierių, rankraščių, kuriuos reikėdavo išsiųsti ati- 
desniam įvertinimui. Izabelė nebuvo tikra dėl ter- 
mino „atidus įvertinimas“, net jei ši sąvoka plačiai 
taikyta paskutiniam straipsnių spausdinimo etapui. 
Kartais ji tą ir reiškė: profesionalai straipsnius per- 
skaitydavo ir nešališkai išsakydavo savo nuomonę. 
Bet Izabelė netruko pastebėti, kad taip nutinka ne vi- 
sada, rašiniai atsiduria autorių draugų ar priešų ran- 
kose. Taip atsitikdavo, žinoma, netyčia: juk neįma- 
noma susekti, kas kam pavydi ar jaučia priešiškumą. 
Izabelei beliko tikėtis, kad galės aptikti užmaskuotus 
tikslus ar net aiškų nusistatymą: „savotiškas požiūris, 


galbūt galintis sudominti keletą žmonių“. Filosofai 

gali būti žiaurūs, pamanė ji, o moralės filosofai būna 
patys Žiauriausi. 

Dabar, galiausiai prisėdusi prie savo apjaukto sta- 
lo, Izabelė ėmėsi tvarkyti popierių krūvas. Energingai 
dirbdama net pamiršo, kiek valandų, ir kai žvilgtelėjo 
į laikrodį, pasirodė, kad jau vidurdienis. Padariau pa- 
kankamai, pamanė ji, šiam rytui, o gal net visai die- 
nai. Atsistojo, pasirąžė ir priėjusi prie lango pažvelgė 
į sodą. Rožinių gėlyčių lysvė, einanti palei visą galinę 
tvorą, švietė iš tolo, o prieš kelerius metus pasodin- 
tos levandos buvo pačiame žydėjime. Izabelė pažvelgė 
į lysvę po pat langu. Kažkas naktį kasėsi po azalijos 
šaknimis, ir ant pievelės prikapstė žemių. Ji šyptelėjo: 
Brolis Lapinas. 

Brolį Lapiną pamatyti pavykdavo retai, nes jis buvo 
labai atsargus — kaip ir pridera manant, kad esi priešo 
teritorijoje. Ne dėl to, kad Izabelė buvo priešas, grei- 
čiau sąjungininkas — jis turėjo tai suprasti, radęs pa- 
liktą vištienos gabalą. Kartą jai pavyko žvėrelį pama- 
tyti visai iš arti; tada jis pasipustė padus ir šoko bėgti, 
bet po kelių žingsnių sustojo ir atsisuko. Jų akys su- 
sitiko tik akimirką, bet to užteko, kad Brolis Lapinas 
suprastų, jog Izabelės ketinimai nėra priešiški; o po to 
jis ramus nurisnojo šalin. 

Ji žvelgė į išraustą duobutę, kai suskambo tele- 


fonas. 

— Tai ką, - prašneko Ketė. - Dirbi? 

Izabelė žvilgtelėjo į savo darbo stalą, kuris dabar 
jau buvo apytuštis. 

— Dirbau, — tarė ji. - Bet gal turi geresnių pasiū- 
lymų? 

— Atrodo, lyg ieškotum pateisinimo. 

— Aš ir ieškau, — nusijuokė Izabelė. — Šiaip ar taip, 
jau norėjau baigti, bet pateisinanti priežastis būtų ne- 
prošal. 

— Na, - pradėjo Ketė, — atvažiavo mano draugas iš 
Italijos. Tomaso. Prisimeni, aš tau apie jį pasakojau? 

Izabelė sunerimo. Ketei nelabai patiko ankstesnis 
tetos kišimasis į jos meilės reikalus, taigi ji nenorėjo 
pasakyti ko nors, kas galėtų būti neteisingai suprasta. 
Todėl tiesiog pratarė: 

— Gerai. 

Tyla. 

— Gerai, — pakartojo Izabelė. 

— Pamaniau, gal norėtum užeiti pietų, - tarė 
Ketė. — Parduotuvėje. Tomaso grįš, kai tik saugiai pa- 
statys savo automobilį viešbučio aikštelėje. Jis apsi- 
stojo „Prestonfilde“. 

— Tau neatrodo, kad aš... na, trukdysiu? — sudve- 
jojo Izabelė. - Ar jūs nenorėsit, hmm, pabūti vieni? 
Nemanau, kad manęs ten reikia. 


Ketė nusikvatojo. 

— Nesijaudink, tarp mūsų nieko nėra! Aš nė nema- 
nau veltis į rimtesnius santykius. Su juo smagu pabū- 
ti, bet tai viskas. 

Izabelė norėjo paklausti, ar Tomaso irgi taip mano, 
bet susilaikė. Ji labai rimtai laikėsi sau duoto pažado 
nesikišti, o tokia pastaba gali būti priimta kaip kišima- 
sis. Kita vertus, jai iš karto palengvėjo sužinojus, kad 
Tomaso nebus naujasis Ketės vaikinas. Izabelė supra- 
to, kad neteisinga jį teisti pasitelkus tokius skurdžius 
įkalčius — tiesą pasakius, neturint jokių įkalčių, - bet 
ji visiškai turėjo teisę nerimauti. Jaunas gražus ita- 
las (bent jau Izabelė taip manė - visi jos dukterėčios 
draugai buvo gražūs), važinėjantis aukščiausios kla- 
sės „Bugatti“, vargu ar būtų patikimas šeimos vyras. 
Greičio apribojimų laužytojas — ir širdžių ėdikas, pa- 
manė ji, vos nepasakė to balsu, bet laiku susigriebė. 

— Ar ateisi? — paklausė Ketė. 

— Žinoma, jei tikrai to nori. 

— Noriu. Specialiai tau paruošiau salotų. Su daug 
alyvuogių, kaip mėgsti. 

— Vis tiek ateičiau, — šyptelėjo Izabelė. - Juk žinai. 

Užlipusi viršun, Izabelė apžiūrėjo save veidrodyje. 
Ji segėjo rusvai pilką sijoną, kurį dažnai dėvėdavo na- 
mie. Prie jo „pritaikytas“, jei tai tinkamas žodis, laisvas 
rusvas vilnonis nertinis; ant kairės rankovės Izabelė 


pastebėjo užtėkštą rašalo lašelį. Nusišypsojo atvaizdui 

veidrodyje. Šitaip netiks, pamanė ji. Susitinkant su 
žmogumi, kuris domisi „Bugatti“ automobiliais, taip 
apsirengus pasirodyti negalima. Tiesą sakant, taip ap- 
sirengus nedera pasirodyti jokiam italui. 

Izabelė pravėrė drabužių spintą. Sa/di nuodėmė, pa- 
manė ji, žvelgdama į juodą laisvo kirpimo suknelę, 
kurią nusipirko Morningsaide, parduotuvėje tokiu 
pat pavadinimu; malonus prasikaltimas, nes drabu- 
žėlis buvo ne iš pigiųjų. Tą suknelę Izabelė dievino, 
todėl dėvėdavo ypač dažnai. Italai dėvi juodus drabu- 
žius, ar ne? Taigi reikia kitokio... Raudonas kašmyro 
megztukas aukšta apykakle puikiai tiks prie sijono, 
o kabantys auskarai su netikrais deimantais sustip- 
rins efektą. Šrai! Ketė ja didžiuosis. Tomaso teta to- 
kia proga turbūt apsivilktų našlės apdarus ir dar būtų 
su barzda, ir... Ji sudraudė save. Tokios mintys ne tik 
užgaulios, bet ir neteisingos. Italų tetos amksčiau gal 
ir būdavo apkūnios ir pernelyg plaukuotos, bet juk 
viskas keičiasi, ar ne? Dabar jos jau gali būti lieknos, 
grakščios ir madingos. 

Izabelė šūktelėjo atsisveikindama su Greis, kuri 
atsiliepė iš kažkur toli, ir išėjo. Šalikelę netoli esan- 
čio Napiero universiteto studentai buvo nustatę savo 
automobiliais - kaimynai dėl to baisiai pykdavo, bet 


Izabelė per daug neimdavo į galvą. Pačių studentų 

vietiniai taip pat dažniausiai nedomindavo - jie buvo 
tik fonas vakarėliams, dar viena tema ilgiems pokal- 
biams prie kavos puodelio ir... Izabelė susimąstė. Ką 
dar veikia studentai? Na, ji žinojo atsakymą į šį klau- 
simą. Ir kodėl jie neturėtų to daryti, jei yra už tai at- 
sakingi? Izabelė nepritarė studentų šėlionėms, kurios, 
jos nuomone, buvo tikras pasityčiojimas iš pagarbos 
kitiems. Tačiau, kita vertus, žmogus juk negali visą 
laiką savęs varžyti. 

Eidama pro Merčistono Pusmėnulį — keliu, kuris 
vedė Bruntsfildo ir Ketės parduotuvės link, — Iza- 
belė bandė įsivaizduoti, ką reiškia dovanoti kitiems 
meilę. Nebūtinai nuo savęs, bet nuo karštai mylimo 
žmogaus. Tokia stipri jėga... Šrai, brangusis, mergina, 
kuria taip ilgai žavėjaisi, ir ji tavo. O štai, mieloji, tas 
trokštamas vaikinas, kurio dėmesį iki šiol bergždžiai 
stengeisi užkariauti... Ką gi, pabandyk dabar. 

Aš pati nė neturiu vaikino, karčiai pamanė Izabelė; 
neturiu ką mylėti. Reikia pripažinti, ji pernelyg karšt- 
ligiškai jo ir neieškojo — po Džono Liamoro neberei- 
kėjo nieko. Po kelerių metų Izabelė suabejojo, ar vis 
dar tebenori vyro. Bet dabar ji jau buvo pasiruošusi 
vėl prisiimti visą riziką, atnešamą vyriškosios giminės: 
būti palikta, apgauta, nelaiminga... Jeigu panorėtų, 
galėtų greitai kokį nors susirasti, pamanė. Izabelė 


save laikė dar gana jauna ir galinčia varžytis. Vyrams 

ji atrodė įdomi; jie tai labai aiškiai parodydavo ben- 
draudami. Dievaži, būtų šaunu nueiti į pasimatymą. 
Ji jau matė save sėdinčią prie staliuko „Oloroso“ res- 
torane, prie lango, per namų stogus žiūrinčią į Faifą 
tolumoje, o priešais sėdi vyriškis - įdomus pašneko- 
vas su geru humoro jausmu. Jis galėtų ją prajuokinti, 
bet ir pravirkdyti, kalbėdamas apie daug svarbesnius, 
jaudinančius dalykus. Toks vyras kaip... Izabelė ėmė 
sukti galvą. Ar tokių vyrų tikrai būna? Ir, gal tiksliau 
pasakius, Aur jie yra? 

Džeimis, žinoma. Jis nekviestas iškilo prieš akis, 
sėdintis kitoje to nerealaus staliuko „Olorose“ pusėje; 
stebi ją savo pilkomis akimis ir pasakoja tokius daly- 
kus, apie kuriuos jiedu taip mėgsta kalbėtis. Izabelė 
užsimerkė. Dabar jau per vėlu. Žvaigždės, leidusios 
jiems susitikti, padarė siaubingą klaidą. Jei tik ji būtų 
gimusi penkiolika metų vėliau, tada viskas būtų ki- 
taip. Tada būtų visomis išgalėmis kovojusi, kad užka- 
riautų Džeimį - jis būtų viskas, ko reikia... Bet dabar 
tai buvo nederama ir netgi neįmanoma, todėl Izabe- 
lė pasistengė nupurtyti šitą mintį. Atsisakė svajonių 
apie Džeimį taip pat sunkiai, kaip maniakas atsisako 
butelio, lenktynių trasos ar miegamojo... 

Pasiekusi Merčistono Pusmėnulio galą, Izabelė iš- 
vydo keliu nusidriekusią netrumpą automobilių, iš 
Morningsaido važiuojančių į miestą, virtinę. Ketė 


buvo įsikūrusi tame pačiame name kaip ir juvelyri- 

nių dirbinių parduotuvė bei antikvariatas, per vidu- 
rį tarp jų. Visai šalia buvo ir žuvų krautuvė, kurioje 
Izabelės tėvas visada pirkdavo rūkytas silkes. Kartą 
ji matė ir antikvarą, ten perkantį silkes, persisvėru- 
sį per prekystalį pasižiūrėti žuvies. Izabelė šyptelėjo 
tai prisiminusi. Vienas iš džiaugsmų gyvenant nedi- 
deliame mieste, pamanė, yra tai, kad gali tiek daug 
sužinoti apie jo gyventojus. Šrai kodėl visi tie maži 
Italijos miestukai yra tokie jaukūs — juose beveik vi- 
sus pažįsti. Izabelė prisiminė, kaip lankėsi pas draugą 
Redžio Emilijoje — tą patį, kuris vedėsi ją į parmeza- 
no gamyklą. Jiedu išėjo pasivaikščioti, ir, rodos, kas 
minutę tekdavo sustoti pasisveikinti su pažįstamais. 
Ten nuėjo mano pusbrolis; o ten tetos draugas; anas 
metus ar dvejus gyveno mūsų name, aukštu žemiau, 
o vėliau išvažiavo į Milaną, bet dabar jau tikriausiai 
sugrįžo; šitą mokykloje žiauriai pravardžiuodavo - jį 
šitaip vadino, tikrai. Edinburge taip nepasivaikščio- 
si, bet bent jau gali pamatyti pažįstamus, perkančius 
silkę. 

Ketės parduotuvėje virė darbas. Be Edžio, ji dar 
pasisamdė jauną merginą, Šoną, dirbti kelias valan- 
das per dieną. Ši dabar pjaustė dešrą, Ketė svėrė sūrį, 
o Edis dirbo prie kasos. Izabelė suabejojo, ar turėtų 
pasisiūlyti padėti, gal, atvirkščiai, tik trukdytų. Taigi 
tiesiog prisėdo prie staliuko ir nuo grindų pakėlė kaž- 


kieno pamestą žurnalą. 

Izabelė įsigilinusi skaitė straipsnį, kai prie jos priėjo 
Ketė. 

— Jis jau greitai ateis, - sumurmėjo dukterėčia. — 
Esu tikra, tau patiks. 

— Net neabejoju, — šyptelėjusi atsakė Izabelė. 

— Aš rimtai, jis žž47ai tau patiks, - pabrėžė Ketė. — 
Palauk ir pamatysi. 

Izabelė susidomėjo. 

— Bet man pasirodė, kad tu... kaip čia pasakius? 
Apie jį kalbėjai gana abejingai. 

— A, - su palengvėjimu atsakė Ketė. - Jei turi gal- 
voje, kad kalbėjau taip, lyg jis man būtų ne pora, tai 
tu teisi. Tikrai ne. Ber... Na, pamatysi. 

— Tada kokios kliūtys? — paklausė Izabelė. 

Ketė atsiduso. 

— Amžius. 

— Amžius? Tai kiek jam metų, septyniasdešimt 
penkeri? 

— Ne, ne visai. Maždaug tavo amžiaus, manyčiau. 
Apie keturiasdešimt. 

Izabelė nustebo. 

— Tada nebe pirmos jaunystės. Tu taip manai. 

— Nenoriu pasirodyti šiurkšti, - ėmė aiškintis 
Ketė. — Keturiasdešimt nieko nereiškia. Na, šiais lai- 
kais tai nėra ypač daug, bet... Žinau, žinau. Tiesiog 
man, kaip dvidešimtmetei, keturiasdešimtmetis jau... 


Bijau, kad negaliu savęs įsivaizduoti su žmogum, ku- 

ris beveik dvigubai už mane vyresnis. Tik tiek. Pa- 
prasčiausiai stengiuosi rimtesnius santykius užmegzti 
su vienmečiais. 

Izabelė supratingai palietė dukterėčios ranką ir 
tarė: 

— Tavo sprendimas visai pagrįstas. Neturi dėl to at- 
siprašinėti. 

— Ačiū, — pakėlusi akis padėkojo Ketė. 

Tuo metu atsidarė durys ir įėjo vyras. Jis greitai 
akimis permetė parduotuvę ir pastebėjęs Kerę pamo- 
javo. 

Tomaso priėjo prie stalo. Ketė atsistojo ir ištie- 
sė jam ranką. Izabelė sėdėjo žiūrėdama į juos, tada 
vyrukas pasisuko paspausti ranką jai. Jis šypsojosi, ir 
Izabelė pastebėjo, kaip akimis nužvelgė ją nuo galvos 
iki kojų — ne pernelyg akivaizdžiai ar įžūliai, bet vis 
dėlto nužiūrėjo. 

Tomaso prisėdo prie staliuko, o Ketė nubėgo at- 
nešti jam stiklinės mineralinio vandens. 

— Jau per vėlu gerti kavą, — pasiteisino, - o alkanas 
dar nesu. Vanduo bus kaip tik. 

Pasisukęs į Izabelę, vyras šyptelėjo. 

— Jūsų miestas labai gražus, — tarė. — Mes, italai, vi- 
sada laikėm Škotiją labai romantiška šalimi, o dabar 
matau, kad taip ir yra! 

— Mes taip pat turime minčių apie Italiją, - pasakė 
Izabelė. 


9. 129 


Tomaso pakreipė galvą. 

— Kokių gi? 

— Labai romantiškų. 

Tomaso akys net išsiplėtė iš džiaugsmo. 

— Ką gi, visi turime susidarę tam tikrus stereotipus, 
ar ne? 

Izabelė pritarė. Bet stereotipai neatsiranda iš nie- 
kur, štai kodėl juose yra nemaža dalis tiesos. Jei Ita- 
lija nėra romantiška, tai kuri valstybė tokia? Ji pa- 
žvelgė į Tomaso labai santūriu, bet tiriamu žvilgsniu. 
Vyrukas aukštas ir gražiai sudėtas, o veido bruožai — 
labai ryškūs bruožai — buvo... buvo kažkur matyti. 
Jis atrodė kaip kažkuris pažįstamas žmogus, bet kas? 
O paskui staiga suvokė kas. Džeimis po penkiolikos 
metų. 

Šitas atradimas Izabelę gerokai apstulbino, ir ke- 
lias minutes ji sėdėjo paskendusi mintyse. Džeimis 
neabejotinai turėjo Viduržemio regiono gyvento- 
jo bruožų, ir ji tai neretai pastebėdavo, taigi gal ir 
nėra taip nuostabu, kad tarp jų su Tomaso atsirado 
nemažai panašumų. Bet buvo ir dar kai kas: kažko- 
kios elgesio ir kalbėsenos detalės. Jeigu užsimerktum, 
trumpam — ką Izabelė ir padarė, — ir jei atmestum 
itališką akcentą, galėtum įsivaizduoti, kad čia sėdi 
Džeimis. Bet Džeimis niekada neateitų į Ketės par- 


duotuvę, net dabar. 

Dėl širo nelaukto panašumo Izabelė akimirką su- 
triko, nė nebežinojo, ką pasakyti. Išgelbėjo papras- 
čiausia banalybė. 

— Jūs tiesiog nuostabiai kalbate angliškai. 

Tomaso, kuris jau buvo bepradedąs kažką sakyti, 
nulenkė galvą. 

— Džiaugiuosi, kad jūs mane suprantate. Aš, beje, 
kurį laiką esu gyvenęs Londone. Ketverius metus dir- 
bau italų banke. Tikrai nemanytumėt, kad gerai kal- 
bu angliškai, jei būtume susitikę man vos atvažiavus. 
Žmonės dažnai tik išpūsdavo akis ir prašydavo pakar- 
toti, ką sakiau. 

— Kas kalba, - numojo ranka Izabelė. — Savo pietry- 
čių tarme, jie suplaka žodžius į vieną, neįmanoma nie- 
ko suprasti. Anglų kalba kasdien pamažu žudoma... 

— Bankas mokėjo už mano pamokas pas raiškio- 
jo skaitymo mokytoją, - tęsė Tomaso. — Jis versdavo 
mane laikyti prieš save veidrodį ir kartoti tokius daly- 
kus kaip „Ispanijoj lietus...“ 

— „Lyja tik ant lygumų“, - užbaigė Izabelė. 

— Ir kurgi tos nelemtos lygumos? — paklausė To- 
maso. 

— Ispanijoje, - atsakė Izabelė. 

Abudu prapliupo kvatotis. Pažvelgusi į pašnekovą 
ir pamačiusi raukšleles lūpų kampučiuose ji pamanė, 


kad šitas žmogus dažnai juokiasi. 

— Ar mano dukterėčia jums aprodys Skotiją? 

Tomaso gūžtelėjo pečiais. 

— Aš prašiau, bet, deja, ji negali to padaryti. Verslas 
nestovi, reikia juo rūpintis. Bet pažiūrėsim, ką man 
pačiam pavyks pamatyti. 

Izabelė paklausė, ar jis žada apsilankyti Invernese. 
Jos nuomone, turistai Škotijoje daro didelę klaidą ten 
važiuodami. Tai žavus miestas, bet nieko daugiau. Yra 
ir geresnių vietų, vertesnių pamatyti, manė ji. 

— Taip, — tarė Tomaso. - Invernesas. Visi sako, kad 
ten būtinai reikia apsilankyti. 

— Kodėl? 

— Nes ten... — jis nutilo, o paskui vėl ėmė kvato- 
tis. — Aš ten nevažiuosiu. Ne. 

— Ir gerai, — nusišypsojo Izabelė. 

Grįžo Ketė. Nors ji ir negalėjo Tomaso parodyti 
Škotijos, tą vakarą ketino jį pavedžioti bent jau po 
Edinburgą. Ar Izabelė norėtų prisidėti? 

Izabelė dvejojo. Ji pastebėjo Tomaso žvilgsnį į Ketę, 
kai ši pasiūlė kartu eiti ir tetai; trumpas žvilgtelėjimas, 
bet to pakako suprasti, kad bent jau šį vakarą jis tikrai 
nenorėtų ir Izabelės draugijos. 

— Atleiskit, — tarė ji, - bet darbai spaudžia. Mano 
darbo stalas atrodo siaubingai, per popierius nė pa- 
viršiaus nematyti. 


vo- oo 


— Ar tikrai nenori kartu? Gal darbas gali palaukti? 

Jos susižvalgė - kaip teta ir dukterėčia, moteriš- 
kai, nors ir vyro akivaizdoje. Izabelė tai suprato kaip 
užuominą, kad Ketė nori, jog ji būtų šalia. Ir žinoma, 
ji negalėjo atsisakyti. 

— Aišku, darbas gali ir palaukti. Mielai eičiau 
kartu. 

Tomaso pasisuko į ją. 

— Nenoriu šitaip sukelti jums nepatogumų. Ne. 
Ne. Prašau, galime nukelti tai kitai dienai, kai niekas 
nebus užsiėmęs. 

— Nieko tokio, — atsakė Izabelė. — Aš turiu laiko. 

Tomaso buvo atkaklus. 

— Negaliu jūsų apsunkinti, tikrai. Aš ir pats turiu 
kai ką nuveikti Edinburge. Sutvarkyti keletą verslo 
reikalų, susitikti su keliais žmonėmis. 

Izabelė žvilgtelėjo į Ketę. Neapleido jausmas, kad 
"Tomaso nepageidauja jos kompanijos; tai buvo visai 
akivaizdu. Ketei dėl to galėjo kilti sunkumų. Vyrukas 
atrodė gana įkyrus ir paprastai nepasiduotų. 

Italas atsistojo. 

— Aš jus abi užlaikau, — tarė jis. — Kai pats atosto- 
gauji, nesunku pamiršti, kad visi kiti turi dirbti. Kete? 
Ar galiu rytoj paskambinti? 

— Žinoma. Aš būsiu čia — deja, dirbsiu, bet bū- 
siu čia. 

Jis pasisuko į Izabelę. 


— Galbūt ir su jumis galėsime susitikti? 

— Aš irgi čia būsiu, — atsakė ji. — Ir džiaugsiuos ga- 
lėdama jums aprodyti miestą, tikrai. 

— Jūs labai maloni, — nusišypsojo Tomaso. 

Jis pasilenkė ir paėmė Ketės ranką — dvejodamas, 
kaip pasirodė Izabelei. Ketė užkaito. Bus nelengva, 
pamanė ji, bet Ketė turi išmokti pasakyti vyrams „ne“. 
Ir, jos nuomone, lengviausia tai padaryti - parodyti 
per didelį užsidegimą. Vyrai nemėgsta būti spaudžia- 
mi, reikės Ketei pasakyti ir tai — taktiškai, žinoma, 
bet kiek įmanoma aiškiau. 

| — Na, panele Dalhausi. Jūs panelė Dalhausi, 
BD ne? 

Izabelė linktelėjo jaunam vaikinukui prie bibliote- 
kos informacijos skyriaus. 

— Tikrai taip. Gerai prisimenate. 

Ji nužvelgė vaikiną, pastebėdama akinamai baltus 
marškinius ir tvarkingai užrištą kaklaraištį. Neprie- 
kaištinga išvaizda. Be to, jis buvo iš tokių žmonių, 
kurie visada viską pastebi. 

— Kaip jums tai pavyksta? — nusistebėjo Izabelė. — 
Juk čia kasdien ateina šitiek žmonių. 

Vaikinukas atrodė pamalonintas. Jis be galo didžia- 
vosi savo gera atmintimi, kuri tikrai pravertė darbe, 
bet Izabelę įsiminė todėl, kad anksčiau čia apsilankiu- 
si ji prisistatė Z2ikomosios etikos apžvalgos redaktore. 
Jaunas bibliotekininkas, ką tik baigęs Žurnalistikos 
studijas, tiesiog svajojo apie tokį darbą... 

Jis nusišypsojo Izabelei. 

— Kuo galiu jums padėti? 

— Norėčiau peržiūrėti visus šio spalio Vakaro ži- 
nių numerius, — atsakė Izabelė. Ji pasakė mėnesį, ir 
vaikinas nusišypsojęs pranešė, kad jai sekasi — biblio- 
tekoje buvo įrišti kelių paskutinių mėnesių leidimų 
komplektai, — ir pažadėjo tuojau juos atnešti. Izabelė 
padėkojo ir prisėdo prie stalo šalia lango palaukti. Iš 
čia galima stebėti parduotuves ir žmones, apžiūrinė- 
jančius vitrinas. Kaip viskas keičiasi, pamanė Izabelė. 
Kai ji dar buvo maža, čia buvo tik purvinas užkampis, 
kur pasieniais slankiojo girtuokliai, o pigių nakvynės 
namų tarpduriuose būriavosi nusivylusios žmogystos. 
Kas nutiko „Castle Trades“ nakvynės namams, kurie 
priimdavo benamius ir skurdžius, pamaitindavo sriu- 
ba ir suteikdavo lovą nakčiai? Jie tapo pasiturinčių- 
jų viešbučiu — senieji klientai išsikraustę, dingę arba 
mirę... Vos už kelių durų įsikūrė išblizgintas bankas 
ir sendaikčių krautuvė. Pinigai (ar, tiksliau, jų sty- 
gius) stūmė Žmones iš miesto — taip buvo visada. Ir 
vis dėlto nesvarbu, kaip keitėsi miestas; žmonės liko 
tokie patys. Apsirengę kitokiais drabužiais, labiau pa- 
siturintys, bet Edinburgo gatvėse galėjai matyti tuos 
pačius aštrių bruožų veidus. 

Bibliotekininkas grįžo su dideliu mėlynu segtuvu 


rankose. 

— Čia dviejų mėnesių laikraščiai, — pasakė jis. - Bet 
yra ir spalio. 

Izabelė padėkojo ir atsivertė segtuvą. Spalio pirmo- 
sios Edinburgo vakaro žinių titulinis puslapis užkliu- 
vo už akių. Kaip skelbė antraštė, viename naktiniame 
klube kilo gaisras, ir pusę puslapio užėmė gaisrinin- 
ko, ant įgriuvusio stogo pilančio vandenį iš žarnos, 
nuotrauka. Straipsnyje rašoma, kad niekas nebuvo 
sužeistas, nes ugnis įsiliepsnojo klubui jau užsidarius, 
o pastatas buvo tuščias. Izabelei kilo įtarimas. Tokie 
gaisrai — įprastas būdas tvarkyti skolas. Kartais pade- 
gėjus pavykdavo suimti, bet tai neduodavo daug nau- 
dos. Taigi draudimo kompanijos tiesiog padengdavo 
nuostolius, ir toje vietoje iškildavo naujas, patrauk- 
lesnis baras ar klubas. 

Izabelė pervertė puslapį ir ėmė skaityti kitą straips- 
nį. Mokytojas apkaltintas priekabiavimu prie moks- 
leivės. Jis suimtas ir bus tardomas. „Tokiems daly- 
kams turi būti užkirstas kelias“, — pareiškė švietimo 
departamento atstovas. Izabelė susimąstė. Kas žino, 
kad „toks dalykas“ tikrai nutiko? Aišku, visas tyrimo 
ir tardymo tikslas — išsiaiškinti, ar kas nors iš viso nu- 
tiko, o štai kažkoks pareigūnas skleidžia gandus, kol 
dar nė nepateikti konkretūs faktai. Ir ar čia ne leng- 
viausias būdas sumaniai paauglei sugadinti gyvenimą 


jai nepatikusiam mokytojui? 

Prie straipsnio buvo įdėta ir sulaikytojo mokytojo 
nuotrauka — maždaug trisdešimties metų vyras, pa- 
niurusiomis akimis žvelgiantis į objektyvą. Izabelė 
palinko, kad geriau įsižiūrėtų į nuotrauką. Tai gero 
žmogaus veidas, nutarė ji, ne plėšrūno. Štai kur ra- 
ganų medžioklės auka, ar, tiksliau, modernusis jos 
variantas. Nedaug kas pasikeitė. Raganavimas ar sek- 
sualinis priekabiavimas: persekiojimo taktika panaši. 
Nekenčiamas priešas surandamas ir sumaišomas su 
žemėmis. Tie patys jausmai ir pastangos, anksčiau 
skirtos raganų medžioklei, dabar dedamos šiuolaiki- 
nėms aukoms persekioti. O vis dėlto: jei mergina sakė 
tiesą? Kas tada? 

Izabelė atsiduso. Pasaulis netobulas, ir bet kokios 
teisingumo paieškos atrodo neįmanoma užduotis. 
Bet juk ji į biblioteką atėjo ne skaityti tokių straips- 
nių ir įsitraukti į svarstymus. Ji norėjo išsiaiškinti, kas 
nutiko konkrečiomis dienomis: tą savaitę, kai Ianui 
buvo atlikta širdies transplantacija. Tai nutiko spalio 
viduryje, taigi reikalingi laikraščiai turėtų būti per- 
vertus maždaug ketvirtį visos krūvos. Pirštu perbrau- 
kusi per storą įrištų popierių šūsnį, ji atvertė neploną 
sluoksnį. Spalio dešimtoji, dar per anksti. Izabelė jau 
norėjo versti toliau, bet akis užkliuvo už antraštės: 
„Mirė mokytojas“. Tai buvo tas pats vyras, laikinai 


atleistas iš darbo dėl vykstančio tyrimo ir jam pateik- 

tų kaltinimų. Jį rado negyvą prie Pentlando kalnų 
skardžio, netoli nuo miesto. Šalia rastas raštelis, taigi 
policijai daug klausimų nekilo. Vyras turėjo žmoną ir 
du vaikus. 

Izabelė sunkia širdimi perskaitė straipsnį. Apklaus- 
tas mirusiojo draugas teigė, kad mokytojas buvo ne- 
kaltas, o policijos ir žiniasklaidos spaudimas jį visiškai 
sužlugdė. Policija patvirtino, kad paauglei (kad ne- 
būtų pakenkta tyrimo eigai, jos pavardė nenurodyta) 
pateikti kaltinimai dėl asmens įžeidimo ir šmeižto. 
Vadinasi, teisme ji davė melagingus parodymus. 

Izabelė pasistengė visą šitą reikalą pamiršti. Reikia 
susikaupti ties tuo, ko čia atėjau, pamanė. Ji niekuo 
negalėjo padėti mokytojui ir jo gedinčiai šeimai, bet 
dar galėjo pagelbėti Ianui - jei, žinoma, jis priims pa- 
galbą. Pagaliau ji atsivertė reikiamos savaitės laikraštį 
ir akimis permetė visus puslapius, ieškodama tinka- 
mos antraštės. „Nesutarimai dėl miesto parkų.“ Ne. 
„Lordas meras pritaria kelio tiesimui.“ Netinka. „Po- 
licijos šuo užpuolė dresuotoją, jis perkeltas į žemesnes 
pareigas.“ Ir vėl ne. (Izabelė sunkiai atsispyrė pagun- 
dai šitą vis dėlto perskaityti. Į žemesnes pareigas?) 

Visur įprastos vietinių laikraščių temos: nesutari- 
mai dėl planų, mokyklų apdovanojimai, maži ir di- 
deli nusikaltimai — nieko naujo, bet Izabelė atkakliai 


kapstė toliau. Po keturių dienų ji pagaliau rado tai, ko 

ieškojo. Nužudytas jaunas vyras, o nusikaltėlis grei- 
tai paspruko. Du stulpelius užėmė nužudytojo nuo- 
trauka — jaunas maždaug dvidešimties metų vaikinas 
baltais marškiniais ir kukliu kaklaraiščiu, su šypsena 
veide. Po fotografija buvo prierašas: „Roris Makloi- 
das. Buvęs Džeimso Gilespio mokyklos mokinys ne- 
trukus po savo dvidešimtojo gimtadienio“. 

Izabelė ėmė tyrinėti veidą. Jis buvo iš tokių jaunų 
žmonių, su kuriais kasdien prasilenki Bruntsfilde ar 
Džordžstrite arba kitoje panašioje vietoje. Studentas, 
nors su tokiais baltais marškinukais ir kaklaraiščiu 
gal dirbo kur nors Morningsaide banko tarnautoju. 
Kitaip tariant, jis niekuo neišsiskyrė - maždaug taip 
Izabelė ir numanė. 

Ji atsivertė patį straipsnį. Jame buvo rašoma, kad 
vaikinas lemtingąją dieną Kolintone dalyvavo skvošo 
rungtynėse, po to su draugais nuėjo į „Canny Mans“ 
išgerti pintos alaus. Namo ėjo su draugu, juodu iš- 
siskyrė prie pašto — vienas pasuko į Breido, kitas — į 
Nilo sodų gatvę. Po kokių penkių ar dešimties minu- 
čių jaunuolį rado gulintį ant šaligatvio, pusiau užsto- 
tą automobilio. Vaikinas iš karto buvo nugabentas į 
ligoninę, bet tą pačią naktį mirė. Nuo namų jį skyrė 
vos dvidešimt metrų... Toliau straipsnyje sekė pokal- 
bis su vaikino dėde: jis pasakojo, kad šeima sukrėsta, 


bet nepraranda vilties surasti kaltininką. Ir viskas. 

Izabelė straipsnį perskaitė kelis kartus — pasistengė 
prisiminti vaikino namo Nilo soduose numerį ir dė- 
dės vardą. Keistas vardas — Arčibaldas, taigi jei reikės, 
bus lengviau jį surasti. Ji paskutinį kartą pažvelgė į 
Rorio Makloido veidą ir atsivertė kitos dienos Vzkaro 
žinias. Ten buvo dar vienas nedidelis straipsnelis, pa- 
tvirtinantis, kad Rorį partrenkė ir mirtinai sužalojo 
automobilis. Policija kreipėsi į visus, kurie buvo ne- 
toliese ar ką nors matė, ir paragino apie tai pranešti. 
„Mažiausia smulkmena, kurią pastebėjote, gali būti 
labai svarbi, - sakė policijos atstovas, - bet kas ne- 
įprasta ar keista.“ 

Izabelė su viltimi peržvelgė dar kitos dienos laik- 
raštį, bet ten apie šį įvykį nieko neberašė. Taigi ji už- 
vertė segtuvą ir atsistojo. Vaikinas prie informacijos 
skyriaus iš karto ją pastebėjo ir pašoko ant kojų. 

— Leiskite, panele Dalhausi, - sušnibždėjo jis. — Aš 
šitą paimsiu. 

Izabelė atidavė segtuvą ir padėkojo. 

— Kaip sekasi Apžvalgoje? - paklausė vaikinas, im- 
damas laikraščius. 

— Jau beveik baigiu sutvarkyti vieną numerį, — at- 
sakė Izabelė. - Dabar daug darbo. 

Jis linktelėjo. Labai knietėjo paklausti, gal ir jam 
ten atsirastų kokio darbelio, bet nedrįso. Jis taip ir 


liks dirbti bibliotekoje, pamanė vaikinas, kol pa- 

sens... O Izabelė, žiūrėdama į jo nekantrų veidą, vėl 
susimąstė. Jis galėjo būti vietoj to vaikino laikraštyje, 
bet nebuvo. Roris mirė, nes tą akimirką Nilo soduose 
jam labai nepasisekė — vaikiną partrenkė automobi- 
lis. Tada Izabelė pagalvojo apie vairuotoją. Tai galėjau 
būti aš, pamanė, arba šitas jaunas bibliotekininkas, 
bet taip neatsitiko. Ten buvo vyras aukšta kakta ir 
užkritusiomis akimis, su keistu randu. Galbūt buvo. 


Tik galbūt. 


Izabelė susitarė susitikti su Džeimiu „Dramblio na- 
muose“, kavinėje netoli Jokūbo IV tilto. Ji buvo įsi- 
kūrusi erdvioje L formos patalpoje su dideliais langais 
į Žvakininkų alėją. Aukštos lubos ir tašyto akmens 
grindys kėlė įspūdį, kad esi milžiniškame urve, pilna- 
me dramblių piešinių ir skulptūrų. Tarp tų dramblių 
ir ten besirenkančių studentų Izabelė jautėsi jaukiai, 
todėl čia dažnai susitikdavo su draugais. Jei jos „sek- 
madieninis filosofų klubas“ dar kada nors susirinks — 
tai pasirodė gana sudėtinga, nes neatsirasdavo visiems 
nariams tinkamos dienos, — tai ši vieta būtų ideali 
susėsti ir pasikalbėti apie gėrio prigimtį ir pasaulio 
suvokimą. 

Kai pasirodė Izabelė, Džeimis jau sėdėjo prie sta- 
liuko palei langą, gurkšnojo kavą ir įsigilinęs skaitė 
straipsnį iš Scotsman. Ją pastebėjęs, jis atsistojo pasi- 
sveikinti. 

— Tikriausiai jau seniai lauki, - prakalbo ji. — At- 
leisk. 

— Penkias minutes, - šyptelėjo jis. - Skaitau dar tik 
trečią puslapį. | 

Padėjęs laikraštį į šoną, jis pasiūlė nueiti užsisakyti 
kavos. 

— Tai gali palaukti, Džeimi, - atsisakė Izabelė. — Aš 
irgi skaičiau laikraštį. 

Vaikinas pašnairavo į ant stalo gulintį Scotsman. 

— Ir? 

— Vakaro žinias, — tęsė ji. — Bibliotekoje. 

— Keista, — nusistebėjo Džeimis. - Nebent... — Jis 
nutilo. Izabelės veido išraiška reiškė, kad ji yra kažką 
sumaniusi. Jis visada galėdavo nujausti, kad Izabelė 
ims gilintis į kažkokią naują savo idėją. Galbūt tai 
parodydavo žvilgsnis — ryžtingas ir atkaklus, tarytum 
sakantis: „Aš nenurimsiu, kol visko neišsiaiškinsiu . 

Akimirką Izabelė net susigėdo. 

— Taip, — tyliai patvirtino ji. - Ko gero, tikrai kai 
ką sumaniau. — Ji mostelėjo ranka. - Žinau, žinau, 
nereikia man to kartoti... 

Džeimis atsiduso. 

— Neketinu tavęs mokyti. Vis tiek iš to nebus jo- 
kios naudos - darysi savo, nesvarbu, ką aš sakau. No- 
riu tik tiek pasakyti: būk atsargi. Vieną dieną tikrai 
įsivelsi į kažką rimta ir nebegalėsi susitvarkyti. Tikrai, 


aš nejuokauju. 

— Puikiai tave suprantu, — atsakė Izabelė. — Ir esu 
dėkinga už rūpestį. Juk žinai, kad tavęs klausau. 

Džeimis gurkštelėjo kavos ir nuo viršutinės lūpos 
nubraukė pieno lašelį. 

— Man ne visada taip atrodo. 

— Aš klausau! — ėmė protestuoti Izabelė - Juk pa- 
klausiau dėl to reikalo su Minte Aušterlon. Tikrai pa- 
klausiau. 

— Tau pasisekė, - atsakė Džeimis. — Galėjai rimtai 
įklimpti. Na, bet nekalbėkim apie praeitį. Kur įsivėlei 
šįkart? 

Per kelias minutes Izabelė jam papasakojo apie su- 
sitikimą su Ianu ir jų pokalbį Škotijos meno klube. 
Džeimis susidomėjo — tai jau tikrai — nors, kaip ir 
Izabelė anksčiau, skeptiškai žiūrėjo į ląstelių atmintį. 

— Tokiems dalykams paaiškinti turi būti kažkoks 
racionalus būdas, — nutarė jis, Izabelei baigus kalbė- 
ti. — Visada būna. Negali būti, kad atmintis išlieka 
kitose ląstelėse, ne tik smegenų. Tikrai negali. Sakau 
tai remdamasis mokyklos biologijos kursu. Tai žino 
kiekvienas moksleivis. 

— Bet būtent čia ir yra bėda, —- neatlyžo Izabelė. — 
Visi įsikibę laikomės senų patikimų idėjų. Jei visiškai 
nepriimtume jokių naujų idėjų, nedarytume pažan- 
gos, niekada. Vis dar tikėtume, kad Saulė sukasi ap- 
link Žemę. 


Džeimis apsimetė nustebęs. 

— Izabele, tik neimk dabar abejoti ir tuo! 

Izabelė tokį skeptiškumą sutiko geranoriškai. 

— Turėčiau pasakyti, kad į tokius dalykus žiūriu 
gana agnostiškai, — atsakė ji. — Tiesiog stengiuosi pa- 
likti erdvės naujoms idėjoms. 

— Ir kur jos veda? - paklausė Džeimis. — Gerai, sa- 
kykim, kad persodintos širdies ląstelės ar dar kas nors 
prisiminė veidą. Kas iš to? 

Izabelė apsidairė — dėl kažkokios priežasties ją su- 
ėmė baimė. Visiškai nepagrįsta, bet aiškiai juntama 
baimė. 

— Tas veidas, kurį jis prisimena, gali būti donorą 
partrenkusio automobilio vairuotojo, - paaiškino 
ji. - Jis galėjo išlikti atmintyje — bet kokia atminties 
forma — po to, kai vaikinas pargriuvo ir vairuotojas 
priėjo pasižiūrėti. 

Džeimis pašaipiai patempė lūpą. 

— Gal juokauji, Izabele! 

— Ne, - greitai pasakė ji. - Nejuokauju. O jeigu tas 
veidas vairuotojo, jau turime mirties kaltininką. 

Džeimis kurį laiką mąstė. Dabar pasidarė aišku, ką 
Izabelė veikė bibliotekoje. 

— Radai straipsnį apie avariją? — paklausė jis. — Ži- 
nai, kas buvo donoras? 

— Manyčiau, taip, — linktelėjo Izabelė. - Žinau, 
kad donoras buvo jaunas vyras. Tiek man pasakė Ia- 


nas. Priėjau išvadą, kad staigi smurtinė mirtis tą die- 


10. 145 


ną, kai jam pranešė apie transplantaciją, pasufleruos, 
kas buvo donoras. Taip ir buvo. Čia nėra nieko nuo- 
stabaus, viskas labai aišku ir paprasta. 

Bet ar tikrai? Į galvą atėjo mintis, kad ji viską spren- 
džia per daug užtikrintai, greitai ir paprastai. Gal tą 
dieną buvo ir daugiau įvykių, kitų jaunų vyrų, galė- 
jusių būti tuo donoru - bet, kita vertus, Edinburgas 
nėra toks jau didelis. Nelabai tikėtina, kad tą pačią 
naktį žuvo du jauni vyrai. Ši prielaida, nutarė Izabelė, 
pakankamai pagrįsta. 

Užuot labiau įsigilinęs, Džeimis pajuto, kad ima 
tikėti Izabele. Tiesiog negalėjo jai prieštarauti. Buvo 
kažkas, kas jį nepaprastai žavėjo: protingas smalsu- 
mas, stilius, entuziazmas. Be to, ji tikrai buvo pa- 
traukli moteris. Jei tik Izabelė būtų jaunesnė — gero- 
kai jaunesnė — galėtų būti tokia pat žavinga kaip ir 
Ketė. Velniai griebtų tą Ketę! 

— Taigi? — paklausė jis. - Kas jis? Ir ką mes turėtu- 
me daryti? 

Mes turėtume daryti, pamanė jis. Turėjau sakyti, £v 
turėtum daryti, bet eilinį sykį įsitraukiau į Izabelės 
žaidimą. Pakliuvau į spąstus, į jos auksinį tinklą... 

Izabelė matė, kaip Džeimis kovoja su savimi. Ji pa- 
siūlė susitikti, kad aprartų tai, ką pavyko sužinoti, — 
bet juk neprašė įsitraukti į visą šį tyrimą. Žinoma, jei 


jis to panorėtų, galėtų labai padėti, bet ji to neprašė. 

— Na, - pradėjo Izabelė, - žinome, kas buvo tas ne- 
laimėlis ir kur jis gyveno. Be to, policija kvietė liudy- 
tojus atsiliepti ir suteikti bet kokios informacijos. 

— Ir viskas, — tarė Džeimis. — Mes... tu nežinai, ar 
jie vairuotoją surado. 

Izabelė tai pripažino. Bet dabar bent jau galėjo api- 
būdinti žmogų, kuris galbūt yra kaltas. 

— Ber kas tau iš to? — paklausė Džeimis. — Eisi į po- 
liciją? Ir ką pasakysi? Kad kažkas regi vizijas, ir štai 
jums piešinys? — Jis nusijuokė. — Įsivaizduok, kokį 
atsakymą gautum. 

Izabelė galvojo apie tai. Ji nė nesvajojo nueiti į po- 
liciją — dar ne. Džeimis teisus, sakydamas, kad juos 
būtų sunku įtikinti, o tada niekas nebesileistų į kal- 
bas. Nebent, žinoma, to reikalautų aukos artimieji. 
Jei juos pavyktų paskatinti ko nors imtis, policija var- 
gu ar galėtų atsisakyti bent apsvarstyti Iano istoriją. 

Tokias mintis pertraukė Džeimis. 

— Kodėl tu tai darai, Izabele? - švelniai paklausė 
jis. - Kokia prasmė? 

Izabelė pažvelgė į draugą. Tokia jos pareiga, ar ne? 
Jei ši informacija tikrai padėtų surasti iš nusikaltimo 
vietos pabėgusį žudiką, ji privalo ko nors imtis — taip 
turėtų pasielgti kiekvienas padorus pilietis. Bet buvo 
ir šis tas daugiau. Klausydamasi Iano istorijos, Iza- 
belė pajuto, kad tarp jų užsimezgė tam tikras ryšys. 
Ji turėjo tvirtą požiūrį į moralinį artumą ir dėl to at- 

siradusius tam tikrus įsipareigojimus. Negalime pa- 
sirinkti įvykių, kurie mus įtraukia į gyvenimą; taip 
tiesiog atsitinka — norim to ar ne. Jei kažkam reikia 
kito žmogaus ir jis gali padėti — taip ir turėtų pasielg- 
ti. Paprasta kaip dukart du. 

Izabelė gūžtelėjo pečiais. 

— Aš turiu taip pasielgti, — paaiškino ji. - Tiesiog 
negaliu nusisukti. Tas vairuotojas turi atsakyti už savo 
poelgį. O Ianui reikia sužinoti, kodėl jis mato tą vei- 
dą. Abiem atvejais norint rasti sprendimą reikia at- 
skleisti tiesą. 

Džeimis žvilgtelėjo į laikrodį. Jis turėjo susitikti su 
mokiniu — tas turėjo ateiti pas jį į namus Saks-Kobur- 
go gatvėje, kitame miesto gale, taigi jau reikėjo išeiti. 
Bet jis vis dar norėjo išsiaiškinti, ką Izabelė ketina da- 
ryti toliau. Gal ji šiuo atžvilgiu ir nepataisoma — taip 
ir buvo, — bet vis dėlto jam įdomu viskas, ką ji daro. 

— Ir kas dabar? 

— Eisiu ir pasikalbėsiu su artimaisiais. 

— Ir pasakysi, kad galbūt žinai, kas nužudė jų 
sūnų? 

— Tikriausiai, — tarė Izabelė. - Nors turėsiu elgtis 
apdairiai. Niekada negali žinoti. 

— Jau sakiau tau anksčiau, - perspėjo Džeimis. — 
Būk atsargi. Negalima taip lįsti į žmonių gyvenimus 


ir aitrinti jau gyjančias žaizdas. 

Tai pasakęs, jis atsistojo. Ir susivokė, kad ką tik įžei- 
dė Izabelę, nors ir nenorom. Ji nuleido akis į stalą. Tai 
buvo tamsus pušinis baldas, anksčiau, galimas daik- 
tas, stovėjęs kokios nors mokyklos valgykloje ir jau 
gerokai apsitrynęs. Izabelė tiesiog įbedė į jį žvilgsnį. 

Džeimis ištiesė ranką ir švelniai palietė jai petį. 

— Atleisk, — tarė. - Nenorėjau, kad tai šitaip nu- 
skambėtų. 

Izabelė nieko neatsakė. Iš Džeimio žodžių galima 
buvo pamanyti, kad ji yra kokia nors bulvarinio laik- 
raščio žurnalistė, kuri pelnosi iš kitų skausmo, me- 
džioja juos, norėdama sukurpti geresnę istoriją ar 
gauti nuotrauką. Ji viską darė ne iš smalsumo, iš viso 
su tais žmonėmis nenorėjo susitikti. Argi Džeimis ne- 
supranta, kad ji taip elgiasi iš pareigos? Kad kartais 
tiesiog būtina pasielgti vienaip ar kitaip. Lengviau- 
sia būtų imti ir viską pamiršti, pasakyti Ianui, kad jo 
istorija labai įdomi, bet ji negali niekuo padėti. Bet 
tai reikštų, kad ji tiesiog numojo ranka į nužudyto 
jauno vyro šeimą, kuri galbūt be galo trokšta surasti 
kaltininką. Ką jie pasakytų, jei paaiškėtų, kad Izabelė 
kažką žinojo ir nieko nedarė? 

Džeimis vėl atsisėdo. 

— Paklausyk, - tarė jis. - Man reikia eiti. Tikrai gai- 
liuosi, kad taip pasakiau. Aš tau greitai paskambinsiu 
ir padėsiu, kad ir ką būtum sugalvojusi. Gerai? 


— Taip. Bet tu neprivalai. 

— Žinau, Izabele. Bet atrodo... Na, tegul viskas 
būna taip. Mes juk draugai, ar ne? Tu savo draugams 
padedi. Taip tiesiog yra. Kartais noriu, kad būtum... 
šiek tiek kitokia, bet tu nesi. — Jis vėl atsistojo ir pa- 
kėlė savo fagotą. — Ir tu man iš tiesų labiau patinki 
tokia, kokia esi, ar tai Žinai? 

Izabelė pakėlė akis. 

— Ačiū, — tarė ji. — Tu visada buvai labai geras mano 
draugas. 

Džeimis pasisuko eiti, bet prie durų dar atsisuko 
ir pamojavo ranka. Ji atsakė tuo pačiu. Dar pasiliko 
pradžiuginti savęs danišku pyragėliu ir kava, o vėliau 
taip pat išėjo. Lauke, Jokūbo IV tilto gale, nedide- 
lė turistų grupelė būriavosi prie mažo škotų terjero, 
Žilagalvio Bobio, skulptūros. Izabelė lėtai praėjo pro 
juos ir nugirdo, ką pasakoja gidas: „Ši skulptūra įam- 
žina ištikimybę šuns, kuris net keturiolika metų tu- 
pėjo prie savo šeimininko kapo Žilagalvių bažnyčios 
kapinėse. Jis niekada iš ten nepasitraukė 

Izabelė pamatė vieno iš turistų veido išraišką, kai 
tai išgirdo. Jis palinko į priekį ir netikėdamas ėmė 
purtyti galvą. Bet juk tokia ištikimybė iš tiesų egzista- 
vo, ir ne tik tarp šunų. Žmonės metų metus gali būti 
beviltiškai įsimylėję, nepaisydami nieko, ir tai turė- 
tų džiuginti, o ne kelti nuostabą. Džeimis ištikimas, 
pamanė ji. Jau kiek laiko jis atsidavęs Ketei, nors ir 
nebeliko vilties. Tai irgi jaudinanti istorija, kaip ir Ži- 

lagalvio Bobio. Galbūt kur nors Bruntsfilde reikėtų 
pastatyti paminklą Džeimiui. „Šis jaunas vyras laukė 
prie savo buvusios merginos parduotuvės keturiolika 
metų“, — galėtų būti parašyta šalia. Izabelė nusijuokė 
iš tokios kvailos minties. Gal ir nedera juoktis iš tokių 


dalykų, pamanė ji, bet kas daugiau lieka? Liūdėti? 

Izabelė neketino apsilankyti name Nilo so- 
D auose bet po ilgo vakaro, praleisto galvojant 
vien apie tai, nutarė, kad jau laikas. Telefonu būtų 
sunku paaiškinti tai, ką ji norėjo papasakoti. Kalban- 
tis akis į akį taip pat nebus lengva, bet vis dėlto... 

Nilo sodai buvo senas Viktorijos laikų rajonas, 
statytas iš smėlio spalvos akmens — tiesa, per daugelį 
metų jis jau buvo gerokai papilkėjęs. Visi namai, tų 
laikų mada puošti akmeniniais ornamentais, atrodė 
labai dailiai ir jaukiai, su rvarkingais sodais, apaugę 
gebenėmis ir vijokliais. Tai brangių namų rajonas; 
rami vieta gyventi, tyli gatvė be kasdienio šurmulio ar 
nuolat skubančių praeivių. Ir, kaip pamanė Izabelė, 
ne tokia gatvė, kuria lakstytų nutrūktgalviai vairuoto- 
jai... Sunku net įsivaizduoti, kaip čia galėjo žūti Roris 


Makloidas. 

Izabelė nesunkai rado ieškomą namą ir pravėrė že- 
mus metalinius vartelius. Žengusi kelis žingsnius iš- 
puoselėtu takeliu, ji jau stovėjo prie laukujų namo 
durų. Čia buvo įtaisytas senamadiškas skambutis su 
virvele. Izabelė jį truktelėjo ir palaukė. Nė neįsivaiz- 
davo, ar kas nors yra namie, ir po kokios minutės jau 
norėjo apsisukti, grįžti namo ir atsisakyti pokalbio su 
Makloidų šeima — išties viliojanti mintis. Bet durys 
staiga atsidarė ir tarpdury pasirodė moteris. 

Izabelė pažvelgė į ją. Tai, be abejo, turėjo būti Rouz 
Makloid - ją minėjo Vakaro žinios. Moteris buvo šiek 
tiek vyresnė už Izabelę, gal jau netoli penkiasdešim- 
ties, ir dėvėjo šviesiai žydrą laisvoką suknelę. Jos vei- 
das buvo guvus; protingo žmogaus veidas, išskirtinių 
bruožų ir neabejotinai gražus. Na taip, amžius grožio 
gal ir atėmė, bet jame išliko ramybė ir taikumas. Mu- 


zikantės veidas, nutarė Izabelė, galbūt smuikininkės. 


— Taip? Kuo galiu padėti? - Rouz Makloid balsas 
skambėjo lygiai taip, kaip Izabelė ir įsivaizdavo: tylus, 
su neryškiu pietų Edinburgo akcentu. 

— Ponia Makloid? — paklausė Izabelė. 

Rouz Makloid linktelėjo ir dvejodama nusišypsojo 
viešniai. 

— Aš esu Izabelė Dalhausi, — prisistatė ji. - Gyve- 


nu šalimais... Na, tiesą sakant, šiek tiek toliau. Mer- 

čistone. — Ji nutilo. - Ko gero, esame šiokios tokios 
kaimynės. 

Rouz Makloid vėl nusišypsojo. 

— Suprantu. — Kurį laiką padvejojusi, paklausė: — 
Gal užeisite vidun? 

Izabelė nusekė paskui ją į koridorių, paskui pro 
duris į svetainę. Tai buvo jaukus kambarys, su langais 
į gatvę, o vieną sieną užėmė lentynos, pilnos knygų. 
Kaip pamanė Izabelė — tipiškas kambarys bet ku- 
riame iš namų Nilo soduose, rodantis rimtą, solidų 
gyventojų skonį. Virš puošnaus, senoviniais kokliais 
puošto židinio kabėjo jauno vyro portretas, tapytas 
Stiveno Mangano stiliumi — plokščias, beveik be še- 
šėlių ir šiek tiek bauginantis. Ant židinio atbrailos 
stovėjo pora kiniškų vazų, ištapytų rausvomis rože- 
lėmis. 

Izabelė apsidžiaugė, kad Rouz Makloid pakvietė ją 
užeiti. Pasitikėjimą rodantis ženklas — įsileisti vidun 
nepažįstamą žmogų, bet Edinburge taip jau būna. Ji 
atsisėdo ant nedidelės kėdutės prie židinio. 

— Atleiskit, kad taip pas jus įsiveržiau, - pradėjo 
Izabelė. — Mes, žinoma, nebuvom susitikusios, bet aš 
žinau apie... apie jūsų sūnų. Labai užjaučiu. 

Rouz vos pastebimai linktelėjo. 

— Ačiū. Tai nutiko prieš keletą mėnesių, bet... atro- 
do lyg būtų vakar. 

— Ar dar turite vaikų? — paklausė Izabelė. 

Rouz linktelėjo. 

— Turėjome tris sūnus. Roris buvo vyriausias. Kiti 
du dabar studijuoja universitete. Vienas Glazge, o 
kitas Aberdine. Abu būsimi inžinieriai. — Ji nutilo, 
nužvelgdama Izabelę savo mėlynomis akimis. — Prieš 
kelerius metus netekau ir vyro. Jis taip pat buvo in- 
žinierius. 

Kurį laiką tvyrojo tyla. Izabelė susidėjo rankas ant 
kelių, jausdama kaulėtus savo krumplius. Rouz klau- 
siamai į ją pažvelgė. 

— Priežastis, dėl kurios pas jus atėjau, - pradėjo 
Izabelė, — susijusi su ta avarija. Mąsčiau, ar policija 
nors kiek pasistūmėjo į priekį. Kažką skaičiau Vzka- 
ro žiniose — kai jie kvietė atsiliepti liudytojus. Ar kas 
nors pasirodė? 

Rouz nusuko akis. 

— Ne, — tarė ji. - Nė garso. Nieko. Policijoje mums 
pasakė, kad nors byla techniškai dar lieka nebaigta, 
beveik nėra vilčių, kad kas nors paaiškės. — Ištiesusi 
ranką, ji nuo stalo paėmė padėklą ir pavartė jį ran- 
kose. - Sako, kad neturėtume tikėtis tiksliai sužinoti, 
kas nutiko. Tik tiek. 

— Turbūt jums labai sunku, — užjaučiamai tarė Iza- 
belė. - Gyventi nežinioje. 

Rouz padėjo padėklą atgal ant stalo. 

— Žinoma, sunku. Viskas lieka miglota, neišaiškin- 
ta... — ji nutilo ir vėl pažvelgė į Izabelę. —- Ar galiu pa- 

klausti, kodėl atėjote ir manęs to klausinėjate? Ar ką 
nors žinote, ponia... ponia Dalhausi? 

— Panele, — pataisė Izabelė. - Ne, bijau, kad neži- 
nau nieko konkretaus, bet manau, kad turiu informa- 
cijos, kuri galbūt su tuo susijusi. Tiesiog galbūt. 

Šie žodžiai Rouz padarė nepaprastą įspūdį. Staiga ji 
visa įsitempė ir palinko į priekį. 

— Prašau, pasakykite man, kad ir kas tai būtų, — ty- 
liai paprašė ji. - Net jei manote, kad tai nesvarbu. 
Prašau, pasakykite man. 

Izabelė buvo pasiruošusi pradėti. Jau buvo sugalvo- 
jusi, ką pasakys — iš tiesų tai turėjo būti pasakojimas 
apie susitikimą su Tanu ir jo istoriją. Ji neketino per 
daug kalbėti apie jųdviejų išvedžiojimus, bet buvo 
pasiruošusi tai padaryti, jei Rouz pasirodytų pernelyg 
skeptiškai nusiteikusi. 

Taigi Izabelė pradėjo kalbėti. 

— Visiškai atsitiktinai susitikau su vienu vyru... 

Pasigirdo atidaromų durų garsas. Rouz kilstelėjo 
ranką, prašydama Izabelės nutraukti pasakojimą. 

— Gremas, — tarė ji. - Mano draugas. Gal galė- 
tumėte truputį palaukti? Norėčiau, kad ir jis tai iš- 
girstų. 

Ji pakilo nuo kėdės ir atidarė svetainės duris. Iza- 
belė girdėjo kalbantis, paskui pro duris įžengė vyras. 
Jis buvo aukštas, maždaug tokio pat amžiaus, kaip ir 


Rouz. Izabelė pakėlė akis. Ir pamatė veidą aukšta kak- 

ta, su randu ir užkritusiomis giliomis akimis. Staiga ji 
suprato — buvo visiškai tuo įsitikinusi, - kad būtent 
šitą veidą matė Ianas. 

Ji paspaudė ištiestą vyro ranką. Visas pasisveikini- 
mas ir formalus rankos paspaudimas davė šiek tiek 
laiko pagalvoti. Vargu ar dabar ji galėjo tęsti tai, ką 
pradėjo prieš įeinant Gremui. Juk negalėjo čia sėdėti 
ir žmogų, sėdintį priešais, apibūdinti kaip žudiką... 
Bet ir negalėjo staiga imti tvirtinti, kad pamiršo, ką 
norėjo pasakyti. 

Dėl kažkokios nesuprantamos priežasties Izabe- 
lė prisiminė Greis ir sumojo, ką pasakyti. Kol Rouz 
Gremui paaiškino, kad jų viešnia atnešė šiokios to- 
kios informacijos, Izabelė perkūrė savo istoriją. Ianą ji 
paliks nuošaly ir pasakys, kad viziją matė pati. 

— Žinau, kad jums tai gali pasirodyti juokinga, — 
tarė ji. - Žmonės dažnai taip pamano. Matot, aš esu 
aiškiaregė. 

Ji pamatė, kaip Gremas susižvalgė su Rouz. Jis 
tikrai mano, kad esu juokinga, pamanė Izabelė. Bet 
Rouz atrėmė tą žvilgsnį. 

— Tikrai taip nemanau, - švelniai tarė ji. — Policija 
dažnai prašo aiškiaregių pagalbos. Skaičiau apie tai. 
Jie gali būti labai naudingi. 

Gremas suspaudė lūpas. Jis, aišku, taip nemanė. 
Bet ar jis sunerimo? Izabelė susimąstė. Jeigu jis yra 


tas vairuotojas, argi neturėtų nerimauti, kad kažkokia 

aiškiaregė atėjo ir žada pasakyti kažką, kas galėtų ant 
jo mesti įtarimo šešėlį? Ir kodėl, pamanė ji, Gremas 
paliko sužeistą Rorį gulėti gatvėje, jei partrenkė jį ne- 
tyčia? Atsakymas Izabelei pasirodė aiškus. Jei jis tuo 
metu vairavo išgėręs, tai už tokią avariją gautų dešimt 
metų kalėjimo. Visi tai žino. Savaime suprantama, 
kad žmogus tokiomis aplinkybėmis supanikuoja. 

— Prašau, pasakykite mums, — maldaujamai pra- 
kalbo Rouz. - Pasakykite, ką matėte. 

Izabelė apžiūrinėjo savo rankas. 

— Mačiau keliu važiuojant automobilį, - tarė 
ji. - Paskui pamačiau, kaip priešais automobilį išėjo 
jaunas vyras, ir jį partrenkė. Vairuotojas sustojo, ma- 
čiau, kaip jis išlipo ir pasilenkė virš jaunojo vyro. Jis 
buvo neaukštas, apkūnokas ir šviesiais plaukais. Ma- 
čiau tiek. 

Izabelė pakėlė akis nuo rankų. Gremas, kuris jai 
kalbant stovėjo, dabar lėtai atsisėdo — atrodė nurimęs 
ir su šypsena žvelgė į Rouz. 

— Jūs netikite manimi, pone... 

— Forbsas, — prisistatė jis. — Ne, prašau neįsižeisti. 
Tiesiog nematau, kaip tokie dalykai gali padėti. At- 
leiskite. Nenorėjau parodyti nepagarbos jūsų... regė- 
jimui. 

— Tai suprantama, - pasakė Izabelė stodamasi. — 
Neketinu primesti savo vizijos tiems, kurie nenori jos 


priimti. Mes dirbame ne taip. Prašau man atleisti. 


158 


Rouz taip pat pašoko. Ji žengė žingsnį artyn ir pa- 
ėmė Izabelę už rankos. 

— Esu dėkinga, kad atėjote, — tarė ji. - Tikrai esu. 
Ir tai, ką jūs pasakėte, perduosiu policijai — tai galiu 
pažadėti. 

Dabar Izabelė jau nieko nenorėjo labiau, nei išeiti. 
Gremo pasirodymas viską sujaukė, o jos gudrybė var- 
gu ar daug padėjo. Izabelė jautė, kad negalima šitaip 
apgaudinėti gedinčios motinos, net jei ir nebuvo ki- 
tos išeities. 

— Prašau, neišeikite iš karto, — tarė Rouz. - Aš jūsų 
dar niekuo nepavaišinau... Gal puodelį arbatos? Ar 
kavos? 

— Jūs labai maloni, — pasakė Izabelė. — Bet aš ir taip 
atėmiau daug jūsų laiko. Nežinau, ar gerai pasielgiau, 
čia ateidama. 

— Žinoma, kad gerai, — greitai patikino Rouz. — Aš 
džiaugiuosi, kad atėjote, labai džiaugiuosi. - Ji nuti- 
lo, paleido Izabelės ranką ir ašarodama paklausė: —- Ar 
jūs matėte... ar savo regėjime matėte mano sūnaus 
veidą? Ar jis pas jus apsilankė? 

Izabelė giliai įkvėpė. Ji įsikišo į šios moters gyve- 
nimą be kvietimo. O dabar dar ir apsunkino jį, leis- 
dama manyti, kad matė jos sūnų. Kas turėjo būti tik 
trumpas pasidalijimas netikėtu atradimu — istorija, 
kurios nereikėjo priimti rimtai, — šią moterį neįtikė- 


tinai sujaudino. 

— Atleiskit, — tarė Izabelė. — Bet aš nemačiau jo vei- 
do. Jis su manimi nekalbėjo. Atleiskit. 

Gremas dabar pakilo nuo kėdės ir globėjiškai uždė- 
jo ranką ant Rouz peties. Jis rūsčiai žvelgė į Izabelę. 

— Prašau išeiti iš šių namų, — tarė jis su juntamu 


pykčiu balse. — Išeikite dabar. 


Tą vakarą Izabelė nutarė nueiti pas Džeimį, į jo butą 
Saks-Koburgo gatvėje. Po nemalonaus apsilankymo 
Nilo soduose ji grįžo tiesiai namo, bet nepajėgė nusi- 
raminti. Greis suprato, kad kažkas negerai, ir paklau- 
sė, kas nutiko. Izabelė norėjo pasikalbėti su ja, bet 
negalėjo. Gėdijosi to kvailo melo apie aiškiaregystę. 
Prastai sumanyta, karčiai pamanė ji, galėjau ir kitaip 
išsisukti iš tos netikėtos situacijos. Taigi ji tiesiog pa- 
tikino Greis, kad viskas gerai — dar vienas melas, nors 
ir dažnai pasitaikantis. Todėl Izabelė nutarė kaip įma- 
noma greičiau nueiti pasikalbėti su Džeimiu. 

Tą vakarą Džeimis mokė namie, Izabelė tai žinojo. 
Taip pat ji žinojo, kad jis nemėgsta, kai pamokoms 
trukdoma, bet susidariusi padėtis buvo ypatinga ir 
reikėjo ko nors griebtis. Taigi ji išėjo pėsčiomis, pa- 
keliui vis stabtelėdama prie galerijų — taip tikėjosi 
prastumti daugiau laiko, kol Džeimis baigs pamokas. 
Tačiau vitrinose niekas neatrodė verta dėmesio, vidu- 
je taip pat; Izabelė buvo per daug susijaudinusi, kad 
galėtų įvertinti meną. 

Hendersono alėjoje pro praviras Edinburgo akade- 
mijos paradines duris ėjo berniukai, visi kaip vienas 
apsivilkę vienodus pilkus tvido švarkelius, linksmai 
klegėdami ir šnekučiuodamiesi. Tolumoje, kažkur 
pačioje mokykloje, repetavo akademijos pučiamųjų 
orkestras. Izabelė stabtelėjo pasiklausyti tyliai sklin- 
dančių muzikos garsų. „Tamsioji sala“, atpažino Iza- 
belė. Kaip ir dauguma škotiškų melodijų, ši skam- 
bėjo šiurpokai ir bauginamai. Škotijoje sukurta daug 
liūdnų, ilgesio ir širdgėlos kupinų dainų, pamanė ji, 
Airijoje jos daug linksmesnės. 

Izabelė vėl pajudėjo, ir einant muzika darėsi vis ty- 
lesnė. Saks-Koburgo gatvė buvo visai šalia akademi- 
jos, už kampo. Iš Džeimio buto netgi buvo matyti 
mokyklos kiemas ir menų skyriaus stoglangiai. Jei no- 
rėjai, galėjai stovėti ir žiūrėti, kaip vyresni berniukai 
tapo arba jaunesni iš molio lipdo beformius puodus, 
kuriuos vėliau nuneš besididžiuojantiems tėvams ir 
garbingai pastatys į lentyną svetainėje. Izabelė nepa- 
spaudė skambučio laiptinės apačioje, o akmeniniais 
laiptais, vedančiais tiesiai prie Džeimio buto durų, 
ėmė kilti į viršų. Prie jų sustojo ir įsiklausė. Iš pradžių 
tvyrojo tyla, paskui balsai ir fagotu grojama gama - iš 
pradžių lėtai, lyg dvejojant, po to tvirčiau. Izabelė pa- 
žvelgė į savo laikrodėlį. Ji manė, kad Džeimis jau bus 


baigęs, bet, matyt, apsiskaičiavo. Vis dėlto nutarė pa- 

sibelsti — garsiai, kad girdėtųsi ir galiniam kambary, 
naudojamam kaip studija. 

Jis atidarė duris, rankose tebelaikydamas natų są- 
siuvinį. 

— Izabele! 

Džeimis nustebo ją pamatęs, bet nesupyko. 

— Pamoka dar nesibaigė, — tyliai tarė. - Užeik ir 
palauk virtuvėje. Aš užtruksiu... — jis švelniai paėmė 
Izabelės ranką ir pažvelgė į laikrodėlį, - dar dešimt 
minučių. Tik tiek. 

— Nenorėjau tau trukdyti, - pasakė Izabelė, įėjusi į 
koridorių. — Aš tiesiog... 

— Nesijaudink, — nutraukė jis, ranka mostelėdamas 
studijos link. — Vėliau. 

Izabelė pamatė berniuką, vilkintį akademijos švar- 
keliu, su fagotu sėdintį netoli pianino. Jis ištempęs 
kaklą stengėsi pamatyti, kas atėjo. Izabelė pamojavo, 
ir berniukas susigėdęs linktelėjo. Tada ji pasuko į vir- 
tuvę ir atsisėdo prie stalo. Čia gulėjo žurnalas apie 
medinius pučiamuosius instrumentus, ir Izabelė ėmė 
jį sklaidyti. Žurnale buvo straipsnis apie kontrabo- 
sus, akį patraukė iliustracijos. Buvo nufotografuotas 
vyras, viena ranka laikantis kontrabosinį saksofoną, 
o kita džiaugsmingai rodantis į instrumentą. Atro- 
dė, lyg jam būtų pavykę nučiupti ypatingą egzem- 
pliorių — pagal straipsnį pasirodė, kad taip ir yra. Jį 


pagamino viena Italijos gamykla, apsiimanti padaryti 

bet kokį tokio dydžio instrumentą už... Izabelė net 
žagtelėjo, pamačiusi kainą. Bet kokia vis dėlto graži 
konstrukcija, su visais žvilgančiais klavišais ir vamz- 
deliais... 

Tarpdury pasirodė Džeimis, šalia jo stovėjo ber- 
niukas. 

— Tikras gražuolis, ar ne? — paklausė jis berniuko. 

Izabelė pakėlė galvą. Žurnalas gulėjo atverstas ant 
stalo, ir vaikas išpūtęs akis žiūrėjo į kontrabosinio 
saksofono nuotrauką. 

— Norėtum tokį turėti, Džonai? — paklausė Džeimis. 

Berniukas nusišypsojo. 

— O kaip tokį pakelti? 

— Jie būna su stovais, - paaiškino Džeimis. — Vie- 
nas mano pažįstamas turi bosinį saksofoną, šiek tiek 
mažesnį už šitą. Ir turi stovą, su ratukais. — Jis nuti- 
lo. - Čia Izabelė Dalhausi, Džonai. Gera mano drau- 
gė. Ji visai nebloga pianistė, žinok, nors yra pernelyg 
kukli, kad tai pripažintų. 

Izabelė atsistojo ir paspaudė berniukui ranką. Tas 
vėl šiek tiek susigėdo ir paraudo. Turbūt sunku, pa- 
manė ji, būti pusiaukelėj: tu dar ne vyras, bet jau ir 
ne vaikas. Tik kažkas per vidurį, ir kankiniesi, bandy- 
damas išmokti groti fagotu. 

Mandagiai linktelėjęs Izabelei, berniukas išėjo. 
Džeimis pro langą dar matė, kaip jis išeina pro laipti- 
nės duris, tada grįžo į virtuvę. 

— Na, - tarė jis. —- Paskutinis jaunuolis šiandien. 

— Jis atrodo visai mielas, — šyptelėjo Izabelė. 

— Ko gero, taip ir yra, — atsakė Džeimis. — Bet jis 
tinginys. Visai nerepetuoja namie. Sako, kad repe- 
tuoja, bet iš tikrųjų ne. 

— Ambicingi tėvai? 

— Įkyri motina. Atrodo, kad Edinburgas pilnas įky- 
rių motinų. Ir jos visos savo sūnus siunčia pas mane 
mokytis groti fagotu. - Jis nusišypsojo. - Ir visas 
mano sąskaitas apmoka įkyrios motinos. Iš to gyvenu 
ir klesčiu. 

Jis nuėjo į virtuvės galą ir į virdulį pripylė van- 
dens. 

— Kažkas nutiko, ar ne? — Jis beveik graudžiai pa- 
žvelgė į Izabelę. — Nagi, pasipasakok. 

Džeimis visada taikliai atspėdavo Izabelės nuotai- 
kas — ji visad manė, kad draugas mato ją kiaurai. Ir 
ta mintis šiek tiek kėlė nerimą, nes jei jis tikrai viską 
taip gerai suprato, turėjo perprasti ir Izabelės jausmus 
jam — 27w05 jausmus, kaip pati vadino. Tiesa, dabar 
Izabelei beveik pavyko juos pažaboti, bet ar tai reiškė, 
kad nebebus bėdų? Ji nė nebuvo tikra, ar nori, kad 
Džeimis apie tai sužinotų; ne visada norime, kad tie, 
kurių trokštame, apie tai žinotų. Juk taip lengva, pa- 
vyzdžiui, senstelėjusiam vyrui įsimylėti jauną mergi- 


ną — dėl jos grožio ar nerūpestingumo, ar dar ko nors 

panašaus. Mergina turbūt pasibjaurėtų ir atstumtų. 
Būti mylimam nemylimo — ne tas dalykas, su kuriuo 
dauguma gali apsiprasti. Todėl tokius jausmus reikia 
užgniaužti, paslėpti tolimiausioje širdies kertėje, kaip 
tai padarė Izabelė — ar bent jau tikėjosi tai padariusi. 

— Buvau pas juos nuėjusi, — paprastai pradėjo ji. — 
Susitikti su tais žmonėmis. Rouz Makloid. Motina. 

Džeimis atsisėdo prie stalo ir sukryžiavo rankas. 

— Ir? 

— Nuėjau į Nilo sodus. Kalbėjausi su motina, ji 
mane pakvietė užeiti. Gana maloni moteris. Įdomus 
veidas. 

— Ir? 

— Ir jau ketinau jai papasakoti apie Iano viziją, apie 
vyrą aukšta kakta ir su randu, kai kažkas atvažiavo. 

Džeimis pasimuistė nekantriai laukdamas tęsinio. 
Jis dar neįtaria, pamanė Izabelė. 

— Ten buvo jos draugas, sugyventinis, — tęsė ji. — Jis 
atėjo į kambarį, aš į jį pažiūrėjau ir pamačiau, kad 
šitą vyrą man apibūdino Janas. Taigi. Aukšta kakta 
su užkritusiomis akimis. Su randu. Lygiai toks, kokį 
įsivaizdavau. 

Džeimis kurį laiką tylėjo. Jis ištiesė rankas, nuleido 
akis į stalą, paskui vėl pažvelgė į Izabelę. 

— O ne, - tyliai pasakė. Po to dar tyliau pridūrė: — 


Izabele. 

— Taip, — tarė ji. — Mane paprasčiausiai išmušė iš 
vėžių, gali įsivaizduoti. Todėl sukūriau kvailą istoriją 
apie tai, kad esu aiškiaregė ir savo vizijoje mačiau tą 
avariją. Siaubinga. Bet daugiau nieko negalėjau su- 
galvoti. 

Džeimis kurį laiką mąstė. 

— Visai protingai sumanei, — pasakė jis. - Kažin ar 
pats būčiau taip greitai ką nors sugalvojęs. 

— Jaučiausi baisiai, - susiraukė Izabelė. - Vargšė 
moteris... Siaubinga šitaip pasielgti - meluoti gedin- 
čiai motinai, kad matei jos prarastą sūnų... 

— Juk neketinai to daryti, - paguodė Džeimis. - Tu 
nesi kokia nors šarlaranė, kuri pelnosi iš kitų skaus- 
mo. Žinai, aš tavo vietoje apie tai nebegalvočiau. 

Izabelė pakėlė akis. 

— Tikrai? 

— Taip, - tarė Džeimis, stodamasis užpilti arba- 
tos. — Tikrai. Tavo bėda, Izabele, yra ta, kad per daug 
kankiniesi. Visada dėl visko nerimauji. Turėtum būti 
tvirtesnė, nusikratyti to amžino kaltės jausmo. 

Ji beviltiškai skėstelėjo rankomis. 

— Tai nėra taip lengva... 

— Daug lengviau, nei tau atrodo, - paprieštaravo 
Džeimis. — Tu į mane pažiūrėk. Juk aš visą laiką nesi- 
nervinu dėl to, ką padariau. Nematai manęs, graužia- 


mo kaltės jausmo. 

— Tai todėl, kad nepadarei nieko, dėl ko turėtum 
jaustis kaltas, — atrėmė Izabelė. - Tabula rasa — švari 
sielą. 

— Nustebtum sužinojusi, — atsakė Džeimis. Padve- 
jojęs pridūrė: — Juk turėjau romaną su ištekėjusia mo- 
terim. Prisimeni? Pati mane sudraudei. 

— Tai tik todėl, kad... - Izabelė nutilo. Ji vos ne- 
prasižiojo, kad pavydėjo — negalima leisti, kad tai iš- 
sprūstų. 

— Ir dar kai ką esu padaręs, — tęsė Džeimis. — Se- 
niai, gal kai buvau maždaug šešiolikos. 

Izabelė pakėlė ranką. 

— Nenoriu to žinoti, Džeimi. 

— Na, gerai. Tada grįžkim prie tavo apsilankymo. 
Kokia painiava... 

— Taigi... — pritarė ji. - Ką aš galiu žinoti? Jei Iano 
teorija teisinga, tai žudikas yra aukos motinos drau- 
gas. Manyčiau, šitas spėjimas nėra toks jau neįtikėti- 
nas. Sakykim, jis važiavo namo po vakarėlio ar pasisė- 
dėjimo bare, ir vairavo gerokai išgėręs. Jis jau beveik 
prie namų, o čia Roris žengia į kelią iš už stovinčio 
automobilio, ir jis jį partrenkia. Jis dar pakankamai 
blaivus, kad suprastų, jog atvykus policijai — o jie bū- 
tinai pasirodytų, jei būtų iškviesta greitoji, - jam pa- 
darytų tyrimus, ir išaiškėtų, kad vairavo išgėręs. Kiek- 
vienas vairuotojas žino, kad už avariją tokios būklės 
gresia kalėjimas, ir ilgam. Taigi jis supanikuoja ir 

nuvažiuoja kažkur toliau, kažkur palieka automobilį; 
patikrina, ar neliko žymių, ir grįžęs namo apsimeta, 
kad nieko neįvyko. 

Džeimis atidžiai klausėsi. 

— Skamba visai įtikimai, — tarė Izabelei baigus pa- 
sakoti. — Ir kas dabar? 

— Nežinau, - prisipažino Izabelė. - Viskas juk nėra 
taip akivaizdu, ar ne? 

Džeimis gūžtelėjo pečiais. 

— Ar tikrai? Sakykim, kad Iano vizija kažką reiškia. 
Tada viskas, ką tu padarei — tai tik gana greitai ra- 
dai, kad žmogus, kurį reikėtų apklausti, yra tas vyras, 
su kuriuo gyvena motina. Dabar belieka informaciją 
perduoti policijai, ir viskas. Tada gali palikti visą šitą 
istoriją ramybėje. 

Izabelė nepritarė. 

— O kas, jei jis nekaltas? Kas, jei Iano istorija nieko 
nereiškia? Įsivaizduok, kaip tai gali paveikti jų san- 
tuoką ar santykius, kad ir kas ten tarp jų būtų... 

— Dar viena žavi moralinė dilema, — šypsodamasis 
paklausė Džeimis. — Apie tai daug rašai redakcijos 
skiltyje, savo Apžvalgoj, tiesa? Na, ką gi, štai tau viena 
tokia tikrame gyvenime. Labai tikrame. Atleisk, Iza- 
bele, bet šitą turėsi išspręsti pati. Aš — tik muzikantas, 
ne filosofas. 

| Aš skeprikė, mąstė Izabelė. Bet žmogus turi 
D oks būti, nes jei skeptiškai nemąstysi apie to- 
kius dalykus kaip šis, galiausiai imsi tikėti visokiomis 
nepagrįstomis nesąmonėmis. Spąstų lengvatikiams 
sąrašas jau ir taip netrumpas ir, rodos, ilgėja sulig 
kiekviena diena: gydymas per atstumą, auros, šaukštų 
lankstymas mintimis, nejutiminis suvokimas... Tiesa, 
dar yra telepatija, ji iš visų Naujojo amžiaus atradimų 
atrodo tarsi išimtis, nes gyvuoja taip ilgai, kad jau be- 
veik pelnė pagarbą. Tiek daug žmonių tvirtino turį 
telepatinių sugebėjimų — tarp jų ir šaltakraujai, racio- 
nalūs žmonės, - kad nejučia ir pats imi tikėti, kad 
gal čia ir esama tiesos... O vis dėlto, argi Edinburgo 
universiteto parapsichologijos profesorius, ilgai tyri- 
nėjęs telepatinį bendravimą, neliko it musę kandęs? 
Savanorių grupės — šimtai jų — sėdėdavo jo laborato- 
rijose, bandydami atspėti, į kokią kortelę šiuo metu 

žiūri kitame kambaryje, ir niekad neparodydavo jokių 
ypatingų sugebėjimų — tik kartais atspėdavo, atsitik- 
tinai. Tada kaip žmonės gali teigti, kad jei draugas pa- 
skambino jiems tuo metu, kai apie jį pagalvojo, nėra 
tiktai sutapimas? Atsitiktinumas, paprasčiausias atsi- 
tiktinumas. Ber atsitiktinumas - nuobodus paaiški- 
nimas, nes neigia paranormalių reiškinių egzistavimo 
galimybę, o žmones nuobodūs paaiškinimai nuvilia. 
Paslaptingumas ir nežinomybė daug labiau jaudina, 
nes suteikia galimybę patikėti, kad pasaulis nėra toks 
kasdieniškas ir pilkas, kaip gali atrodyti. Ir vis dėlto 
turbūt geriau atsisakyti tokių viliojančių minčių, nes 
jos veda į pasaulį, pilną tamsos ir baimės. 

Ber štai aš, pamanė Izabelė, einu Šarlotės aikšte 
kartu su Greis į tą nelemtą spiritistų susirinkimą. 
Tai — vienas iš bandymų būti plačių pažiūrų, bandė 
save įtikinti ji; juk vis dėlto Europoje kažkada buvo 
žmonių, kurie juokėsi iš idėjos apie Ameriką, kol toji 
Amerika galiausiai buvo atrasta. Ir vis tiek Europo- 
je liko tokių, kurie iš to šaipėsi; žmonių, kurie lai- 
kė save aukštesniais už Naujojo pasaulio gyventojus. 
Neišprusimas, slypintis po tokiu nusistatymu — abie- 
jų pusių atžvilgiu, — Izabelę tiesiog siutino. Yra tokių 
žmonių Niujorke — arba, gal tiksliau, tokiuose mies- 
tuose kaip Hiustonas, - kurie manė, kad Europa ir 


visa kita pasaulio dalis yra keista ir purvina. Ir yra 

žmonių tokiose vietose kaip Paryžius, įsitikinusių, 
kad amerikiečiai - nepataisomi ksenofobai*. Koks 
siauras išankstinis nusistatymas... 

Hiustone tikrai yra bent keletas žmonių, kuriems 
būtų sudėtinga rasti Paryžių — ar kokį nors kitą mies- 
tą — žemėlapyje ir kurie apie prancūzų kultūrą išmano 
mažiau nei mažai. Tai visai tikėtina. Izabelė žvilgtelė- 
jo į Greis. Ji metė mokslus būdama septyniolikos, bet 
iki tol spėjo gauti naudos iš tradicinio škotiško moky- 
mo, pabrėžiančio gramatikos, matematikos ir geogra- 
fijos svarbą. Ar ji žinotų, kur yra Hiustonas? Apskritai 
įdomu būtų sužinoti, kiek žmonės apie tai žino. Bet 
argi galima taip tiesiai šviesiai imti ir paklausti? Nu- 
skambėtų gana šiurkščiai: niekas neprišoka prie kito 
kaip perkūnas iš giedro dangaus su klausimu „kur yra 
Hiustonas?“ (Nebent, žinoma, pastaruoju metu jo la- 
bai ieškojo...) 

Izabelė buvo paskendusi tokiose mintyse, kai prie 
jų priėjo stambus vyras sportine striuke, jam iš paskos 
atsekė moteris smėlio spalvos kostiumėliu. Vyras iš 
kišenės išsitraukė žemėlapį. Izabelė pastebėjo šviesią 
jo odą ir strazdanomis nusėtą kaktą. 

— Atsiprašau, — pradėjo jis. — Mes ieškom Naciona- 
linės galerijos, ir manau... na... 

Izabelė jam nusišypsojo. 


* Ksenofobas — žmogus, neapkenčiantis svetimšalių. 

— Jūs netoli. Galite iki ten nueiti Princesės gatve, 
štai ten. 

Paėmusi žemėlapį, parodė jam, kur tai yra. Tada 
pakėlė akis. Ji visada atpažindavo akcentus. 

— Teksasas? — paklausė. — Luiziana? 

Vyras šiltai nusišypsojo. 

— Hiustonas, — atsakė. 

Izabelė grąžino svetimšaliui žemėlapį ir palinkėjo 
geros kelionės. Tada su Greis perėjo per gatvę. 

— Hiustonas, Greis, - pradėdama pokalbį tarė ji. 

— Niekada ten nebuvau, - pasakė Greis. - Kartą 
važiavau į Detroitą aplankyti tetos, ji ten gyvena. 

Izabelė negalėjo atsispirti pagundai. 

— Tolokai, ar ne? — tarė. — Tokia didelė šalis. Hius- 
tonas ir Detroitas. 

— Priklauso nuo to, kaip keliauji. 

Izabelė nepasidavė. 

— Aš vis sumaišau Hiustoną su kuo nors kitu. Ši- 
tiek miestų... Galima visai susipainioti. 

— Tada reikia pasižiūrėti į žemėlapį, - paslaugiai at- 
sakė Greis. — Jis ir parodys, kur tas Hiustonas yra. 

Likusią kelio dalį Izabelė tylėjo. Nepaprastas suta- 
pimas, kad mąstant apie Hiustoną atvykėlis būtent 
iš ten paprašė parodyti kelią. Šiek tiek neramu ir dėl 
to, kad šitaip atsitiko po visų svarstymų apie telepa- 
tiją — ir, kas dar keisčiau, pakeliui į spiritistų seansą, 
kur žmonės tikrai apsidžiaugtų išgirdę tokį dalyką. 

Pagaliau jiedvi pasiekė savo kelionės tikslą, ir Greis 
ranka parodė kampinį pastatą. 

— Štai ten, — pasakė ji. — Trečias aukštas. 

Izabelė nužvelgė parodytąjį pastatą. Juo baigėsi 
elegantiška sujungtų namų eilė iš pilko akmens, kla- 
sikinių ir santūrių, kaip dauguma namų naujesnėje 
miesto dalyje. Pirmame aukšte matėsi parduotuvių 
vitrinos: juvelyrinė, tviskanti sidabro dirbiniais, ir 
spaudos kioskas su mėlyna Scoisman dagio? emble- 
ma. Tai galėjo būti paprasčiausias kontoros pastatas; 
jis niekuo neišsiskyrė iš kitų. 

Perėjusios gatvę, moterys žengė pro mėlynas duris. Iš 
nedidelio koridoriuko kilo akmeniniai laiptai, vedan- 
tys į viršutinius aukštus. Patys laiptai jau buvo gerokai 
apsitrynę, per vidurį net griovelis išvaikščiotas — šiuos 
laiptus kojos mindo jau beveik du šimtus metų. 

— Mums į viršų, - pasakė Greis. - Beje, su šituo 
pastatu turėjom nemažai problemų. Švininiai vamz- 
džiai. Viską reikėjo pakeisti. 

Izabelė užjaučiamai linktelėjo. Labai šaunu gyventi 
sename mieste, bet už tokį malonumą reikia papur- 
tyti kišenes remontui. Net spiritistai turi apmokėti 
sąskaitas, iš anapus pagalba neateina. 

Moterys laiptais užlipo į viršutinį aukštą. Pakeliui 
jos prasilenkė su vyru ruda fetrine skrybėle. Praeida- 


? Mėlynas dagys - Škotijos emblema. 

mas pro šalį, jis linktelėjo Greis, ši taip pat pasisvei- 
kino. 

— Jis visą gyvenimą praleido su motina, - sušnibž- 
dėjo Greis, kai vyras nutolo. - Prieš keletą mėnesių 
ji iškeliavo anapus, ir dabar anas bando gauti iš jos 
žinių apie sąskaitas banke. Jis nežino, kur jos. — Greis 
palingavo galva. -— Visa tai ne tam skirta. Neturėtume 
leisti laiko tokios informacijos paieškoms. Žmonės 
anapus yra aukščiau to. Jie mums perduoda žinutes, 
kaip gyventi —- naudingus dalykus. 

Izabelė jau žiojosi sakyti, kad būtų labai naudinga 
žinoti, kur tos banko sąskaitos, bet laiku sustojo. Vie- 
toj to tik pratarė: 

— Jis turbūt jaučiasi labai vienišas. 

— Taip ir yra, — atsakė Greis. 

Pagaliau jos pasiekė viršutinį aukštą ir pro praviras 
duris įėjo į koridorių. Paprastas butas, pamanė Izabe- 
lė, namas su įprastais šeimyniniais butukais, neskirtas 
piligrimų klajonėms ir tiesos paieškoms, bet žmonės, 
sėdintys svetainėje, čia, matyt, tam ir susirinko. 

Greis parodė kitas duris. 

— Biblioteka, — pagarbiai tarė. - Viena geriausių 
šio dalyko kolekcijų visoje šalyje. 

Izabelė nužvelgė knygų sienas. Knygos apie tai, kas 
negali būti pamatyta ar paliesta, bet šiuo atžvilgiu jos 


niekuo nesiskyrė nuo veikalų apie matematiką. 

Greis nuvedė ją į susirinkimų kambarį - didelę 
patalpą su židiniu viename gale, šalia kurio stovėjo 
pakyla, nedidelė kėdutė ir stalas su gėlių puokšte. 
Gana griežtų bruožų moteris, maždaug Izabelės am- 
žiaus, sėdėjo ant kėdės susidėjusi rankas sau į sterblę. 
Moteris žiūrėjo į lubas, bet įėjus Greis su Izabele jas 
nužvelgė, lyg įvertindama. Kambario viduryje eilė- 
mis buvo sustatytos kėdės, ir Greis mostelėjo galinių 
vietų link. 

— Geriausia vieta matyti, kas vyksta, - paaiški- 
no ji. 

Atsisėdusi Izabelė apsidairė aplink. Visada šiek tiek 
nesmagu, pamanė ji, stebėti kitų religines apeigas. 
Panašu, lyg būtum svetimas žmogus šeimos vakarė- 
lyje, protestantas Šv. Petro bazilikoje ar nežydas prie 
Raudų sienos. Toks žmogus gal ir gali pajusti paslap- 
tingumą, suprasti ritualo svarbą kitiems, bet negali 
tuo pasidalyti. Kiekvienas esame gimę su savo paslap- 
timis, mąstė Izabelė, žvelgdama į gėles, paskui į ramų 
aiškiaregės veidą; bet kito paslaptis gali mus taip pat 
priimti ir apgaubti. O tada užplūsta tokia šiluma, 
toks bendrumo jausmas! 

Į kambarį įėjo vyras ir atsisėdo tiesiai už jų. Tada 
pasilenkęs pašnibždėjo kažką Greis, ji nusišypsojo ir 
kažką atsakė, bet Izabelė neišgirdo ką. Tačiau ji paste- 
bėjo vyro švarką — drabužis buvo brangus. Taip pat į 
akis krito taisyklingų bruožų veidas ir tankūs plaukai. 

Iš visko atrodė panašus... į ką? Izabelė susimąstė. Gal į 
advokatą ar banko vadybininką. Žmogų, turintį apie 
save tvirtą nuomonę. 

Paskui Izabelė pastebėjo, kaip aiškiaregė žvilgsnį 
nuo lubų nukreipė į žmogų, sėdintį už jos. Ne spok- 
sojo — tiesiog žvilgtelėjo, tada akimis nuslydo prie 
kažko kito, bet vėl grįžo atgal. 

Taku tarp kėdžių eilių nuėjo vyras tamsiu kostiu- 
mu, kambario gale užlipo ant pakylos. Jis linktelėjo 
galva aiškiaregei, po to pasisuko į maždaug trisdešimt 
susirinkusių žmonių. 

— Mano draugai, - pradėjo jis. — Sveiki atvykę. Ne- 
svarbu, ar esate prašalaitis, ar šio kūno dalis, sveiki 
atvykę. 

Izabelė atidžiai klausėsi. Žmogus kalbėjo su Hebri- 
dų salų gyventojui būdingu akcentu, pamanė ji, gyvas 
balsas iš salų. Į akis krito ir kostiumas — vienas iš tokių 
juodų kostiumų, kokius škotų ūkininkai dėvėdavo 
sekmadieniais. Staiga ji prisiminė, kaip kažkada, dar 
jaunystėje, buvo nuvykusi į Skajaus salą - gal su Džo- 
nu Liamoru, tikriausiai, — ir jie važiavo pro nedidelį 
ūkininkų namą, žemą ir baltai dažytomis sienomis, 
jį supo laukai, o tolumoje matėsi kalnų linija. Ten ji 
matė lygiai tokį patį kostiumą — ką tik išskalbtą ir pa- 
džiautą kieme ant virvės. Vėjas kedeno kelnių klešnes, 


švarko rankoves, ir drabužis atrodė kaip gyvas. 

Dar šiek tiek pašnekėjęs, vyras pristatė aiškiaregę. 
Nepasakė pavardės — ji buvo tiesiog Ana. Paskui nuli- 
po nuo pakylos ir atsisėdo priekinėje eilėje. 

Aiškiaregė atsistojo. Nužvelgusi susirinkusius žmo- 
nes, nusišypsojo. Iš pradžių moteris buvo sukryžiavu- 
si rankas priešais save, o dabar nuolankiai ištiesė jas 
į šalis, lyg norėdama visus apglėbti. Tada užsimerkė, 
pakėlė galvą ir prabilo: 

— Pasinerkime į savo mintis, - pradėjo ji. — Atver- 
kime širdis dvasių pasauliui. 

Visi sėdėjo tyloje dešimt minučių, gal ir daugiau. 
Staiga aiškiaregė vėl prakalbo: 

— Kažką matau, - pasakė ji, taip tyliai, kad Izabelė 
turėjo gerokai įtempti ausis, norėdama išgirsti. - Kaž- 
ką matau. Pas mus ateina vaikas. 

Izabelė pamatė, kaip prieš ją sėdinti moteris įsi- 
tempė, ir suprato, kokia netektis ją ištiko. Didžiulis 
skausmas. 

Aiškiaregė atsimerkė. 

— Taip, ateina vaikas, ir nori man kažką pasakyti... 

Moteris priekyje net pasilenkė, ir Anos akys už- 
kliuvo už jos. 

— Tai tu, brangioji, ar ne? — paklausė ji. - Žinia 
skirta tau, tiesa? 

Moteris tyliai linktelėjo. Kita moteris, sėdinti šalia, 
ištiesė ranką ir švelniai palietė jai petį. Aiškiaregė žen- 


gė žingsnį į priekį. 

— Brangioji, čia yra maža mergaitė - ji sako, kad 
visada yra su tavimi ir tave stebi. Ji sako, kad jos meilė 
visada bus su tavimi ir aplink tave... kol jūs susitiksi- 
te. Ji sako, kad tu turi būti drąsi. Taip, ji šitaip sako. 
Sako, kad turi būti drąsi. Tu tokia ir esi. Ji sako, kad 
visada buvai drąsi. 

— Iš tikrųjų ji neteko mažo berniuko, - sušnibždė- 
jo Greis. - Bet kartais iš anapus būna blogai matyti. 
Labai lengva supainioti mažas mergaites su mažais 
berniukais. 

— Dabar, - kalbėjo aiškiaregė, - pas mane ateina kita 
siela. Taip, šitas žmogus man labai aiškiai sako, kad 
šiame kambaryje yra kažkas, kas jam dar neatleido. Jis 
taip sako. Šis žmogus labai gailisi to, ką padarė, ir mal- 
dauja atleisti. Dar ne per vėlu atleisti, net ir dabar. 

Ji nužvelgė susirinkusiuosius. Antros eilės gale at- 
sistojo moteris. 

— Ši žinia gali būti skirta man, — drebančiu balsu 
pasakė ji. - Manau, kad ji skirta man. 

Aiškiaregė pasisukusi nužvelgė ją. 

— Manau, kad taip, brangioji. Taip, manau, kad tas 
žmogus kalba tau. - Ji nutilo. — Ar širdyje tu jam at- 
leidi? Ar galiu šiai sielai pasakyti, kad ji gauna tavo 
atleidimą? Ar galiu tai perduoti? 

Moteris staiga sukniubo atgal į kėdę, rankomis už- 
sidengė akis ir ėmė kūkčioti. Kažkas, sėdintis už nu- 
garos, pasilenkė ir ją apkabino. 

Aiškiaregė nieko nesakė. Kai kūkčiojimas kiek ap- 
tilo, ji atsisėdo ir užvertė akis į lubas — taip praleido 
geras penkiolika minučių. Paskui atsistojo ir apsidai- 
rė, jos žvilgsnis sustojo ties vyru, sėdinčiu Greis už 
nugaros. 

— Kažkas ateina pas tave, — tarė ji. - Kažką matau. 
Taip. Čia tavo žmona. Ji čia. Ji su manimi. Ji su tavi- 
mi. Ar jauti ją? 

Izabelė nenorėjo atsisukti ir spoksoti, bet vis dėlto 
taip padarė, diskretiškai. Vyro akys buvo nukreiptos 
į aiškiaregę — jis gaudė kiekvieną žodį. Atsakydamas į 
klausimą linktelėjo. 

— Gerai, - pasakė ji. - Dabar matau ją labai aiškiai. 
Ji sako, kad yra su tavimi. Ji... - Ana padvejojo, tada 
susiraukė. — Ji dėl tavęs susirūpinusi. Ji žino, kad yra 
žmogus, bandantis su tavimi artimiau susipažinti. Ji 
jaudinasi, kad tas žmogus skirtas ne tau. Ji taip sako. 

Po šių žodžių kambaryje nuvilnijo šnabždesiai, ke- 
letas žmonių atsisuko pažiūrėti, kam tokia žinia buvo 
skirta. Kiti ryžtingai žvelgė į aiškiaregę. Izabelė pasi- 
suko į Greis — toji buvo nuleidusi akis žemyn, susigū- 
žusi, lyg laukdama, kol praeis gėdos akimirka. 

Po to kažin ko daugiau ir nebebuvo. Dvasių pasau- 
lis, trumpam išjudintas aiškiaregės, matyt, jau pavar- 
go, ir po keleto minučių Ana paskelbė, kad nutraukia 


bendravimą su anapus. Atėjo laikas arbatai, ir visi su- 

gužėjo į gretimą kambarį, kur buvo sudėtos sausainių 
lėkštės ir stiprios karštos arbatos puodeliai. 

— Labai įdomu, - sušnibždėjo Izabelė. - Ačiū, 
Greis. 

Greis linktelėjo. Tačiau atrodė susirūpinusi ir pa- 
duodama puodelį arbatos su sausainiu nieko nepa- 
sakė. Izabelė apsidairė. Aiškiaregė stovėjo nuošaliau 
nuo kitų, siurbčiojo arbatą ir kalbėjosi su tuo žmo- 
gum, kuris renginio pradžioje ją pristatė. Bet kalbant 
jos akys bėgiojo po kambarį, lyg ko nors ieškodamos. 
Paskui žvilgsnis sustojo prie ano vyro, sėdėjusio už jų, 
kuris gavo žinią nuo savo žmonos. Izabelė pasistengė 
įsižiūrėti į aiškiaregės veido išraišką, ypač akis. Viskas 
buvo labai aišku, kaip būtų aišku kiekvienai moteriai. 


Ji pamatė pakankamai. 

| — Koks tai jausmas? — paklausė Ianas. - Ži- 
0 nau, kad skamba keistai, gal šiek tiek naiviai, 
bet koks tai jausmas — būti filosofu? 

Izabelė žiūrėjo pro langą. Buvo vėlyvas rytas, ir jie- 
du sėdėjo jos darbo kabinete, ore tvyrojo ką tik už- 
piltos kavos aromatas. Lauke, pievelės kampuose, jau 
įkyriai dygo piktžolės. Man reikia kelių laisvų valan- 
dų, pamanė ji, valandų, kurių taip ir negaliu rasti, 
kad galėčiau ten pasikapstyti ir viską išravėti. „Žmo- 
gus turi prižiūrėti savo sodą, — sakė Volteras, - laimę 
dažniau atneša tai, o ne filosofavimas.“ Izabelė kurį 
laiką mąstė apie tai, kad filosofija ir kasdienis gyveni- 
mas dažnai eina greta: budizmas ir motociklų remon- 
tas — šiuo metu įkvepianti kombinacija, bet gali būti 
ir kitų, tokių pat naujoviškų ir stebinančių. 

— Volteras ir piktžolės, —- sumurmėjo ji. 

— Volteras ir kas? — nustebo Ianas. 

— Tiesiog garsiai galvoju, - paaiškino Izabelė. - Bet 
į tavo klausimą galiu atsakyti: tai tas pats, kas būti 
bet kuo kitu. Gyveni kartu su savo profesija kaip ir 
daktaras ar, galima manyti, psichologas. Matai pasau- 
lį tam tikru kampu, ar ne? Kaip psichologas? 

Ianas pasekė jos žvilgsnį pro langą. 

— Iki tam tikros ribos, — atsakė, bet lyg abejodamas 
savo žodžiais. — Bet vis dėlto būti filosofu tikriausiai 
ne tas pats, kas būti kuo nors kitu. Turi mąstyti apie 
viską. Leisti laiką svarstydamas, ką reiškia vienas ar 
kitas dalykas. Įžvelgti ką nors daugiau. 

Izabelė prisivertė nusisukti nuo pievelės. Ji galvojo 
apie piktžoles. Bet jos, kaip ir tai, ką su jomis daryti, 
yra labai įprasta kasdienio gyvenimo dalis - o būtent 
apie jį ir sukasi visa filosofija. Mes įleidę į jį šaknis; 
mūsų reakcija į gyvenimą, mūsų papročiai, įpročiai 
ir tai, kaip jų laikomės, sudaro moralinės filosotijos 


'9 šiuos mažus įsipareigojimus pa- 


pagrindą. Hjumas 
vadino „šiek tiek mažesne morale“ ir, Izabelės nuo- 
mone, buvo teisus. 

— Filosofija yra daug kasdieniškesnė ir paprastesnė, 
nei gali atrodyti, — pradėjo ji. Ir nutilo. Taip kalbant 
galima per daug supaprastinti visą esmę, o diskusijos 


apie žmonių įpročius greičiausiai sudarytų visai ne 


'* Deividas Hjumas (David Hume) — škotų filosofas ir istorikas, natū- 


ralizmo šalininkas. 

tokį įspūdį, kaip yra iš tiesų. Filosofija mėra apie tai, 
kaip geri rytinę kavą, bet faktas, kad jiedu kavą ge- 
ria kartu, yra ypač reikšmingas. Tačiau Izabelė tokių 
minčių išsakyti negalėjo — prieš tai dar reikia daug ką 
sužinoti ir suprasti. 

Ianas linktelėjo. 

— Suprantu... Ką gi, pripažinsiu, kad truputį nu- 
sivyliau. Įsivaizdavau, kad tu visą laiką mąstai apie 
tikrovės prigimtį ir esmę, svarstai, ar pasaulis pakan- 
kamai tikras, kad galima būtų tiesiog išeiti pasivaikš- 
čioti. Ar ką nors panašaus. 

Izabelė smagiai nusikvatojo. 

— Atleisk, kad paneigiau tokias smagias mintis. Ne. 
Bet turiu pripažinti, kad mano pašaukimas - jei ga- 
lima šitaip pavadinti — kartais gerokai apsunkina gy- 
venimą. 

Šitai jį sudomino. 

— Kaip suprasti? 

— Na, dažniausiai tai pareigos klausimas, — paaiš- 
kino Izabelė. Ji atsiduso, pagalvojusi apie savo demo- 
nus; moraliniai įsipareigojimai buvo didžiausia bėda. 
Kryžius, kurį jai tenka nešti, yra tikras kankinimo 
įnagis — net metaforos skambėjo nemaloniai. 

— Labai dažnai pagaunu save galvojant, ką turė- 
čiau daryti — bet kokioje situacijoje, — tęsė ji. — Tai 
tikrai nelengva. Kartais jaučiuosi kaip tie nelaimingi 


žmonės, kenčiantys nuo to keisto sutrikimo, perdė- 

tos manijos... Turbūt žinai, juk tu užsiėmei gydomąja 
psichologija. Na, kartais jaučiuosi kaip tie žmonės, 
kurie turi po dešimt kartų patikrinti, ar tikrai išjun- 
gė orkaitę, arba nuolat plauti rankas, kad atsikratytų 
bakterijų... Manau, kad suprantu, kaip jie jaučiasi. 

— Štai dabar prakalbom apie pažįstamus dalykus, — 
šyptelėjo Ianas. — Turėjau keletą tokių pacientų. Pa- 
vyzdžiui, viena moteris beprotiškai bijojo paliesti 
durų rankenas. Turėdavo pirma užmesti nosinaitę, 
kad galėtų atidaryti duris. Keblus dalykas. O viešieji 
tualetai buvo tikras košmaras. Ji kojomis nuleisdavo 
vandenį. Turėdavo užlipti ant svirtelės. 

Kurį laiką pagalvojusi, Izabelė su šypsena atsakė: 

— Labai protinga. Įsivaizduok, jei nuo tokios ran- 
kenėlės paimtum bakterijų mėginį ir jas paaugintum. 
Tik įsivaizduok, kas būtų! 

— Galbūt, - pritarė Ianas. — Bet juk turime atsi- 
kratyti bakterijų, ar ne? Su tokia higiena ir perdirb- 
tais maisto produktais alergijos garantuotos. Greitai 
visi sirgsime astma... — Jis nutilo. — Bet grįžkime prie 
filosofijos. Tie popieriai ant stalo — medžiaga tavo 
žurnalui? 

Izabelė žvilgtelėjo į laiškų šūsnį ir sudrebėjo. Kaltė, 
pamanė ji, kartais gali būti įvertinta paprastais mata- 
vimo vienetais. Nepataisomas alkoholikas savo kaltę 


matuotų galonais ar litrais, nutukęs žmogus — centi- 

metrais aplink juosmenį, na, o žurnalo redaktorius — 
popierių, niekaip nesulaukiančių jo dėmesio, krūvos 
aukščiu centimetrais. Keturiasdešimt penki centimet- 
rai kaltės. 

— Turėčiau juos skaityti, — tarė Izabelė. - Taip ir 
darysiu. Bet, kaip šventasis Augustinas pasakė apie 
susilaikymą, ne tuojau pat. 

— Nenori jų skaityti? — paklausė Ianas. 

— Ir taip, ir ne, - atsakė Izabelė. - Viena vertus — 
nenoriu jų skaityti, kita vertus - noriu kuo greičiau 
perskaityti ir pamiršti. — Ji vėl gailiai pažvelgė į krū- 
vą. - Dauguma iš jų skirti naujam skyriui. Apie drau- 
gystę. 

Ianas atrodė sumišęs. 

— O kuo čia dėta filosofija? 

— Dar ir kaip dėta, - paprieštaravo Izabelė. - Tai — 
viena svarbiausių temų. Kokia yra draugystės prigim- 
tis? Kaip turėtume elgtis su draugais? Ar galime juos 
iškelti aukščiau kitų? 

— Žinoma, galim, — nedvejodamas atsakė Ianas. — 
Juk pirmiausia todėl jie ir yra mūsų draugai? 

Izabelė papurtė galvą. Atsistojusi priėjo prie lango 
ir įsižiūrėjo į pievelę — bet vengė pažvelgti į piktžoles 
pakrūmėse. Piktžolės labiau primena kaltę nei pie- 
vos žolė. 

— Kai kurie filosofai mano, kad to daryti neturė- 
tume, — pradėjo ji. - Kad mūsų moralinė pareiga yra 

su visais elgtis vienodai. Jei žmonėms reikia pagalbos, 
neturime vienų išskirti iš kitų. Reikia nešališkai padė- 
ti kiekvienam. 

— Bet žmonės niekada taip nesielgia! - ėmė protes- 
tuoti Ianas. 

— Ir aš taip manau, — pritarė Izabelė. - Bet nėra 
taip lengva priimti teisingą sprendimą, naudingą tik 
draugams. Turiu galvoje, žmogus gali tai padaryti, bet 
tada susiduria su stipriais prieštaravimais. 

— Ar filosofai turi daug draugų? — paklausė Ianas. — 
Jei jie šitaip galvoja... 

— Tai priklauso nuo to, kiek jie turi savybių, rei- 
kalingų palaikyti draugystę, — atsakė Izabelė. - Geras 
žmogus turės daug tikrų draugų. Sunkaus charakterio 
asmenybė — vargu. 

Ji nusisuko nuo lango ir atsigręžė į Ianą. 

— Jei nori, galėsim dar grįžti prie šios temos, Ianai, 
bet šiaip jau tave pasikviečiau ne dėl to. Yra kai kas 
kita... 

— Galiu spėti, —- pertraukė jis. - Galvojai apie tai, 
ką tau papasakojau. 

— Taip, galvojau. Ir kai ką dariau. 

lanas pažvelgė į ją šiek tiek sunerimęs. 

— Neturėjau tikslo tave į tai įtraukti, - pradėjo 
jis. - Nė neįsivaizdavau, kad... 

— Žinoma, ne, — pertraukė Izabelė. - Bet gal dar 
prisimeni, ką anksčiau pasakojau apie įsipareigojimus. 

Vienas to, kad esu filosofė, padarinių yra tas, kad vis 
kur nors įsitraukiu. Klausiu savęs, ar turiu kažką pa- 
daryti, ir labai dažnai atsakymas būna teigiamas. — Ji 
trumpam nutilo. Staiga prisiminė, kad turėtų elgtis 
atsargiau ir nesukelti Ianui įtampos. Turbūt reikėtų 
vengti streso, taip pat bet kokių šokiruojančių žinių 
ar bent jas švelniau pateikti. 

— Suradau tavo donoro šeimą. Nebuvo labai sunku. 
Būtum ir pats galėjęs, jei būtum apie tai pagalvojęs. 

— Vis nedrįsau, — prisipažino jis. —- Norėjau jiems 
padėkoti, bet... 

— Ir radau tavo žmogų, - tęsė Izabelė. - Vyrą aukš- 
ta kakta ir užkritusiomis akimis. Radau jį. 

Ianas tylėjo; tiesiog sėdėjo kėdėje, įbedęs akis į Iza- 
belę, ir atrodė visiškai priblokštas. Po kiek laiko atsi- 
kosėjo ir šiaip taip prašneko: 

— Na, nesu visai tikras, ar to norėjau, bet greičiau- 
siai... Na, turbūt jei nieko nedarysiu, nelabai ką ga- 
lėsiu ir išsiaiškinti, ar ne? Anksčiau sakiau tau, jog 
manau, kad tai gali mane pražudyti — šitas liūdesys, 
širdgėla ar kaip pavadinsi... — Jis pažvelgė į Izabelę, 
ji akyse galėjo įžiūrėti skausmą. — Galbūt geriau bus 
žinoti, — tarė jis. - Kaip manai? 

— Galbūt. Bet atsimink, kai kurių dalykų norėtųsi 
nežinoti... Šitas gali būti vienas iš tų. 


Ianas atrodė visai sumišęs. 

— Nesuprantu, kaip... 

Izabelė rankos mostu jį nutildė. 

— Supranti, šitas Žmogus... Vyras, panašus į tą iš 
tavo... regėjimų, — jis gyvena su vaikino, kuris tapo 
donoru, motina. 

Jis suraukė kaktą, bandydamas suvokti ką tik iš- 
girstą informaciją. 

— Kaip jis mirė? — galiausiai paklausė. - Ar suži- 
nojai? 

— Jį partrenkė automobilis, ir vairuotojas pabėgo, — 
atsakė ji. — Kaltininkas dar neišaiškintas. Tai nutiko 
labai arti namų. Vaikinas mirė netrukus po avarijos, 
ligoninėje. Visą laiką išbuvo be sąmonės, todėl nega- 
lėjo papasakoti, kas nutiko, bet... 

— Bet, — pratęsė Ianas, — galėjo likti sąmoningas, 
kai gulėjo partrenktas, ir vairuotojas galėjo prieiti ir į 
jį pasižiūrėti? 

— Būtent, - linktelėjo Izabelė. 

Keletą minučių abudu tylėjo. Izabelė vėl nusisuko 
ir pažvelgė į sodą, visai pamiršusi piktžoles. Galvojo 
apie pačios susikurtą dilemą, iš kurios, matyt, nebuvo 
lengvos ir neskausmingos išeities. Nebent perduotų 
tai spręsti Ianui — nors jis ir nieko nepadarė, kad taip 
susiklostytų, tik papasakojo, kas atsitiko. 

Iano balsas nutraukė tylą. 


— Ar ji žino? 

— Ka žino? — Izabelė jam nepasakė, kad negalėjo 
papasakoti apie viziją. — Aš jai apie tave nieko nepa- 
sakojau, — tarė. — Negalėjau. Jis buvo ten. 

— Ne, - patikslino Ianas. - Ne tai turėjau galvoje. 
Norėjau paklausti, ar donoro motina žino, kad tas vy- 
ras galbūt galėjo būti jos sūnaus mirties kaltininkas? 

Toks klausimas Izabelę suglumino. Ji apie tai net 
nepagalvojo, bet tokia teorija visai galima. Ji manė, 
kad nežino, o jei yra kitaip? Tada reikalas tampa dar 
sudėtingesnis. 

— Jei žino, tada priglaudžia sūnaus žudiką, - ėmė 
svarstyti ji. - Kaip manai, ar kuri nors motina taip 
elg-tųsi? 

Prieš atsakydamas, Ianas dar pagalvojo. 

— Taip, — galiausiai tarė. - Didelė dalis taip ir pa- 
sielgrų. Tokios šeimyninės žmogžudystės nėra visai 
neįprastas reiškinys. Moteris priglaudžia vyrą. Vyras 
sužeidžia vieną iš jos vaikų. Bet moteris tyli — gal iš 
baimės ar bejėgiškumo. Prieraišumo. Tai nėra ne- 
įprasta. 

Izabelė vėl susimąstė apie pokalbį su Rouz Makloid. 
Ji prisiminė nekantrumą moters veide, kai užsiminė 
turinti informacijos apie avariją. Tai nebuvo suvai- 
dinta, pamanė. Kaip ir vyro nerimas, kai jis įsitempė 
išgirdęs naujieną — įtampa, kuri iš karto išsisklaidė, 


kai Izabelė apibūdino tariamą vairuotojo išvaizdą. 

— Aš įsitikinusi, kad ji nežino, — tarė Izabelė. — Tik- 
rai taip manau. 

— Na, gerai, - atsiduso Ianas. - Ji nežino. Ir kas 
dabar? 

Izabelė nusijuokė. 

— Būtent. Kas dabar? 

— Galime nueiti į policiją, — tyliai pasiūlė Ianas. — 
Viską perduoti jiems. 

— Ir tai niekur nenuves, - paprieštaravo Izabelė. — 
Juk detektyvai neapkaltins žmogaus remdamiesi tuo, 
ką greičiausiai pavadintų sapnu. 

Pamačiusi, kad pašnekovas pritaria, ji tęsė: 

— Taigi dabar reikia apsispręsti, ar paklusti pareigai 
ir pranešti motinai, kad ji gyvena su žmogumi, kuris 
galbūt nužudė jos sūnų ir pabėgo. Pabrėžiu — tik gal- 
būt. Juk viskas, ką mes žinome, vis dėlto pagrįsta tik 
gana miglota prielaida, kad tavo vizija kažką reiškia. 
Sakyčiau, net labai miglota prielaida. Tačiau sakykim, 
kad informacija teisinga. Tarkim, kad motina pama- 
nytų taip pat ir mumis patikėtų, net jei ir neįmano- 
ma nieko įrodyti. Tada tai, ką mums pavyko pada- 
ryti, atneštų į jos gyvenimą didžiulę ir nepataisomą 
abejonę. Labai greitai galime sugriauti jos santykius 
su tuo vyru. Taigi moteris prarastų ne tik sūnų, bet 
ir draugą. 

Kai Ianas prašneko, jo balsas skambėjo nuolankiai. 
Atrodė, lyg būtų pavargęs. 

— Taigi tylėsime. 

— Negalim, — atsiduso Izabelė. Ji nepaaiškino, ko- 
dėl taip pasakė, nes pastebėjo Iano nuovargį, o to no- 
rėjo mažiausiai. Bet reikalas tas, kad tam tikra žmo- 
gaus pareiga visuomenei — neleisti tokiems asmenims 
kaip girti vairuotojai (jei jis buvo girtas) partrenkti 
žmogų ir likti nenubaustiems. Tai ypač svarbu, svar- 
biau už nelaimingos moters jausmus. Tai buvo sun- 
kus sprendimas, bet Izabelė suvokė, kad turi ką nors 
daryti. Kad ir koks būtų sprendimas, nuolat galvotų, 
kad gerokai lengviau būtų buvę tiesiog užmerkti akis, 
patikėti, kad kitų reikalai jai rūpėti neturėtų. O tai 
savo ruožtu verstų patikėti, kad visi esame tik pra- 
šalaičiai — o šitai, Izabelės nuomone, yra grynų gry- 
niausias melas. 

Tačiau net apsisprendusi, kad pareiga visuomenei 
yra aukščiau visko ir kad reikia veikti, ji nežinotų, ką 
būtent reikia daryti. Keista ir šiek tiek gluminanti si- 
tuacija — suprasti, kad turi kažką daryti, bet nežinoti 
ką. Lyg dalyvautum netikrame kare, kur nesproginėja 


bombos ir neaidi šūviai. 


Ketės parduotuvėje Edis į krūvelę prie kasos dėliojo 
„Patum Peperium“ ančiuvių pastos indelius šalia die- 
tinių šokolado batonėlių. Buvo gana tylu, tik vienas 
pirkėjas stoviniavo prie lentynų — gražiai apsirengęs 


vyrukas apžiūrinėjo avižinius sausainius ir neįtikėti- 

nai sunkiai bandė pasirinkti vieną iš dviejų rūšių. Edis 
kurį laiką jį stebėjo, po to, pastebėjęs Ketės žvilgsnį, 
gūžtelėjo pečiais. Kerė nusišypsojo ir priėjo prie vy- 
riškio padėti. 

— Tų, kurie padėti kairėje, sudėtyje yra mažiau 
druskos, — patarė ji. - O apskritai, manyčiau, skonio 
jie panašaus. 

Vyras atsisuko. 

— Tiesą sakant, aš ieškau trikampių avižinių sau- 
sainių, — pasiskundė jis. — Jie, žinot, tokios formos 
ir turėtų būti. Trikampiai, su vienu apvalesniu šonu. 
Avižinių sausainių formos. 

Ketė paėmė vieną pakelį ir jį atidžiai apžiūrėjo. 

— Šitie apskriti, — tarė. — Kiti irgi apskriti. Atleiskit. 
Panašu, kad turime tik apskritų avižinių sausainių. 

— Tokius vis dar gamina, - pasakė vyras, tampy- 
damas brangaus kašmyro švarko rankogalius. - Juk 
galėtumėt tokių gauti, ar ne? 

— Taip, - linktelėjo Ketė. - Galim užsakyti ir tri- 
kampių avižinių sausainių. Niekas iki šiol neprašė 
būtent tokių... 

Vyras atsiduso. 

— Gal jums tai atrodo juokinga, — tarė jis. - Tie- 
siog pasaulyje liko tiek mažai savitų dalykų. Vietinių. 
Smulkmenos — tokios kaip avižinių sausainių for- 


ma — labai svarbios. Juk smagiau, kai aplink yra bent 

keletas senų pažįstamų dalykų. Tiek daug žmonių 
nori viską suvienodinti... Nori atimti mūsų škotiškas 
smulkmenas. 

Vyriškio žodžių kartumas Ketę tiesiog pribloškė. 
Tiesa, pamanė ji, tokia maža šalis kaip Škotija turėtų 
stengtis išlaikyti bent jau savo kasdienybę. Ji suprato, 
kaip gali būti skaudu matyti atimamus pažįstamus 
škotiškus dalykus. 

— Jie uždarė tiek daug mūsų bankų, - vėl prašneko 
žmogus. — Tik pažiūrėkit, kas atsitiko mūsų bankams. 
Sudrumsta mūsų škotiška tvarka. Jie nori atimti vis- 
ką, kas yra savita. 

Ketė šyptelėjo. 

— Ber juk atgavome savo parlamentą. Juk tai dar 
turim, ar ne? 

Vyras susimąstė. 

— Galbūt, - galiausiai tarė. — Bet ką galime padary- 
ti? Išleisti įstatymą dėl trikampių avižinių sausainių? 

Jis nusijuokė, Ketė su palengvėjimu padarė tą patį. 
Jau buvo palaikiusi jį kokiu nors fanatiku, bet fanati- 
kai iš savęs nesijuokia. 

— Pamėginsiu gauti tų avižinių sausainių, — pasakė 
ji. - Ar galite savaitę ar dvi palaukti? Paklausiu tie- 
kėjų. | 

Vyras padėkojo ir išėjo, o Ketė grįžo prie kasos. Edis, 
jau baigęs savo šedevrą iš „Patum Peperium“, apsisu- 
ko. Lauke prie durų pamatęs Izabelę, šūktelėjo Ketei. 

— Izabelė čia, — tarė. - Lauke. Eina į vidų. 

Ketė atsisukusi pasisveikino su teta. 

— Ką tik turėjau nuostabų pokalbį apie avižinius 
sausainius ir tautinį identitetą, — tarė ji. - Tau būtų 
patikę. 

Izabelė vangiai linktelėjo. Ji nenorėjo kalbėtis apie 
avižinius sausainius — norėjo tik tyliai pasėdėti su ka- 
vos puodeliu ir vienu iš Ketės laikraščių, galbūt Le 
Monde. Niekada neatrodė svarbu, ar užsienio laikraš- 
čiai jau pasenę: vakarykštis Scotsman greitai pasidary- 
davo nebeįdomus, o laikraštis kita kalba vis dar atrodė 
patrauklus. Ze Monde kažkas jau buvo pasiėmęs, bet 
dar liko trijų dienų senumo Corriere della Sera. Tiks, 
pamanė Izabelė ir nusinešė jį prie staliuko. 

— Gal nepyksi, Kete? — tarė. - Kartais žmogus nori 
kalbėtis. Kartais nori pagalvoti arba, - ji pamojavo 
laikraščiu, — paskaityti šitą. 

Ketė supratingai linktelėjo ir ėmėsi kažkokių rei- 
kalų savo kabinetuke. Edis tuo metu paruošė puodelį 
kavos, atnešė jį ir pastatė priešais Izabelę. Ji pažvelgė į 
vaikiną per laikraščio viršų ir padrąsindama nusišyp- 
sojo. Savaitė, kai pavadavo Ketę parduotuvėje, sutvir- 
tino jų draugystę, bet ta draugystė buvo labiau pagrįs- 
ta šypsenomis ir gestais, o ne pasikeitimu idėjomis ar 
nuomonėmis. Po to ji pajuto, kad Edį pažįsta lyg ir 
geriau, nors šis per daug nieko apie save nepasakojo. 


Kur jis gyvena? Izabelė kartą taip tiesiai ir paklausė, 

o jis atsakė, kad pietinėj daly — tai užima maždaug 
pusę miesto ir nieko konkretaus nepasako. Ar gyve- 
na vienas, ar tėvų namuose? Tėvų namuose, atsakė, 
bet nepatikslino. Tada Izabelė nutarė viską palikti, 
kaip yra, — reikia gerbti kitų privatumą. Kai kurie 
žmonės nemėgsta pasakoti apie savo namus — gal iš 
gėdos, pamanė Izabelė. Jaunam vyrui kaip Edis gy- 
venti kartu su savo tėvais nėra taip jau neįprasta, bet 
gal jam atrodo, kad tai gėdinga... Aš irgi gyvenu tėvų 
namuose, staiga toptelėjo Izabelei. Tuose pačiuose, į 
kuriuos mane iš internatinės mokyklos atvežė mano 
palaimintoji amerikietė motina. Nelabai toli nuke- 
liavau. 

Tačiau Izabelė jautė, kad apie Edį dar nemažai su- 
žinos ateityje. O tada gal galės jam kuo nors ir padėti. 
Jei jis norėtų kur nors mokytis, pavyzdžiui, Telfordo 
koledže, ji galėtų sumokėti už mokslą — žinoma, jei 
pats sutiktų. Juk Izabelė ir anksčiau parėmė du stu- 
dentus Edinburgo universitete per savo labdaros fon- 
dą. Aišku, jie to taip ir nesužinojo: manė, kad pini- 
gus skyrė Saimonas Makintošas, jos advokatas, nes jis 
tvarkė šitą reikalą, bet viskas apmokėta iš jos kišenės. 

Izabelė padėkojo Edžiui už kavą ir tas išsišiepė kaip 
jaunas mėnulis. 

— Ar tas italas jums jau skambino? — paklausė jis. 

Izabelė nustebusi pakėlė galvą. 

— Italas? 

— Tomaso. Jis čia šiandien buvo, Ketės paprašė jūsų 
telefono numerio. 

Izabelė nuleido akis į kavą. 

— Ne, - atsakė. - Jis man neskambino. 

Ši žinia Izabelę sudomino. Ji buvo pasiūliusi Toma- 
so aprodyti miestą — tik tiek, — bet galimybė, kad jis 
su ja susisieks, buvo labai netikėta. 

Edis palinko arčiau. 

— Ketė jam visai nepalieka vilties, - sušnibždėjo. — 
Apskritai nemanau, kad jis jai rūpi. 

Izabelė pakėlė antakį. 

— Galbūt nenori parodyti, kad tarp jų galėtų būti 
kas nors daugiau už draugystę, - pasakė ji. 

— Man jo tikrai gaila, - tarė Edis. - Atvažiavo ši- 
tokį kelią iš Italijos, kad ją pamatytų, ir dabar še tau 
kad nori. 

Izabelė nusišypsojo. 

— Manyčiau, Tomaso gali savimi pasirūpinti. Neat- 
rodo labai pažeidžiamas. 

— Galbūt... - linktelėjo Edis. 

Vaikinas nuėjo. Tai buvo bene ilgiausias jųdviejų 
pokalbis, ir Izabelė buvo maloniai nustebinta, kad jis 
pastebėjo Ketės požiūrį į Tomaso. Iki šiol maniusi, 
kad Edis tokiems dalykams abejingas, dabar suprato, 
kad galbūt visai be reikalo nuvertino jo pastabumą. Ir 


vidinį gyvenimą, pamanė ji. Žmonės yra linkę tiesiog 

ignoruoti tylius, kuklius stebėtojus; pamirštame, kad 
jie viską mato ir supranta. 

Izabelė grįžo prie savo Corriere della Sera, bet vi- 
sai nebegalėjo susikaupti. Ji mąstė apie Tomaso ir 
kada galima tikėtis jo skambučio. Ką jis norėtų veikti 
Edinburge? Žinoma, čia pilna muziejų ir meno gale- 
rijų, daug turistų lankomų vietų, bet Izabelė nebuvo 
tikra, ar jis to nori. Gal jis sumanys kur nors papie- 
tauti — tai galima visai nesunkiai suorganizuoti. Ketė 
turbūt neitų kartu, taigi jie liktų dviese. Ką Tomaso 
valgytų? Jis tikrai nėra vegetaras, pamanė Izabelė. Ita- 
lai negali būti vegetarai: jie geria, sukasi aplink mote- 
ris, dainuoja... Ak, laimingų žmonių tauta! 

Izabelė pažvelgė į laikraštį ir pabandė įsigilinti į 
straipsnį apie nuslėptas Musolinio fotografijas. Dučė, 
matyt, labai rūpinosi savo įvaizdžiu ir tuo, kaip atrodo 
nuotraukose — na, su šypsena pamanė Izabelė, juk jis 
buvo +:4/4 diktatorius, o jei jau italų diktatorius ne- 
bus stilingas, tai kuris bus? Šalia straipsnio buvo įdėti 
ir keli pavyzdžiai. Musolinis ant arklio, pakankamai 
kvailai atrodantis - lyg maišas bulvių, o gal greičiau 
makaronų. Musolinis, apsuptas būrelio vienuolių lyg 
pulko susižavėjusių kregždučių. (Jis apskritai nemėgo 
būti toje pačioje nuotraukoje su bet kokios religijos 
vienuolėmis ar kunigais. Kodėl? Dėl kaltės jausmo, 
žinoma.) Musolinis lakūno kostiumu — balta striuke 
ir baltu šalmu — lėktuve su atvira lakūno kabina; ap- 

simetinėjo, kad moka skraidyti, o lėktuvą pilotuoja 
tikras lakūnas, susirietęs ant grindų. O kai dramatiš- 
kai įžengė į liūtų narvą - nuostabus spektaklis — liūrai 
buvo prikimšti raminamųjų, tą dieną neturėjo jokio 
noro doroti nutukusį diktatorių! Izabelė su šypsena 
perskaitė straipsnį. Atrodo, toks didelis laiko tarpas 
skiria anuos metus ir dabartį — daugeliui atrodo kaip 
visa amžinybė, o iš tikrųjų tik viena karta... Italija vis 
dar gyvena su savo pasipūtusiais, mėgstančiais pasi- 
girti politikais, kurie dažnai stovi ne toje įstatymų 
pusėje. Ir vis dėlto kaip galima nemylėti Italijos ir 
italų: juk jie tokie žmogiški, pastatė tokius didingus 
miestus, be to, yra nuostabūs ir ištikimi draugai. Jei 
žmogus gimdamas galėtų pasirinkti tautybę, argi ne- 
kiltų pagunda tapti italu? Izabelė nutarė, kad tikrai 
kiltų, nors, ko gero, visos vietos galėtų būti užimtos 
dar prieš ateinant Žmogaus eilei gimti, o tada jį sutik- 
tų su liūdnomis žiniomis: atleisk, vaikeli, bet turėsi 
būti kuo nors kitu. O ką tada būtų sunkiausia ištver- 
ti? Turbūt būti kuo nors netinkamoje vietoje — viena 
iš tų tautinių mažumų kokioje nors tolimoje šalyje, 
kur visi nusiteikę prieš tave... 

Izabelė buvo taip įsitraukusi į savo svarstymus, 
kad nepastebėjo, kaip parduotuvė prisipildė žmonių, 
jų sėdėjo prie visų staliukų. Kai ji galiausiai nuleido 
laikraštį ir pakėlė prie lūpų jau spėjusią atšalti kavą, 
pamatė, kaip įėjo dar keletas žmonių. Ketė prie kasos 

aptarnavo pirkėjus, o Edis susikūprinęs kuitėsi prie 
kavos aparato. Pažvelgusi į atėjusiuosius, Izabelė net 
sustingo. Vos už dviejų staliukų, prie didelės vazos su 
gėlėmis, sėdėjo Rouz Makloid ir jos draugas, Gremas. 
Edis abiem atnešė kavos, o jiedu apie kažką įtemptai 
šnekėjosi. Gremas rankoje laikė kažkokį sąrašą, kurį 
parodė Rouz, toji linktelėjo. 

Izabelė nenorėjo jų matyti. Vis dar jautė gėdą dėl to 
nevykusio pašnekesio ir nelabai įsivaizdavo, kad ir jie 
norėtų su ja susitikti. Todėl tik skubiai nuleido akis į 
laikraštį. Jei tyliai sėdėtų čia, įsitraukusi į naujienas iš 
Italijos, gal neatkreiptų į save dėmesio, ir jie greitai 
išeitų. O jei Ketė prieitų pasikalbėti arba Edis netyčia 
apverstų jos kavos puodelį? Būtų labai negerai... 

Izabelė stengėsi vėl susikaupti ties laikraščiu, bet 
nebegalėjo. Trečią kartą perskaičiusi tą patį sakinį, 
bet taip nieko ir nesupratusi, ji paslapčia žvilgtelėjo į 
gretimą staliuką ir susidūrė su Rouz žvilgsniu. Ką gi, 
dabar būtų negražu imti ir nusisukti, taigi ji prisivertė 
nusišypsoti. Moteris aiškiai nustebo dėl tokio nerikė- 
to susidūrimo; ji irgi nusišypsojo, šiek tiek dvejoda- 
ma, tada pasisveikindama kilstelėjo ranką, bet greitai 
nuleido, lyg suabejojusi, ar taip reikėjo pasielgti. 

Izabelė vėl nuleido akis į laikraštį. Jautėsi rames- 
nė — jos pamatė viena kitą, kaip priklauso pasisvei- 
kino, ir viskas, dabar galės išsiskirti kas sau. Kita ver- 
tus, jei turėtų pakankamai drąsos, būtų priėjusi prie 

poros staliuko ir pasakiusi Rouz, kad ją suklaidino. 
Tada prisipažintų, ko iš tikrųjų aną kartą buvo at- 
ėjusi. Papasakotų visą tiesą — ką žino pati, neįprastus 
Iano patyrimus, ir paliktų jiems nuspręsti, ką su tuo 
daryti. O kas dėl pareigos visuomenei, tai paskatintų 
Ianą pranešti viską policijai. Ir būtų baigta su visa šita 
istorija. Bet Izabelė taip nepasielgė, ir liko įsipainio- 
jusi į situaciją, kuri kėlė vis didesnį moralinį nepasi- 
tenkinimą. 

Ji vėl pakėlė akis į porą. Gremas palinkęs kažką 
sakė Rouz —- kažką svarbaus ir pikto. Rouz klausėsi, 
bet tuo pat metu purtė galvą. Gremas vis aiškiau reiš- 
kė emocijas. Izabelė matė, kaip jis ištiesė pirštą ir ėmė 
juo belsti į stalą, taip lyg pabrėždamas savo žodžius. 
pinu žvilgsniu. Izabelė pasijuto taip, lyg būtų išties 
užpulta — triuškinanti neapykantos ir paniekos ban- 
ga, atslinkusi iki jos, tiesiog prislėgė. 

Jis pakilo, pasiėmė švarką ir nuėjo. Rouz kurį laiką 
stebėjo. Pati jau buvo besistojanti, bet vėl susmuko 
kėdėje. Kai Gremas galiausiai dingo už parduotuvės 
durų, ji pakėlė savo puodelį ir priėjo prie Izabelės sta- 
liuko. 

— Neprieštarausit, — paklausė ji, - jeigu prisėsiu ša- 
lia? — Savo puodelį ji pastatė ant stalo, šalia Corriere 
della Sera. - Ar prisimenate mane? Rouz Makloid. 


Jūs buvote atėjusi į mano namus. 

Izabelė gestu parodė moteriai prisėsti greta. 

— Prašom, prisėskit. Žinoma, kad jus prisimenu. 
Norėjau atsiprašyti už... 

Rouz ją pertraukė. 

— Liaukitės. Tai aš turėčiau atsiprašinėti dėl to, kas 
nutiko. Gremas buvo labai šiurkštus, kai jūs atėjot... 
Nereikėjo jam taip kalbėti. Labai ant jo dėl šito pykau. 

Izabelė to nesitikėjo. 

— Jis turėjo visišką teisę ant manęs pykti, — tarė ji. — 
Šitaip įsiveržiau į jūsų namus ir prišnekėjau dalykų, 
kurie, na... buvo netiesa. 

Rouz susiraukė. Izabelė pastebėjo išsišovusius 
skruostikaulius ir subtilius jos veido bruožus. Ji buvo 
dar patrauklesnė moteris, nei Izabelei pasirodė, kai jos 
susitiko pirmą kartą. Kažko tas veidas turėjo, gal šird- 
gėlos... Kenčiančio žmogaus veidas tam tikra prasme 
atrodo labai ramus. Jis nesikeičia — atspindi tik vieną 
vienintelį jausmą. 

— Netiesa? — pakartojo Rouz. 

Izabelė atsiduso. 

— Aš nesu aiškiaregė. Tai buvo visiška nesąmonė. 
Planavau jums papasakoti visai ką kita, bet paskui su- 
panikavau ir sukūriau šitą kvailą istoriją. - Ji nutilo. 
Buvo matyti, kad šitas prisipažinimas liko ne visai su- 
prastas. 

— Tada kodėl jūs sakėte... - Rouz negalėjo baigti 
sakinio. Buvo gerai matyti, kaip ji nusivylė. 

Izabelė galiausiai apsisprendė. Visą šitą kvailą si- 
tuaciją reikia skubiai užbaigti. Grįžti prie tiesos ir 
protingų poelgių, baigti šitą juokingą laiko gaišimą 
tauškiant apie paranormalius reiškinius. 

— Teks jums papasakoti gana keistą istoriją, — pra- 
dėjo ji. - Bijau, kad ne visai vykusiai išsisukau, bet 
turbūt galiu pasakyti, kad nuo pat pradžių buvau ve- 
dama gerų ketinimų. 

Rouz pažvelgė į ją. Nusivylimas pamažu virto ne- 
pasitikėjimu. 

— Nesu tuo tikra, — tarė ji ir jau norėjo stotis. Iza- 
belė ištiesė ranką, norėdama ją sustabdyti. 

— Prašau, išklausykite, - pasakė ji. - Žinau, kad 
jums viskas gali pasirodyti tiesiog neįtikėtina, bet pra- 
šau išklausyti... 

Rouz vėl atsisėdo. 

— Gerai, — šaltai tarė. — Kalbėkit, kad ir ką turit pa- 
sakyti. 

— Tai prasidėjo šičia, - pasakė Izabelė, rodydama į 
gretimą staliuką. — Kurį laiką čia dirbau, kol mano 
dukterėčia buvo išvažiavusi. Kartą įsišnekėjau su vie- 
nu žmogumi, atėjusiu papietauti. Jis man papasakojo, 
kad jam neseniai buvo persodinta širdis. — Ji nutilo, 
norėdama pamatyti, kaip paminėta persodinta širdis 
paveiks Rouz. Bet ji nerodė jokių emocijų. 

— Po to sutikau tą vyrą dar kartą, — tęsė ji. — Iš tie- 


sų labai protingas žmogus. Racionalus ir šalto pro- 

to — psichologas, tiesą sakant. Mudu kalbėjomės apie 
tos operacijos padarinius, o vienas iš jų pasirodė labai 
neįprastas. 

Rouz, iki tol mandagiai klausiusi pasakojimo, da- 
bar gūžtelėjo pečiais. 

— Nesuprantu, kaip tai susiję su mano sūnumi. At- 
virai kalbant, nenutuokiu, kur link jūs sukate. 

Izabelė sumišusi pažvelgė į ją. 

— Bet jūsų sūnus buvo donoras. Tas vyras, su ku- 
riuo kalbėjausi, turi jo širdį. 

Rouz nedvejodama atsakė: 

— Jūs kažkur labai suklydote. Nemanau, kad tai 
kaip nors su mumis susiję. Kodėl sakote, kad mano 
sūnus buvo donoras? Ką, po galais, jūs čia šnekate? 

Kurį laiką Izabelė buvo per daug sutrikusi, kad ką 
nors pasakytų. Tada, matydama nervingą Rouz sumi- 
šimą, atsargiai tęsė: 

— Jūsų sūnus buvo širdies donoras. Jo širdį persodi- 
no lanui. Iš čia vežė net į Glazgą. 

— Mano sūnus nebuvo joks donoras, - užsidegusi 
tarė Rouz. - Manau, kad jūs gerokai susipainiojot, 
panele... Dalhausi, teisingai? 

Izabelė buvo tokia sutrikusi, kad-sugebėjo išspaus- 
ti tik: 

— Ar jūs tuo įsitikinusi? 

— Aišku, kad įsitikinusi, - rimtai susierzinusi at- 
sakė Rouz. - Jei mano sūnus būtų buvęs donoras, 

mūsų būtų paklausę, ar ne? Niekas nieko mums nesa- 
kė. Niekas... - kalbėdama ji net sudrebėjo. - Niekas 
neėmė jo širdies. 

Kelias minutes abi moterys tylėjo. Rouz priekaiš- 
tingai žvelgė į Izabelę, o ji sėdėjo įbedusi akis į stalą. 

— Regis, baisiai apsirikau, - galiausiai drebančiu 
balsu tarė ji. - Neturėjau daryti skubotų išvadų. Iš 
tiesų labai atsiprašau už sukeltą rūpestį, aš... Aš iš tie- 
sų nė nenumaniau. 

Rouz atsiduso. 

— Ką gi, nieko labai baisaus nenutiko, — tarė ji. 
Tačiau nebuvo panašu, kad viską taip ir paliks. — 
Man labai gaila, bet turėsit nuvilti savo draugą. Mes 
su jo operacija niekaip nesusiję. Neturim ničnieko 
bendro. 

Izabelė susikrimtusi linktelėjo. 

- Iš tiesų labai blogai dėl visko jaučiuosi. Šitaip 
įsiveržiau nė nepatikrinusi, ar tai, ką turiu pasakyti, 
teisinga... 

— Tiesiog pamirškim viską, — tarė Rouz. - Šiek tiek 
painiavos, ir tiek. 

Daugiau nebeliko, ką pasakyti. Rouz tylėdama at- 
sistojo, linktelėjo Izabelei ir išėjo. Eidama neatsisuko 
atgal, nesivargino pažiūrėti. O Izabelė, sulanksčiusi 
laikraštį, nunešė savo puodelį atgal prie kasos. 

— Kas čia nutiko? — susidomėjo Ketė, galva moste- 
lėdama durų pusėn. — Kas ta moteris? 

— Vienas didelis nesusipratimas, — atsakė Izabelė. — 
Gera pamoka man. Dėl savybės prieiti netinkamas 
išvadas. Kelti prielaidas. Kištis. Štai kas nutiko. 

— Ar ne per daug save grauži? —- paklausė Ketė. Ji 
buvo pratusi prie savikritiškų Izabelės pastabų ir ne- 
retų moralinių ginčų su savimi — ir su dar kuo nors, 
kas buvo pakankamai arti, kad išgirstų. Bet nusivyli- 
mas tetos balse šįkart buvo didesnis nei visada. 

— Tai mano bėda, - tarė Izabelė. - Nesu sau pakan- 
kamai griežta. Turiu liautis maniusi, kad jei tik kas 
man pasipasakoja, privalau imtis spręsti jo proble- 
mas. Ką gi, jau užtenka. Daugiau to nebebus. 

— Ar tikrai? —- paklausė Ketė.- Ar tikrai taip 
manai? 

Prieš atsakydama Izabelė dvejojo, bet neilgai. Tada 
tarė: 

— Ne. Ne, nemanau. Bet aš pasistengsiu. 

Ketė prapliupo juoktis, o Edis, nugirdęs pokalbį, 
pažvelgė į Izabelę ir sugavo jos žvilgsnį. 

— Jūs labai miela tokia, kokia esate, - sumurmėjo 
vaikinas. — Nesikeiskit. 


Bet Izabelė neišgirdo, ką jis pasakė. 

ES Ai EC į Tomaso Bi si grįžusi 

/ namo Izabelė ant stalo rado raštelį. Jis buvo 
užrašytas ant vienos iš tokių kortelių, kurias Izabelė 
naudodavo pasižymėti kai kurias vietas rankraščiuose 
ir panašiai. Jai nepatiko, kad namų šeimininkė kor- 
teles naudoja tokiam tikslui - pakaktų ir paprastos 
popieriaus skiautės, — bet galiausiai nutarė dėl to ne- 
besiginčyti. Greis buvo labai jautri, ir net menkiausią 
pasiūlymą galėjo suprasti kaip aršią kritiką. 

Skambino labai įdomus vyras, rašė Greis. Tomas 
kažkoks. Užsienietis. Sakė, kad paskambins apie trečią. 
Dar neteko šitaip su niekuo kalbėtis. Bet būkit atsargi. 

Greis dar nebuvo išėjusi, tvarkėsi kažkur viršuje. 
Išgirdusi, kad Izabelė grįžo, nulipo laiptais žemyn ir 
įkišo galvą į kabinetą. 

— Matėt raštelį? 

Izabelė linktelėjo. 

— Ačiū. To vyro vardas Tomaso. Jis italas. 

— Man patiko jo balsas, - šyptelėjo Greis. 

— Taip, jis labai... - Izabelė truputį pagalvojo. — 
Na, turbūt jam apibūdinti yra tik vienas žodis. Sek- 
sualus. 

— Sėkmės, - palinkėjo Greis. 

Izabelė nusišypsojo. 

— Na, - dvejodama nutęsė ji. - Nežinau. Galbūt. 

Greis plačiai atvėrė duris ir įėjo vidun. 

— Na jau, nenuleiskit taip greitai rankų! Nema- 
tau nė vienos priežasties, kodėl negalėtumėt susi- 
rasti draugo. Jūs — labai patraukli moteris. Patinka 
vyrams. Tikrai. Jiems patinka su jumis kalbėtis. Pati 
mačiau. 

— Gal jiems ir patinka su manim kalbėtis, — atsi- 
duso Izabelė. - Bet tai ir viskas. Manyčiau, jie ma- 
nęs bijo. Vyrai nemėgsta moterų, kurios per daug 
galvoja. 

— Nemanau, kad jūs teisi, - kiek pagalvojusi tarė 
Greis. - Kai kurie vyrai gal ir tokie, bet juk yra iš- 
imčių! Pažiūrėkit į Džeimį. Tikrai, pažiūrėkit į jį. Jis 
dievina net žemę, kuria jūs vaikštot. Galiu tai iš už 
kilometro pamatyti. — Ji nutilo, paskui dar pridūrė: — 
Kaip gaila, kad jis dar tik berniukas. 

Izabelė pasisuko ir nužingsniavo prie lango, įsižiū- 
rėjo į sodą. Jai pasidarė truputį gėda dėl to, kur pa- 
krypo pokalbis. Ji galėjo lengva širdim diskutuoti apie 

vyrus apskritai, bet negalėjo taip kalbėti apie Džeimį. 
Per daug opi tema, per daug pavojinga. 

— O kaipgi jūs, Greis? Kaip vyrai jūsų gyvenime? 

Jiedvi apie tai dar niekada nesikalbėjo, ir Izabelė 
sunerimo, kokia galėtų būti namų šeimininkės reak- 
cija. Ji atsisuko ir su palengvėjimu pamatė, kad Greis 
dėl tokio klausimo neįsižeidė. Tada nutarė kalbėti 
konkrečiau. 

— Kažkada man sakėt, kad spiritistų susirinkimuo- 
se susipažinot su vienu vyru. Prisimenat? 

Greis nuo stalo paėmė pieštuką ir ėmė jį abejingai 
apžiūrinėti. 

— Aš taip sakiau? Na taip, gal ir sutikau... 

— Taip, — tarė Izabelė. - Pasakojot man apie jį. Ma- 
nau, mačiau tą vyrą susirinkime, kai buvom kartu. 
Tas, kuris sėdėjo už mūsų, - žavus vyras, kurio žmo- 
na mirė. Ten buvo jis, ar ne? 

Greis dar labiau susidomėjo pieštuku. 

— Galbūt. 

— O! Na, aš ir pamaniau, kad jis visai mielas. Ir jūs 
jam tikrai patinkat. Šitą galiu pasakyti. 

— Su juo lengva bendrauti, — tarė Greis. — Vienas iš 
tų vyrų, kurie visada išklauso. Man tai labai patinka. 
Tikras džentelmenas. 

— Taigi, — pritarė Izabelė. - Džentelmenas. Štai kur 


geras žodis, ar ne? Visi šiais laikais jo lyg ir gėdijasi, 

nežinia kodėl. Laiko snobišku žodžiu, kaip manot? 
Ar tiesa? 

Greis padėjo pieštuką atgal ant stalo. 

— Galbūt, - atsakė ji. - Bet man taip neatrodo. Juk 
džentelmenų būna visokių. Ir visai nesvarbu, kas jie 
ar iš kur. Tiesiog džentelmenai. Jais galima pasitikėti. 

Taigi, pamanė Izabelė. O paskui gauni tokį vyrą 
kaip Džonas Liamoras. Ir suvoki, ar bent jau turėtum 
suprasti, kad jis — tikrai ne džentelmenas. Ir Izabelė 
tai žinojo, bet nekreipė dėmesio, nes tų, kurie nė iš 
tolo nepanašūs į džentelmenus, tiesiog negali teisin- 
gai įvertinti. Tampa nebesvarbu. Tačiau dabar Izabelė 
nebenorėjo galvoti apie Džoną Liamorą. Ji suprato, 
kad laikas užgydo žaizdas, todėl tas vyras kuo toliau, 
tuo labiau tolo nuo jos. Ir jai patiko šitas jausmas — ty- 
liai pamiršti. Jis tapo beveik svetimas, tiesiog žmogus, 
apie kurį galima galvoti be širdgėlos ar ilgesio. 

Izabelė pažvelgė į Greis. Jeigu pokalbis pasisuktų 
ne ta linkme ir ji nebenorėtų apie tai kalbėtis, papras- 
čiausiai prisimintų, kad turi dar ką nors padaryti ir 
išeitų. Kartais taip atsitikdavo, kai jiedvi dėl ko nors 
smarkiai susiginčydavo ir nė viena nenorėdavo nusi- 
leisti; tada būtinai prireikdavo ką nors išlyginti arba 
atsirasdavo koks nors skubus darbas kitame aukšte. 
Bet dabar Greis neatrodė nusiteikusi nutraukti pokal- 


bį, taigi Izabelė tęsė: 

— Suprantama, tas vyras gali patikti ne tik jums. — 
Ji stengėsi tokią pastabą išsakyti kuo nerūpestingiau, 
bet ne visai pavyko, ir Greis tai pastebėjo. Ji griežtai 
pažvelgė į Izabelę. 

— Kodėl taip sakote? 

Izabelė sunkiai nurijo seilę. Kaip viską tinkamai 
paaiškinti? 

— Man pasirodė, kad ta aiškiaregė juo susidomėju- 
si. Bent jau tikrai jį nuolat stebi. Per arbatos gėrimą 
po seanso... 

— Ji dažnai žiūri į žmones, - užginčijo Greis. - Taip 
jie bendrauja. Turi užmegzti ryšį su žmonėmis, kad su 
jais galėtų susisiekti dvasios iš anapus. 

Izabelė susimąstė. Greis atrodė ištikima tai aiškia- 
regei — to ir buvo galima tikėtis. 

— Bet - prašau mane pataisyti, jei klystu — argi ta 
žinutė, kad kažkieno žmona susirūpinusi dėl netinka- 
mos pažinties, buvo skirta ne jūsų draugui? Nejaugi 
nematėte jo reakcijos? 

Greis kietai sučiaupė lūpas. 

— Aš nežiūrėjau. 

— Na, o aš žiūrėjau, — tarė Izabelė. - Ir galiu pa- 
sakyti, kad jis buvo įsitikinęs, jog žinutė skirta bū- 
tent jam. Atrodė, lyg būtų gavęs per veidą šlapiu 
skuduru. 


Greis šniurkštelėjo nosimi. 

— Nežinau... Kai kurios žinutės būna gana abstrak- 
čios. Toji galėjo būti skirta bet kam. Dauguma su- 
sirinkimus lankančių vyrų, žinokit, yra netekę savo 
žmonų. Jis ne vienintelis toks. 

Izabelė išpūtė akis. Jos namų šeimininkė tikrai 
nepaprasta, pamanė. Ji visada sakydavo, ką galvoja, 
buvo be galo sąžininga ir tiesiog neturėjo laiko veid- 
mainiauti. Ber kai imdavo neigti tai, kas savaime aiš- 
ku, tai darydavo su erzinančiu atkaklumu. 

— Greis, — tarė Izabelė. - Nenorėjau to sakyti, bet 
jūs mane verčiat. Man pasirodė, kad aiškiaregė žiūrė- 
jo tik į tą vyrą. Tiesiog rijo akimis. Na, įsivaizduokit, 
kad pati esat aiškiaregė ir pastebit, kad jums patin- 
kantis vyras kiek per artimai susibičiuliavo su kita 
moterimi. Ką darot? Staiga su jumis susisiekia miru- 
si jo žmona ir —- kokia staigmena! — pasako jam, kad 
pasirinko netinkamą žmogų. Kadangi jis mano, kad 
tai kalba jo žmona, perspėjimą labai rimtai priima. Ir 
viskas, romano pabaiga... Nesmagu taip sakyti, Greis, 
bet galimo jūsų romano pabaiga. 

Kol Izabelė kalbėjo, Greis klausėsi nė nemirkčioda- 
ma. Po to vėl pasiėmė pieštuką ir ėmė jį švelniai sukti 
tarp pirštų. Ir staiga nusikvatojo. 

— O kas, jei žmona teisi? Jeigu aš tikrai jam netin- 
kama? Kas tada? 

Izabelė stengėsi galvoti greitai. Tokia analizė, dėl 
kurios ji buvo visiškai tikra, pagrįsta prielaida, kad 

aiškiaregė viską išgalvojo. Izabelei atrodė neįtikėti- 
na, kad galima kokiu nors būdu susisiekti su mirusia 
žmona, taigi ji mąstė taip. Bet jeigu tikėtų, kaip ir 
Greis, kad žinutė yra tikra, galima prieiti visiškai ki- 
tokią išvadą. 

— Jeigu tuo tikit, — tarė ji, - tuomet tikriausiai liau- 
sitės susitikinėję. 

— Būtent, — pasakė Greis. 

Izabelė sutriko. Dauguma moterų taip papras- 
tai neatiduotų vyro kitai moteriai, be jokios kovos. 
O Greis atrodė pasiruošusi nusileisti. 

— Stebiuosi, kad taip lengvai pasiduodate, — tarė 
ji. - Man atrodo, ta moteris griebėsi pigaus triuko, o 
jūs leidžiat jai laimėti. 

— Aš su tuo nesutinku, - atsakė Greis. — Va taip... — 
ji pažvelgė į laikrodį ir nusisuko. Vadinasi, pokalbis 
baigtas. — Darbas nelaukia, — tarė ji. - O kaip jūsų? 
Ar Apžvalga jau baigta? 

Izabelė taip pat pakilo. 

— Ji niekada nebūna baigta, - atsiduso. — Sizifo 
darbas, ne kitaip. Stumiu savo akmenį į kalną, o jis 
vis nurieda žemyn. 

— Visų darbas toks pats, — tarė Greis. — Aš vis valau 
ir šveičiu, o daiktai vėl išsitepa ir juos reikia plauti iš 
naujo. Jūs išspausdinat vieną žurnalo numerį, ir vėl 
reikia ruošti kitą. Net karalienės darbas panašus. Ji 
atidaro vieną tiltą, o po to pastatomas naujas. Pasi- 

rašo vieną įstatymą, parengiamas kitas. — Ji atsiduso, 
lyg prislėgta karališkojo darbo naštos. 

— Visas gyvenimas — darbas, — tarė Izabelė. 

Greis, pakėlusi nuo grindų popieriaus lapą, link- 
telėjo. 

— Atidžiai apžiūrėk lelijas laukų, - perskaitė ji, 
J0s nei... 

— Vargsta, nei skuba, — pratęsė Izabelė. 

— Teisingai. — Greis skaitė toliau: — /r net Saliamo- 
nas savo didybėj nebuvo toks puošnus kaip jos. 

— Saliamonas, — sumurmėjo panosėj Izabelė. - Kaip 
manot, kaip atrodė ta jo didybė? Auksiniai papuoša- 
lai ir panašiai? | 

Greis apžiūrinėjo popierių, pakeltą nuo žemės. Tai 
buvo puslapis, iškritęs iš vieno rankraščio — kažkas 
apie sielvartą ir netektį. Jis niekada nebebus grąžintas 
ten, kur buvo, prie kitų lapų, pamanė ji, padėdama 
popierių ant stalo. 

— Tikriausiai. Sunkūs drabužiai, papuošti daugybe 
aukso. Tuose kraštuose labai karšta. Baisiai nepato- 
gu. Ar matėt Marijos, Škotijos karalienės, portretus? 
Kaip jai turėjo būti karšta ir nepatogu su tomis suk- 
nelėmis... Ir net dezodorantų nebuvo. 

— Bet visi sėdėjo toje pačioje valtyje, - šyptelėjo 
Izabelė. - Manau, niekas nė nepastebėdavo. 

Ji nutilo, prisiminusi savo kelionę į Rusiją prieš 
pat žlungant komunistų režimui, kai parduotuvėse 

buvo taip tuščia, kad net aidėdavo. Važiavo Maskvos 
metro per patį piką, ir negalima buvo nepastebėti, 
kaip čia trūksta muilo ir dezodoranto... Ji pastebėjo, 
o rusai? 

— Netoli mano dėdės namų Kelse gyveno vienas la- 
bai senas vyras, — tarė Greis. - Kai buvau dar maža, 
kurį laiką gyvenau pas dėdę ir tetą, todėl jį atsimenu. 
Jis mėgdavo sėdėti prie savo namuko lauko durų ir 
spoksoti į laukus. Žmonės sakė, kad jam jau daugiau 
nei devyniasdešimt aštuoneri ir kad jis nesiprausęs 
nuo tada, kai prieš dvidešimt metų jo namuke sugedo 
karšto vandens sistema. Pats tvirtino, kad tai paaiški- 
na jo ilgaamžiškumą. 

— Nesąmonė, - prunkštelėjo Izabelė, bet iš karto 
susimąstė: ar tikrai? Juk yra ir draugiškų bakterijų. 
Mažučių padarėlių kolonijos, gyvenančios harmo- 
nijoje su savo šeimininkais, pasiruošusios kovoti su 
tikrais įsibrovėliais — infekcijomis. O mes, kiekvieną 
kartą prausdamiesi, praretinam jų gretas, nuplaunam 
jų miestus, dinastijas, kultūras... Taigi Izabelė atsiėmė 
savo žodžius: 

— Na, gal ir ne visai nesąmonė. 

Tačiau Greis jau buvo išėjusi. 

Tomaso paskambino vėliau, :ą pačią popietę, ir pa- 
kvietė Izabelę papietauti. Paaiškinęs, kad skambino ir 


anksčiau, atsiprašė, kad paliko tokią trumpą žinutę, 

ir pasiteiravo, ar ji tą vakarą laisva. Izabelė prisiminė 
vieną savo draugę, kuri niekada nepriimdavo kvieti- 
mo tą pačią dieną, nes tai, jos nuomone, reiškia, kad 
daugiau neturi ką veikti. Išdidumas, galintis atimti 
visą malonumą. Izabelė tokio nusistatymo neturėjo, 
todėl iš karto sutiko. 

Tomaso pasirinko žuvies restoraną Leite, miesto 
uoste. Jis buvo įsikūręs nedideliame akmeniniame 
pastate, kuriame anksčiau gyveno žvejai, su vaizdu 
į akmenimis grįstą gatvę ir įlanką. Dėl ilgomis len- 
tomis iškaltų grindų, languotų staltiesių ir didelės 
lentos, ant kurios spalvota kreida rašomi ypatingieji 
dienos patiekalai, restoranas sudarė prancūziško bist- 
ro įvaizdį. Tomaso apsidairė ir tarsi atsiprašinėdamas 
pažvelgė į Izabelę. 

— Man šitą vietą rekomendavo viešbutyje, - su- 
šnibždėjo jis. - Tikiuosi, viskas bus gerai. 

Kai jis pasilenkė tai pasakyti, lengvai dvelktelėjo 
odekolonu — brangus, aštrokas kvapas Izabelei pri- 
minė blizgančius žurnalus, kuriuose patrynus puslapį 
galima pauostyti reklamuojamus kvepalus. 

Izabelei pasirodė, kad Tomaso pratęs prie ko nors 
ištaigingesnio; pats atrodė toks elegantiškas su savo 
pagal užsakymą siūtu švarku ir brangiais itališkais 
batais. 


— Čia puiku, - tarė ji. — Visi žino šitą vietą. 

Tokie žodžiai jį, matyt, nuramino. Jis vėl smalsiai 
apsidairė. 

— Nelengva būti toli nuo namų, - pasakė. - Jei bū- 
tume Bolonijoje ar net Milane, žinočiau, kur jus nu- 
sivesti. Užsienyje esi labiau pažeidžiamas. 

— Nepanašu, kad esate pažeidžiamas, — tarė Izabe- 
lė, bet iš karto pasigailėjo, nes Tomaso gudriai į ją 
pažvelgė. 

— Bet juk jūs manęs visai nepažįstate. Iš kur galite 
žinoti? 

Izabelė pažvelgė į jį, pastebėdama tai, kas anksčiau 
praslydo pro akis — šilkinis kaklaraištis, tvarkinga, 
lyg iškrakmolyta, akinamai balta marškinių apykak- 
lė, tobulai sušukuoti šokolado spalvos plaukai, nė 
sruogelės ne vietoje. Tokius kaip jis Izabelė vadinda- 
vo „klasikinių šokių mokytojais“, ir paprastai su taip 
atrodančiu vaikinu net nepradėdavo bendrauti, nes 
dabitiška išorė parodo vidinę tuštybę. Tačiau dabar 
dėl kažkokios nesuprantamos priežasties ją tai suža- 
vėjo. Suprato tai vos įėjusi į šitą restoraną — širdyje 
sukirbėjo pasididžiavimas, kad ji su tokiu vyru. No- 
rėjo, kad kiti matytų juos kartu. Izabelė pamanė, kad 
visi šitaip jaučiasi gražių žmonių kompanijoje ir todėl 
jos siekia. Grožis, žavesys, seksualumas persiduoda ir 
kitiems, esantiems šalia. 

Padavėjas parodė jų staliuką, visai šalia lango. Iza- 
belė atsisėdo ir nužvelgė kitus lankytojus. Moteris, 


216 


sėdinti už dviejų staliukų, kuri susidomėjusi stebėjo 
ją ir Tomaso, nusisuko, nenorėdama įžūliai spoksoti, 
bet dabar vėl atsisuko. Izabelė ją pažino, tik niekaip 
negalėjo prisiminti, iš kur. Moterys nusišypsojo vie- 
na kitai. 

Tomaso žvilgrelėjo į tą pusę. 

— Jūsų draugai? 

— Draugai, kurių iš tiesų nepažįstu, - šyptelėjo Iza- 
belė. — Toks jau šitas miestas. Nelabai didelis. 

— Man tai patinka, — tarė Tomaso. — Jaučiuosi, lyg 
būčiau Sienoje ar panašiai. Bet daug įdomiau - bent 
jau man. Škotija labai puiki šalis. 

— Turi savo žavesio, — pritarė Izabelė. 

Prie jų priėjo padavėjas ir padavė valgiaraščius. 
Jaunas vaikinas, galbūt studentas, neįsimintinų veido 
bruožų ir su plačia šypsena. Iš pradžių jis nusišypso- 
jo Izabelei, tada Tomaso. Šis pakėlė akis į padavėją, 
ir Izabelei pasirodė, kad juodu persimetė kažkokiais 
keistais žvilgsniais, akyse lyg blykstelėjo supratimas. 
O gal ne? Ji pažvelgė Tomaso į akis. Jis trumpai pa- 
vartė valgiaraštį, paskui vėl atsisuko į padavėją. 

Tomaso paklausė, ar Izabelė negalėtų ko nors re- 
komenduoti, bet ji neišgirdo. Įsigilinusi į valgiaraštį, 
mąstė apie tai, ką neseniai pastebėjo, jeigu ten kažkas 
buvo. Tomaso pakartojo klausimą: 

— Gal galėtumėt ką nors rekomenduoti? Matot, 
nelabai pažįstu tuos škotiškus patiekalus... 

Izabelė pakėlė akis. 

— Galiu pasiūlyti sąžiningumo, — tarė ji. — Ir geru- 
mo. Abiejų. Galiu pasiūlyti abiejų. 

Padavėjas kaip užsuktas puolė rašyti. Rankose laikė 
užrašų knygutę, bet staiga iš nuostabos prispaudė ją 
prie krūtinės. Tomaso nežymiai krestelėjo galvą, lyg 
trūktelėtas už nematomos virvutės. Tada padavėjas 
ėmė kvatotis, ranka prisidengdamas burną. 

— Šį vakarą to valgiaraštyje nėra, - pasakė tramdy- 
damas juoką. — Nelabai... - Staiga sumišęs nutilo. 

Izabelė kaltai šyptelėjo. 

— Atleiskit. Tai buvo labai nerimta. Nežinau, kodėl 
taip pasakiau. 

Tomaso atrodė sutrikęs. Jis pasisuko į padavėją ir 
paklausė, ką pasiūlytų tas. Izabelė vėl įkišo nosį į val- 
giaraštį. Nebuvo tikra, kas paskatino tokius žodžius. 
Galbūt pati keista situacija — ji pietavo su vyru, ku- 
ris anksčiau mergino jos dukterėčią, nors buvo to- 
kio amžiaus kaip Izabelė; vyru, kuris toks apsukrus 
ir elegantiškas ir kuris nustebino pagarbiu žvilgsniu, 
mestu į padavėją. Ir vis dėlto niekas nepateisino tokio 
šiurkštumo ar nevykusio bandymo pajuokauti. 

Pakėlusi galvą nuo valgiaraščio, Izabelė pasiūlė, ką 
būtų galima užsisakyti. Padavėjas, vis dar gerokai su- 
mišęs, pritarė pasirinkimui, Tomaso irgi neprieštara- 
vo. Italo išrinkto baltojo vyno butelis greitai atsirado 
ant stalo, ir padavėjas pripildė taures. 

Nesmagus atsitikimas greitai pasimiršo. Tomaso 
įsišnekėjo apie Edinburge praleistą dieną ir planus 
nuvykti į Glenkojų. 

— Ar Ketė važiuos kartu? — pasidomėjo Izabelė. Ji 
jau žinojo atsakymą, bet nutarė vis tiek paklausti. 

Tomaso nusuko akis į savo taurę, ir moteris supra- 
to, kad tai jau išdidumo reikalas; dabar jis buvo at- 
stumtas gerbėjas — švelniai ir, be abejonės, su humo- 
ru, bet vis tiek atstumtas. 

— Ne, nevažiuos, — atsakė jis. — Juk turi rūpintis 
verslu, negali visko taip palikti. — Jis gurkštelėjo vyno. 
Tada, jau nušvitusiu veidu, lyg ką tik į galvą šovus 
genialiai idėjai, paklausė: — Bet gal jūs sutiktumėt pa- 
laikyti man kompaniją? „Bugatti“ yra dvi vietos. Ne 
pats patogiausias automobilis, bet labai gražus. 

Izabelė pasistengė neparodyti abejonės. 

— Į Glenkojų? 

— Ir toliau, — atsakė Tomaso, ranka ore nubrėžda- 
mas kelią. —- Važiuotume iki tos didelės salos, kaip ten 
ją... Skajaus? O tada... dar tiek daug visko yra. Škoti- 
joje tiek daug visko. 

— O kuriam laikui reikėtų išvažiuoti? 

— Savaitei? — gūžtelėjo jis. - Dešimčiai dienų? Jei 
neištrūksite tokiam ilgam laikui, galima ir trumpiau. 
Penkioms dienoms? 

Izabelė atsakė ne iš karto. Paskutinį kartą taip iš- 
važiuoti ją pakvietė Džonas Liamoras, į Airiją; tada 

jiedu keltu plaukė į Korką. Bet tai buvo kitame gyve- 
nime, pamanė ji, ar bent jau beveik kitame; o dabar 
štai, ji sėdi restorane Edinburge su vyru, kurio beveik 
nepažįsta, ir jis kviečia kažkur išvažiuoti. 

Ji pakėlė savo vyno taurę. 

— Mudu vos vienas kitą pažįstame, — tarė ji. 

— Ir dėl to viskas būtų panašu į nuotykį, — greitai 
atsakė jis. — Bet jei manote... 

— Ne, — pertraukė Izabelė. — Aš taip nemanau. Tie- 
siog dabar viską taip mesti ir išvažiuoti... 

Jis ištiesė ranką ir palietė jai riešą, labai trumpai, po 
to ją patraukė. 

— Bet dėl to viskas būtų tik dar įdomiau. 

Izabelė giliai įkvėpė. 

— Leiskit man apie tai pagalvoti, — tarė ji. - Man 
reikia pagalvoti. 

Toks atsakymas Tomaso, regis, patenkino. Jis atsi- 
lošė kėdėje ir nusišypsojo. 

— Būtinai pagalvokit, — tarė. — Aš nelabai skubu iš- 
vykti iš Edinburgo. Man šis miestas labai... kaip čia 
tiksliau pasakius... palankus. Ar teisingai kalbu? 

Izabelė linktelėjo: 

— Netoli tiesos. 

Ji pasuko ant stalo padėtą šakutę, kad ji gulėtų ly- 
giagrečiai su peiliu. Gal ir smulkmena, bet čia negali- 
ma daryti jokių nuolaidų. Tvarka prasideda nuo stalo 
įrankių. 

Tomaso žiūrėjo į Izabelę, lyg laukdamas, kad ji ką 
pasakytų. Na, nutarė ji, aš galiu paklausti. 

— Atrodo, kad visai neskubat grįžti į Italiją, — tarė 
ji. - Gal galiu paklausti, kuo jūs užsiimate? Ar turit 
darbą, prie kurio reikės grįžti, ar... 

Tas „ar“ nuskambėjo gana dviprasmiškai, bet To- 
maso, atrodo, neėmė į galvą. 

— Šeimos verslas, — paaiškino jis. - Jame dirba daug 
žmonių, taigi neturiu ten būti visą laiką. 

— O koks tai verslas? — Izabelė buvo pasirengusi iš- 
girsti išsisukinėjimus, bet kažkodėl dabar, kalbantis 
akis į akį, atrodė nebe taip svarbu, kuo užsiėmė jis ar 
ta kompanija. Veidelis dailus / nebaudžiamas bus - žo- 
džiai patys atėjo į galvą, ir visai neblogi, pamanė ji. 

— Gaminam batus, - atsakė Tomaso. — Daugiausia 
moteriškus. 

— Kur? — paklausė Izabelė. Uždavusi klausimą, su- 
prato, kaip tai nemandagu ir netgi šiurkštu. Tačiau 
italui toks egzaminavimas, atrodė, nė motais. 

— Turime dvi gamyklas. Vieną pietuose, o kitą Mi- 
lane. Visos idėjos ateina iš Milano. 

— A, taip, — tarė Izabelė. - Ketė man pasakojo apie 
batus. Dabar prisimenu. 

Tomaso linktelėjo. 

— Ji sutiko daug mano šeimos narių per vestuves. 


Ten mes ir susipažinome. Viename iš vakarėlių. 

— Ar tada ir nusprendėte atvažiuoti į Škotiją su ja 
susitikti? 

Tomaso dešinė ranka nuslydo prie kairės švarko 
rankovės, pirštai suspaudė kraštą. Izabelė pastebėjo 
dailiai survarkytus nagus. Škotijoje nėra vyrų, kurie 
darosi manikiūrą, pamanė ji. 

— Tada ir nusprendžiau atvažiuoti į Škotiją, — pri- 
tarė jis. - Turiu čia keletą reikalų. Šeimos reikalų. 
Taip pat tikėjausi, kad galėsiu daugiau pabendrauti 
su Kete. Nesitikėjau, kad ji bus tokia užsiėmusi. 

— Galbūt ji mano, kad esat jai kiek per senas, — tarė 
Izabelė, o pati sau pagalvojo: „Šeimos reikalai“... Ką 
jis tuo norėjo pasakyti? Mafijos reikalai? 

Tomaso ne iš karto atsakė. Nuleidęs akis į lėkštę, 
pirštu nubraukė įsivaizduojamą trupinį. Tada pra- 
šneko: 

— Žinot, Italijoje nėra taip jau neįprasta, kad ketu- 
riasdešimties metų vyras — toks kaip aš — vestų dvi- 
dešimtmetę. — Jis ramiai pakėlė akis, atlaikydamas 
Izabelės žvilgsnį. 

— Įdomu, - atsakė ji, — nes tai nėra visai įprasta čia. 
Galbūt todėl, kad santykiams tarp žmonių svarbi ly- 
gybė. Moteris tokiomis aplinkybėmis niekada nebūtų 
lygi vyrui. 

Po šių žodžių Tomaso lengvai atsilošė, dėdamasis 
nustebęs. 

— Lygybė? O kas nori lygybės? 


2242 


— Aš noriu, pavyzdžiui. 

— Nejaugi? — paklausė jis. - Ar esate tikra? Ar ne- 
manot, kad lygybė, na... truputį nuobodoka? 

Izabelė kurį laiką mąstė. Taip, jis teisus. Lygybė yra 
nuobodi, kaip ir gerumas, jei jau apie tai gerai pagal- 
voji; Nyčė, be abejo, pritartų. Taika nuobodi, o kon- 
fliktai ir žiaurumas — įdomūs. O šitas vyras, sėdintis 
kitoje stalo pusėje, nė iš tolo nepanašus į nuobodų. 

— Taip, — galiausiai atsakė ji. - Nuobodoka. Bet aš 
tikriausiai vis tiek pasirinkčiau nuobodumą, o ne ne- 
sąžiningumą. Man labiau patiktų gyventi visuome- 
nėje, kuri teisinga visiems piliečiams, o ne tokioje, 
kur vyrauja neteisybė. Geriau gyvenčiau Švedijoje, 
negu... — Izabelei reikėjo pagalvoti. Kas nutiko toms 
bauginančioms diktatūroms? Kur jos dingo? Kritikos 
išvarginti tironai pasidavė... Bet juk dar yra vietų, kur 
išliko didžiulė turtinė ar valdžios nelygybė. Paragva- 
jus? Ji nė neįsivaizdavo. Ši šalis turėjo diktatorių, bet 
juk jį nuvertė? Ar ten vis dar išlikę didžiuliai luomų 
skirtumai? O ką jau kalbėti apie arabų šalis, kur vi- 
sokie šeichai ir princai visuomenės turtą laiko savu... 
Pasaulyje daug neteisybės, apie kurią vengiama kal- 
bėti. Vis dar egzistavo vergija, slegiančios skolos, 
priverstinė prostitucija, nelegali prekyba vaikais... 
Viskas čia, šalia, bet apie tai kalbančius balsus labai 
sunku išgirsti per įvairius menkniekius, triukšmą ir 


moralės trūkumą. 

— Negu kur? — spaudė Tomaso. - Negu Italijoje? 

— Žinoma, ne. Man labai patiktų gyventi Italijoje. 

Jis išskėtė rankas į šonus, lyg sveikinimo gestą. 

— Tai kodėl nevažiuoti? Kodėl nepersikraustyti į 
kalnus virš Florencijos, kaip daro daugelis kitų An- 
elijos damų? 

Galbūt jis norėjo, kad tokia pastaba nuskambėtų 
kaip komplimentas, o gal iš tiesų nieko svarbaus ne- 
turėjo galvoje. Bet jis pasakė „kitų Anglijos damų", 
ir Izabelė pasijuto lyg būtų viena iš tų meniškų sen- 
mergių ir ekscentrikių, kurios nuolat lankosi tokiuo- 
se miestuose kaip Fiesolė. Jis pasikvietė ją pakeliauti 
po Hailando kalnus su savo „Bugatti“, ir ji beveik 
sutiko. Būtent taip, pamanė Izabelė, jis mane įsivaiz- 
duoja — aš sudaryčiau kompaniją, būčiau gidė, žmo- 
gus, kuris tyrinėtų žemėlapį ir galėtų papasakoti apie 
Glenkojų. O man iš karto apsisuko galva pamanius, 
kad šis vyras galėtų puoselėti mano atžvilgiu kokius 
nors romantiškus jausmus... 

Prisistatė padavėjas su užkandžiu: moliuskai su 
smulkintomis raudonomis ir žaliomis paprikomis. 
Žvelgdama į lėkštę, Izabelė vos nepradėjo savęs gai- 
lėtis, paskui subarė save. Kodėl turėčiau kankintis, 
paklausė ji. Kodėl turiu visada svarstyti, kas gerai, o 
kas blogai? Kodėl negaliu kartais tiesiog imti ir su- 


vaidinti? Kas, jeigu trumpam virsčiau medžiotoja ir 

parodyčiau jam, kad esu visai ne tokia, kokią mane 
įsivaizdavo? 

Izabelė pakėlė akis. Padavėjas rankose laikė pipiri- 
nę ir siūlė jai pipirų. Tai visada erzindavo; kai kurių 
restoranų savininkai tiesiog nepasitiki klientais ir ne- 
palieka prieskonių ant stalo. Kita vertus, tai ne pada- 
vėjo kaltė, taigi Izabelė pasistengė nuvyti tą mintį. 

Ji pažvelgė kitapus staliuko. 

— Norėčiau dar pagalvoti apie jūsų pasiūlymą, — 
tarė. — Gal iki kitos savaitės? 

Izabelė stebėjo kompaniono reakciją. Tačiau jo 
išraiška mažai tesakė: ne ką daugiau už virptelėjimą 
lūpų kampučiuose šypsantis ar sublizgusias akis — 
mirktelėjimą, be abejonės, sukeltą šviesos žaismo pa- 
judinus galvą. 

| Džeimis nemėgo groti baletuose. Ten, kur 
D dėdavo muzikantai — orkestro duobėje, iš 
karto po išsikišusia scenos dalimi — šokėjų keliamas 
bildesys jį labai blaškydavo. Štai koks jausmas, gal- 
vodavo jis, gyventi pirmame aukšte su triukšmingais 
kaimynais virš galvos... Bet toks darbas, ir dar labai 
neblogai mokamas, daug geriau nei sėdėti ir klausytis 
mokinių muzikavimo. Tą vakarą (tą pačią dieną, kai 
Izabelė pietavo su Tomaso), jis grojo Škotijos balete, 
ir susitarė su Izabele susitikti teatro kavinėje iš karto 
po pasirodymo. 

Ji paaiškino, kad būtinai nori pasikalbėti. Džeimis 
jau pradėjo klausti: 

— Apie ką... — bet nutilo, nes ir taip suprato, nė 
klausti nereikia. —- Pasakysi, kai susitiksime, — pridė- 


jo. - Juk neiškrėtei nieko neprotingo, ar ne, Izabele? 

Izabelė suvokė, kad atsakymas į šį klausimą teigia- 
mas, bet ro nepasakė garsiai. Ji beveik sutiko su vi- 
siškai nepažįstamu vyru važiuoti į Hailando kalnus 
(širo Džeimiui neketino pasakoti, bent jau kol kas); 
apsimetė aiškiarege; jau per patį pirmą susitikimą 
priešiškai nuteikė Gremą... Visa tai, jos manymu, 
buvo neprotinga. Du iš šių netikusių sprendimų pa- 
skatino moralinės atsakomybės jausmas, trečiąjį — ne 
kas kita, kaip staiga kilęs noras parodyti drąsą... Ir vis 
dėlto paskutinis poelgis - lengvabūdiškas flirtavimas 
su Tomaso — buvo vienintelė kvailystė, kurios Izabelė 
nesigailėjo. Atvirkščiai, vien ta mintis buvo maloni: 
begėdiškas, jausmingas iššūkis, nuostabi fantazija. 
Mano meilužis italas, galėtų pasakyti ji. Žinoma, ji 
niekad apie tai garsiai neprasitartų, bet galėtų galvoti 
vienumoje ir mėgautis tokia mintimi. „Mano mei- 
lužis italas“ — kiekviena moteris džiaugtųsi, galėda- 
ma tai pasakyti, susidūrusi su gyvenimo pilkuma ir 
trūkumais. „Taip, žinau, žinau... Bet juk aš turėjau 
meilužį italą.“ 

Teatro kavinėje Izabelė sėdėjo prie staliuko ir pro 
stiklinę sieną stebėjo Karališkąjį medicinos koledžą. 
Pro vartus ėjo nedidelis būrelis vyrų ir moterų, po 
egzamino visi įsigilinę nagrinėjo kažkokius popierius. 
Vienas iš vyrų pirštu pradūrė popierių, tuo pat metu 
kažką sakydamas kitiems. Keletas liūdnai papurtė 
galvas, ir Izabelė staiga pajuto jam gailestį. Ką tas 

vargšas žmogus pasiūlė? Išpjauti ne tą organą? Šitie 
žmonės — gydytojai, atvykę iš viso pasaulio ligoni- 
nių laikyti egzamino, bet tik nedaugeliui pavykdavo. 
Kartą vienas Izabelės draugas, chirurgas, pasakė, kad 
jį išlaiko vos septyni iš šešiasdešimties, ir tai ne vi- 
siems leidžiama net pabandyti. Gydytojas, mojavęs 
popieriumi, dabar pėdino nuleidęs galvą. Šalia einan- 
ti moteris užjaučiamai apkabino jį per pečius. Laukia 
liūdna kelionė namo... 

Džeimis nepastebimai atsisėdo į gretimą kėdę; Iza- 
belė tik atsisuko, o jis jau buvo ten ir nusišypsojo — 
kaip ji pamanė, be galo žavingai. 

— Arvo Partas!!, — tarė jis. 

— Labai lėtas, - šyptelėjo ji. - Pauzės. Daug pasi- 
kartojimų. 

Džeimis nusijuokė. 

— Būtent. Bet, žinok, man visai patiko. Šitam bale- 
te panaudota dalis, kurią jis vadina „Psalom“'*. Nuo- 
stabi struktūra. 

— Vadinasi, šiandien tu geros nuotaikos? 

Jis pasikasė pakaušį ir žvilgtelėjo į gatvę. 

— Manyčiau, taip, - atsakė. —- Tikrai labai geros 
nuotaikos. Ar tu ją ruošiesi sugadinti? Kas nors at- 
sitiko? 


"" Arvo Pžrt - Estijos kompozitorius. 

'* „Psalom“ (1985) - tai instrumentinė miniatiūra, kurios originali ver- 
sija yra sukomponuota styginių kvartetui. Kūrinys įkvėptas 113 psal- 
mės „Garbinkite Viešpatį, Viešpaties tarnystę“. 

— Einam pasivaikščioti, - pasiūlė Izabelė. — Jau- 
čiuosi truputį užspausta. Galėtume pasikalbėti eida- 
mi. Neprieštarausi? 

Džeimis paliko savo fagotą jaunai merginai bilie- 
tų kasoje ir pasivijo Izabelę lauke. Jiedu perėjo gatvę 
ir pasileido aukštyn Nikolsono gatve Pietų tilto link. 
Praėjo pro Fino knygyną, kaip jį vis dar vadino Iza- 
belė, ir pasuko Ligoninės gatve. Virš ir už jų stiebėsi 
senasis universiteto pastatas, didžiulis pilko akmens 
keturkampis. Virš kupolo stovėjo spindinti nuogo 
jaunuolio skulptūra su fakelu rankoje, kuri, nušvies- 
ta vakaro saulės, atrodė lyg auksinė. Izabelė, vaikš- 
čiodama Edinburgo gatvėmis, mėgo žiūrėti viršun, 
nes būtent ten liko Škotijos grožis - akmenyje iškalti 
škotiški dagiai, chimeros ant stogų kraigų ir užsilikę 
devyniolikto amžiaus ženklai: senos iškabos su užra- 
šais „Rašikliai, rašalas, paskolos“ — miesto gyvenimo 
ir prekybos palikimas. 

Džeimis pasakojo apie Arvo Partą ir savo kitą su- 
tartį, koncertą su Škotijos kameriniu orkestru. Izabe- 
lė klausėsi. Ji pati norėjo nemažai su juo aptarti, bet 
Džeimis buvo taip įsijautęs, kad ji nutarė jam leisti 
išsikalbėti. Ligoninės gatvė staiga smuko žemyn - pa- 
vojingas posūkis neatsargiems vairuotojams ir pės- 
tiesiems. Ties morgu kelias išsišakojo, ir jie pasuko 
akmeninių laiptų, vedančių žemyn prie apšepusių 
daugiabučių, link. Ant laiptų mėtėsi stiklo šukės ir 
kažkieno pamesta didelė diržo sagtis. 

— Šiame mieste dedasi visokie dalykai, — tarė Džei- 
mis, žvelgdamas į sagtį. 

— Tikrai, — pritarė Izabelė. - Pasuki už kampo, žen- 
gi kelis žingsnius ir atsiduri visai kitokiame pasauly- 
je. - Ji parodė į skulptūrą ant universiteto kupolo. — 
Jis ne šiaip sau neša degantį fakelą. 

Džeimis žvilgrelėjo ton pusėn ir jo veidas apsi- 
niaukė. Jis atsisuko į Izabelę. Tada įsižiūrėjo į priešais 
stovintį daugiabutį — vietą, kur dar likęs skurdas ir 
vargas, ir į amžių nutrintus laiptus. 

— Viskas čia taip skiriasi nuo Parto, — tarė jis. — 
Muzika visada kitokia. Gali pagyventi muzikos pa- 
saulyje, bet paskui išeini į gatvę ir ji tau primena, 
kad tikras pasaulis yra šitas. - Abu kurį laiką stovėjo 
ir tylėdami žvelgė vienas į kirą. — Kas atsitiko, Iza- 
bele? 

Izabelė švelniai paėmė jį už rankos. Ji Džeimį lies- 
davo nedažnai, nors ir norėdavo, bet dabar paėmė jį 
už rankos ir abu nulipo laiptais žemyn. Izabelė pa- 
pasakojo viską apie paskutinį susitikimą su Rouz 
Makloid ir kaip sužinojo, kad Roris nebuvo donoras. 
Džeimis atidžiai klausėsi. Jai baigus kalbėti, abu su- 
prato, kad atsidūrė prie Scotsman redakcijos — didelio 
stiklinio pastato kalnų fone. 

— Nesuprantu, kodėl taip jaudiniesi, - tarė Džei- 


mis. — Tasai žmogus, Ianas, paprasčiausiai mato ha- 

liucinacijas ar kaip tai pavadinti. Taip atsitiko, kad jo 
vaizduotės vaisius sutapo su tos moters draugo atvaiz- 
du. Tai vadintume atsitiktinumu, ar ne? 

— Tai ką gi man dabar daryti? — paklausė Izabelė. 

Džeimis palinko į priekį ir pirštu bakstelėjo jai į 
riešą. 

— Nieko nedaryti. Ničnieko. Tu jau padarei viską, 
ką galėjai, ir priėjai akligarvį. Juk nenori dabar imti 
ieškoti tikrojo donoro... 

— Tikrojo donoro? — pertraukė jį Izabelė. 

Džeimis gūžtelėjo pečiais. 

— Na, juk jis tą širdį iš kažko gavo. Tu tiesiog per 
greitai padarei išvadą. Matyt, yra dar vienas staiga 
miręs jaunas vyras. Tu Vzkaro žiniose skaitei tik apie 
vieną įvykį. Bet ne apie visus, kurie miršta, parašo 
Vakaro žinios ar Scotsman. Apie kai kurias mirtis taip 
niekas viešai ir nepraneša. Ne visi žmonės deda skel- 
bimus į laikraščius. 

Izabelė nieko neatsakė. Džeimis žiūrėjo į ją, tarsi 
laukdamas kokio nors atsakymo, bet ji tylėjo. Žvelgė 
į Scotsman redakcijos pastatą, tiksliau, į vyrą juodu 
puspalčiu, kuris ką tik išėjo pro sukamąsias duris ir 
nulipo laipteliais prie laukiančio taksi. 

— Galėčiau paklausti jo, - sumurmėjo. 

— Ko? 

Izabelė parodė tą vyrą. 

- Jo. Štai ten. Aš jį pažįstu. Angusas Spensas, Scot- 
sman žurnalistas. Jis bet ką gali iškapstyti. Bet ką. 
O mums iš jo juk reikia tik pavardės. 

— Kodėl jis turėtų tau kažko ieškoti? 

— Tai sudėtinga, — atsakė Izabelė. - Mudu kažkada 
dalijomės viena vonia. - Ji nusijuokė. - Kai buvom 
penkerių. Mūsų motinos labai artimai bendravo. Tai- 
gi gana dažnai susitikdavom. 

Džeimis susiraukė. 

— Ir kas iš to? Nejaugi iš tikrųjų manai, kad tikrąjį 
donorą, kad ir kas jis būtų, nužudė žmogus, kad ir 
kas jis būtų, aukšta kakta? Tikrai jau, Izabele! Tikrai! 

— Aš turiu išsiaiškinti, — atsakė ji. Nes reikia baigti 
tai, ką pradedi, pamanė, o aš tai pradėjau. Jau įmečiau 
akmenuką į ežerą, ratilai bėga tolyn... Bet buvo ir kita 
priežastis. Ianui rasti atsakymą — gyvybės ar mirties 
klausimas. Jis sakėsi jaučiantis, kad jo pasveikimas 
priklauso nuo šių įvykių atomazgos, nuo to, ką reiš- 
kia visi tie keisti pojūčiai, ir Izabelė juo tikėjo. Kartais 
žmonės žino, kada jiems teks mirti. Galbūt negali to 
paaiškinti, bet jaučia. Ji prisiminė apsilankymą meno 
galerijoje, kai apžiūrinėjo vieną iš ankstyvųjų Mo- 
diljani"? tapybos darbų. Paveiksle buvo pavaizduotas 
kelias, apsuptas žalių laukų, horizonte stūksantys kal- 
nai, bet kelias staiga baigėsi nepasiekęs tikslo. Vienas 


'> Amadeo Modigliani (1884—1920) - italų tapytojas ir skulptorius. 

muziejaus lankytojas jai paaiškino, kad taip yra todėl, 
jog dailininkas žinojo nugyvensiąs neilgą gyvenimą. 
Tiesiog žinojo. 

Izabelė nusisuko nuo Džeimio ir ėmė stebėti nu- 
važiuojantį taksi automobilį, į kurį įsėdo Angusas 
Spensas. Tarsi pro rūką ji dar regėjo blausų prisimini- 
mą: ji sėdi viename didelės baltos vonios gale, mažas 
berniukas — kitame, jie taškosi vandeniu ir juokiasi, o 
jos motina stovi šalia ir pasilenkia ją pakelti. Motina, 
kurios veidą kartais regėdavo sapnuose, lyg ji niekada 
ir nebūtų iškeliavusi, vis dar čia — kaip dažnai galvo- 
jame apie mirusiuosius - kažkur fone, lyg didžiulis 
meilės debesis... 


Izabelė su Džeimiu nužingsniavo toliau, beveik nesi- 
kalbėdami. Jis greičiausiai vėl mąstė apie Partą, o jos 
mintis užėmė Angusas Spensas ir kaip su juo susitikti. 
Prie Karvių gatvės jiedu atsisveikino, ir Džeimis pa- 
suko siauru keliuku atgal Ligoninės gatvės link. Iza- 
belė kurį laiką stebėjo draugą; jis atsisuko, pamojavo 
ir nuėjo toliau. Tada pati patraukė tuo pačiu keliu, 
vedančiu Pietų ir Jokūbo IV tiltų link. Praėjusi aukš- 
tus akmeninius nuo amžių patamsėjusius pastatus, 
išlindo į šviesą. Keista gatvė, pamanė Izabelė, tam- 
si senamiesčio širdis, kurios atsiskyrėliai gyventojai 
nerodydavo veidų, o durys buvo apkaltos grotomis; 
aidų gatvė. 

Izabelė priėjo vietą, kur Karvių gatvė atsiremia į 
Žolynės aikštę. Perėjusi gatvę, ji pasuko Žvakininkų 
alėjos link. Eidama tokiu maršrutu, ji praeitų pro Ži- 
lagalvių bažnyčią, pereitų Medouzo parką ir mažiau 
nei po pusvalandžio būtų namie. Izabelė vėl pakėlė 
galvą. Dešinėje kilo akmeninė bažnyčios siena - siena, 
už kurios ilsėjosi tikėjimo didvyrių, kankinių, krauju 
gynusių Škotijos tikėjimo laisvę, kaulai. Jie žuvo už 
savo tikslą. Sunku net įsivaizduoti, kad kas nors gali 
tikėti taip stipriai, jog atiduotų gyvybę už savo vizi- 
ją. Bet žmonės taip aukojosi visais laikais - žmonės, 
turėję tam pakankamai drąsos. Ar aš jos tiek turiu, 
paklausė savęs Izabelė. Bent kokios drąsos... Ir iš kar- 
to pagalvojo, kad tikriausiai ne. Žmonės, kurie mąsto 
apie drąsą, dažnai jos nedaug teturi. 

Žvakininkų alėja buvo beveik tuščia, sukiojosi tik 
keli berniukai iš Džordžo Herioto mokyklos. Moks- 
leiviai su išsipašiusiais baltais marškiniais stoviniavo 
atsirėmę į sieną, o pro šalį praėjus Izabelei sukikeno. 
Ji nusišypsojo ir trumpam atsisuko, nes vienas iš jų 
atrodė labai jau padykęs, ir tai pralinksmino. Ma- 
žas berniukas, jau sulaukęs amžiaus, kai vaikai staiga 
tampa jaunais suaugusiais... Ir tada Izabelė pamatė jį, 
kitoje gatvės pusėje, šiek tiek jai už nugaros, bet ei- 
nantį ta pačia kryptimi. Ji skubiai nusisuko ir nuėjo 


nuleidusi galvą. Nenorėjo Gremo daugiau nė matyti, 

nenorėjo sutikti jo žvilgsnio ir vėl pajusti tos gniuž- 
dančios priešiškumo bangos. 

Pasiekusi Žvakininkų alėjos galą, ji pasuko Miško 
keliu. Čia jau buvo žmonių, pėsčių ir važiuotų. Pro 
šalį praburzgė autobusas, prie parduotuvės vitrinos 
stovėjo vyriškis su apšepusiu juodu šuniu, nuvizgė- 
jo dvi paauglės trumpais sijonėliais, studentas su ap- 
smukusiais džinsais, kad net trumpikės kyšojo, ėjo 
apsikabinęs merginą, o toji ranka ieškojo užpakalinės 
jo kelnių kišenės. Izabelė tenorėjo atitrūkti nuo Gre- 
mo. Pasiekęs Žvakininkų alėjos galą, jis turės kažkur 
pasukti, gal nueis Jokūbo IV tilto link... Bet nenuėjo. 
Atsigręžusi atgal, Izabelė pamatė jį vos už keleto met- 
rų — vyras nežiūrėjo į ją, bet jau buvo taip arti, kad 
greitai susilygins ir vargu ar praeis nepastebėjęs. 

Izabelė pagreitino žingsnį, vėl trumpam atsigręžda- 
ma. Gremas jau buvo arčiau, ir dabar žiūrėjo tiesiai į 
ją. Izabelė greitai nusisuko; stabtelėjo prie Sendės Bel 
užeigos su iškabomis „Viskis, alus“ ir „Muzika visą 
naktį“. Akimirką dvejojo, tada pasisuko, pastūmė 
duris ir įėjo į patalpą medinėmis grindimis, su ilgu 
raudonmedžio baru ir eilėmis ant lentynų sustatytais 
viskio buteliais. Su palengvėjimu pamatė, kad užeiga 
pilna žmonių, net dabar, kai dar tik penkios. Vėliau 
čia būtų prisikimšę lankytojų, garsiai grotų muzika, 
aidėtų juokas, dainos ir skimbčiotų taurės. Ji prisė- 
do prie baro apsidžiaugusi, kad šalimais sėdi moteris, 

o ne vyras. Izabelė nedažnai lankydavosi baruose, bet 
dabar nenorėjo būti niekur kitur, jautėsi saugi tarp 
žmonių. Ji buvo įsitikinusi, kad Gremas ją sekė, net 
jei tai ir absurdiška mintis: niekas nieko nesekiodavo 
Edinburgo gatvėmis vidury baltos dienos, bent jau ne 
$/tomis gatvėmis. 

Šalia sėdinti moteris nužvelgė naują kaimynę ir 
linktelėjo. Izabelė nusišypsojo, pastebėdama raukšle- 
les aplink moters burną - jos išdavė rūkalę. Ji pamanė, 
kad moteriai apie trisdešimt, bet greitai sensta - nuo 
alkoholio, rūpesčių ir rūkymo. 

Barmenas laukdamas pakėlė antakį, ir akimirką 
Izabelė nė žodžio negalėjo ištarti. Kažkada seniai ji 
vaikščiodavo į barus su Džonu Liamoru, kuris ger- 
davo „Guiness“ alų, o ji ką užsisakydavo? Izabelė nu- 
žvelgė butelių eilę. Jau pamiršo, kuris viskis yra koks, 
bet tarp jų pamatė pažįstamą pavadinimą ir pirštu 
bakstelėjo į jį. Barmenas linktelėjo ir nukėlė butelį. 

Šalia sėdinti moteris pakėlė taurę, jau beveik tuščią. 
Izabelė apsidžiaugė. 

— Gal galėčiau pavaišinti? - paklausė moters, mos- 
telėdama barmeno pusėn. 

Moters veidas nušvito. 

— Ačiū, ben. 

Izabelei patiko šitas škotiškas prielankumo žodelis. 


Hen. Siltas ir senamadiškas. 

— Jau pusantros darbo dienos, — tarė moteris. — Ke- 
lyje nuo dešimtos ryto. Be sustojimo. 

Izabelė pakėlė taurę į savo naujosios kompanionės 
sveikatą. 

— Kuo užsiimate? 

— Taksi, — atsakė toji. - Mano vyras ir aš. Abudu. 
Taksi. 

Izabelė norėjo ką nors į tai atsakyti, kaip sunku 
dirbti vairuotoju ar panašiai, bet tada pamatė jį, sė- 
dintį šiek tiek toliau. Barmenas kaip tik statė jam bo- 
kalą. Kaimynė pasekė jos žvilgsnį. 

— Pažįstamas? 

Izabelei net širdis į kulnus nusirito. Gremas tik- 
riausiai įėjo iš karto po jos, sekė. O gal tai galėjo būti 
atsitiktinumas? Gal jis jau nuo Žvakininkų alėjos ėjo 
čionai? Izabelė nė nežinojo, ką manyti. 

Ji užgulė stalą, taigi moteris dabar ją užstojo. Iza- 
belė nematė jo, kaip ir Gremas jos, ar bent taip tikė- 
josi. 

Taksi vairuotoja vėl žvilgtelėjo į kirą baro pusę. 

— Jūs kažko nusiminusi, 4e2, — tyliai tarė. - Vyrai. 
Visados vyrai. Visų mūsų bėdų priežastis. Vyrai. 

Nepaisant šoko, Izabelė sugebėjo nusišypsoti. Mo- 
ters pastaba šiek tiek pralinksmino. Kartu mes stip- 
rios. Moterys neturi būti vienos. Kol gali viena į kitą 


kreiptis en ir palaikyti viena kitą. 

Izabelė pastebėjo, kad moteris ant baro pasidėju- 
si nedidelį mobilųjį telefoną, ir galvon šovė mintis. 
Rankinėje ji nešiojosi užrašų knygelę, jos gale surašyti 
pastaruoju metu naudojami telefono numeriai. 

— Ar galėčiau paprašyti paslaugos? Man labai reikia 
paskambinti. 

Moteris mielai pastūmė jai telefoną. Izabelė paėmė 
aparatą ir pabandė surinkti numerį, bet pirštai sudre- 
bėjo, tad teko rinkti iš naujo. Jis atsiliepė. Gali ateiti, 
jei jau ji taip reikalauja. Ar tai svarbu? Taip, jis atva- 
žiuos kiek galėdamas greičiau. 

— Tik, prašau, paskubėk, — tarė Izabelė, tokiu tyliu 


balsu, kad jis virto beveik šnabždesiu. 


Laukdama Izabelė dar persimetė keliais žodžiais su 
šalia sėdinčia moterimi. 

— Jūs kažko išsigandusi, ar ne? Anas tipas tenai? 

Izabelė negalėjo prisiversti pasakyti, kad apskritai 
kažko bijo. Jos pasaulyje — jos normaliame pasauly- 
je —- nebuvo vietos baimei, bet juk daugelis žmonių 
nuolat gyvena bijodami. Kartais tai pamirštame. 

— Manau, kad jis mane atsekė. 

Moteris nusivaipė. | 

— Ak, šit kaip. Apgailėtina, ar ne? Jie tiesiog apgai- 
lėtini. — Ji siurbtelėjo savo gėrimo. — Gal norite, kad 
persimesčiau su juo žodžiu kitu? Tokių tipų dažnai 


pasitaiko taksi. Zinau, kaip su jais tvarkytis. 

Izabelė papurtė galvą. Tai moterį šiek tiek nuste- 
bino. 

— Ar jūs tuo tikra? 

— Tikra. Nenoriu su juo turėti nieko bendra. 

— Neleiskit jiems taip paprastai išsisukti. — Patari- 
mas nuskambėjo labai jausmingai. — Neleiskit. 

Kurį laiką abi tylėjo. Izabelė buvo dėkinga už kom- 
paniją, bet sėdėjo paskendusi savo mintyse. Tada pa- 
sirodė Ianas, tyliai atsistojo šalia ir uždėjo ranką Iza- 
belei ant peties. Kita moteris tai suprato kaip signalą, 
pastūmė tuščią taurę ir atsistojo. 

— Tik prisimink, 4e2, - sušnibždėjo. —- Prisimink. 
Nesitaikstyk su jokiomis nesąmonėmis. Kovok už 
save. 

Ianas atsisėdo ant atsilaisvinusios kėdės. Jis buvo 
apsirengęs ne taip oficialiai, kaip per paskutinius jų 
susitikimus, ir su savo megztiniu bei mėlynais džin- 
sais nelabai išsiskyrė iš kitų baro lankytojų. Atrodė 
atsipalaidavęs. 

— Šiek tiek nustebinai, — pradėjo jis, apsižvalgyda- 
mas aplink. —- Žinai, anksčiau mėgdavau čia lanky- 
tis. Prisimenu, va tenai sėdėdavo Hamišas Hender- 
sonas'*. Dainuodavo „Sudie Sicilijai“, man ta daina 
padarė įspūdį. 


'* Hamišas Hendersonas (Hamish Henderson) — škotų poetas ir folklo- 
ristas, mirė 2002-aisiais. 

— Aš irgi ją esu girdėjusi, — tarė Izabelė. - Tik ne 
čia. Škotijos menų mokykloje. Dainavo, kiek prisi- 
menu, užsilipęs ant kėdės. 

lanas nusišypsojo. 

— Didysis nenuorama. Atrodo, jo visur būdavo 
pilna... Visi jie, didieji poetai, buvo tarp mūsų, net 
keista. Normanas Makregas, Sidnis Gudsiras Smitas, 
pats Hamišas. Galėjai juos sutikti gatvėje. Jie buvo 
šalia. — Ianas pažvelgė į ją. - Ar prisimeni „Raudą po- 
etams“, Izabele? 

Izabelė prisiminė: šiltos popietės mokykloje, pava- 
sario semestro pabaigoje, sėdint ant žolės su panele 
Kričton, kuri mokė juos anglų kalbos ir dievino anks- 
tyvuosius škotų poetus. 

— Visą eilėraštį galvoje turiu, — tarė Ianas. — Ir taip 
keista tiesiog vardyti visus pažįstamus poetus, kurie 
jau pasitraukė iš šio pasaulio. O Dunbaras" sako, kad 
dabar tikriausiai jo eilė! 

Jis žvilgtelėjo į barmeną ir parodė, kokio viskio jam 
įpilti. 

— Atimta iš šalies, Izabele. Tokia švari graži kalba. 
„Aš atimtas iš savo šalies. Aš atimtas iš tavęs.“ Ir ma- 
nęs vos neatėmė, Izabele, bet tas jaunas vyras, kad ir 
kas jis būtų, ir chirurgai atėjo į pagalbą. 


> Viljamas Dunbaras (William Dunbar) - škotų poetas, parašęs „Raudą 
poetams“ („The lament for che makars'). 

Barmenas pastatė nedidelę viskio taurę, ir Ianas 
kilstelėjo ją, pasakydamas tostą gėlų kalba: 

— Slainte. 

Izabelė pritardama pakėlė ir savąją taurę. Abudu 
išgėrė, paskui Ianas klausiamai pažvelgė į ją. 

— Kodėl pasikvietei mane čia, Izabele? Juk ne po- 
ezijos aptarinėti? 

Ji pakėlė taurę ir pažvelgė į savo viskį. Gėrimas ne- 
buvo labai skanus, jai kiek per stiprus. 

— Atsimeni tą vyrą, apie kurį tau pasakojau? Gre- 
mą. Vyrą, kurį radau. 

Iano veido išraiška pasikeitė, jis visas įsitempė. 

— Kažką nusprendei? 

Izabelė nuleido balsą. 

— Jis čia. Šitam bare. Bet ir išsiaiškinau kai ką. Jis 
neturi nieko bendro su tuo vaikinu, kuris padovanojo 
tau širdį. Nieko! 

Ianas ne iš karto apsidairė. Iš pradžių sėdėjo įbedęs 
žvilgsnį į viskio butelius ant lentynos, tada labai lėtai 
pasuko galvą ir pažvelgė į kitą baro galą. 

— Kur? —- sumurmėjo. - Aš nieko nematau... — jis 
nutilo, ir Izabelė pamatė, kaip atvipo jo apatinė lūpa. 
Dešinė ranka, gulėjusi ant baro, staiga susigniaužė į 
kumštį. 

Gremas sėdėjo ant suoliuko baro gale. Ant kelių 
buvo pasidėjęs neatverstą laikraštį, o priešais stovėjo 
pusiau nugertas alaus bokalas. 


16. 241 


— Ar čia jis? — paklausė Izabelė. - Ar čia tas vyras, 
kurį vis matai? 

Ianas nė nemirksėdamas žvelgė į tą žmogų. Paskui 
vėl atsigręžė į Izabelę. 

— Net nežinau, ką galvoti, - pasakė jis. - Labai 
keistai jaučiuosi. 

— Bet tai jis? - mygo Izabelė. 

Ianas vėl žvilgtelėjo per petį. Tuo pat metu Gremas 
pakėlė galvą ir pamatė Izabelę. Ji nenuleido akių, ir 
abu, surėmę žvilgsnius, sėdėjo gal minutę. Tada jis 
pakėlė laikraštį. 

Staiga Ianas griebė Izabelei už rankos ir stipriai su- 
spaudė. 

— Nelabai gerai jaučiuosi, — tyliai pasakė. — Gal ge- 
riau jau eisiu. Atleisk... Bet taip keistai pasijutau. 

Izabelė išsigando. Draugo veidas atrodė išblyškęs ir 
persikreipęs; jis susmuko kėdėje, o dešinė ranka nu- 
slydo nuo baro. Ji jau įsivaizdavo, kaip Iano širdis, 
svetimas organas, pajuto adrenalino antplūdį, išvydus 
tą veidą iš regėjimo. Kvailystė buvo jį čia pasikviesti, 
ir kam to reikėjo? Kad susitiktų su žmogum, kuris iš 
tiesų neturi su juo nieko bendro? Izabelė apkabino 
Ianą — iš dalies tam, kad palaikytų, iš dalies, kad pa- 
guostų. 

— Gal man ką nors pakviesti? Gydytoją? 

Ianas išsižiojo, bet neišleido jokio garso. Izabelei 


pasirodė, kad jis gaudo orą, negalėdamas įkvėpti, ir 

nervingai apsidairė. Barmenas susirūpinęs persisvėrė 
per barą. 

— Pone? Pone? 

Ianas pakėlė galvą. 

— Viskas gerai, — išspaudė jis. — Viskas gerai. 

— Nuvešiu tave pas gydytoją, — tarė Izabelė. - Pra- 
stai atrodai. Labai prastai. 

— Kartais taip atsitinka, — paaiškino Ianas. — Tai 
visai nesusiję su širdimi. Manyčiau, čia dėl vaistų. 
Organizmas visai susijaukęs. Staiga pasidaro baisiai 
silpna. 

Izabelė nieko neatsakė. Ji vis dar laikė jį apkabi- 
nusi, o dabar Ianas atsistojo, švelniai atstumdamas ją 
nuo savęs. 

— Atrodo kaip jis, - pasakė. - Keista, ar ne? Vei- 
das, kurį tiek kartų mačiau vizijose. O dabar jis sėdi 
tenai. 

— Nežinau, ar protingai padariau, tave čia pasi- 
kvietusi, — kaltai tarė Izabelė. — Matai, man pasirodė, 
kad jis atsekė paskui mane. Pamaniau, kad gerai būtų 
bent jau išsiaiškinti, ar tai tikrai jis. 

Ianas gūžtelėjo. 

— Tai jis. Bet aš nenoriu su juo kalbėtis. — Jis bejė- 
giškai skėstelėjo rankomis. — Ir ką pasakyčiau? Sakai, 
kad jis niekaip nesusijęs su tuo, kas man nutiko. Tai 
kas dabar iš to? 

Jiedu kartu išėjo iš baro, į Gremą nė karto nebeat- 
sigręžę. Izabelė pasiūlė paėjėti iki taksi stotelės netoli 
Džordžo Herioto mokyklos. Ianas sutiko, ir jiedu lė- 
tai nuėjo. Jis atrodė dar šiek tiek uždusęs, ir Izabelė 
prisitaikė prie jo žingsnio. 

— Nerimauju dėl tavęs, - pasakė ji. - Neturėjau 
taip pasielgti... 

Įlipusi į taksi, pro atvirą langą dar paklausė: 

— Ianai, ar norėtum, kad daugiau nieko nebedary- 
čiau? Kad mesčiau visą šitą reikalą? 

Jis papurtė galvą. 

— Ne. Nenorėčiau. 

Gerai. Bet buvo dar vienas Izabelę stebinantis da- 
lykas. 

— O tavo žmona, Ianai? Ką ji mano apie mano kiši- 
mąsi? Nepyk, bet aš tiesiog negaliu nespėlioti apie tai, 
ką ji mano, kai tu eini kuf nors susitikti su manimi 
arba šitaip išskubi mano pakviestas. 

Jis nusisuko. 

— Aš jai nesakiau. Nieko jai nepasakojau. 

— Manai, kad taip elgtis protinga? 

— Gal ir ne. Bet argi dažnai nemeluojame tiems, 
kuriuos mylime, arba kažko nepasakojame - ir tik to+ 
dėl, kad juos mylim? 

Izabelė pažvelgė Ianui į akis. Taip. Jis teisus. Ji už- 
darė langą. Ianas nuėjo prie kito taksi automobilio, 
įlipo, ir tada abi mašinos išvažiavo į gatvę. Izabelė 

atsilošė. Kol taksi dar nepasuko, ji atsigręžė į Miško 
kelią lyg tikėdamasi, kad iš už kampo išlįs Gremas. 
Bet, aišku, jo nepamatė, ir išbarė save už pernelyg la- 
kią vaizduotę. Jis neturėjo jokios priežasties ją sekti. 
Visiškai nekaltas žmogus, kuris tiesiog susierzino, nes 
ji nuliūdino jo draugę. Izabelė turėtų Gremo veng- 
ti —- kaip ir bandė daryti. Galėjo įsivaizduoti, kaip jis 
jautėsi. Beveik girdėjo, kaip jis sako draugui: „Yra to- 
kia kvaila moteris, kažkokia apsišaukėlė aiškiaregė, ji 
labai nuliūdino Rouz. Žinai, yra tokių žmonių. Jie 
tiesiog negali palikti mirusiųjų ramybėje.“ 

Izabelė patogiau įsitaisė taksi sėdynėje. Galvoje kir- 
bėjo vienas klausimas: kai jų akys tada susitiko, kai 
Gremas pasuko galvą ir ją pamatė, ar jis atrodė nu- 
stebęs? 


18 


| Greis Izabelei į kabinetą pristatė rytinį paš- 
D Laiškų buvo daugiau nei įprasta, ir namų 
šeimininkė, ant stalo padėdama linguojančią vokų ir 
siuntinių krūvą, nutaisė keistą veido išraišką. 

Izabelė ner aiktelėjo. Jei jos nebūtų, kaip greitai 
kauptųsi paštas, pamažu pripildytų kambarį po kam- 
bario, kol visame name nebeliktų vietos net kojai pa- 
statyti. 

— Kas nutiktų, jei aš išvykčiau, Greis? Jeigu... — Ji 
užsikirto. Planavo išvažiuoti, na, gal beveik plana- 
vo, su italu ir jo „Bugatti“. Bet negalėjo to pasakyti 
Greis — dar ne dabar. 

— Šiandien dvidešimt penki laiškai, — tarė Greis. — 
Pati suskaičiavau. Dešimt rankraščių — dešimt! Keturi 
siuntiniai, atrodo kaip knygos, vienas iš jų ypač sun- 


kus. Ir vienuolika laiškų, iš tų, manau, trys sąskaitos. 

Izabelė jai padėkojo. Per kelis paskutinius mėne- 
sius tai jau tapo savotišku ritualu — Greis dalyvavo 
skaitant laiškus, ir Izabelė jai atiduodavo tuos, ku- 
riuos iš karto galima kišti šiukšliadėžėn. Kitus gražiai 
padėdavo į krūvą tolesniam nagrinėjimui; dar buvo 
tokių, kuriuos Greis suplėšydavo ir išmesdavo, išrū- 
šiavusi pagal savo sistemą. Ji niekada neplėšydavo laiš- 
kų, gautų nuo konservatorių; kitų partijų siuntinius 
Greis išmesdavo arba pasigailėdavo, atsižvelgdama į 
dabartinę jų politiką. 

Izabelė atplėšė dailiai užrašytą voką. 

— Mano draugas Džulianas, — tarė. Ji perskaitė ne- 
ilgą laiškelį ir ėmė juoktis. - Manau, jis kalba rim- 
tai, — tarė ji, paduodama laišką Greis. — Siūlo straips- 
nį apie bufeto etiką. 

Greis perskaitė ir grąžino lapą Izabelei. 

— Na, žinoma, kad tai vagystė, — nutarė ji. - Taip 
savivaliauti valgant bandeles. Jis tai mato. 

— Džulianas Baginis — subtilus žmogus, - šyptelėjo 
Izabelė. — Ir jo keliamas klausimas rimtas. Ar etiška 
iš viešbučio bufeto nešti namo bandeles, o paskui jas 
valgyti pietums? 

— Tikrai, —- prunkštelėjo Greis. — Ar apie šitai žmo- 
nės nori skaityti? 

Izabelė truputį pagalvojo. 

— Galėtume vieną numerį paskirti maisto etikai, — 


susimąsčiusi tarė. — Ten tiktų ir Džuliano straipsnis. 

— Maisto etikai? 

Izabelė paėmė peilį laiškams ir brūkštelėjo per voko 
kraštą. 

— Maistas yra daug sudėtingesnis dalykas, nei dau- 
geliui gali pasirodyti. Yra daugybė priežasčių, kodėl 
filosofas turėtų mąstyti apie maistą. 

— Ir viena iš tų priežasčių - alkis, — atšovė Greis. 

Izabelė nesiginčijo. 

— Filosofas — toks pat žmogus, kaip ir bet kuris 
kitas. Kiekvienas turim savų poreikių. — Ji vėl žvilg- 
telėjo į laišką. — Buferai. Taigi. Galiu įsivaizduoti jų 
problemas. 

— Vagystė, - pakartojo Greis. - Nevalia imti to, kas 
ne tavo. Ką dar galima apie tai pasakyti? 

Izabelė susidėjo rankas ant stalo priešais save ir įsi- 
žiūrėjo į lubas. Kartais Greis dalykus per daug supa- 
prastina, tarsi kirviu nukerta. Lyg įgudusiai darbuo- 
tųsi Okamo skustuvu!“. Nors, kita vertus, gal tai ir 
visai nebloga savybė. 

— Bet juk ne visada aišku, kas tavo, o kas ne, — at- 
rėmė Izabelė. —- Pavyzdžiui, tau atrodo, kad gali pasi- 
vaišinti dar viena bandele, o jeigu ne? O jeigu iš tiesų 
tau priklauso tik viena? 

1 Okamo skustuvas (Occams razor) - loginis mąstymo būdas, pava- 
dintas viduramžių filosofo Viljamo Okamo (William Occam) vardu. 


Principas teigia, kad mąstant reikia kelti kiek įmanoma mažiau prielai- 
dų, pasirinkti patį paprasčiausią ir lengviausiai suprantamą būdą. 

— Tada išeina, kad paėmei kažką, kas, tavo nuo- 
mone, tau priklauso, bet iš tikrųjų ne, - samprotavo 
Greis. — O šitai, mano manymu, jau nėra vagystė. 

Izabelė kurį laiką apie tai mąstė. Pavyzdžiui, du 
žmonės ateina į vakarėlį, nešdamiesi po panašiai at- 
rodantį skėtį. Vienas iš jų išeina anksčiau. Jis pasi- 
ima, kaip jam pasirodo, savo skėtį, bet grįžęs namo 
supranta, kad apsiriko. Šitai, Izabelės nuomone, nėra 
vagystė. Ji prisiminė, kaip kažkada apie tai diskutavo 
su vienu advokatu — smailianosiu vyruku, kuris vi- 
sada lėtai, apgalvotai ir be galo konkrečiai dėstydavo 
savo mintis; protas jo... na, kaip Okamo skustuvas. 
Taigi tas advokatas kalbėjo apie tai, kad įstatymai lei- 
džia ginti klaidą, jei galima logiškai pagrįsti, kodėl ji 
padaryta. 

— Įstatymas naudoja pagrįstumo testą, — pasakojo 
jis, o savo mintį pagrindė keliais labai įsimintinais pa- 
vyzdžiais. 

— Sakykim, taip, — tęsė jis. — Jūs esate atsakingas 
už tuos savo poelgių padarinius, kuriuos sveiko proto 
žmogus gali numatyti. Ir neprivalot atsakyti už tai, 
kas išeina už šių ribų. Leiskit papasakoti tikrą istoriją. 
A užpuolė B, ir B guli ant grindų, iš žaizdos galvoje 
plūsta kraujas. Pro šalį eina C, jis yra išklausęs pirmo- 
sios pagalbos kursą. Jis moka naudoti turniketą, taigi 
uždeda jį nukentėjusiajam. 


— Ant kaklo? 

— Deja, taip. Taigi dabar iškyla klausimas — ar 
A kaltas dėl B mirties, kuri, suprantama, ištiko uždu- 
sus, 0 ne nukraujavus. Kaip pasielgti su neprotingu 
gelbėtoju? 

Izabelei pavyko išlaikyti ramią veido išraišką, bet 
sunkiai. Juk vis dėlto tai buvo tragedija. 

— Ar jį pripažino kaltu? — paklausė ji. 

— Atleiskit, — susiraukė advokatas. - Juk negaliu 
atsiminti visų bylų baigties. Bet štai jums dar viena. 
A susikivirčija su B, ir šis jį išstumia pro langą. Tačiau 
A labai žemai nekrenta, nes yra su petnešomis. Jos 
užsikabina už balkono krašto, ir žmogus lieka kabėti. 
Apačioje susirenka minia, o balkone pasirodo gelbė- 
tojas. Minia šaukia: „Nuleisk jį žemyn!“, ir paslaugus 
gelbėtojas nukerpa gumas. 

— Kaip liūdna, - aiktelėjo Izabelė. — Vargšelis. 

Tos bylos baigtį advokatas prisiminė ir jai pasakė. 
Bet Izabelė tą jau spėjo pamiršti. Ji pažvelgė į Greis. 

— Bet ar manot, kad žmogus, suvalgęs dar vieną 
bandelę, mano turįs teisę į ją? —- paklausė. 

— Gali būti, - atsakė Greis. - Jeigu padedu kažką 
ant stalo ir sakau: „Vaišinkitės“, tai suprantama, kad 
jūs turit teisę pasivaišinti. 

— O jeigu imčiau ir susišluočiau viską? — neatlyžo 
Izabelė. - Atsineščiau maišą ir pilną prisikraučiau 
maisto? Kad visai savaitei užtektų. 


— Tai būtų savanaudiška, — tarė Greis. 

Izabelė pritardama linktelėjo. 

— Labai savanaudiška. O savanaudiškumas nėra ge- 
rai, tai savybė, kurios doras žmogus turėtų vengti. - Ji 
truputį pagalvojo. - Galbūt sprendimas būtų kvieti- 
mas pasivaišinti su numanomomis ribomis... Pavyz- 
džiui: „Pasivaišinkit, kiek jums reikia“. 

— Pusryčiams, — pataisė Greis. — Pasivaišinkit, kiek 
jums reikia pusryčiams. 

— Būtent, — nusišypsojo Izabelė. - Nežinau, kaip 
giliai galima leistis į bufeto etiką, bet čia yra ir kitų 
įdomių problemų. Man parašyti Džulianui, ar tai pa- 
darysite jūs? 

Greis nusikvatojo. 

— Manau, geriau rašykit jūs. Manęs niekas neklau- 
sytų. 
— Dar ir kaip klausytų, — padrąsino Izabelė. 

Greis ėmė kuistis po laiškų krūvą. 

— Nemanau. Kodėl turėtų klausyti? Juk aš jiems tik 
valytoja. 

— Netiesa, — užginčijo Izabelė. - Jūs - namų šeimi- 
ninkė, o tai visai kas kita. 

— Jie taip nemano. 

— Istorijoje buvo labai talentingų ir garsių namų 
šeimininkių. 

Greis, atrodo, susidomėjo. 

— Tikrai? Kokių? 


Izabelė, tarsi laukdama įkvėpimo, pažvelgė į lubas. 

— Na, ką gi, - pradėjo. Tada vėl pakartojo: - Na... — 
Ji leptelėjo visai nepagalvojusi, o dabar, apie tai galvo- 
dama, negalėjo nieko prisiminti. Kas gi buvo tos tylios 
didvyrės, likusios šešėlyje? Turbūt jų daug, bet dabar 
Izabelei į galvą atėjo tik moteris, sudeginusi Karlailo 
rankraštį. Ji buvo tarnaitė, o gal namų šeimininkė? 
Ar apskritai tarp jų nėra skirtumo? Trumpai pagalvo- 
jusi, galų gale Izabelė nutarė, kad tokie apmąstymai 
nė kiek nepadeda mažinti laiškų krūvos, kuri vis dar 
buvo tokia pat didelė, kaip ir prieš pradedant svarsty- 
ti apie bufetus, bandeles ir namų šeimininkes. 

Ji pažvelgė į kitą laišką, bet padėjo jį ant stalo nė 
neatplėšusi. Mintys vėl grįžo prie galimo numerio, 
skirto maisto etikai. Ten būtinai reikėtų įdėti straips- 
nį apie šokoladą. Kuo ilgiau apie tai galvojo, tuo svar- 
besnė atrodė mintis apie šokolado filosofinę prasmę. 
Tai susiję su akrasia, valios silpnumu. Jeigu žinome, 
kad šokoladas mums kenkia (o kai kuriais atvejais tik- 
rai kenkia, nes dėl jo storėjama), tai kodėl galiausiai 
vis tiek jo prisivalgome? Peršasi išvada, kad mūsų valia 
yra silpna. Bet jei jau valgom šokoladą, tai tikriausiai 
manom, kad taip yra geriausia; valia pastūmėja daryti 
tai, kas, kaip žinome, mums patiks. Taigi valia iš tiesų 
nėra silpna — atvirkščiai, gana stipri, nes ragina daryti 
tai, ką įš tiesų norime daryti (valgyti šokoladą). Su tuo 
šokoladu nėra taip jau paprasta... 

Izabelė be pertraukos dirbo iki trečios popiet, o tada 
galiausiai paskambino Angusui Spensui į Scotsman 
redakciją. Paties Anguso nebuvo, bet jis perskambino 
po penkiolikos minučių. Izabelė tuo metu virtuvėje 
darėsi arbatą. 

— Aną dieną tave mačiau, - pasakė ji. — Lipai į taksi 
prie savo redakcijos. Atrodei baisiai prašmatniai, An- 
gusai, su tuo juodu puspalčiu. Labai prašmatniai. 

— Važiavau imti interviu iš dar vieno tariamo Stiu- 
arto!' giminaičio, — paaiškino jis. — Kartkartėmis vis 
apsireiškia žmonės, tvirtinantys esą Žaviojo princo 
Čarlio ar jo tėvo palikuonys... Juokdariai, gali įsivaiz- 
duoti. 

— Pamišėliai? 

— Kai kurie, - atsakė Angusas. — Bėda, kaip tu, be 
abejo, žinai, yra ta, kad princas Čarlis palikuonių ne- 
turėjo. O jo brolis, kardinolas, gyvenimą nugyveno 
skaistybėje. Tokia ir Stiuartų dinastijos pabaiga. Juk 
mokeisi to mokykloje? Aš tikrai mokiausi. 

— Bet ne visi nori tuo tikėti? 

Ragelyje kurį laiką tvyrojo tyla. Tada Angusas at- 
siduso. 

— Viena iš bėdų, su kuriomis tenka susidurti dir- 
bant žurnalistu, yra ta, kad su tavim bando susisiekti 


17 Čarlzas Edvardas Stiuartas (Charles Edvard Stuart), dar vadintas Jau- 
nuoju pretendentu ir Žaviuoju princu Čarliu (Bonnie Prince Charlie), 


paskutinio Stiuartų dinastijos karaliaus Jokūbo II anūkas. 

baisybė žmonių, kurie įsitikinę, kad pasaulis ne toks, 
kaip mums pasakojo. Ir jie tikrai tuo tiki. Šitie „Stiu- 
artai šiek tiek panašūs. Kai kurie iš jų — rimti žmo- 
nės, tvirtinantys, kad tikrai yra teisūs, net knygas apie 
tai rašo. Bet kiti — tik svajotojai, nors kiekvienas iš jų 
teigia turintis nenuginčijamų įrodymų... Šitas buvo 
italas, užvertęs Lordą Lioną!* savo laiškais. Ten atsi- 
žvelgė į tai, kad jis bent jau buvo tas, kas tvirtino esąs, 
ir kad jo pasakojimas atrodo vertas dėmesio. 

— Ir? 

— Ir jis pasirodė pats geranoriškiausias žmogus, iš 
kurio man teko imti interviu. Labai kuklus. Žavus. 
Ir žinai, kas dar? Jis neįtikėtinai panašus į Jokūbą Šeš- 
tąjį. Lyg priešais sėdėtų pats Jokūbas Sekstas. Tokia 
pati kaulų struktūra... Na, tiesiog kažkas panašaus — 
skruostikauliai ir akys. Aš buvau apstulbęs. 

— Juos turėtų skirti keliolika kartų, — tarė Izabelė. 

— Taip, bet šeimyniniai bruožai persiduoda iš kar- 
tos į kartą, šimtmečiais. Na, bet jis sėdėjo prieš mane, 
entuziazmas liejosi per kraštus. Man net įdomu pasi- 
darė, ar jis tikrai mano, kad giminė vėl tęsis, jei Lor- 
das Lionas šį reikalą išspręstų jo naudai. 

— Na, visa tai juk taip romantiška, — pasakė Iza- 


belė. 


'8 Lordo Liono teismas (Court of Lord Lyon) - Škotijos institucija, nag- 
rinėjanti su istoriniu paveldu susijusius klausimus (pvz., kai atsiranda 
istorinės asmenybės palikuonis). 

— O Jokūbas Sekstas buvo labai įdomus monar- 
chas. Tikras intelektualas. Turbūt biseksualus, o gal 
turėčiau sakyti — valdė abiem būdais? 

— Tu baisiai juokingas, Angusai, - sukikeno Izabe- 
lė. - Ar nenorėtum su juo papietauti? 

— Aš per daug pavojingas, kad pietaučiau su Ško- 
tijos karaliumi, — nesutiko Angusas. - Ne, nemanau, 
kad pietūs būtų gera mintis. Tik pažiūrėk į Darnlį ir 
kas nutiko Ricio. 

Izabelė nenorėjo šito taip palikti. Ricio —- asmeninis 
Marijos, škotų karalienės, sekretorius italas - buvo 
nužudytas karalienės akyse. Teigiama, kad jos vyras, 
lordas Darnlis, buvo vienas iš žudikų, taip pasielgęs iš 
pavydo. Tačiau Izabelė manė, kad tam yra per mažai 
įrodymų. 

— O kurįrodymai, Angusai? Negalima šitaip šmeiž- 
ti žmonių. Darai Darnliui didelę skriaudą. 

Angusas nusijuokė. 

— Kaip gali taip sakyti? Visa šita istorija nutiko — 
kada? — tūkstantis penki šimtai šešiasdešimt kažke- 
lintais metais. Ar galima padaryti skriaudą žmogui, 
kuris mirė prieš keturis šimtus metų? Vargu. 

Izabelė vėl pajuto, kad turėtų prieštarauti. Taip jau 
atsitiko, kad jai rūpi ši filosofinė problema — ar ga- 
lima nuskriausti mirusiuosius. Apie tai galima daug 


pasakyti... bet dabar turbūt netinkamas laikas. 

— Manau, prie lordo Darnlio turėsime grįžti kitą 
kartą, — tarė ji. - Norėsiu su tavimi aptarti tikslias jo 
paties mirties ar žūties aplinkybes. Žinai, aš apie tai 
turiu susidariusi savo nuomonę. 

Ragelyje pasigirdo atodūsis. 

— Na na, Izabele! Galbūt tu ir išspręsi šitą mažu- 
tį reikaliuką. Čia tai būtų nebloga istorija. Gal leisi 
Scotsman spausdinti išskirtinį straipsnį? 

— Tai priklausys nuo tavo požiūrio, — atsakė ji. - Bet 
klausyk, Angusai, paskambinau ne tam, kad aptartu- 
me Škotijos istoriją. Norėjau paprašyti paslaugos. 

Angusas, atrodo, nustebo. 

— O aš maniau, kad tu ir taip man skolinga... Pri- 
simeni?.. 

— Neskaičiuokim per daug skrupulingai, - skubiai 
nutraukė Izabelė. — Mažytė paslaugėlė. Man reikia tik 
pavardės, ir viskas. 

Izabelė papasakojo, ko nori, jis tylėdamas išklausė. 
Neturėtų būti sunku, sakė ji, juk jis tikrai turi ryšių 
ligoninėse. Negi nėra kokių nors paslaugą skolingų 
gydytojų? 

— Tiesą sakant, yra, — atsakė jis. —- Toks vienas dak- 
taras, išspausdinom keletą jį ginančių straipsnių, kai 
buvo apskųstas Gydytojų komisijai. Man nuoširdžiai 
jo pagailo, nes pamaniau, kad jis teisus. Buvo tikrai 
dėkingas. 

— Paklausk jo, - paprašė Izabelė. 

— Na gerai, paklausiu, bet nespausiu, jei nenorės 
kalbėti. 

Jiedu susitarė, kad Angusas paskambins, jei pavyks 
ką sužinoti ar net jei ir nepavyks. Tada abu padėjo rage- 
lius, ir Izabelė grįžo prie savo arbatos. Ji mėgo maišyti 
„Earl Grey“ su „Darjeeling“. „Earl Grey“ viena buvo 
per daug kvapni; „Darjeeling“ — per silpna. Gėlės ir 
dūmai, pamanė ji, ir akimirką susimąstė, ką gerdavo 
Marija, škotų karalienė. Pasistengė tai įsiminti, kad 
vėliau paklaustų draugės, Rozalindos Maršal, nes ji 
apie Škotijos karalienes žinojo beveik viską, rašė apie 
tai knygas. Vargšė Marija - jai tiek laiko teko praleisti 
užrakintai kalėjimuose. Nelaiminga moteris, įnikusi 
į savo įmantrius prancūziškus siuvinius ir rašanti už 
širdies griebiančius laiškus... Šokolado gėrimas tuo 
metu Ispanijoj tikriausiai jau buvo paplitęs, bet Ško- 
tijos krantų turbūt dar nepasiekęs. Ir arbata buvo at- 
vežta gal tik septyniolikto amžiaus pradžioje. Tada ji 
turbūt gėrė kokį nors žolelių užpilą, nors malonumui 
tada žolelių užpilų niekas negerdavo, tam buvo skir- 
tas prancūziškas vynas. Dūmai ir gėlės, skonis trem- 
ties ir Škotijos, kurios aidai dar jaučiami — tiek tada, 
tiek ir dabar: senuose škotiškuose žodžiuose, šešėlyje 


ant veido, šviesos spindulyje... 


Angusas paskambino, kaip ir žadėjo, bet daug grei- 


čiau, nei Izabelė galėjo tikėtis. Ji buvo ką tik išgėrusi 

antrą puodelį arbatos ir jau nešė jį į kriauklę, kai su- 
skambo telefonas. | 

— Štai tau pavardė, — pasakė jis. - Makloidas. Ar jo 
ieškojai? 

Izabelė nustėro. Kairė ranka, laikiusi puodelį, nu- 
sviro, ir keli paskutiniai lašai kaptelėjo ant žemės. 

— Izabele? 

Ji galvojo. Gerdama antrą puodelį arbatos, mąstė 
apie kitus draugo žodžius ir dabar norėjo sužinoti dar 
vieną pavardę. 

— Ačiū. Bet prieš baigiant, Angusai, dar noriu pa- 
klausti apie tą italą, iš kurio ėmei interviu — koks jo 
vardas? 

— Na, vienas iš tų ilgų aristokratiškų itališkų var- 
dų, — atsakė jis. — Ber aš į jį kreipiausi paprastai — To- 
maso. 


19 


| Izabelė išėjo iš namų ir greitu žingsniu pasi- 
Dido Bruntsfildo link. Jau buvo truputis po 
septynių, praėjo geros trys valandos po Anguso skam- 
bučio ir netikėtų žinių. Ber iki šiol ji negalėjo galvoti 
apie nieką kitą, ir būtinai norėjo su kuo nors pasikal- 
bėti. Izabelė svarstė, ar turėtų susisiekti su Džeimiu, 
ir neilgai trukus nutarė, kad reikia — nepaisant kai 
kurių būgšravimų. Jei ji būtų norėjusi gauti patarimą, 
tai Džeimis savo nuomonę jau buvo aiškiai išdėstęs 
per paskutinį jų susitikimą aną dieną. Jo manymu, 
nebeliko nieko, ką Izabelė galėtų ar turėtų padaryti. 
Bet visa tai buvo dar prieš sulaukiant naujienų iš An- 
guso. Rouz tyčia paneigė faktą, kad jos sūnus buvo 
donoras. Taigi peršasi išvada, kad ji slepia kažką dar 
svarbesnio. Pats įtikinamiausias paaiškinimas — Rouz 
žino, kad Gremas susijęs su jos sūnaus mirtimi, bet 


nusprendė jį ginti. O jeigu tai tiesa, Izabelė jautė, kad 

gali be jokios sąžinės graužaties paviešinti turimą in- 
formaciją, visą tiesą. Tokiomis aplinkybėmis nėra pa- 
vojaus sužlugdyti jų santykius sukėlus įtarimą. 

Tai žinant, Izabelei nuo širdies lyg akmuo nusiri- 
to. Dabar ji galėjo padaryti tai, ką reikia, o tada vėl 
užsiimti savo reikalais. Bet apsispręsti ką nors daryti 
nėra lengva, jei to su kuo nors neaptari. O Džeimis 
yra vienintelis žmogus, su kuriuo galima apie tai pa- 
sikalbėti. Daugiau niekas apie tai nežino — na, žino- 
ma, išskyrus Ianą, bet po vakarykščio išgąsčio Sendės 
Bel bare Izabelė nebenorėjo jo jaudinti. Taigi belieka 
Džeimis. Laimei, tą popietę jis buvo laisvas. Kalbėda- 
ma telefonu, Izabelė viską išdėstė tiesiai šviesiai. 

— Kviečiu ne šiaip sau pasisėdėti, — paaiškino ji. — 
Noriu kai ko paklausti. Daug nekalbėsiu, bet man 
tikrai reikia tavo patarimo. 

— Apie... 

— Taip, — pertraukė ji. — Apie tai. 

Izabelė tikėjosi, kad Džeimis ims dūsauti, gal net 
dejuoti, ir buvo nustebinta žvalaus atsakymo: 

— Tai puiku. Tiesą sakant, aš ir pats norėjau apie tai 
pasikalbėti. 

Jai nepavyko nuslėpti nuostabos. 

— Tikrai? 

— Taip. Bet pašnekėsim per pietus. Į duris jau 


skambina, atėjo mano paauglys numeris trys. Tas, ku- 

ris bando groti fagotu su kramtomąja guma burnoje. 
Gali tuo patikėti? 

Izabelė staiga prisiminė Tomaso ir Anguso Spenso 
naujieną apie jį. 

— Dabar bet kuo patikėčiau, - atsiduso ji. — Bet 
kuo. 

Taigi ji išėjo į miestą, pasuko pro Medouzo par- 
ką, ten prasibrovė pro srautą studentų, plūstančių iš 
universiteto pusės. Visi ėjo po du ar po tris, gyvai įsi- 
traukę į pokalbį — Izabelė prisiminė, kad ir pati elgėsi 
lygiai taip pat: vaikščiojo su draugais, kalbėjo apie 
tuos pačius dalykus, lygiai taip par laisvai ir Žvaliai 
kaip šitie jaunuoliai. Jie, be abejonės, galvoja, kad 
vieninteliai įdomūs, iš tikrųjų svarbūs žmonės yra 
dvidešimtmečiai ar bent panašaus amžiaus. Ji kadaise 
irgi taip manė. O dabar? Ar Izabelės metų žmonės, 
sulaukę keturiasdešimties, mano, kad pasaulyje pilna 
vien keturiasdešimtmečių? Ko gero, ne. O skirtumas, 
pamanė ji, toks, kad tie, kuriems dvidešimt, nežino, 
ką reiškia būti keturiasdešimties, o tie, kuriems ke- 
turiasdešimt, supranta, ką reiškia būti dvidešimties... 
Panašus jausmas, lyg kalbėtumeisi apie užsienio šalį 
su žmogum, kuris ten niekada nėra buvęs. Jis bus 
pasiruošęs išklausyti, bet visa tai neatrodys labai tik- 
ra. Mums visiems įdomu girdėti pasakojimus, kokia 
yra Argentina, bet sunku tai pajusti, jei iš tiesų ten 


nebuvai. 

Mano bėda, pamanė Izabelė, pėdindama pro 
Jokūbo IV tiltą, kad aš vis mąstau, kokia bėda esu. Jos 
mintys sukosi apie įvairiausius dalykus, ieškodamos, 
tyrinėdamos, netgi fantazuodamos. Izabelei atrodė, 
kad dauguma kitų žmonių taip nemąsto. Jai iš tiesų 
ne kartą buvo pasidarę įdomu, apie ką galvoja kiti, 
vaikščiodami Edinburgo gatvėmis. Ar jiems į galvas 
ateidavo nors panašūs dalykai, kaip ir jai —- apie tai, ką 
reikia daryti, ką leisti sau galvoti? Nebuvo tikra, kad 
kiti apie tai nemąsto. Kartą Izabelė paklausė Ketės, 
kokios mintys sukasi jai galvoje rytais einant į darbą, 
ir dukterėčia atsakė: 

— Sūris. 

Izabelė gerokai nustebo. 

— Visą laiką? Ar sūris tau sukelia tiek minčių? 

Truputį pagalvojusi, Ketė atsakė: 

— Na, tikriausiai ne vien sūris. Galvoju apie įvai- 
rius dalykus iš parduotuvės. Alyvuoges. Kartais apie 
dešrą. 

— Kitaip tariant, — padarė išvadą Izabelė, - galvoji 
apie darbą. 

— Tikriausiai, — gūžtelėjo pečiais Ketė. — O kartais 
mintys šiaip klajoja. Galvoju apie draugus. Ką turė- 
čiau apsirengti. Retsykiais net apie vyrus. 

— Ir kas negalvoja? — tarė Izabelė. Ketė kilstelėjo 
antakį. 

— Tu irgi? 

— Aš tokia pati, kaip ir kitos moterys, — atsakė Iza- 
belė. — Nors kartais, sakykim, galvoju apie... 

Ketė nusijuokė. 

— Įsivaizduok, jei kas surašytų visas mintis, kurios 
atėjo į galvą per dieną. Tai bent keistas rašinys išeitų! 

— Tai jau tikrai, - pritarė Izabelė. - O viena iš 
priežasčių, kodėl tai būtų keista, yra ta, kad kalbos 
neužtektų mintims išreikšti. Negalvojame žodžiais 
visą laiką, neišdėstom vieno ilgo monologo. Niekas 
mintyse sau nesako: „Šiandien man reikia nueiti į 
miestą“. Nors nevartojame konkrečių žodžių, vis tiek 
galim nuspręsti eiti į miestą. Protiniams veiksmams ir 
būsenoms kalbos nereikia. 

— Vadinasi, žmogus, niekada nesimokęs jokios kal- 
bos, galėtų galvoti taip pat, kaip mes? — suabejojo 
Kerė. Kaip galima mąstyti, kad eini į miestą, jei neži- 
nai tokių žodžių, kaip eiti ir miestas? 

— Taip, - atsakė Izabelė. - Toks žmogus mąstytų 
vaizdiniais. Pojūčiais. Jis prisimintų, kas yra įvykę, 
ir žinotų, kas gali nutikti ateityje. Vienintelis skirtu- 
mas — jam tą žinojimą būtų sunku perduoti ir, aišku, 
kažkaip užrašyti. 

Tada Izabelė prisiminė Brolį Lapiną. Jis nemokėjo 
kalbėti, tik kaukti ir viauksėti, bet žinojo, kas yra pa- 
vojus ar baimė, ir tikriausiai tiksliai atsiminė aprvertų 
sodų, sudarančių jo teritoriją, ribas. Ne vieną kartą, 
kur nors netikėtai užklupusi, ji žvelgė Broliui Lapinui 

į akis. Ir matė, kad žvėrelis ją atpažino, kad supranta, 
jog šitos moters reikia saugotis, bet ne bijoti. Tas pro- 
tas turėdavo išlaikęs atsiminimus, bent jau kažkokias 
mums nesuprantamas tylias mintis. Koks jausmas būti 
Broliu Lapinu? Tik pats Brolis Lapinas žino atsaky- 
mą, bet neturi galimybės to papasakoti. 


Izabelė buvo užsakiusi staliuką kavinėje „Cafė St Ho- 
norė“, prie lango. Iš ten galėjai matyti staiga kylantį 
akmenimis grįstą kelią, vedantį į Dagių gatvę. Pati 
kavinė buvo nedidukė ir puikiai tiko pasikalbėjimui 
per pietus, nors staliukai buvo sustatyti labai arti vie- 
nas kito, o tai galėjo būti bėda, jei turi pasakyti ką 
nors asmeniška. Net nesistengdama Izabelė nugirdo 
keletą gandų nuotrupų apie populiaraus daktaro ir 
daug jaunesnės jo draugės santykius. Vyras merginai 
pažadėjo pusę namo ir atskirą sąskaitą banke. Ir visa 
tai pasakojo jo advokatas — jis kalbėjosi su savo drau- 
ge, o toji spaudė jį papasakoti net menkiausias smul- 
kmenas. Izabelė nusisuko, bet juk negalėjo pirštais 
užkišti ausų. Tada ji atsigręžė ir priekaištingai pažvel- 
gė į advokatą — pažino jį, - bet tas atsakė jai linksmai 
pamojuodamas. 

Džeimis studijavo valgiaraštį, o Izabelė toliau dai- 
rėsi į kitus kavinės lankytojus. Jos draugai, Piteris 
ir Siuzi Stivensonai, pietaujantys kartu su kažkokia 
pora, linktelėjo ir nusišypsojo. Prie gretimo staliuko 

sėdėjo garsios škotų šeimos palikuonis, vienui vie- 
nas, ir skaitė atsineštą knygą. Žvilgtelėjusi į jį, Izabe- 
lė pajuto užuojautą: kiekvienas esam savaip vienišas, 
pamanė ji. O aš, laimingoji, galiu čia ateiti su šituo 
gražiu jaunu vyru, ir man nė truputėlio nerūpi, kad 
kiti žiūri ir sako: „Štai ta moteris atėjo papietauti su 
savo jaunu vaikinu“. Bet, kita vertus, gal niekas taip 
ir nemano... 

Trikdanti ir liūdinanti mintis. Izabelė pasistengė ją 
kuo greičiau išmesti iš galvos ir pro valgiaraščio viršų 
pažvelgė į Džeimį. Atėjusi čia, ji jau rado vaikiną sė- 
dintį prie staliuko, gerai nusiteikusį. Pamatęs Izabelę, 
jis atsistojo, šiltai šyptelėjo ir pasilenkęs per stalą pa- 
kštelėjo jai į žandą. Izabelė sutrikusi raustelėjo, nors 
tai buvo tik draugiškas ir visiškai neįpareigojantis bu- 
činys. 

— Turiu gerų naujienų, - dar kartą nusišypsojęs 
tarė Džeimis. — Laukiau progos, kada galėsiu tau pa- 
sakyti. 

Izabelė nuleido valgiaraštį. Šparagai ir raudonieji 
ešeriai gali palaukti. 

— Pasirašei sutartį su įrašų kompanija? — paerzino 
ji. - Išleisi albumą)? 

— Beveik taip pat gerai, — atsakė jis. — O taip, ne ką 
blogiau. 

Izabelė staiga sunerimo. Jis susirado merginą, ją ves, 


ir tada ateis galas. Taigi štai kas atsitiko. Čia — pasku- 

tinė vakarienė. Izabelė žvilgtelėjo į vienišą vyrą prie 
gretimo staliuko su savo knyga; jos laukia toks pats 
likimas — sėdėti kavinėse vienai su Danielio Deneto 
„Atskleista sąmone“ tarp prieskonių indelių, sviesti- 
nių ir alyvuogių aliejaus... 

— Nemanau, kad tau minėjau, - prašneko Džei- 
mis, — jog vakar dalyvavau perklausoje. Tiesą sakant, 
esu įsitikinęs, kad nieko nepasakojau. Nes paskui 
būtų buvę nesmagu sakyti, kad suklupau per atranką. 
Tikriausiai čia kaltas išdidumas. 

Izabelės nerimą pakeitė palengvėjimas. Perklausos 
nekelia pavojaus. Nebent... 

— Londono simfoniniame orkestre, - tarė Džei- 
mis. 

Izabelė kurį laiką tylėjo. Londono simfoninis or- 
kestras yra Londone... 

— Oho! - šūktelėjo ji, iš visų jėgų stengdamasi pa- 
sidžiaugti draugo sėkme. — Tai labai gerai. - Ar tas 
„labai gerai“ nuskambėjo kiek silpnokai? Galiausiai 
nutarė, kad jei nori nuslėpti savo nusivylimą, turės 
labiau pasistengti. — Tai tiesiog nuostabu! 

Džeimis atsilošė kėdėje, visas tiesiog spinduliuoda- 
mas iš pasitenkinimo. 

— Tai buvo pars baisiausias įvykis mano gyvenime. 
Buvau ten nuvažiavęs vienai dienai, vakare mane iš- 


klausė. Aplink sukiojosi gal dešimt kitų muzikantų. 

Vienas dar parodė savo naują albumą, net su viršeliu 
ir jo nuotrauka... Tada vos neapsigalvojau. 

— Tikras išbandymas. -— Izabelei nepavyko išspausti 
šaukiamojo sakinio, buvo per daug susikrimtusi. 

— Taigi. Bet tik tol, kol nepradėjau groti. - Jis su- 
mojavo rankomis. — Kažkas atsitiko, net nesupratau 
kas. Vos galėjau patikėti, kad tai aš taip groju. 

Izabelė nuleido akis žemyn ir įsižiūrėjo į sudėtus 
peilius ir šakutes. Turėjau to tikėtis, tarė ji sau; kada 
nors vis tiek jį prarasiu, tai neišvengiama. O kai žmo- 
gus praranda draugą, ką reikia daryti? Apraudoti ne- 
tektį ar su džiaugsmu prisiminti laimingas draugystės 
akimirkas? Žinoma, kad teisingas antrasis poelgis — ji 
tai puikiai žinojo, — bet čia ir dabar, sėdint „Cafė St 
Honorė“, nelengva elgtis tinkamai. 

Džeimis kalbėjo toliau. 

— Mums pasakė, kad tą dieną sprendimo dar ne- 
priims, bet mane vis tiek pasikvietė, kai jau ruošiausi 
važiuoti namo. Ir pasakė, kad pasirinko mane. 

— Nė kiek nesistebiu, — tarė Izabelė. - Visada bu- 
vai puikus muzikantas, Džeimi. Niekada tuo neabe- 
jojau. 

Jis, atrodo, pagirtas truputį susigėdo ir tik numojo 
ranka. 

— Na, bet apie tai vėliau pakalbėsim. Kaip tau 
sekasi? 

— Dirbu, — atsakė Izabelė. - Ties savo oficialia už- 
duotimi ir... 

Džeimis nutaisė nekantrią ir truputį pašaipią veido 
išraišką. 

— Ir dalykais, kurių šiaip neturėtum daryti, be abe- 
jonės. 

— Žinau, — tarė Izabelė. - Žinau, ką ketini pa- 
sakyti. - Tada ji pabandė įsivaizduoti, kas būtų, jei 
Džeimis išvažiuotų ir jiedu nebegalėtų šitaip susėsti 
pašnekėti. Ar ji vis dar imtųsi to, ką vadino savo „rei- 
kaliukais“, jei niekam negalėtų garsiai išsakyti keti- 
nimų, nebūtų kas pataria? Nes būtent tai jai reikštų 
Džeimio netektis. 

Džeimis pakėlė padavėjo atneštą vandens stiklinę. 

— Bet nepasakysiu, — tarė jis. — Vietoj to pranešiu 
tau šiokios tokios informacijos, kuri, manau... 

Izabelė palietė jam ranką. 

— Bet kol dar nepradėjai, leisk šį tą pasakyti man. 
Žinau tavo nuomonę, kad neturėčiau toliau kištis į 
šitą reikalą. Žinau, jog manai, kad nuėjau visai ne tuo 
keliu. Žinau. Bet šiandien kalbėjausi su tuo žurnalis- 
tu, kurį matėm aną dieną. Prisimeni? 

— Tą, su kuriuo maudydavaisi vienoje vonioje? 

— Tą patį. Ir leisk priminti, kad tada dar buvom 
labai maži. O vonia, kiek pamenu, buvo gana didelė. 
Na, nesvarbu. Jis iš vieno pažįstamo gydytojo sužino- 
jo donoro pavardę. Makloidas. 

Tardama paskutinius žodžius, Izabelė nuleido bal- 
są, nors niekas šalia negalėjo nieko nugirsti — išskyrus 
galbūt aną vyrą, įsigilinusį į savo knygą. Bet jis ne- 
pažinojo Izabelės, nors ji puikiai žinojo, kas jis. Tas 
žmogus slapčia pokalbių tikrai nesiklausytų. 

Izabelė tikėjosi, kad jos žodžiai Džeimiui padarys 
neblogą įspūdį, bet jis beveik nesureagavo. Tik šypte- 
lėjo ir pritardamas linktelėjo galva. 

— Tikrai taip, — tarė jis. 

Izabelė palinko į priekį. 

— Makloidas, - pakartojo ji. - Makloidas. O tai 
reiškia, kad ta moteris man melavo. Taip pat reiš- 
kia ir tai, kad Gremas, jos draugužis, gali būti vyras, 
kurį regėjimuose mato Ianas - jei jis apskritai ką nors 
mato, bet dabar įsivaizduokim, kad taip. 

Ir vėl Džeimis jos žodžius sutiko ramiai. 

— Taip, — pritarė jis. - Makloidas. 

Izabelė pajuto, kaip kyla pyktis ir susierzinimas. * 

— Neatrodo, kad būtum nors truputėlį nustebęs, — 
sumurmėjo ji, vėl pakeldama valgiaraštį. - Nevargin- 
siu tavęs šituo. Siūlau keisti pokalbio temą. 

Džeimis ramindamas mostelėjo ranka. 

— Atleisk. Bet, matai, aš ir nesu nustebęs, nes... Na, 
aš žinau, kad tai Makloidas. Bet ne tas Makloidas, 
apie kurį tu galvoji. 

Izabelė sutrikusi pakėlė galvą. 

— Nelabai suprantu. 

Džeimis dar gurkštelėjo vandens. 

— Kai aną kartą išsiskyrėm, aš nutariau užeiti į bib- 
lioteką prie Jokūbo IV tilto, - ėmė aiškinti jis. - Kaip 
ir tu, peržiūrėjau tos savaitės Vakaro žinias. Ir radau 
tai, ką tu, deja, praleidai, Izabele. Ne dėl to, kad no- 
riu į tai gilintis... 

— Radai dar kažką apie tą avariją? 

— Ne. - Džeimis papurtė galvą. - Su ana avarija tai 
visiškai nesusiję. Visai kito jauno vyro mirtis. Skelbi- 
mas, pasimetęs tarp kitų pranešimų apie mirtį, lygiai 
tą pačią dieną. 

Na taip, pamanė Izabelė. Padaryta akivaizdi klaida. 
Ji turėjo patikrinti, ar tą dieną Edinburgo apylinkė- 
se nemirė kitas jaunas vyras. Bet nepasižiūrėjo, ir vis 
dėlto... Ji sau priminė, kad Angusas patvirtino dono- 
ro pavardę - Makloidas. Vadinasi, ji teisi; net jei tą 
dieną mirė dar vienas jaunas vyras, Rouz sūnus buvo 
donoras. 

— Bet juk žinome, kad donoro pavardė - Makloi- 
das, — ėmė prieštarauti Izabelė. — Manyčiau, tai pa- 
tvirtina, kad mano pradinė prielaida buvo teisinga. 

— Vadinasi, buvo dar vienas jaunas vyras, - papras- 
tai atsakė Džeimis. —- Du Makloidai. 

Izabelė taip ir liko sėdėti išsižiojusi. 

— Abu... 

— Atsimeni pasakojimus, kad Hebridų salose visi 
yra Makloidai? - žvaliai tarė Džeimis. - Na, Edin- 

burge ne visai taip pat, bet ir čia Makloidų daug. Ir 
taip jau atsitiko, kad tą pačią dieną mirė du nelaimin- 
gieji Makloidai. Tas kitas vyrukas, Geivinas, gyveno 
užmiestyje, Vakarų Lintone. Skelbime buvo nurody- 
ta jo motina, Džina, bei jaunesnis brolis ir sesuo, apie 
tėvą nieko neparašyta. Bet aš susiradau D. Makloid 
telefonų knygoje, ji iš Vakarų Lintono. Štai tau ir at- 
sakymas. 

Baigęs kalbėti, Džeimis vėl atsilošė ir skėstelėjo 
rankomis, lyg sakydamas: viskas, byla baigta. Jis atlai- 
džiai palenkė galvą. 

— Tai ar dabar nurimsi? Pripažinsi, kad kartais 
įvyksta sutapimai? Ir kad kai kurie dalykai taip ir lie- 
ka nepaaiškinami ar tiesiog yra beprasmiai — tokie 
kaip žmonių, kuriems persodinta širdis, vizijose regi- 
mi veidai? Nejau negali tiesiog su tuo susitaikyti? 

Izabelė akimirksniu apsisprendė. 

— Ne, - ryžtingai atkirto. — Gal artimiausiu metu 
ir susitaikysiu, bet ne dabar. Norėčiau išsiaiškinti tru- 
putį daugiau. Kaip tas tavo Makloidas mirė? 

— Skelbime rašoma, kad ramiai, sulaukęs dvidešimt 
dvejų, — atsakė Džeimis. — „Po ilgai trukusios ligos“, 
taip tiksliai pasakyta. Jokios avarijos, nieko pana- 
šaus. — Jis nutilo. - Taigi tavo vyras aukšta kakta čia 
nebereikalingas, ar ne? 

Izabelė pamanė, kad dabar reikėtų daug ką apsvars- 
tyti, bet kol kas nutarė nebesakyti nieko, nes Džeimis 

paprasčiausiai patartų nesikišti į svetimus reikalus. Jis 
atrodė aiškiai patenkintas savo atradimais. Bala ne- 
matė, tegul mėgaujasi savo triumfo akimirka; ji to nė 
kiek nepavydėjo. Tačiau vis dar jautė pareigą Ianui, 
bent jau dėl jo turėjo išsiaiškinti, kur čia šuo pakastas, 
ir būtinai išsiaiškins. 

Izabelė apsimetė, kad klausimo neišgirdo. Jeigu 
Gremas buvo tas vyras aukšta kakta iš vizijos, tai da- 
bar jau pakankamai sunku įsivaizduoti, kaip jis čia 
galėtų būti įsipainiojęs. Ne, jis negali būti :as vyras. 
Tai, kad Gremas panašus į Iano viziją — gryniausias 
atsitiktinumas, viena iš tų be galo mažai tikėtinų ga- 
limybių, kurios retsykiais vis dėlto įvyksta, lyg norė- 
damos priminti, kad ir atsitiktinumų šiais laikais dar 
būna. O Gremo susierzinimas yra visiškai supranta- 
mas; jis kilęs iš įsitikinimo, kad Izabelė kišasi į daly- 
kus, kurie jai neturėtų nė trupučio rūpėti. Kas galėtų 
jį kaltinti? Ne, Gremas dabar nebesvarbus. 

— Ką gi, dabar turėsiu apie ką pagalvoti, - po kiek 
laiko prašneko Izabelė. - Ačiū. O dabar, manyčiau, 
laikas pasikviesti padavėją ir užsisakyti ko pavalgyri. 
Yra daug kitų dalykų, apie kuriuos galima pakalbėti. 
Pavyzdžiui, Londono simfoninis orkestras. 

Džeimis vėl nušvito. 

— Londono simfoninis orkestras! — tarė jis. — Šau- 


nu, ar ne? 

Izabelė pasistengė nusišypsoti. Greičiausiai šypse- 
na išėjo perkreipta, atsiduso ji. Apgailėtinas liūdnas 
šypsnys... 

— Kur tu Londone gyvensi? - pasidomėjo ji. — 
Klausiu ne todėl, kad man labai svarbu. Žinai, apie to 
miesto geografiją nelabai ką teišmanau. Šiauriniame 
upės krante? Pietiniame upės krante? Girdėjau, kad 
kai kurie žmonės gyvena tiesiog upėje stovinčiuose 
laivuose. Tie londoniečiai, kaip ir niujorkiečiai, bai- 
siai išradingi. Gyvena visokiose skylėse ir užkampiuo- 
se. Tik pažiūrėk į karalienę - ji gyvena užpakalinėje 
pilies dalyje... 

Džeimis ją nutraukė. 

— Kai kurie žmonės gyvena savo laivuose. Pažįstu 
vieną tokį. Ten baisiai drėgna. Ne, aš Londone neap- 
sistosiu. 

— Važinėsi iš užmiesčio? O kai koncertas vėlai baig- 
sis? Traukiniai juk nevažinėja visą parą. O jeigu ban- 
dysi užmegzti pokalbį su bendrakeleiviu, kai tyla pa- 
sidarys nepakenčiama? Tu juk supranti, kad žmonės 
iš Londono priemiesčių tiesiog miršta iš nuobodulio? 
Tai antra priežastis, dėl ko Anglijoje miršta žmonės. 
Visiškas nuobodulys... 

— Aš nevažiuosiu, Izabele, - tarė Džeimis. — At- 
leisk, turėjau iš pat pradžių pasakyti. Aš šito darbo 


nesiimsiu. 

Prireikė kelių akimirkų, kol Izabelė suvokė tuos žo- 
džius. Pats pirmas užplūdęs jausmas — džiugesys, kad 
jai vis dėlto neteks jo prarasti. Paprastas džiaugsmas. 

— Aš tokia laiminga, - su palengvėjimu atsiduso 
Izabelė, bet tuoj pat pasitaisė: - Bet kodėl? Kam va- 
žiavai į perklausą, jei to darbo nenorėjai? 

Džeimis paaiškino, kad iš pradžių to darbo labai 
norėjo ir kaip važiuodamas namo pusę kelio galvo- 
jo, kada ten persikels, kur gyvens ir panašiai. O kitą 
pusę, maždaug nuo Jorko, pamažu apsisprendė pasiū- 
lymo atsisakyti. 

— Kai pasiekiau Edinburgą, — tarė jis, - jau buvau 
nutaręs pasilikti. 

Jo balsas nuskambėjo gana griežtai, lyg galutinis 
sprendimas. Izabelė kurį laiką dvejojo; lengviausia 
dabar būtų pasakyti, kad, jos manymu, tai labai gera 
mintis, ir viską palikti taip, kaip yra. Bet jai pasidarė 
labai smalsu, kas gi galėjo taip pakeisti jo nuomonę. 
Ir tada suvokė. Ketė. Džeimis neišvažiuos iš Edinbur- 
go, kol turės bent mažutėlytę viltį, kad Ketė dar gali 
dėl jo persigalvoti. 

— Tai Ketė, — tyliai tarė ji. - Dėl jos, ar ne? 

Džeimis pažvelgė jai į akis, bet susigėdęs iš karto 
nusisuko. 

— Galbūt. Galbūt... - Balsas sudrebėjo. - Taip, — 


tęsė jis. — Dėl jos. Supratau tai traukinyje, ir apsi- 

sprendžiau. Aš nenoriu jos palikti, Izabele. Tiesiog 
nenoriu. 

Iš pradžių, sužinojusi, kad Džeimis į Londoną vis 
dėlto nevažiuos, Izabelė pajuto didžiulį pakilimą, 
tačiau dabar abejonės privertė nusileisti ant žemės. 
Bėda ta, kad ji -— filosofė ir nuolat galvoja apie prievo- 
lę bei įsipareigojimus. Mąstant savanaudiškai, dabar 
geriausia būtų patylėti, bet Izabelė nebuvo savanaudė. 
Taigi jautė, kad turėtų Džeimiui pasakyti, jog negali- 
ma mesti to, kas jam taip svarbu, dėl vilties — tuščios 
vilties, - kad Ketė kada nors pas jį sugrįš. 

— Ji negrįš pas tave, Džeimi, — švelniai tarė Izabe- 
lė. - Negali praleisti viso gyvenimo laukdamas to, kas 
niekada neįvyks. 

Kiekvienas ištartas žodis prieštaravo tam, ko no- 
rėjo pati Izabelė. Ji norėjo, kad Džeimis liktų; norė- 
jo, kad viskas liktų po senovei; troško turėti jį sau. 
Tačiau, nepaisant viso to, ji žinojo, kad turi kalbėti 
priešingai. 

Buvo aišku, kad tie žodžiai padarė reikiamą įspūdį, 
nes Džeimis sėdėjo tylus, tik išplėtręs akis žiūrėjo į ją. 
Tose akyse buvo šviesa, kuri dabar, rodos, ėmė gesti. 
Kas yra grožis, pamanė ji, jei ne laimės pažadas, kaip 
kažkada pasakė Stendalis? Bet yra ir šis tas daugiau. 
Žvilgsnis į tai, koks būtų gyvenimas be nesutarimų, 


netekčių, mirties. Ji norėjo ištiesti ranką, paliesti jo 

skruostą ir ištarti: „Džeimi, mano gražusis Džeimi", 
bet, suprantama, negalėjo. Negalėjo nei pasakyti, nei 
padaryti to, ką norėjo... Tokia jau filosofo dalia; kaip 
ir kiekvieno iš mūsų, jei tik esame pakankamai atviri 
patys sau. 

Kai Džeimis pagaliau prabilo, kalbėjo labai tyliai. 

— Nesikišk į tai, Izabele, - iškošė pro sukąstus dan- 
tis. - Rūpinkis savo reikalais. 

Izabelė ner atsilošė, priblokšta tokio atšiaurumo. 

— Atleisk, — tarė ji. — Atleisk, aš tik norėjau... 

— Prašau, patylėk, - pasakė Džeimis, pakeldamas 
balsą. — Tiesiog patylėk. 

Paskutiniai žodžiai tarsi pakibo ore. Izabelė ner- 
vingai pažvelgė į gretimą staliuką. Nepanašu, kad kas 
nors būtų nugirdęs jų pokalbį, bet tas vyras su knyga 
tikrai turėjo girdėti. 

Tada Džeimis triukšmingai atstūmė kėdę ir pa- 
kilo. 

— Atsiprašau, — pasakė jis. - Šįvakar nesu nusitei- 
kęs valgyti. 

— Išeini? — negalėjo patikėti Izabelė. 

— Taip. Atsiprašau. 

Ji liko sėdėti viena, iš gėdos net sustingusi. Greitai 
prisistatė padavėjas ir diskretiškai pristūmė Džeimio 
kėdę atgal prie stalo. Tada iš kito kavinės galo tyliai 


priėjo Piteris Stivensonas ir pasilenkęs sušnibždėjo: 

— Prisidėk prie mūsų. Negalim tau leisti pietauti 
vienai. 

Izabelė dėkinga pakėlė akis. 

— Manau, vakaras man jau sugadintas... 

— Na jau, tavo draugui tikrai nebuvo reikalo šitaip 
išeiti. 

— Tai mano kaltė, - atsiduso Izabelė. - Pasakiau 
kai ką, ko sakyti neturėjau. Paliečiau skaudžią vietą. 
Nereikėjo to daryti. 

Piteris uždėjo ranką jai ant peties. 

— Visi kartais prišnekam, ko nereikia, - paguodė 
jis. - Paskambink jam rytoj, ir viskas susitvarkys. 
Tada viskas atrodys kitaip. 

— Nė nežinau, - tarė Izabelė. Nutarė, kad reikia kai 
ką paaiškinti. Vakaro pradžioje ji lyg ir suprato, kad 
žmonės ją gali įsivaizduoti atėjus su jaunu meilužiu; 
dabar nebebuvo tokia tikra, ar nori, kad jie taip gal- 
votų. 

— Mudu esam tik draugai, - tarė Izabelė Pite- 
riui. - Nenorėčiau, kad pamanytum, jog yra kažkas 
daugiau. 

Piteris nusišypsojo. 

— Koks nusivylimas! Mudu su Siuze ką tik žavėjo- 
mės tavo sugebėjimu pasirinkti vyrus. — Jis šelmiškai 
mirktelėjo akį. - Taip pat tikėjomės, kad tai reiškia, 
jog mažiau laiko skiri savo etikos klausimams, o dau- 


giau linksminiesi. 

— Neatrodo, kad man baisiai gerai sektųsi links- 
mintis, — vėl atsiduso Izabelė. —- Bet vis tiek ačiū už 
patarimą. — Ji dvejojo. Ką gi, Piteris teisus — ji turėtų 
linksmai leisti laiką. Ir tam, po galais, juk yra Tomaso. 
Ji gali galvoti apie jį ir tą lengvabūdiškai suplanuotą 
išvyką. Ne, į tai reikia žiūrėti kaip į protingą ir tobulai 
apmąstytą sprendimą. 

Piteris mostelėjo galva jų staliuko pusėn. 

— Eime, - tarė jis. - Ten sėdi Hjugas ir Pipa Lok- 
hartai. Jiedu susipažino, kai su mumis grojo Siaubin- 
gai Klaikiame Orkestre. Ji ne taip baisiai groja trimi- 
tu, kaip jis — na, tiesą sakant, visai neblogai. Tau jie 
patiks. Einam. 

Izabelė atsistojo. Vakaro likučiai dar gali būti iš- 
gelbėti, ir ji dar gali susigrąžinti lašelį orumo. Su 
Džeimiu ir anksčiau būdavo nesusipratimų, o rytoj ji 
atsiprašys. Tada Izabelė priminė sau, kas esanti — Zai- 
komosios etikos apžvalgos redaktorė, o ne kokia nors 
iki ausų įsimylėjusi mergaitė, palikta aikštingo vai- 
kino. Tokios mintys šiek tiek paguodė, ir nuotaika 
pagerėjo. Ji atliko savo pareigą ir davė jam patarimą, 
nes jautėsi morališkai įsipareigojusi tai padaryti, taigi 
negalėjo sau dėl to priekaištauti. O be to, sulaukė ir 
nepaprastai gerų naujienų — jis neišvažiuos iš Edin- 
burgo. Pasijuto, lyg būtų atšaukta bloga orų progno- 
zė. Įvyko klaida: žiemą nukėlė, ir galima pereiti tiesiai 
prie pavasario. 

Taigi ji nuėjo į kitą kavinės galą prisidėti prie Pite- 
rio ir Siuzi, nekreipdama dėmesio į visus, kurie matė 
netikėtą Džeimio išėjimą ir dabar paslapčia žiūrėjo 
užuojautos kupinais žvilgsniais. Izabelė ėjo iškėlusi 
galvą; nebuvo jokio reikalo gėdytis. Gal ji ir atsiprašys 
Džeimio rytoj, bet neturi atsiprašinėti visų šitų žmo- 
nių. Edinburgas — pernelyg smalsus miestas. Žmonės 
turėtų rūpintis savo reikalais. 

| Izabelei visada patiko kelias į Vakarų Linto- 
Da Jis vinguriavo palei Pentlando kalvas, pro 
senas sodybas, laukus, kuriuose ganėsi avių bandos, 
stačius viržiais apaugusius šlaitus, vietomis nugrauž- 
tus lietaus vandens, pro Nain Mail Berno kaimelį ir 
Karlopsą. Ir visą laiką ėjo pietryčių, ūkanotų Lamer- 
muirso kalvų pusėn. Kelias Izabelei buvo per trum- 
pas, nes juo važiuojant kildavo daugybė minčių ir ne- 
užtekdavo laiko joms apmąstyti. Kad ir kokia tai juo- 
kinga mintis, ji mielai būtų grįžusi atgal, o paskui vėl 
apsisuktų, kad pratęstų važiavimo malonumą. Tačiau 
Izabelė turėjo tikslą — pašnekėti su Džina Makloid. Ji 
jau buvo paskambinusi ir susitarusi susitikti. Izabelė 
pasakė, kad norėtų pasikalbėti apie jos sūnų, kurio 
neseniai neteko; moteris trumpam sulaikė kvapą ir 


kurį laiką parylėjo, bet vėliau davė sutikimą. 

Vakarų Lintono miestelis buvo prisiglaudęs kalno 
papėdėje. Edinburgo plentas driekėsi toliau, perkirs- 
damas patį miestuką ir leisdamasis žemyn. Abiejose 
plento pusėse stovėjo senoviškos vilos, namai su di- 
deliais sodais, mokyklos tokiais pavadinimais, kokių 
pilna kiekviename mažame Škotijos miestelyje — pa- 
vadinimai, primenantys ramią Škotiją, jos romantiką 
ir golfą. Šitas pasaulis Izabelei atrodė svetimas; ji buvo 
miesto vaikas, bet taip pat suprato, kad Škotija pilna 
mažų miestukų — didieji miestai juos užgožia ir tarsi 
ignoruoja, bet jie vis dar yra. Tai buvo tylių manierų 
ir santūraus draugiškumo pasaulis, kuriame nevyk- 
davo nieko neįprasto ir žmonės ramiai, be didesnių 
sukrėtimų nugyvendavo iki pat mirties. Jų gyvenimo 
istoriją galima būdavo perskaityti ant antkapių vieti- 
nėse kapinėse, jų ištikimybė ir ištvermė likdavo įrėžta 
granite: „Tomas Andersonas, Rytų Mainso ūkininkas, 
mylimas vyras, mirė sulaukęs penkiasdešimt dvejų...“, 
ir taip toliau. Šitie žmonės rado savo vietą ir gyvena 
tarsi susijungę su žeme, į kurią galiausiai nukeliaus po 
mirties. Miesto mirusieji virsdavo pelenais ir po savęs 
nepalikdavo žymės, juos greitai pamiršdavo. Tokiame 
miestelyje juos visada atmindavo ilgiau, ir susidaro 
iliuzija, kad čia žmonės svarbesni. Viską lemia asme- 
nybė, svarstė Izabelė. Jeigu žmonės nežino, kas mes 


esame, tai natūralu, kad jiems reiškiame mažiau. Čia, 


281 


šitame miestelyje, visi žino, kas buvo tie mirusieji, ir 
tai yra esminis skirtumas. 

Izabelė išsuko iš plento ir lėtai nuriedėjo į mies- 
tuką. Abiejose siauros gatvės pusėse kilo nedidukai 
akmeniniai pastatai — namai, parduotuvės, mažutis 
viešbutukas. Dar buvo vieno jos pažįstamo knygynas, 
būtinai reikės užsukti grįžtant. Bet pirmiausia reikia 
susirasti Vakarų Dalgovano namą, kurį nurodė Džina 
Makloid. 

Ilgai ieškoti neteko — namas stovėjo iš karto pa- 
sukus iš kelio, vedančio į Piblą ir Mofarą. Tai buvo 
nedidelis namas, pastatytas iš pilkų slėnio akmenų, 
o iki jo vedė nutryptas negrįstas takelis. Už pastato 
plyni laukai driekėsi tolyn į pietus; priešais jį nedidu- 
kame apleistame sode vešėjo rododendrai, užstodami 
namą nuo gatvės. Šalimais stovėjo senas žalias „Land 
Rover . 

Izabelei priėjus, lauko durys atsivėrė, ir Džina 
Makloid išėjo pasisveikinti su viešnia. Jiedvi nesma- 
giai paspaudė viena kitai ranką, ir Izabelė pastebėjo, 
kad moters rankos sausos ir šiurkščios. Ūkininkės 
rankos, pamanė ji. 

— Vis dėlto radot kelią, — tarė Džina. - Žmonės 
dažnai mus pravažiuoja ir susigriebia tik prie Mofato. 

— Šiek tiek pažįstu šitas vietas, — atsakė Izabelė. — 
Kartais arvažiuoju čia į Dereko Vatsono knygyną. 
Man čia labai patinka. 

— Viskas keičiasi, - pasakė Džina. — Bet mes džiau- 
giamės tuo, ką turim. Žinot, kadaise čia buvo svarbus 
mažas miestelis. Paskui mus kokiam šimtmečiui ar 
dviem pamiršo. 

Džina nusivedė Izabelę į svetainę. Tai buvo nedide- 
lis kambarys, apstatytas paprastai, bet jaukiai. Staliu- 
kas palei sieną buvo apkrautas kažkokiais popieriais 
ir žurnalais - Izabelė pastebėjo vieną Veterinarijos 
numerį ir iš karto padarė išvadas. Džina pasekė jos 
žvilgsnį. 

— Taip, — tarė ji. - Aš veterinarė. Padedu kliniko- 
je Penikvike. Nedidelis darbas su mažais Žvėreliais. 
Anksčiau dažnai gydydavau arklius, bet dabar... — Sa- 
kinio ji nebaigė, tik nukreipė žvilgsnį pro langą, į lau- 
kus kitoje kelio pusėje. 

Izabelė jau pasimokė per apsilankymą pas kitą po- 
nią Makloid, ir dabar nutarė eiti tiesiai prie reikalo. 

— Labai užjaučiu jus dėl sūnaus, — tarė ji. - Nepa- 
Žįstu jūsų, nepažinojau ir jo. Bet užjaučiu. 

Džina linktelėjo. 

— Ačiū. — Ji pažvelgė į Izabelę, laukdama, ką ji dar 
pasakys, bet staiga prakalbo pati: — Jūs tikriausiai iš 
abipusės pagalbos grupės. Jūsų vaikui taip irgi nutiko? 

Izabelė suprato, kad moteris kalba apie sūnaus 
ligą ė ji buvo paminėta skelbime laikrašryje. 

— Ne, - atsakė ji. - Nenutiko. Suprantu, apie ką 
jūs kalbate, bet ne. 

Džina atrodė nustebusi. 

— Tada, atleiskit už klausimą, ko atvažiavot su ma- 
nim susitikti? 

Izabelė pažvelgė jai į akis. 

— Atvažiavau, nes atsitiktinumas suvedė mane su 
žmogumi, kuriam persodinta širdis. 

Iš Džinos reakcijos Izabelė suprato, kad Džeimio 
teorija vis dėlto buvo teisinga. Kurį laiką ji tylėjo, ro- 
dės, kad niekaip neranda tinkamų žodžių. Tada nu- 
ėjo iki lango, nusisuko nuo Izabelės ir abiem rankom 
įsikibo į palangę. Kai galiausiai prašneko, balsas buvo 
labai prislopintas, ir Izabelė turėjo gerai įtempti ausis, 
kad išgirstų. 

— Mes prašėm privatumo, — tarė ji. - Labai aiškiai 
nurodėm, kad nenorime susitikti su tuo žmogum, 
kad ir kas jis ten būtų. Nenorėjom ištęsti visos ago- 
nijos. 

Moteris staiga atsisuko, jos akys švietė pykčiu. 

— Aš sutikau, kad jie pasiimtų širdį. Bet tai viskas. 
Nenorėjau, kad žinotų mano dukra ar kitas sūnus. 
Man atrodo, tada jiems būtų dar sunkiau. Žinoti, 
kad kažkas kiras nešioja dalį jų brolio. Kad jų brolio 
dalelė dar gyva. 

Izabelė tylėjo. Galų gale juk ne jai spręsti, kaip kiti 
turėtų elgtis, ištikti tokios tragedijos. Galima be galo 


ilgai diskutuoti apie etinius dalykus, bet tie, kurie rašė 

apie sąžiningumą, atvirumą ir dovanojimo kilnumą, 
gal niekada nėra praradę brolio. 

Džina atsisėdo ir įbedė žvilgsnį į savo rankas. 

— Taigi, ko jūs norit iš manęs? —- paklausė ji. 

Izabelė prieš atsakydama parylėjo, bet kai Džina 
pakėlė akis, pradėjo kalbėti. Papasakojo apie pašne- 
kesius su Ianu ir jo kančias. 

— Suprantu, jums tai gali pasirodyti vaikų pasa- 
kos, — tarė ji. — Juk vis dėlto esate mokslininkė. Ži- 
not, kad nosinė negali būti daugiau nei nosinė, o at- 
mintis ir sąmonė yra skirtingi dalykai. Suprantu, kad 
viskas skamba labai nelogiškai. Bet tas vyras, žmogus, 
kuriam jūsų sūnus išgelbėjo gyvybę, tikrai išgyvena 
tai, ką sako. 

Izabelė norėjo kalbėti toliau, bet Džina kilstelėjo 
ranką, ją nutildydama. 

— Tai jo tėvas, - nedvejodama tarė ji. - Tas apibū- 
dinimas atitinka jo tėvą. Ar bent jau panašu, kad tai 
jis. 

Viskas kartojasi, pamanė Izabelė, vėl tas pats, kas 
nutiko anksčiau. Jai buvo sunku patikėti. Vienas at- 
sitiktinumas po kito. Vardai. Veidai. Viskas atsitikti- 
numas. 

Džina atsistojo ir nuėjusi atidarė stalo stalčių. 

— Mes su vyru, tikiuosi, greitai išsiskirsime, jau po 


keleto mėnesių. Kai advokatai galiausiai pajudės iš 

mirties taško. — Ji nutilo, kuisdamasi po popierius. 
Tada ištraukė mažą spalvotą fotografiją, kokios nau- 
dojamos dokumentams, ir padavė Izabelei. — Tai jis. 

Izabelė paėmė nuotrauką ir į ją pažvelgė. Malonios 
išvaizdos, atviro veido vyras. Aukšta kakta, ir akys šiek 
tiek užkritusios. Izabelė ieškojo rando, bet nuotrau- 
ka buvo nepakankamai ryški. Ji grąžino fotografiją, ir 
Džina įmetė ją atgal į stalčių. 

— Nežinau, kodėl jas laikau, — tarė ji. - Namuose 
dar liko daug jo daiktų. Manau, kurią nors dieną im- 
siuos mesti visa tai lauk. 

Ji uždarė stalčių ir atsisuko į Izabelę. 

— Jūs nežinot, kas iš tikrųjų nutiko, ar ne? Kas nors 
kažką pasakojo? 

— Žinau tik tiek, kiek pasakiau jums, — atsakė Iza- 
belė. — Nežinau nieko nei apie jus, nei apie jūsų sūnų. 
Ničnieko. 

Džina atsiduso. 

— Mano sūnus su tėvu nesimatė keletą mėnesių — 
beveik metus, jei atvirai. Kai Evanas - toks mano 
vyro vardas - mus paliko, abu mano sūnūs atsisakė 
su juo bendrauti. Labai pyko. Maniau, kad po kurio 
laiko viskas susitvarkys, pasimirš, bet taip nenutiko. 
Taigi kai mano Geivinas mirė — o jį, be abejonės, nu- 
žudė depresija, jis jautėsi baisiai prislėgtas, - su tėvu 
jau nebuvo susitikęs ar kalbėjęs labai ilgai. Mirė nuto- 


lęs nuo tėvo. O Evanas net neatėjo į atminus. Neatėjo 

net į savo sūnaus atminus. — Džina kalbėjo lėtai, bet 
stebėtinai tvardėsi, ir žiūrėjo tiesiai į Izabelę. - Ma- 
nyčiau, jis jautėsi baisiai kaltas, ir man tikriausiai jo 
netgi gaila. Bet viskas yra kaip yra. Baigta. Dabar tegu 
gyvena su savo jausmais. 

Ji bejėgiškai pažvelgė į Izabelę. 

— Jis negali ateiti ir paprašyti pagalbos. Štai kaip. 
Jis, žinokit, vis dar gyvena šitam miestelyje. Taigi tu- 
rim stengtis niekur nesusitikti. Jis net į darbą važiuo- 
ja kitu keliu — irgi dirba veterinaru. Tas kelias gero- 
kai ilgesnis, bet jis tiesiog negali susitikti akis į akį su 
vaikais. 

Izabelė jautė, kad atsakyti gali labai nedaug. Susi- 
mąstė, ką gi Džina mano apie Iano istoriją. Ji niekaip 
į tą pasakojimą nesureagavo, ir Izabelė nutarė, kad ji 
tiesiog nuleido tai negirdom. 

— Tikiuosi, nepykstate, kad atvažiavau čia su tokiu 
pasakojimu, — tarė ji. - Man ir pačiai dėl to nelabai 
smagu. Ber tiesiog jaučiau, kad turiu atvažiuoti. 

Džina tik gūžtelėjo pečiais. 

— Nesijaudinkit dėl to. O dėl to pasakojimo... Na, 
žmonės dažnai įsivaizduoja panašius dalykus, ar ne? 
Bijau, kad šituo atžvilgiu esu visiška racionalistė. Ne- 
turiu laiko visokiems tauškalams. — Ji nusišypsojo 
Izabelei. Veterinarė, netikinti jokiomis nesąmonėmis; 
tikinti tik mokslu. - Bijau, panele Dalhausi, — tęsė 
ji, - kad niekada netikėjau jokia Žmogaus nemirtin- 

gumo forma. Kur baigiasi sąmonė, ten baigiasi ir gy- 
„venimas. O kalbant apie sielas, na, man atrodo, kad 
jei jas turim mes, tai privalo turėti ir gyvūnai. Jeigu 
mes išliekame po mirties, kodėl negali ir jie? Tada 
rojuje, ar kaip tą vietą pavadinti, turėtų būti baisiai 
ankšta, kai jau iškeliavo šitiek kačių, šunų ir galvijų. 
Jums tai atrodo logiška? Man nelabai. 

Įprastą dieną Izabelė būtų turėjusi nemažai ką at- 
sakyti. Mes nesame tokie patys kaip gyvūnai, pamanė 
ji, gyvūnų sąmonė daug kuo kitokia. Bet kita vertus, 
Izabelė netikėjo, kad šunys yra automatai, kaip bandė 
įrodyti Dekartas. Jei sielos idėja ką nors reiškia, tai 
turi būti ir kokia nors šuniška siela, ir mylinti, gal ne? 
O jei sąmonė gali išlikti, tai sunku įsivaizduoti, kaip 
ji gali būti neatskirta nuo kūno. Tokiu atveju, jeigu 
egzistuoja vieta, kurioje renkasi mirusiųjų dvasios, 
ten galėtų būti ne tik žmonių, bet ir šunų sielos. Bet 
vis dėlto Izabelė į visa tai stengėsi žvelgti plačiai. Mes 
siekiame Dievo — bent jau dauguma žmonių, — bet 
ar tikrai taip svarbu, kokio pavidalo yra tas Dievas? 
Jos mintyse tai buvo gėrio siekis. Ir kuo blogai siekti 
gėrio, jei tai gyvenimui suteikia prasmę? Greis lan- 
kydavosi savo spiritistų seansuose, kunigai ir vysku- 
pai vykdė savo religines apeigas prie altorių, žmonės 
maudėsi Gange, keliavo į Meką. Be abejonės, tai ta 
pati reikmė, ir ši reikmė, regis, yra neatskiriama visos 
žmonijos dalis. Mums reikia šventų vietų, kaip kartą 

apie tai pasakė Audenas savo eilėraštyje apie vandenį: 
Trokšta, man rodos, visi iš žmonių / Didingų paminklų, 
vietų šventų. Ir kaip visada, toks nuostabus jausmas 
išreikštas vos keliais gražiais žodžiais. 

Izabelė pakėlė akis į Džiną. Ji išgyveno sūnaus 
mirtį be jokios religijos pagalbos. Kad nepasiduotų 
nevilčiai, ji turėjo būti labai stipri ir kuo nors tikėti, 
tiesiog gyventi toliau ir ištverti tuštumą. Ji žvilgtelėjo 
į Džinos rankas — tos rankos, be abejonės, sudiržo 
nuo muilo, kurį ji kasdien naudoja dirbdama. Tada 
ji pagalvojo, kad šita moteris kasdien kam nors pa- 
lengvina kančias. Taigi jos gyvenime yra tikslas, ir la- 
bai svarbus, net jei ji pati to nepripažįsta ar apie tai 
nekalba. 

Izabelė norėjo paklausti dar kai ko, taip ir padarė 
stodamasi. Ar jos vyras žinojo, kad jo sūnaus širdis 
persodinta kitam? Ne, atsakė Džina. Ji pranešė apie 
mirtį telefonu, ir pokalbis buvo labai trumpas. Jis 
taip ir nesužinojo. 


Grįždama Izabelė užsuko į knygyną. Derekas Vatso- 
nas sutiko ją šiltai ir nusivedė į virtuvėlę už nutrintų 
lentynų. Ant stalo gulėjo dainos juodraštis, visas pri- 
braukytas ir su pradėtomis rašyti natomis. Jis užkai- 
tė ant ugnies virdulį ir atnešė apdaužytą sausainių 
skardinę. 

Izabelė pažvelgė į draugą. 

— Turėsi man atleisti, Derekai, — tarė ji. - Atėjau 
su tavim pasimatyti, bet neturiu jėgų kalbėti. Ką tik 
buvau susitikusi su Džina Makloid. 

Derekas stabtelėjo pusiaukelėje tarp spintelės ir 
stalo. Rankos truputį suvirpėjo. 

— Vargšė moteris, — tarė jis. — Jos sūnus pas mane 
dažnai užsukdavo. Domėjosi visomis knygomis apie 
Hailando kalnus. Vis surasdavau ką nors naujo, o jis 
čia atėjęs skaitydavo. Ir dar ne kartą mačiau, kaip jis 
žiūri pro langą, į tėvo namą kitoj gatvės pusėj. Sėdė- 
davo ir žiūrėdavo. 

Izabelė nieko neatsakė. 

— Ar galėtum tiesiog kalbėti, Derekai, o aš sėdėsiu 
ir klausysiu? Gali pasakoti apie savo kompozitorius, 
jei nori. —- Mat jis buvo parašęs keletą kompozitorių 
biografijų. 

— Jei jau taip nori, — tarė Derekas. - Suprantu, kaip 
jautiesi. Kartais ir man patinka klausytis. 

Izabelė atsisėdo, o Derekas ėmėsi ginti Žakomo 
Mejerberio!? darbą. 

— Tiesiog stebėtina, - kalbėjo jis. - Devyniolikta- 
me amžiuje Mejerberis buvo pripažintas viena iški- 
liausių operos asmenybių. O paskui staiga bum! Ir 
19 Žakomas Mejerberis (Giacomo Meyerbeer) — žydų tautybės kompozi- 

torius, gimęs Vokietijoje. Tikroji jo pavardė - Yaakov Liebmann Beer. 


Mejerberio operos buvo labai populiarios XIX a., bet beveik pamirštos 


jau XX. 

jį atstūmė. Labai skaudu sakyti, kad ir Vagneris prie 
to prisidėjo su savo antisemitinėm pažiūrom. Tokia 
neteisybė. Mejerberis buvo užjaučiantis žmogus, uni- 
versalių pažiūrų. Geras žmogus. O jį taip ėmė ir at- 
stūmė. Kada paskutinį kartą esi girdėjusi jo operą? Na 
štai, aš ir vėl. 

Izabelė gurkštelėjo arbatos. Ar turėtų pasakyti ką 
nors daugiau Žakomo Mejerberio labui? Ne, jau ir 
taip visko užtenka. O Mejerberio reputacija tegul rū- 
pinasi Derekas. 

— Ir dar, — tęsė jis. - Dabar kuriu simfoninę po- 
emą. Va ta, kur ant stalo guli. Apie šventąjį Mungą““, 
tam skiriu daug laiko. Jo senelis, kaip žinai, buvo Or- 
knio karalius Lotas. Išsiaiškinęs, kad jo duktė pasto- 
jo nuo tokio princo Oveno — sugulė kiaulidėj, turėk 
omeny, — įsakė tą vargšę merginą numesti nuo uolos. 
Ji liko gyva, tada ją įsodino į valtį ir paleido pasro- 
viui Fortu?!. Nelabai gražiai pasielgė. Šiais laikais su 
vienišomis motinomis elgiamasi kur kas geriau, kaip 
manai? 


Jis vėl pripylė Izabelei arbatos. 


2 Šventasis Mungas (Saint Mungo), dar žinomas šventojo Kentigerno 
vardu, buvo Škotijos kunigas ir evangelistas, ir, kaip teigia legenda, 
Glazgo įkūrėjas. Pats žodis „munghu“, išvertus iš gėlų kalbos, reiš- 
kia „brangiausiasis“. Manoma, kad šį vardą jam suteikė jo mokytojas, 
šventasis Serfas. 

!! Fortas (Eorth) - Škocijos upė. 

— Taigi mergina plaukė pasroviui iki pat Kulroso. 
Ten ją išgelbėjo pats šventasis Serfas, ne kas kitas, ir 
ji pagimdė šventąjį Mungą. Taigi iš negailestingu- 
mo ir kietaširdiškumo galiausiai gimė kažkas gero ir 
doro. — Jis stabtelėjo. - Noriu visa tai parodyti savo 
simfoninėje poemoje. Tiksliau pasakius, pasistengsiu 
tai padaryti. 

Izabelė nusišypsojo. Klausantis Dereko, jai lyg ir 
palengvėjo. Pasaulyje daug neteisybės ir sunkumų, 
bet yra ir šviesos spindulėlių, kurie priverčia tamsą 
pasitraukti. 


21 


Džeimio raštelis buvo trumpas, bet labai kon- 
kretus: 

„Nenustebsiu, jei daugiau nebenorėsi manęs akyse 
matyti. Bent jau aš, tavim dėtas, tikrai nenorėčiau. 
Taigi galiu pasakyti tik tiek: nereikėjo man taip iš- 
eiti. Elgiausi labai kvailai ir vaikiškai. Labai dėl to 
atsiprašau.“ 

„Brangus Džeimi (rašė Izabelė atsakydama), jeigu 
kas nors ir turėtų dabar atsiprašinėti, tai aš. Norėjau 
tau paskambinti ir pasakyti, kaip gailiuosi, bet nepri- 
siruošiau, nes... Na štai, aš ir vėl pradedu. Žinau, kad 
nepritarsi tam, ką padariau, bet vis tiek noriu tau pa- 
pasakoti. Buvau nuvažiavusi į Vakarų Lintoną ir kal- 
bėjausi su ta motina. Nebuvo lengva. Bet dabar bent 
jau žinau, ir manyčiau, kad pagaliau netrukus galė- 
sių išsamiai ir racionaliai paaiškinti tai, kas iš tikrųjų 
atsitiko. Ir labai džiaugiuosi, net jei ir nesutinki su 

tuo, ką vadini kišimusi į kitų reikalus. (Aš nesu toks 
žmogus, kuris mėgsta visur kištis, Džeimi, veikiau tik 
domiuosi aplinka. Toks apibūdinimas man labiau prie 
širdies. Jis nusako žmogų, kuris įsitraukia į įvykius. 
Jei žmogus įsitraukia į įvykius be rimtos priežasties, 
sakoma, kad jis įkyriai domisi aplinka. Juk šauni sąvo- 
ka, ar ne? Ir vis dėlto aš stengiuosi nebūti įkyri.) 

Bet turiu tavęs atsiprašyti ir tai padarysiu. Tavo 
jausmai Ketei yra tavo reikalas, ir man nedera į juos 
kištis ar reikšti savo nuomonę. Daugiau tai nepasi- 
kartos. Taigi atleisk man už tai, kad aiškinau, ką turi 
daryti, kol tu pats nepaprašei patarimo. 

Yra ir dar vienas dalykas. Aš be ga/o džiaugiuosi, 
kad nutarei nevažiuoti į Londoną. Londonas yra la- 
bai geras miestas, savo vietoje, keturi šimtai mylių į 
pietus nuo Edinburgo. Londoniečiai — labai malonūs 
žmonės, labai linksmi, nepaisant nieko, bet aš esu tik- 
ra, kad tave labiau vertina Edinburge, o ne Londone. 
Aš, pavyzdžiui, labai tave vertinu, žinau, kad ir Greis 
taip pat, o dar yra tiek tavo mokinių, kurių muzika- 
lumas nukentėtų, jei nutartum išvykti. Kitaip sakant, 
mums visiems labai pasisekė. 

Ar visa tai skamba savanaudiškai? Taip, man skam- 
ba. Atrodytų, lyg suteikiu tau daugybę įvairių prie- 
žasčių likti Edinburge, o tuo metu galvoju tik apie 
save ir kaip pasiilgčiau tavo draugijos, jei išvyktum. 
Taigi prašau nepriimti mano patarimo už gryną pini- 

gą ir elgtis taip, kaip nori pats, o galimybių ateityje 
bus ir kitų. Ir aš turėčiau padaryti tą patį. Nors ir 
neturiu noro kur nors važiuoti, na, gal nebent išsky- 
rus Vakarų Australiją, Alabamą, ir Havaną, ir Buenos 
Aires, ir...“ 

Izabelė užbaigė laišką, įdėjo į voką, užrašė adresą ir 
padėjo ant staliuko koridoriuje. Vakare eidama namo, 
Greis paims laiškus ir įmes į pašto dėžutę prie kelio. 
Džeimį atsiprašymas pasieks rytoj, o tada ji susitars 
susitikti kitą dieną. Galės paprašyti jo pasiimti natų, 
tada eis į muzikos kambarį, kur ji gros, o jis dainuos, 
kol lauke sutems. Zaikomosios etikos apžvalgos redak- 
torė (pianinas) ir jos draugas Džeimis (tenoras). Kaip 
tipiška Edinburgui. Graudžiai smagu... 

Izabelė pagalvojo — ir nusišypsojo nuo tos min- 
ties, - kad jei kas nors gyventų iki smulkmenų su- 
planuotą gyvenimą, tai rytus pradėtų rašydamas atsi- 
prašymo laiškus... Ji susimąstė, kas dar galėtų tikėtis 
jos atsiprašymo. Galbūt buvo šiek tiek per šiurkšti, 
atmesdama to pikto australo profesoriaus straipsnį 
apie nuodėmes. Gal jis iš tikrųjų yra švelnus ir jautrus 
žmogus, o apie nuodėmes kalba tik teoriškai, gal akis 
išverkė gavęs neigiamą atsakymą... Nors tikriausiai 
ne. Visi Izabelės iki tol sutikti filosofijos profesoriai 
australai atrodė gana tvirti ir santūrūs. Be to, ji su tuo 
žmogum nekalbėjo šiurkščiai — gal truputį per daug 
tiesmukai, bet tikrai ne šiurkščiai. 

Izabelė nuėjo į virtuvę, mąstydama apie elgesio 
normas bei draugystę ir kad laiškai bei dovanos yra 
vieninteliai ilgai išliekantys draugystės ženklai. Kito- 
se šalyse draugystė užmezgama ir palaikoma kur kas 
sudėtingesniais būdais. Kartą Izabelė kažkur skaitė, 
kad Pietų Amerikoje du draugais tampantys vyrai 
gali atlikti kažkokią krikšto ceremoniją prie medžio, 
taip simboliškai tapdami to medžio krikštavaikiais 
ir tam tikra prasme broliais. Šitai keista, o mes esa- 
me pernelyg užsiėmę, kad organizuotume panašius 
ritualus, pamanė ji. Susitikti ir išgerti kavos yra kur 
kas paprasčiau. O Vokietijoje, kur griežtai laikoma- 
si formalumų, draugystė rutuliojasi labai pamažu, ir 
nemažai laiko turi praeiti, kol draugai pereina prie 
artimesnio kreipinio „du““* — kai kuriuose regionuo- 
se taip atsitinka tik po kelerių metų pažinties. Izabelė 
nusišypsojo, prisiminusi vieno draugo, profesoriaus iš 
Freiburgo, pasakojimą. Net praėjus keleriems bendro 
darbo metams, jie vienas į kitą kreipdavosi labai for- 
maliai. Vieną vakarą kolega pasikvietė jį į savo namus 
pažiūrėti svarbių futbolo rungtynių, ir įsijautęs į Žai- 
dimą profesorius sušuko: „Tik pažiūrėk, Reinardai, 
Vokietija įmušė įvartį!“, ir iš karto užsidengė rankomis 
burną, susigėdęs dėl tokios klaidos. Jis kolegą pavadi- 


no vardu, nors jie pažįstami dar tik kelerius metus! 


22 Vokiškai du — tu, sie - jūs. 

Laimei, šeimininkas visai neįsižeidė, ir juodu nutarė 
toliau vadinti vienas kitą vardu, pakeldami taurę už 
draugystę — kaip ir pridera tokiomis aplinkybėmis. 

Izabelė susidomėjo. 

— Ber kas nutinka, — paklausė ji, - jeigu du kolegos 
sutaria kreiptis vienas į kitą du, o paskui dėl kažko 
susipyksta? Nejaugi vėl pereina prie formalaus krei- 
pinio sie? 

Draugas prieš atsakydamas pamąstė. 

— Būna ir taip, — tarė. —- Kiek pamenu, taip nutiko 
Bonoje dviem teologijos profesoriams. Juodu susiki- 
virčijo ir grįžo prie formalių kreipinių. Daug kalbų 
sukėlė... Taigi, Bonoje. 

Izabelė virtuvėje įjungė kavos aparatą ir laukda- 
ma, kol prietaisas įkais ir vanduo ims kunkuliuoti, 
pažvelgė pro langą. Kaimynų katinas, baisiai savim 
pasitikintis ir pasipūtęs gyvūnėlis, tupėjo ant aukš- 
tos akmeninės sienos, skiriančios Izabelės ir gretimą 
sklypus. Jam tos žmonių sukurtos ribos buvo nė mo- 
tais. Tikrosios, katiniškos, teritorijų ribos saugomos 
ir ginamos tokių įstatymų, apie kuriuos žmonės nė 
nenumano, bet kurie yra ne mažiau reikšmingi negu 
Škotijos teisės aktai. Katinas padvejojo, tada apsisuko 
ir pro langą įsispoksojo į Izabelę. 

— Tas katinas žinojo, kad į jį žiūriu, - pasakė Izabe- 
lė ką tik pro duris įėjusiai Greis. - Apsisuko ir įsmeigė 


akis į mane. 

— Katės telepatės, - kasdieniškai atsakė Greis. — 
Visi tai žino. 

Truputį pagalvojusi, Izabelė tarė: 

— Vakar su viena moterim kalbėjausi apie rojų. Ji 
sakė, kad viena iš priežasčių, kodėl netiki rojumi — ar 
apskritai pomirtiniu gyvenimu, — yra ta, kad ten tu- 
rėtų būti labai daug gyvūnų sielų. Taigi ten būtų bai- 
siai ankšta, tiesiog neįmanoma visiems sutilpti. 

— Tai todėl, kad ji mąsto labai žemiškai, — nusišyp- 
sojo Greis. Ir šiek tiek iš aukšto, lyg pasakodama apie 
Niujorką kam nors, kas ten nebuvo, pridūrė: — Visi 
tie fiziniai dalykai anapus netenka prasmės. 

— Šit kaip? — nusistebėjo Izabelė. — Taigi katės ir 
šunys gali susisiekti su gyvaisiais, ar ne? Ar jūs... ar jūs 
gaunate iš jų Žinučių per susirinkimus? 

Greis įsitempė. 

— Gal jums tai, ką mes darom, ir atrodo juokin- 
ga, — tarė ji, — bet galiu užtikrinti, kad tai labai rimti 
dalykai. 

Izabelė puolė atsiprašinėti — jau antrą kartą šį rytą, o 
dar nebuvo nė pusės vienuolikos. Greis ilgai nepyko. 

— Aš jau pripratau, kad žmonės žiūri į tai skeptiš- 
kai, — pasakė ji. — Visai normalu. 

Greis nuėjo atnešti pašto. 

— Laiškų dar nėra, - pranešė grįžusi. - Bet va kas 
buvo pakišta po durimis. — Ji padavė baltą neužant- 
spauduotą voką su ranka užrašyta Izabelės pavarde. 

Izabelė jį padėjo ant kavos aparato krašto ir prisi- 
pylė puodelį. Užrašyta nepažįstamu raštu, raidės su 
užraitymais ir pagražinimais, kaip renesanso šriftu. Ir 
tada ji suprato: italo ranka. 

Laikydama kavos puodelį vienoje rankoje, kita pa- 
ėmė laišką. Greis žvilgtelėjo į ją, paskui į laišką — aiš- 
kiai tikėdamasi, kad Izabelė voką arplėš virtuvėje, ir 
ji sužinos, kas siuntėjas. Bet čia asmeniniai reikalai, 
pamanė Izabelė. Čia tikriausiai dėl tos kelionės, todėl 
laišką norėjo perskaityti viena savo darbo kabinete. 
Visas vokas dvelkė kažkuo, ką labai sunku, o gal ir 
neįmanoma įvardyti, bet tai priminė romantiškus iš- 
kvepintus meilės laiškelius. 

Izabelė laišką atplėšė stovėdama prie lango. Ji pa- 
stebėjo, kad rankos dreba — tik vos vos, bet vis tiek 
dreba. O pamačiusi, ant kokio popieriaus parašytas 
laiškas — su Prestontildo viešbučio emblema lapo vir- 


šuje — ji įsitikino, kad dėl siuntėjo buvo teisi. 


Brangioji Izabele Dalbausi, 

Man labai nesmagu, kad turiu jums rašyti laišką, nes 
negaliu paskambinti ir pasikalbėti. Šiandien Edinburge 
atsirado reikalų, ir dėl to neturėsiu galimybės su jumis 
susitikti pries išvykdamas. 

Labai tikėjausi, kad galėsime kartu išvažiuoti į tą 
kelionę. Atradau nemažai vietų, kurias norėčiau pama- 
tyti, ir esu tikras, kad jūs būtumėt puiki bendrakeleivė. 


299 


Žemėlapyje netgi radau vietovę, pavadintą „Mellon Ud- 
rigle“, šalies vakaruose. Turbūt tai puiki vieta, nes turi 
tokį gražų pavadinimą, ir būtų buvę labai smagu ten 
apsilankyti. 

Deja, turiu grįžti į Italiją. Kuriam laikui buvau pa- 
miršęs savo verslo reikalus, bet jie nepamiršo mangs. Iš- 
plaukiu jau rytoj, keltu iš Rosito. 

Labai tikiuosi, kad dar turėsime galimybę susitik- 
ti, galbūt kai kitą kartą lankysitės Italijoje. O kol kas 
maloniai prisiminsiu mūsų vakarienę bei kelionę, kuri 
taip ir neįvyko. Kartais tos kelionės, į kurias nepavyksta 
išsiruošti, yra daug geresnės už tas, kurios jau įvyko, ar 
sutinkate? 


Širdingai, Tomaso 


Izabelė nuleido laišką, ir tas išslydo iš rankų, nukris- 
damas ant kilimo prirašyta puse žemyn, ir nebesimatė 
nieko — tik baltas lapas. Ji pasilenkė, pakėlė laišką ir 
perskaitė dar sykį. Tada apsisuko ir grįžo prie stalo. 
Yra daug darbo, ir jį reikia padaryti. Ji neliūdės dėl 
dalykų, kurie neįvyko. Ne, to nebus. 

Atsisėdusi Izabelė perskaitė keletą atsiųstų straips- 
nių. Vienas pasirodė gana įdomus, ir ji padėjo raši- 
nį į krūvelę prie tų, kuriuos reikės išsiųsti peržiūrai. 
Straipsnyje buvo rašoma apie atmintį, užmaršumą ir 


apie tai, kaip svarbu yra prisiminti. Jo pagrindas buvo 

mintis, kad visi turime tam tikrą pareigą prisiminti 
kai kuriuos žmones ir vardus. 

Kiek laiko prisiminsiu šitą italą? Neilgai, nutarė ji. 
Galbūt iki kitos savaitės. Paskui subarė save: nedera 
šitaip galvoti. Negalima pamiršti dėl to, kad pyks- 
ti. Jis tik flirtavo su manimi, taip elgiasi visi vyrai 
italai, beveik iš mandagumo. Jeigu kas ir kaltas, tai 
aš: pamaniau, kad jis laiko mane tuo, kas nesu. Aš 
esu Taikomosios etikos apžvalgos redaktorė, ne kokia 
nors fatališka moteris, kad ir ką tai reikštų. Aš — ke- 
turiasdešimtmetė filosofė. Turiu draugų vyrų, bet ne 
meilužių. Štai kas aš esu. Tačiau būtų smagu, bent 
retsykiais, pabūti kuo nors kitu. Pavyzdžiui... Broliu 
Lapinu, kuris viską stebi iš sodo, nors ji jo ir nema- 
to. Žiūri pro langą į moterį ir svarsto, ar už to stalo 
matomi pečiai ir galva sujungti su kitomis kūno da- 
limis - rankomis ar kojomis, ar tik galva ir pečiai su- 
daro kažkokį keistą padarą? Tokios štai Brolio Lapino 


filosofinės mintys, ir nieko daugiau. 

| Ianas ilgai abejojo, kaip Izabelė ir tikėjosi, bet 
BD“ liausiai sutiko. 

— Tiesiog manau, kad tau reikėtų su juo susitikti, — 
tarė ji. —- Pasimatyti, taip sakant, akis į akį. - Pažvel- 
gusi į draugą, ji suprato, kad iki galo neįtikino. Taigi 
atkakliai tęsė: - Man rodos, viskam, kas tau nutiko, 
yra kažkoks protu pagrįstas paaiškinimas. Tau atiteko 
jauno vyro, kuris mirė gana liūdnomis aplinkybėmis, 
širdis. Tau teko išgyventi gilią psichologinę traumą, 
bet kuriam tavo vietoje galėtų atsitikti tas pats. Buvai 
priverstas prieštarauti savo paties principams. Tu... 
Na, gal skambės labai melodramatiškai, bet tu žiū- 
rėjai mirčiai į akis. Ir perėmei nemažai jausmų iš tau 
gyvybę išgelbėjusio žmogaus. 

Ianas stebėjo ją iš padilbų. 

— Taip, — galiausiai tarė. — Viskas teisinga. Taip ir 
nutiko, taip. 

— Šitie tavo jausmai, — tęsė Izabelė, — padarė savo. 
Taip ir turėjo būti. Jie sukėlė tam tikrus fizinius simp- 
tomus. Nieko keisto ar neįprasto. Taip dažnai nutin- 
ka. Ir tai niekaip nesusiję su jokia ląstelių atmintimi. 
Neturi su tuo nieko bendro. 

— O veidas? Kodėl tai būtinai turi būti jo tėvo vei- 
das? Jo tėvo, ne mano. 

— Širdies tėvas, — sumurmėjo Izabelė. - Būtų ne- 
blogas pavadinimas knygai ar eilėraščiui, kaip manai? 
Arba dar kitaip: „Mano širdies tėvas“... 

Ianas neatlyžo: 

— Bet kodėl? 

Kalbėjosi jiedu sėdėdami prie vieno iš staliukų Ke- 
tės parduotuvėje. Dabar Izabelė nusisuko į kitą pusę, 
kur Edis pirkėjui padavė prancūzišką batoną. Paskui 
pasakė kažkokį sąmojį, ir abu smagiai nusijuokė. Jis 
daro pažangą, pamanė Izabelė, ir vėl atsisuko į Ianą. 

— Yra trys galimybės, — tarė ji. - Pirmoji ta, kad 
galbūt iš tiesų egzistuoja toks dalykas kaip ląstelių 
atmintis, bet, tiesą sakant, apie tai nieko konkretaus 
negalėčiau pasakyti. Ilgai bandžiau mąstyti nešališkai, 
bet kuo toliau, tuo man sunkiau rasti tam patvirtini- 
mą. Radau šiek tiek literatūros apie atmintį, ir susida- 
ro vaizdas, kad iš tiesų jokių tai pagrindžiančių faktų 
nėra, o kas parašyta, geriausiu atveju skamba kaip 
anekdotas... O aš paprasčiausiai netikiu dalykais, ku- 
riems patvirtinti nėra jokių tikrų įrodymų. — Ji susi- 

mąstė. Gal kiek per stipriai pasakyta? Reikėtų dar ką 
nors pridėti. - Na, bent jau kai kalbama apie tai, kaip 
veikia žmogaus kūnas. O atmintis tam jau priklauso, 
ar ne? Taigi kas mums lieka daryti? 

Kita galimybė yra paprasčiausias atsitiktinumas. 
Tai, mano manymu, yra daug labiau tikėtina, negu 
gali pasirodyti iš pirmo žvilgsnio. Gyvenimas pilnas 
sutapimų. 

— O trečia? — paklausė Ianas. 

— O trečia visiškai racionali. Kažkada kažkur po 
savo operacijos pamatei dalyką, kuris atskleidė faktą, 
kad donoras, tavo geradarys, buvo jaunas vyras, vardu 
Geivinas Makloidas. Tada, galbūt net tuo pačiu metu, 
tu pamatei Geivino tėvo nuotrauką. Gal tada net pats 
nesupratai, kaip tavo protas pats padarė išvadas. 

— Vargu, - atsakė Ianas. — Visiškai neįtikėtina. 

Izabelė kilstelėjo antakį. 

— Ber argi visa šita istorija nėra neįtikėtina? Ar nėra 
neįtikėtini šitie tavo simptomai... šitos vizijos? Bet vis 
dėlto tau tai atrodo pakankamai tikra, gal ne? Ir jeigu 
gali įvykti vienas toks neįtikėtinas dalykas, tai kodėl 
negali ir kitas? 

Ji nutilo, stengdamasi įvertinti, kokį poveikį pada- 
rė paskutiniai žodžiai. Jis žvelgė žemyn į savo kojas, 
atrodė beveik susigėdęs... 


— Ką tu prarasi, Ianai? 

Kelias minutes jis sėdėjo tylėdamas, o paskui suti- 
ko. Taigi todėl dabar jie jau važiavo Vakarų Lintono 
link, Izabelė sėdėjo prie savo seno žalio švediško au- 
tomobilio vairo. Ji retai vairuodavo šitą mašiną, kuri 
keistai kvepėjo sena sutrūkinėjusia oda ir kuri, nors ir 
dažnai paliekama ilgam stovėti, dar nė karto nebuvo 
atsisakiusi užsivesti. Turėsiu šitą automobilį, kol gyva 
būsiu, nutarė Izabelė, ir dėl tokio sprendimo jautėsi 
prie jo keistai prisirišusi, kaip vienas prie kito prisi- 
riša du žmonės, prisiekę gyventi kartu iki gyvenimo 
pabaigos... 

Ianas sėdėjo šalia, tylus ir įsitempęs. Kol automo- 
bilis brovėsi per Edinburgo gatves, jis spoksojo pro 
langą — piktai, pamanė Izabelė, kaip vežamas atlikti 
bausmę vyras, kalinys, gabenamas į naują, atokesnį 
kalėjimą. Netgi važiuojant pro Karlopsą, kai dangus 
vakarų pusėje nusidažė rausvai, jis neatsakė į Izabe- 
lės pastabas apie gamtovaizdžius. Taigi ji paliko Ianą 
ramybėje, paskendusį savo mintyse. Bet privažiavus 
Vakarų Lintoną jis parodė namą netoli kelio - didelį 
akmeninį pastatą su langais, atsuktais į laukų pusę. 
Paskutiniai saulės spinduliai atsispindėjo nuo stogo, 
ir tas Žibėjo kaip auksinis. 

— Buvau ten apsistojęs, - paprastai pasakė jis. — 
Trims savaitėms, kai sveikau po operacijos. Jis pri- 
klauso mūsų draugams, kurie mus pasikvietė pasisve- 


čiuoti. 

Izabelė žvilgtelėjo į namą, tada vėl atsisuko į Ianą. 

— Gyvenai tame name? 

— Taip. Pas Džeką ir Šeilą Skotus. Mes — seni drau- 
gai, dar nuo universiteto laikų. Gal pažįsti juos? 

Izabelė pasuko vairą ir sustojo šalikelėje, ant nedi- 
delio žolės plotelio. Ianas susiraukė. 

— Kažkas atsitiko? 

Izabelė išjungė variklį. 

— Galėjai man pasakyti, Ianai. 

Jis atrodė sutrikęs. 

— Apie Džeko ir Šeilos namą? Kodėl reikėjo apie tai 
pasakoti? 

— Nes tai viską paaiškina, — tarė ji. Pyko ant jo, ir 
balse buvo justi šaltukas. — Ar buvai ir miestelyje? 

— Kartais lankydavausi, — atsakė jis. - Užeidavau 
pasižvalgyti po knygyną. Žinai jį? 

— Taip, žinau, — nekantriai linktelėjo Izabelė. - Bet 
sakyk, ar ten būdamas sutikdavai žmonių? 

— Žmonių? Aišku, kad sutikdavau. 

Izabelė dvejojo. Sprendimas buvo taip arti... Bet ji 
nežinojo, ar drįs patikėti, kad viskas taip aišku ir pa- 
prasta. 

— Ir su jais kalbėjaisi? 

Jis pažvelgė pro langą į akmeninę apsaugos sienelę, 
kuri tęsėsi palei kelią. 


— Sunku dabar kur nors pamatyti visiškai išsilai- 

kiusių apsauginių kelio sienelių, — tarė jis. — Pažiūrėk 
į šitą. Nuo viršaus akmenys aptrupėję. Bet kas apsi- 
ims juos pataisyti? Kam dabar rūpi akmenys? 

Izabelė pažvelgė į sienelę. Dabar apie tai kalbėtis 
nenorėjo. 

— Žmonės, - pakartojo ji. — Ar su jais kalbėjaisi? 

— Aišku, kalbėjausi, — atsakė Ianas. - Šnekėdavausi 
su vyru, kuris dirba tame knygyne. Jis kompozitorius, 
ar ne? Kalbėdavau su juo, ir kartais su kitais, kurie 
ateidavo nusipirkti knygos. Jis mane supažindino su 
kai kuriais klientais. Žinai, mažas miestelis, ten visi 
vieni kitus pažįsta. 

Izabelė žinojo, kad į kitą klausimą negali tikėtis to- 
kio atsakymo, kokio norėjo, bet vis tiek jį uždavė: 

— Gal susipažinai ir su veterinaru? — paklausė ji. — 
Veterinaru, kuris ten gyvena, visai šalia knygyno? 

— Nė neįsivaizduoju, — atsakė jis. - Gali būti. Ne- 
labai gerai prisimenu. Tada dar buvau truputį ap- 
svaigęs, kaip nesavas. Juk neseniai buvau išrašytas iš 
ligoninės. — Jis pažvelgė į Izabelę, kaip jai pasirodė, 
beveik priekaištingai. — Aš stengiuosi, Izabele. Žinok, 
man nėra taip lengva. 

Izabelė paėmė jo ranką. 

— Žinau, kad stengiesi, Ianai. Atleisk. Tiesiog dabar 
esame taip arti... Nebekalbėkim apie tai. Tiesiog nu- 


važiuokim ir susitikim su juo. Jis mūsų jau laukia. 

Jis buvo ką tik grįžęs iš darbo ir vis dar vilkėjo žalią 
lietpaltį. Viena kišenė buvo išsipūtusi, greičiausiai 
nuo tablečių buteliuko. Iš po švarko kyšojo raudonas 
kaklaraištis, kurį Izabelė iš karto pažino: Edinburgo 
universiteto Veterinarijos fakultetas. 

Jis atidarė duris ir gestu pakvietė užeiti. 

— Atleiskit už netvarką, — tarė jis. - Norėjau apsi- 
tvarkyti, bet... 

Izabelė apsidairė. Namas nebuvo baisiai netvar- 
kingas, bet labai kuklus ir paprastas, lyg niekas čia iš 
tikrųjų negyventų. Ji slapčia žvilgtelėjo į Evaną Mak- 
loidą: aukšta kakta, akys... Taip, jis buvo šiek tiek 
panašus į Gremą. Bet jo veidas buvo geras, gal kiek 
švelnesnių bruožų. 

— Sakėt, kad norite susitikti dėl Geivino, — tarė jis, 
ranka prašydamas atsisėsti. - Turiu pripažinti, kad 
nustebau. Juk žinote, kad gyvenu atskirai nuo savo 
žmonos? Kad mes skiriamės? 

Izabelė linktelėjo. 

— Žinau. 
balse nebuvo jokio priešiškumo. 

— Taigi su vaikais nedažnai matydavausi, - tęsė 
jis. - Tiesą sakant, mano žmona pasistengė, kad tai 


būtų beveik neįmanoma... Nutariau nekelti triukš- 

mo. Dabar tik jaunėlis dar nesulaukė pilnametystės. 
Kiti du jau galėjo patys apsispręsti. 

Izabelė sulaikė kvapą. Ši istorija skyrėsi nuo Dži- 
nos; bet, žinoma, iš dviejų besiskiriančių žmonių ir 
galima tikėtis skirtingo požiūrio. Abi pusės gali skir- 
tingai perkurti tą patį pasakojimą, kartais net nesu- 
prasdami, kad tai daro. Abu tiki savo teisumu. 

— Labai užjaučiu dėl to, kas nutiko jūsų sūnui, — 
tarė ji. 

Evanas dėkodamas šiek tiek nuleido galvą. 

— Ačiū. Jis iš tiesų buvo labai mielas vaikinas. Bet 
ta liga... na, ką daugiau galima pasakyti? Didžiulė ne- 
tektis. 

— Taip, — pritarė Izabelė. — Bet po tos tragedijos šis 
tas išliko. Būtent dėl to mes pas jus atvažiavome, kad 
jums tai pasakytume, pone Makloidai. 

Jis žiojosi kažką sakyti, bet neradęs žodžių tik be 
garso žioptelėjo. 

— Jūsų žmona davė sutikimą persodinti jūsų sūnaus 
širdį, — tarė ji. — Vaikinas tapo donoru. Štai šis mano 
draugas yra žmogus, gavęs jo širdį. Dėl to jis šiandien 
tebėra gyvas. 

Nereikėjo ypatingų pastangų pamatyti, kaip ši žinia 
pritrenkė Evaną. Jis išplėtęs akis įsispoksojo į Izabelę, 
tada pasisuko į Ianą. Paskui lyg netikėdamas papurtė 
galvą ir delnais užsidengė akis. 

Izabelė atsistojo, priėjo prie jo ir švelniai uždėjo 
ranką jam ant peties. 

— Galiu įsivaizduoti, kaip jaučiatės, - sušnibždėjo 
ji. - Patikėkit, tikrai jus suprantu. Bet mes atvažiavo- 
me čia, nes Ianas, mano draugas, norėjo jums padė- 
koti. Tikiuosi, kad tai suprasite. 

Evanas nuleido rankas. Ant jo skruostų blizgėjo 
ašaros. 

— Aš jo nepamačiau, — tyliai tarė jis. - Negalėjau 
su tuo susitaikyti. Nepajėgiau nueiti į laidotuves. Tie- 
siog nesugebėjau... 

Izabelė atsisėdo šalia ir jį apkabino. 

— Neturėtumėt sau dėl to priekaištauti. Esu tikra, 
kad jam buvote geras tėvas. Ir kitiems savo vaikams. 

— Aš stengiausi, — tarė jis. — Iš visų jėgų. Ir santuo- 
ką bandžiau išsaugoti... 

— Aš tuo net neabejoju. — Izabelė žvilgtelėjo į Ianą, 
kuris taip pat atsistojo ir priėjęs atsisėdo šalia Evano. 

— Atidžiai manęs paklausykite, - prašneko ji. — Pra- 
šau, išklausykit. Jūsų sūnus gyvena toliau, šito vyro 
kūne. Ir šitas vyras, kuris jam tiek daug skolingas, 
atėjo pas jus, nes nori išreikšti savo dėkingumą. Bet 
dar štai kas — jis gali padėti jums atsisveikinti su savo 
sūnumi. Žiūrėkit. Pažiūrėkit. — Ji paėmė Iano ranką 
ir atsuko riešu į viršų. — Padėkit savo ranką čia, Eva- 
nai. Ar jaučiat? Ar jaučiat pulsą? Tai plaka jūsų sūnaus 
širdis. Jis jums atleistų, juk žinot tai. Jūsų sūnus jums 

atleistų už viską, dėl ko norėjot atsiprašyti. Tai tiesa, 
ar ne, lanai? 

Ianas norėjo kažką sakyti, bet nepajėgė, taigi pri- 
tardamas tik linktelėjo ir stipriai suspaudė Evano ran- 
ką, uždėtą jam ant riešo — kaip atleidimo ir padėkos 
ženklą. Izabelė trumpam paliko juos vienus. Ji perėjo 
skersai kambarį ir pro langą pažvelgė į miestelį, tam- 
sėjančiame danguje žibančias švieseles. Pradėjo lyti — 
nestipriai, tik lengva dulksna tyliai krito ant siauros 
gatvės ir žalio Izabelės automobilio, ir tamsių kalnų 
tolumoje. 

— Matau, pradėjo lyti, — tarė ji. — Greitai turėsime 
grįžti į Edinburgą. 

Evanas pakėlė akis. Ji pamatė, kad vyras šypsosi, 
ir iš to suprato, kad pasielgė teisingai; kad atsitiko 
kažkas, kas, Izabelės manymu, galėjo atsitikti, tačiau 
ko ji nedrįso per daug tikėtis, nes bijojo nusivilti. Aš 
dažnai klystu, pamanė ji, bet kartais būnu teisi - kaip 
ir visi kiti. 


ŽD 


Greis ant Izabelės stalo padėjo paštą. 
D Šįryt nedaug laiškų, - pranešė ji. - Tiesą 


pasakius, vos keturi. 

— Svarbu ne kiekybė, o kokybė, - nerūpestingai 
peržvelgdama vokus tarė Izabelė. - Niujorkas, Mel- 
burnas, Londonas ir Edinburgas. 

— Iš Edinburgo bus sąskaita už žuvį, - nutarė 
Greis. — Pauostykit voką. Šitos sąskaitos surašomos 
tame juokingame mažame kabinetuke parduotuvės 
gale. Jų rankos atsiduoda žuvimi. Sąskaitą už žuvį vi- 
sada galima užuosti. 

Izabelė pakėlė paprastą rudą voką prie nosies. 

— Suprantu, ką turit galvoje, - šyptelėjo ji. — Ži- 
noma, anksčiau žmonės siųsd:vo iškvepintus laiškus. 
Turėjau tetą, kuri visus laiškus apipurkšdavo kažko- 


kiais labai savotiškais kvepalais. Kai buvau vaikas, 

dievinau tuos laiškus. Tik nežinau, ar man ir dabar 
tai patiktų... 

— Manau, kad po kiek laiko panašūs dalykai vėl 
pradeda patikti, — tarė Greis. - Maža labai mėgau 
ryžių pudingą. Paskui negalėjau jo pakęsti. O dabar 
turiu pripažinti, kad jis man vėl atrodo visai nieko. 

— Ar Lin Jutangas apie tai nėra kalbėjęs? Jis klausė: 
„Kas gi yra patriotizmas, jei ne meilė tam, ką mėgom 
valgyti vaikystėje?“ 

Greis smagiai nusikvatojo. 

— Iš pradžių maistas, paskui etika. Štai ką aš pasa- 
kysiu. 

Izabelė žiojosi sakyti „Brechtas...“, bet laiku nutilo. 
Paskui paėmė voką su Niujorko pašto antspaudu ir 
atplėšusi ištraukė laišką. Keletą minučių ji tylėjo, įsi- 
gilinusi skaitė. Greis ją stebėjo. 

Baigusi skaityti, Izabelė nusišypsojo. 

— Čia labai svarbus laiškas, Greis. Nuo profesoriaus 
Edvardo Mendelsono. Jis tyrinėja V. H. Audeno kū- 
rybą. Rašiau jam, ir štai atsakymas. 

Greis susidomėjo. Ji nebuvo skaičiusi Audeno, bet 
ne kartą girdėjo jį cituojant. 

— Manau, kada imsiu paskaityti jo kūrybos, — pasa- 
kė, bet abi moterys tuo smarkiai abejojo. Greis nemė- 
go skaityti poezijos. 

— Laiške išdėsčiau vieną idėją, - ėmė aiškinti Izabe- 
lė. - Audenas yra parašęs eilėraštį, kuriame naudoja 

labai panašias į Bernso mintis. „Mano meilė kaip rau- 
dona raudona rožė“ — čia yra eilutė apie meilę: „Kol 
išdžius visos jūros“. Tikrai turėtumėt prisiminti šitą. 

— Ir prisimenu, - atsakė Greis. - Dievinu tą dainą. 
Kenetas Makelaras ją nuostabiai atlieka, aš jį dėl to 
įsimylėjau. Bet jį tikriausiai myli tiek daug žmonių... 
Taip, kaip dievina ir Plačidą Domingo. 

— Neprisimenu kada nors mylėjusi Plačidą Domin- 
go, — šyptelėjo Izabelė. —- Kokia aš lengvabūdė! 

— Bet Audenas? Kaip jis susijęs su Bernsu? 

— Kurį laiką jis mokytojavo Škotijoje, - paaiškino 
Izabelė. - Dar buvo labai jaunas. Dirbo vienoje in- 
ternatinėje mokykloje Helensburge. Greičiausiai jis 
berniukus mokė Bernso poezijos. Kiekvienas Ško- 
tijos vaikas yra jos mokęsis. Ir jūs, ar ne? Aš tikrai 
mokiausi. 

— Kažkada mokėjau „Pelei“, — tarė Greis. — Ir pusę 
„Škoriškosios beretės“. 

— O „Žmogus yra žmogus“? 

— Taip, ir tą, - linktelėjo Greis, ir kurį laiką mote- 
rys žvelgė viena į kitą. Izabelė pagalvojo: štai vienas iš 
dalykų, kurie mus sieja — iš visų gyvenimo džiaugs- 
mų, iš visko, ką turiu, nors dėl to nedėjau jokių pa- 
stangų, aš su kitais esu susieta paprastais žmogiškumo 
saitais. Mes lygūs. Nė vienas iš mūsų nėra svarbesnis 


už kitus. Visi lygūs — ir būtent taip, kaip Izabelė norė- 

jo, kad būtų. Šrai kodėl, kai po kelių šimtų metų, vėl 
atidarant Škotijos parlamentą, viena moteris atsisto- 
jo ir sudainavo „Žmogus yra žmogus“, nedaug buvo 
tam nepritariančių. Tai buvo šalies kertinis akmuo, 
kultūros paminklas, konstitucija ir teisių chartija, įra- 
šyta dainoje. 

— Rašiau Edvardui Mendelsonui, — tęsė Izabelė, — 
nes pamaniau, kad galima aptikti Bernsą — ar tiksliau, 
jo įtaką, — ir viename Audeno kūrinių. O dabar jis 
man atsiuntė atsakymą. 

— Ir ką parašė? 

— Parašė manąs, kad taip būti gali. Sako, kad turi 
keletą laiškų, kuriuose Audenas mini Bernsą. 

Iš Greis veido išraiškos buvo matyti, kad tai jai di- 
delio įspūdžio nepadarė. 

— Turiu grįžti prie darbo, - tarė ji. —- Paliksiu jus su 
savo... 

— Darbu, - užbaigė Izabelė, pasufleruodama žodį, 
kurį Greis greičiausiai įrašytų su kabutėmis. Ji žinojo, 
kad namų šeimininkė valandų, praleistų šiame kabi- 
nete, nelaikė tikru darbu. Ir suprantama, kad tiems, 
kurie dirba fizinį darbą, sėdėti prie stalo neatrodo la- 
bai sunku. 

Greis išėjo, ir Izabelė užsiėmė likusiais laiškais ir dar 
keliais rašiniais, kuriuos buvo apleidusi pastarosiomis 
dienomis. Ji nesigailės laiko, praleisto neatliekant šių 


darbų, ypač vakarykštės kelionės į Vakarų Lintoną. 

Ji padėjo Ianui ir, atrodo, išsprendė visą šitą painų 
reikalą. Visą kelią atgal iš Vakarų Lintono Ianas buvo 
gana šnekus. 

— Buvai teisi, — tada pasakė jis. — Turėjau jam padė- 
koti. Dėl savęs. Ko gero, man tik tiek ir tereikėjo. 

— Ir gerai, - tarė Izabelė ir trumpam susimąstė, 
koks stiprus kartais gali būti poreikis padėkoti. — Ar 
manai, kad šitie... kaip juos geriau pavadinti... išgy- 
venimai baigėsi? 

— Nežinau. Ber tikrai jaučiuosi kitaip. 

— Ir galiausiai paneigėm visą tą nesąmonę apie ląs- 
telių atmintį, — tarė ji. - Mūsų tikėjimas protu gali 
būti vėl atnaujintas. 

— Tu įsitikinusi, kad aš jį buvau sutikęs ar šiaip ma- 
tęs anksčiau, ar ne? — paklausė Ianas. Jo balse buvo 
justi abejonė. 

— Argi tai ne pats įtikinamiausias paaiškinimas? 
Miestelis mažas. Žmonės tikrai turėjo žinoti apie vai- 
kino mirtį. Be abejo, kalbėjo apie tai. Tu tikriausiai 
nugirdai kieno nors pokalbį, gal net tų savo draugų, 
pas kuriuos gyvenai — galėjai nugirsti visai netyčia, 
per pusryčius ar dar kur. Bet žmogaus protas tokius 
dalykus įsidėmi. Taigi pats tarsi žinojai, kad tai Eva- 
nui nori padėkoti. Tau toks paaiškinimas neskamba 
pakankamai įtikinamai? 

Jis nusuko žvilgsnį į tamsius laukus už automobilio 
lango. 

— Galbūt. 

— Ir dar štai kas, — tęsė Izabelė. - Atomazga. Muzi- 
kantai apie tai puikiai žino, ar ne? Muzikiniai kūriniai 
turi baigtis tam tikra nata, nes kitaip prastai skamba. 
"Toks principas tinka ir gyvenime. Viskas taip pat. 

Ianas nieko neatsakė, bet likusį kelią iki Edinburgo 
apie tai galvojo, mąstė ir visą vakarą — tylėdamas ir 
su dėkingumu. Izabelės paaiškinimas jo neįtikino. Tai 
galėjo būti tiesa, bet jam neatrodė pakankamai tei- 
singa. Tačiau galų gale ar tai svarbu? Koks skirtumas, 
kokiu būdu atsiduri ten, kur ir norėjai būti, jeigu ga- 
liausiai jau esi ten? 


Izabelė pasikvietė Džeimį užsukti tą vakarą, ir jis ne- 
prieštaravo. Paprašytas sutiko atsinešti ką padainuoti, 
O ji pagrotų pianinu. 

Jis atvažiavo septintą, ką tik po repeticijos „Oueens 
Hall“, ir ėmė skųstis pasibaisėtinu dirigento elgesiu. 
Izabelė įpylė jam taurę vyno ir nusivedė į muzikos 
kambarį. Virtuvėje ant stalo garavo žuvienė ir kvepė- 
jo kepalas šviežios prancūziškos duonos. Ten stovėjo 
ir žvakė, dar neuždegta, o pats stalas buvo užtiestas 
dailia iškrakmolyta staltiese. 

Ji atsisėdo prie pianino ir paėmė Džeimio atsineš- 
tas natas. Šubertas ir Šumanas. Neįpareigojanti muzi- 
ka, gana smagi, bet Izabelė jautė, kad jam tai ne visai 


prie širdies. 

— Padainuok ką nors, kuo tikrai tiki, - pasiūlė ji, 
baigusi groti trečią kūrinį. 

Džeimis nusišypsojo. 

— Gera mintis. Šitie man jau gerokai įgriso... 

Jis pasiėmė savo natų segtuvą ir, ištraukęs dar kelis 
lapus, padavė juos Izabelei. 

— Jakobitas! — nustebusi šūktelėjo ji. - „Dervenvo- 
terio atsisveikinimas“. Kas čia dabar? 

— Tai elegija, - paaiškino Džeimis. —- Iš Hogso „Ja- 
kobitų relikvijų“. Čia pasakojimas apie vargšą lordą 
Dervenvoterį, kurį nuteisė už dalyvavimą maište. 
Apie viską, ko jis ilgisi. Labai liūdna. 

— Matau, - tarė Izabelė, užmesdama akį į žodžius. — 
O čia gale atspausdintas jo monologas? 

— Taip. Šitas man ypač patinka. Tai paskutiniai jo 
žodžiai. Dervenvoteris buvo ištikimas Jokūbo Trečio- 
jo draugas, juodu kartu žaisdavo Sen Žermeno rū- 
muose. 

— Ištikimas draugas, - susimąsčiusi pakartojo Iza- 
belė. — Ta didžiausia vertybė, draugystė. 

— Taigi... Turbūt taip ir yra, - pritarė Džeimis. Jis 
palinko į priekį ir pirštu bakstelėjo į atspausdintą iš- 
trauką. — Paskaityk, ką jis sako čia. Kelios akimirkos 
iki mirties. Jis sako: „Aš susitaikiau su visu pasauliu“. 

Izabelė tylėjo. Aš susitaikiau su visu pasauliu, min- 
tyse pakartojo ji. Aš susitaikiau su visu pasauliu. Ato- 
mazga. 

— O štai čia, - kalbėjo Džeimis. — Pažiūrėk. Jis 
sako: „Aš iš širdies atleidžiu tiems, kurie apie mane 
melavo nedorai . O tada miršta. 

— Jie elgėsi taip kilniai, — tarė Izabelė. — Na, gal ne 
visi, bet didelė dalis... Tik pažiūrėk, kokia buvo Mari- 
ja, škotų karalienė. Visiškai kitoks pasaulis... 

— Taigi, —- pasakė Džeimis. - Buvo. Bet mes esame 
šiame pasaulyje. Pradėkim. 

Jis padainavo elegiją. Baigusi groti, Izabelė atsistojo 
ir tyliai užvožė pianino dangtį. 

— Žuvienė, — tarė ji. — Ir dar viena taurė šito. 

Susėdę virtuvėje jiedu užsidegė žvakę ir valgė žu- 
vienę, mirkydami joje duoną. Staiga Džeimis, sėdėjęs 
veidu į langą, sustingo. 

— Pažiūrėk, — sušnibždėjo jis. - Tiesiai už lango, 
lauke. 

Izabelė pasisuko. Labai lėtai, nes jau numanė, kas 
ten toks, ir nenorėjo staigiu judesiu jo išgąsdinti. 

Brolis Lapinas žiūrėjo pro langą vidun. Jis matė du 
žmones. Jiedu pakėlė savo vyno taures, o skystis rodė- 
si tiesiog stebuklingai pakibęs ore. 

